
CUVÂNT ÎNAINTE 


Publicând această lucrare, nu am avut intenţia iniţierii 
cititorului în toate misterele Cabalei, lucru de altminteri foarte 
greu de înfăptuit. Dorința noastră a fost aceea de a prezenta 
într-o structură ordonată câteva dintre cele mai frumoase 
pagini ale Zoharului, pentru a oferi o primă idee despre 
mistica iudaică celor care încă nu ştiu nimic despre acest 
subiect. 

Sefer Ha-Zohar (Cartea Strălucirii), denumită adesea 
Sfântul Zohar, îi este atribuită lui Rabi Şimon ben lohai şi fi- 
ului său Rabi Eleazar, deseori amintiţi în cursul lucrării, care 
ar fi compus această carte vreme de treisprezece ani, într-o 
grotă, în vremea persecuțiilor romane (secolul al II-lea d. Hr.). 
După alți comentatori, însă, adevăratul autor al Zoharului ar 
fi Moise de Leon (Guadalajara, 1240 - Arévalo, 1305), un 
cabalist spaniol, care a afirmat că a „redescoperit” această 
carte la începutul secolului al XIV-lea. Însă această ipoteză 
nu prea stă în picioare și este mult mai verosimil să admitem 
că Moise de Leon nu a făcut altceva decât să consemneze şi să 
colaţioneze tradiţii orale care alcătuiau o doctrină teosofică și 
secretă, şi ale căror urme numeroase le întâlnim în cele două 
Talmuduri şi în alte lucrări mistice evreiești cum ar fi Alfabetul 
lui Rabi Agiba, Marea Carte a Palatului şi Cartea Creaţiei 
(Sefer leţira). 


! DI. Emile Lafuma, căruia îi mulțumesc aici, m-a autorizat să folo- 
sesc extrase din traducerea în șase volume a lui Jean de Pauly, publicate 
de editorul Ernest Leroux. Această lucrare a suscitat obiecţii, chiar Emile 
Lafuma nu a considerat traducerea perfectă. Cu toate acestea, travaliul 
lui Jean de Pauly rămâne o operă considerabilă; un rabin foarte erudit 
a revăzut cu mare grijă traducerea care, în linii mari, este satisfăcătoare 
pentru scopul pe care ni l-am propus. 


Redactat în dialectul chaldeean, sub forma unui Comen- 
tariu la Pentateuh, cu diverse anexe (Mica Adunare, Marea 
Adunare etc.), Zoharul reprezintă chintesenţa doctrinelor şi 
povestirilor cabalistice, așa cum se prezentau acestea în cadrul 
gândirii evreiești din Evul Mediu. Aceste povestiri şi doctrine 
ce constituie Cabala (cuvânt ce semnifică Tradiţie), se bazează 
în principal pe câteva îndrăzneţe interpretări ale primelor 
capitole din Geneză, ale Viziunilor lui Ezechiel și ale Cântării 
Cântărilor. 

În ansamblul lor, aceste povestiri şi doctrine încearcă 
să justifice coexistenţa noțiunilor de Infinit şi Limită (Fini- 
tul), de Bine şi Rău. Ele presupun faptul că Dumnezeu, Fiinţa 
supremă, incognoscibilă şi nelimitată (Ein Sof), printr-un 
act de liberă voinţă şi iubire pentru creaţia încă necreată, 
s-a retras cumva în sine (Țimțum), pentru a-i lăsa loc 
ființei limitate. Această ființă limitată a dat naştere Lumii 
emanaţiilor (Azilut), alcătuită din şase trepte sau Sefirot în 
care rezidă puterile sale spirituale. Povestirile şi doctrinele 
mai presupun că dedesubtul lui Azilut s-au născut, unele 
din altele, lumile Creaţiei (Beria), ale Formei (Iețira) şi 
Acţiunii (Asia) şi că aceste diverse lumi au o structură 
paralelă, astfel încât celor zece grade spirituale ale lumilor 
superioare le corespund în mod intim cele zece elemente 
materiale sau Învelișurile (Kelifot), care aparţin lumilor 
inferioare. 

Povestirile şi doctrinele mai presupun faptul că su- 
fletul omenesc, prin care se realizează contopirea acestor 
lumi, descoperă în virtute şi rugăciune o forță magică, 
ce îi permite să acţioneze chiar asupra lui Dumnezeu; că 
această doctrină secretă este conținută în textul Vechiului 
Testament şi poate fi descoperită dacă vom şti să le acordăm 
nu doar cuvintelor, ci chiar semnelor alfabetice din care 

acestea se compun, semnificația reală şi divină, fiecare 
literă fiind deopotrivă literă şi număr, deoarece Scriptu- 
rile Sfinte nu sunt decât o constantă repetare a numelor 
divinității. 

Zoharul s-a răspândit repede în lumea evreiască şi a 
fost imediat considerată de către adepți ca fiind o lucrare 
egală în sfințenie cu Biblia; a exercitat chiar o mare influență 
asupra liturgiei din secolele al XVI-lea și al XVII-lea, care 
a împrumutat, în anumite rugăciuni, limbajul său pentru 
a celebra sărbătoarea Sabatului drept Logodnica Israelului. 
Totuşi, începând din secolul al XVII-lea, rabinii cei mai 
ataşaţi tradiției talmudice s-au îndepărtat de învățăturile 
Zoharului, atunci când i-au văzut înscriindu-se în rându- 
rile zohariţilor pe discipolii falsului Mesia Sabbatai Zevi, 
care a sfârşit prin a îmbrăţişa religia musulmană, cât și pe 
elevii lui Jacob Franck, care s-au convertit la creştinism. În 
rest, lectura Zoharului a fost şi a rămas interzisă tinerilor 
sub douăzeci şi cinci de ani, a căror imaginaţie riscă să fie 
dusă pe căi rătăcite din pricina îndrăznelilor şi obscurităţilor 
exegezei mistice. | 

Ceea ce, în carte, îl deconcertează la început pe cel 
neinițiat este importanța acordată de cabaliști fiecărui 
semn grafic, fiecărei litere sau cuvânt din care sunt alcătuite 
Sfintele Scripturi, importanţă acordată în special numelor 
prin care divinitatea este desemnată în paginile acestei 
lucrări. Oricât de ciudată ne va apărea gândirea cabaliştilor, 
dacă dorim să-i pătrundem esenţa, atunci nu trebuie să 
uităm originea cărților considerate sfinte. Cabaliştii susțin 
că Sfânta Scriptură este insuflată și dictată în întregime de 
către Dumnezeu, de aceea ei consideră că e un lucru firesc 
să îi confere fiecăruia dintre elementele constitutive un 
caracter divin. În concepţia lor, chiar în cadrul Bibliei, 

Cuvântul divin posedă puteri creatoare: „Şi-a zis Dumne- 
zeu: Să fie lumină! Şi a fost lumină.” 

Acest Cuvânt conţine aşadar mult mai multe calităţi 
decât simplele sunete din care este alcătuit cuvântul; rolul 
său nu se mărginește la a desemna obiectul, ci beneficiază 
de puteri oculte şi stimulatoare, care fac trecerea de la 
gândire la existență. Dacă aşa stau lucrurile cu toate cuvin- 
tele biblice - în opinia cabaliştilor - la fel stau lucrurile și 
cu diversele Nume divine, mai ales cu cel mai sfânt dintre 
toate, cu Tetragrama, cuvânt ce este interzis a-l pronunţa. 
Oricât de îndepărtate ar fi de inefabilul mister al divinității, 
aceste Nume concentrează în sine câte ceva din atotputer- 
nicia divină; poate de aceea cabaliștii au fost tentaţi să 
afirme că Păcatul, tulburând ordinea lumii, aduce atingere 
chiar divinității, mutilând Numele sacru. 

Un alt aspect surprizător al Zoharului îl constituie 
îndrăzneala şi materialitatea imaginilor care servesc „de- 
scrierii” lui Dumnezeu și a vieţii divine. Dar am comite o 
mare greşeală dacă am trage concluzia că aceşti cabalişti 
ar fi dorit să se despartă întrucâtva de înalta spiritualitate 
ce reprezintă însăși esenţa iudaismului. Cabaliştii fac chiar 
risipă de formulări pentru a susţine că Misterul Misterelor 
transcende orice reprezentare, orice gândire. Şi totuși, afirmă 
ei, omul are datoria de căuta și a încerca să-și reprezinte 
divinitatea, pentru a se apropia de ea; însă distanţa dintre 
noi şi divinitate este atât de mare, încât ne făurim doar o 
imagine obscură despre această divinitate, fie prin faptul 
că împrumutăm simbolurile noastre din lumea ideilor, fie 
că ni le extragem din lumea senzaţiilor. 

Întrucât limbajul omenesc este cât se poate de imper- 
fect şi orice abstractizare aplicată lui Dumnezeu nu este 
decât un antropomorfism grosier, cabaliştii au ajuns la 

concluzia că nu este greşit să ne folosim de cuvintele cele 
mai încărcate de pitoresc şi de formă, de acele cuvinte care 
ne pot face să simțim anumite trăsături și stări. Există un 
pasaj din Biblie care pare să le autorizeze acest deziderat: 
„Domnul a zis: Să facem om după chipul și asemănarea 

noastră.” Dacă omul este făcut după chipul şi asemănarea 
Domnului, atunci el va putea, fără să se înșele în totalitate, 
să-şi imagineze chiar în ignoranţa sa, după imaginea omu- 
lui, palidele trăsături ale Domnului ce i se pot revela. Din 
acest motiv cabaliştii vorbesc, la modul simbolic, despre 
Dreapta şi Stânga Domnului, despre Principiul Masculin 
şi Principiul Feminin ale lui Dumnezeu; de aceea zugrăvesc, 
după calapodul iubirii omeneşti, dragostea eternă cu care 
Dumnezeu se îndrăgește pe sine; de aceea cabaliştii susțin 
că Păcatul i-a despărţit pe eternul Soţ de eterna lui Soaţă, 
care trăiau în sinea lui Dumnezeu, în timp ce Virtutea şi 
Rugăciunile omului pot să-i împace pe aceştia în beatitu- 
dinea Unităţii regăsite. 

Ceea ce ne uimeşte însă, înainte de toate, în Zohar, 
este intransigenţa orgoliului evreiesc care afirmă că „Sionul 
este inima lumii” şi că „Doar Israel singur valorează cât 
toate naţiile pământului”. Însă nu trebuie să ne lăsăm 
amăgiţi de aparenţe, căci privilegiul revendicat aici nu este 
cel al puterii, ci al datoriei. 

Reluând o frumoasă povestire talmudică, cabaliştii și 
i-au reprezentat pe urmașii lui Avraam ca fiind singurii 
acceptaţi de Dumnezeu să primească Legea, în pofida 
altor neamuri şi seminţii, care, dedându-se crimelor sau 
depravării, au respins legământul lui Dumnezeu. Din acest 
punct de vedere, poporul lui Israel încearcă o responsabi- 
litate față de Dumnezeu și de lume; atunci când el își 
trădează misiunea, „slăbesc” deopotrivă şi universul, și 

divinitatea; când Israel îşi face datoria, el „întăreşte” şi 
universul, şi divinitatea. 

Dar oricât de exclusivişti ar fi cabaliştii evrei, ei afir- 
mă totuși că Dumnezeu i s-a revelat nu doar poporului 
ales, ci, sub o formă mai ambiguă, și popoarelor păgâne, 
aruncându-şi una din raze pe idolii pe care acestea le 
adoră. Zoharul condamnă rugăciunile care îi cer Domnu- 
lui pedepsirea păgânilor şi nu reproduce o altă povestire 
conform căreia Cel Veşnic le-a interzis Îngerilor să aducă 
imne de slavă după miracolul despicării apelor Mării 
Roşii, nedorind să audă laudele aduse cerului în vremea în 
care egiptenii, „copiii săi”, erau înghițiți de apele ce se 
adunaseră la loc. 

În sfârşit, pentru a-i găsi un loc Cărţii Strălucirii în 
cadrul tradiţiei lui Israel, trebuie să amintim faptul că 
Zoharul este alcătuit nu doar prin prisma acestui particu- 
larism care ne supără adeseori, fiind întâi de toate un pro- 
dus al universalismului moştenit de la Profeţii care, în 
primele secole ale erei creştine, se exprimau atât de elevat 
în următorul pasaj din Sifra Șemot: 

„Noi citim în Isaia: «Deschideţi porţile, pentru ca 
poporul credincios să intre»; profetul nu spune: pentru ca 
preoţii, leviţii sau israeliţii să intre, ci poruncește să se 
deschidă porţile poporului credincios, chiar dacă acesta 
este păgân. În alt pasaj putem citi următoarele: «aici sunt 
porţile veşniciei, să intre drepţii»; nu stă scris acolo: să intre 
preoții, leviţii sau israeliţii, ci drepţii, fără să facem deose- 
bire între culte. Psalmistul spune iarăşi: «Credincioşilor, 
înălțaţi o cântare în cinstea Celui Veșnic»; el nu-i invită 
doar pe israeliți să îl slăvească pe Cel Veşnic, ci se adresează 
credincioșilor din toate religiile. «Veşnicule, fii milostiv 
cu cei buni», mai putem citi în cartea Psalmilor, în care 

poetul inspirat nu imploră milostenia divină doar pentru 
preoți şi israeliți, ci pentru oamenii virtuoși din toate 
popoarele. Din toate aceste cuvinte reiese că un păgân 
drept are tot atâtea merite cât un Mare Preot, descendent 
din spiţa lui Aaron. 


Edmond Fleg 

ABREVIERI 
Deut. Deuteronomul Lev, Leviticul 
Ecc. Eclessiastul Mal. Maleahi 
Ex. Exodul Mih. Miheia 
Ez. Ezechil Num.  Numerii 
Gen. Geneza Os. Osea 
Is. Isaia Pr. Proverbe 
Ier. Ieremia Ps. Psalmi 
Io. Iona Sam. Samuel 


PL. Plângeri Zah. Zaharia 

Zoharul. Ediţia princeps Mantova 

CAPITOLUL I 


RABI ȘIMON BEN lOHAI 
ȘI ÎNVĂŢĂTURA TAINICĂ 


RABI ȘIMON BEN IOHAI 


RABI ŞIMON ŞI DISCIPOLII SĂI 


Am aflat că Rabi Şimon le-a zis tovarășilor săi: „Până 
când ne vom înălța pe o tribună susţinută doar de un sin- 
gur stâlp?” Scriptura spune: „lată, a venit vremea să lu- 
crăm pentru Domnul, căci ei au încălcat legea.” (Psalmi, 
CXIX, 126). Zilele sunt scurte, scadenţa vine, vorbele 
răsună în fiecare zi, „Cultivatorii câmpului” (iniţiaţii) sunt 
puțin numeroși și stau în marginea viei; ei nu știu în ce 
parte să o apuce, pentru a-şi atinge scopul. Strângeţi-vă 
din nou, prieteni, în Adunare (Idra), îmbrăcaţi în platoşe 
şi purtând în mâinile voastre săbii şi sulițe; înarmaţi-vă cu 
arma prudențţei, a inteligenţei, înţelepciunii, ştiinţei şi clar- 
vederii; întăriți-vă puterea mâinilor şi membrelor voastre, 
şi recunoaşteţi domnia Celui ce stăpâneşte asupra vieţii și 
a morţii. Fiţi gata să ascultați cuvintele pline de adevăr pe 
care Sfinţii le-au primit cu bucurie și se străduiesc să le 
înțeleagă.” 

Rabi Şimon a început să plângă, tânguindu-se: „Vai 
mie, nefericitul, dacă revelez aceste mistere! Vai mie, neferi- 
citul, dacă nu revelez aceste mistere!” Tovarăşii lui care 
erau de față au păstrat tăcerea. Rabi Abba s-a ridicat şi i-a 
grăit lui Rabi Şimon: „Dacă Domnului îi este plăcut ca tu 
să dezvălui misterele, atunci poți s-o faci fără teamă, întrucât 
Scriptura spune: «Căci Domnul își împărtăşeşte tainele ce- 
lor care se tem de el.» (Psalmi, XXV, 14). Ori, tovarăşii tăi 
se tem de Domnul, binecuvântat fie numele său.” 

Cei aflaţi atunci în preajma lui Rabi Şimon erau 
următorii: fiul său, Rabi Eleazar; Rabi Abba, Rabi Ie- 
huda, Rabi lose, fiul lui Iacov, Rabi Isaac, Rabi Hizgiya, 
fiul lui Rab; Rabi Hiya, Rabi lose şi Rabi lesa. Ei şi-au 
întins mâinile spre Rabi Şimon, întorcând degetele spre 
cer şi au mers pe câmp, unde s-au așezat în mijlocul 
copacilor. 

Rabi Şimon s-a ridicat și şi-a făcut rugăciunea. Apoi s-a 
aşezat în mijlocul tovarășilor săi şi le-a spus: „Fiecare din- 
tre voi să pună mâna pe genunchiul meu.” Ei și-au întins 
mâinile, iar Rabi Şimon le-a simţit pe genunchiul său. 
Fiindcă tovarășii săi au păstrat tăcerea, au auzit un glas, 
iar genunchii lor au început să tremure. Oare al cui era 
glasul pe care îl auzeau? Era sunetul produs de Adunarea 
cerească ce se strânsese pentru a asculta vorbele lui Rabi 
Şimon. 

Atunci Rabi Şimon s-a bucurat şi a grăit: „Doamne, 
auzit-am de faima Ta şi m-am temut de punerile Tale la cale” 
(Avacum, III, 2). Poate că teama îi era pe plac lui Avacum, 
însă noi nu avem a ne teme, căci suntem înconjurați de iu- 
bire, după cum stă scris: „Şi tu îl vei iubi pe Domnul Dum- 
nezeul tău” (Duteronomul, VI, 5). Iar în altă parte stă 
scris, de asemenea: „Din pricina iubirii sale pentru voi.” 
(Ibidem). Iar în alt loc: „Eu te îndrăgesc pe tine, spune 
Domnul.” (Malachia, I, 2). 

Atunci Rabi Şimon a început să grăiască astfel: „Iră- 
dătorul dă în vileag secretele, însă cel drept în cuget 
păstrează cu grijă cuvintele ce i-au fost încredințate.” 
(Pilde, XI, 13). Lumea nu dăinuie decât cu ajutorul secre- 
tului. Dacă secretul este necesar în treburile lumești, cu 
atât mai mult va fi el necesar în Misterul Misterelor Celui 
Bătrân de zile, care nu este încredinţat nici măcar îngerilor 

superiori!” Rabi Şimon a mai spus: „Nu chem cerurile să 
mă asculte, nici pământul să mă audă, după pilda lui Moise; 
căci noi suntem potecile lumii... Preafericită e soarta 
voastră, o, drepţilor, căci vouă vă este revelat Misterul 
Misterelor, în timp ce el nu este destăinuit nici măcar Sfinţilor 
superiori.” (III, 1272-1282)!. 


CUVÂNTUL LUI RABI ȘIMON 


Tronul este zguduit, iar zgomotul se aude în cele două 
sute șaizeci de lumi, și ajunge şi în ţinutul unde locuiesc 
drepțţii, astfel încât acest zgomot este auzit în toate ceruri- 
le și de către toate fiinţele superioare și inferioare. Toţi 
rămân uimiţi şi strigă într-un singur glas: „Este Rabi 
Şimon, fiul lui Iohai, care, prin cuvântul său, a provocat 
tot acest zgomot; cine poate să reziste cuvântului său?” 
Este vorba despre acel Rabi Şimon, fiul lui Iohai, la vorbele 
căruia, atunci când începe să se consacre studiului Legii, 
toate tronurile, toate cerurile, toate armatele și toți îngerii 
care-l laudă pe Învățătorul lor ciulesc urechile. Toţi 
păstrează tăcerea şi nu se mai aude nici cel mai mic 
freamăt în ceruri atunci când Rabi Şimon vorbeşte. Şi 
când Rabi Şimon încetează studiul Legii, o parte a 
îngerilor intonează imne de slavă, iar o altă parte se 
bucură lăudându-l pe Învățător; un zgomot se răspândește 
atunci în ceruri, căci toți îngerii se închină în faţa 
Stăpânului lor; miresme şi parfumuri se înalță spre cel 
Bătrân de zile. Iar toate acestea sunt produse de vorbele 
lui Rabi Şimon. (II, 140). 


 Paginaţia indicată nu corespunde traducerii lui Pauly, ci o urmă- 
reşte pe cea din textul original, din ediţia princeps realizată la Mantova, 
în anul 1559. 

SFINTELE SCRIPTURI 


Rabi lose spune: Este sigur că toate lucrările Prea- 
sfântului, binecuvântat fie numele său, care au fost săvârşite 
pe pământ, au fost înfăptuite cu ajutorul misterelor 
Înţelepciunii veşnice pe care Preasfântul, binecuvântat fie 
numele său, a dorit să le facă cunoscute oamenilor. Dum- 
nezeu voiește ca oamenii să descopere în operele sale 
misterul Înţelepciunii. Ori lucrările Preasfântului, binecu- 
vântat fie numele său, sunt tocmai cuvintele Scripturii 
Sfinte, căci nu există un singur verset în Scriptură, oricât 
de neînsemnat ar părea el la prima vedere, care să nu 
ascundă mai multe căi ce ne conduc paşii spre misterul 
Înţelepciunii supreme. Trebuie să luăm aminte că Rabi Io- 
hanan, fiul lui Zachai, a rostit trei sute de maxime despre 
misterul Înțelepciunii supreme, toate deduse din cuvin- 
tele versetului următor: „Iar femeia lui se numea Metabel, 
fiica lui Matred, fiica lui Me-Zaab.” (Geneza, XXXVI, 39). 
Rabi lohanan nu a dat în vileag cele trei sute de maxime 
ale versetului citat mai sus decât lui Rabi Eliezer, pentru 
a-i face cunoscut numărul misterelor ce sunt închise în cel 
mai mic cuvânt din Cărţile Sfinte. Cuvintele Scripturilor 
Sfinte sunt atât de sacre şi de minunate, încât stă scris în 
Psalmi, CXIX, 18: „Ridică vălul de pe ochii mei, pentru ca 
să iau aminte despre minunile înscrise în legea ta” (I, 145%) 


INTERPRETAREA SFINTELOR SCRIPTURI 


Nenorocire celui ce va zice că Scriptura nu ne oferă 
decât simple poveşti și fapte de viață obişnuite! Dacă ar fi 
fost așa, atunci și noi, la rândul nostru, am putea face o 
Scriptură care ar fi mai bună decât Sfânta Scriptură, pentru 

că şi cărțile profane cuprind în ele idei înalte. Aşadar, am 
fi putut alătura gândurile frumoase cuprinse în cărțile 
profane pentru a face o Scriptură, însă fiecare cuvânt din 
Cărţile Sfinte ascunde un mister suprem. 

Se cuvine să luăm aminte că lumea de sus şi lumea de 
jos sunt pe aceeaşi balanţă; jos se află poporul lui Israel, 
iar sus se află îngerii. Îngerii sunt duhuri, iar atunci când 
coboară pe pământ își pun un înveliș, pentru că lumea 
materială nu poate îndura strălucirea a tot ceea ce este ne- 
material. Cu atât mai mult atunci misterele cuprinse în 
Scripturi, cu ajutorul cărora au fost create toate lumile, nu 
ar putea cobori pe pământ decât îmbrăcate într-un anumit 
înveliș. Sensul literal al Scripturilor înseamnă tocmai acest 
înveliș, acest veșmânt; dar nenorocire celui care ia învelișul 
drept conţinut al Scripturii! Un asemenea om nu va avea 
parte de viaţa viitoare. De aceea David a zis: „Ridică vălul 
de pe ochii mei, pentru ca să iau aminte despre minunile 
înscrise în legea ta.” (Psalmi, CXIX, 18). David dorea să 
vadă ceea ce este ascuns sub văl, adică sub înveliş. 

Neştiutorii nu privesc decât la straiele omului; dacă 
acestea sunt frumoase, atunci şi omul care le poartă le 
apare a fi frumos. Cu toate acestea, straiele ascund ceva mult 
mai de preţ, trupul omenesc, iar acesta, la rându-i, as- 
cunde un lucru şi mai preţios: sufletul. Şi Scriptura are un 
corp, şi anume Poruncile; are veşminte, anume poveştile; 
în sfârşit, Scriptura sfântă are un suflet care le-a fost reve- 
lat celor care se aflau în apropierea muntelui Sinai. Sufletul 
Scripturii este partea fundamentală şi esenţială a acesteia; 
în vremurile ce vor urma, fiecare va putea vedea sufletul 
Scripturii. Căci şi în înălțimi există un veșmânt, un corp, 
un suflet și un Suflet al sufletelor. Cerurile şi oștile lor sunt 
veșmântul, straiele. „Adunarea lui Israel” este corpul care 

primeşte sufletul numit „Frumuseţea Israelului”, care este 
Legea; iar Sufletul sufletelor este Străbunul sacru. Toate 
aceste părți se îmbină între ele. Nenorocire celor care se 
fac vinovaţi pentru că afirmă că Scriptura este doar o 
simplă povestire! (III, 1522). 


SUFLETUL SFINTELOR SCRIPTURI 


În fiecare cuvânt al Scripturii, Preasfântul, binecuvân- 
tat fie numele lui, a ascuns un mister suprem, care este 
sufletul acelui cuvânt, cât şi alte mistere mai puţin adânci, 
care sunt învelișul primului mister. Omul neştiutor vede 
în fiecare cuvânt doar trupul, adică sensul literal. Dim- 
potrivă, oamenii clarvăzători văd în fiecare cuvânt învelișul 
care înconjoară sufletul şi, dincolo de acest înveliş, ei 
întrevăd sufletul, chiar dacă vederea clară și precisă a 
acestui suflet este cu neputinţă de dezvăluit înţelegerii lor. 

Cât de rătăcită este mintea acelor oameni care nu 
înțeleg adevăratul sens al cuvintelor Scripturii, chiar dacă 
ea le vorbește cu voce mieroasă în fiecare zi! După cum 
am spus, Scripturii îi place uneori să-și scoată misterul 
din teacă, dar nu o face decât pentru o clipă, şi, de abia și-a 
scos misterul din teacă, iată că-l ascunde iute la loc. 

Dar, chiar și în rarele locuri în care Scriptura îşi 
dezvăluie misterele, acestea nu pot fi bine înțelese decât de 
către inițiați. Lucrul poate fi comparat cu o prea frumoasă 
fecioară ferecată într-un palat. Această fecioară are un 
iubit, dar nimeni nu-i cunoaște dragostea în afară de ea. 
Întrucât iubitul, mânat de dorinţa de a-şi vedea iubita, 
trece adeseori prin faţa palatului aruncând priviri în toate 
părţile, fecioara se hotărăşte să facă o mică deschizătură în 
zidul palatului şi, în momentul în care îl vede trecând, ea 

îşi apropie faţa pentru o clipă, dar şi-o retrage imediat. 
Orice persoană care trece prin faţa palatului, în același 
timp cu iubitul, nu vede fața prea frumoasei fete, în afară 
de cel iubit, căci el este singurul ale cărui priviri, inimă și 
suflet sunt îndreptate către deschizătura unde s-a arătat 
pentru o clipă chipul iubitei. La fel stau lucrurile şi în ca- 
zul Scripturii; ea nu-şi dezvăluie secretele decât celor 
îndrăgostiți de ea. Cei neiniţiaţi trec pe lângă ea, fără să 
vadă nimic. Dar, pentru cei iniţiaţi, ale căror priviri, inimă 
şi suflet sunt îndreptate către prea iubita Scriptură, ea con- 
simte să li se arate pentru o scurtă clipă. 

Trebuie să observăm că Scriptura procedează cu omul 
astfel: Mai întâi îi face un semn să se apropie de ea. Dacă 
omul nu înţelege acest semn, ea îl numeşte „nesăbuit', după 
cum stă scris: „Oricine este nesăbuit, să vină la mine." 
(Pilde, IX, 4). Atunci când omul se apropie de Scriptură, 
ea îi vorbește din spatele cortinei care încă îl desparte de 
ea. Atunci omul începe să înțeleagă treptat cum stau lu- 
crurile. El se află în stadiul interpretării silogistice. Apoi 
Scriptura îi grăieşte omului din spatele unui văl diafan. 
Atunci omul intră în stadiul interpretării simbolice. În 
sfârșit, când obișnuinţa l-a familiarizat pe om cu Scriptura, 
aceasta i se descoperă faţă către faţă şi îi dezvăluie miste- 
rele pe care le tăinuiește încă de la începutul vremurilor. 
De abia atunci omul ajunge la cunoaşterea deplină a Scrip- 
turii; şi de abia atunci el devine stăpânul casei, căci toate 
misterele îi sunt descoperite, fără ca vreunul să-i rămână 
ascuns. 

Scriptura îi grăieşte atunci omului: „Ai văzut că în 
aceleași cuvinte prin care ţi-am dezvăluit la început sensul 
literal, îţi dezvălui acum sensul mistic; şi, la fel ca în cazul 
sensului literal, toate cuvintele sunt absolut necesare; nu 

se poate adăuga nimic, nu se poate tăia nimic; la fel stau 
lucrurile şi în cazul sensului mistic, unde toate cuvintele 
scrise sunt necesare, fără să mai adăugăm o singură literă, 
fără să tăiem o singură literă. De aceea omul trebuie să se 
aplece cu sârguință asupra studiului Scripturii şi să se 
îndrăgostească de cuvintele ei” (II, 98%, 99). 


CAPITOLUL II 
DUMNEZEU 
ȘI EMANAȚIILE SALE 


konismus totius Cabala summam continens, inserendus est tom:1rclafei IV qe est de cabala Hebræorum, ct explicatur a fol289-usq; ad finer 
SD VX 


HORIZON TATIS 
Sephira rma 


Summa Corona 


SYSTEMA 4 î 3 SEPHIROTICVM 
RVM NOMINVM 


Sephira II 
Summa Sapientia 


Arborele Sefirotic (după Kircher) 


CUNOAŞTEREA LUI DUMNEZEU 


RELATIVITATEA CUNOAȘTERII 


Stă scris în Sfânta Scriptură: „Soţul său este cunoscut 
la porţi, atunci când stă așezat împreună cu bătrânii 
ținutului.” (Pilde, XXXI, 23). Trebuie să luăm aminte că 
slava Preasfântului, binecuvântat fie numele său, este atât 
de minunată și mai presus de înţelegerea omenească, încât 
rămâne pe veşnicie ascunsă; de când lumea a fost creată, 
nu a existat niciun om care să pătrundă străfundurile 
Înţelepciunii sale, într-atât de ascunsă de și misterioasă 
este. Esenţa lui Dumnezeu este în așa măsură superioară 
inteligenţei îngerilor şi oamenilor, încât nicio legiune 
cerească, nici locuitorii acestui pământ nu se pot apropia 
de ea; toată lumea poate doar să spună: „Binecuvântată fie 
slava lui Dumnezeu, acolo unde sălăşluieşte el.” 

Fiinţele care locuiesc aici, pe pământ, spun că Dum- 
nezeu locuieşte în ceruri, după cum stă scris la Scriptură: 
„Slava sa este în ceruri” (Pilde, CXIII, 4). Îngerii cerului 
spun că el sălăşluieşte pe pământ, căci stă scris: „Slava ta 
se răspândește pe întreg pământul” (Psalmi, LVII, 12). lată 
nesiguranța în care plutesc atât îngerii, cât și oamenii, 
atunci când este vorba despre sălaşul Domnului care le 
spune tuturor: „Binecuvântată fie slava Domnului, în 
locul în care sălășluieşte.” (Ezechiel, III, 12). Dar, fiindcă 
nimeni nu cunoaște esența divinității şi nu va ajunge 
niciodată să o înţeleagă, cum să pricepem aceste cuvinte 
din Scriptură: „Soţul ei este cunoscut la porţi”, cuvinte ce-i 

sunt sortite, potrivit tradiţiei, lui Dumnezeu? Dar adevărul 
este că fraza „Soţul ei este cunoscut la porți” îl desemnează 
într-adevăr pe Cel Sfânt, lăudat fie numele lui, care se 
face cunoscut fiecăruia potrivit capacităţii de a înţelege a 
fiecăruia. 

Orice om poate ajunge la înțelepciune după puterea 
minţii sale; fiecare om are datoria să aprofundeze cunoaşte- 
rea lui Dumnezeu, atât cât îi permite mintea sa. De aceea 
Scriptura spune: „Soţul ei este cunoscut la porţi, adică 
inteligenţei oamenilor; el (Dumnezeu) i se poate face cu- 
noscut fiecăruia în funcție de mărimea porții (inteligenţei) 
sale. În ceea ce priveşte cunoașterea deplină, adâncă, a 
esenței divine, nimeni niciodată nu a reuşit s-o facă şi ni- 
meni nu o va cunoaște vreodată. (I, 1033, 1030). 


SEFIROT! 


Rabi Şimon a spus: Doar libera voinţă singură se 
înalță alături de Fiinţa supremă al cărei duh este deopotrivă 
„Voinţă”, veşnic incomprehensibilă și insesizabilă; este 
Capul mai ascuns decât tot ceea ce se găseşte în ceruri; tot 
ceea ce emană din cer emană din acest Cap; orice lumină 
îşi are izvorul în acest Cap; dar nu cunoaștem felul în care 


! Prin cuvântul Sefirot (la singular Sefira), a cărui rădăcină conţine 
ideea numărului şi a categoriei, cabaliştii desemnau diversele aspecte 
sub care Dumnezeu se reflecta în inteligența omului. Ei denumeau 
emanaţiile (Sefirot) astfel: Keter (Coroana), Hohma (Înţelepciunea), 
Bina (Inteligența), Ghedula (Clemenţa), Ghevura (Rigoarea), Tiferet 
(Frumuseţea), Neţah (Veşnicia), Hod (Gloria), lesod (Temelia), Malhut 
(Regalitatea). Chiar dacă textele care alcătuiesc prima parte a acestei 
culegeri (Dumnezeu şi emanaţiile sale) sunt cele mai „filosofice” din în- 
treg volumul, nu putem expune aici în amănunt teoria atât de complexă 
a emanaţiilor. Cei care doresc să aprofundeze problema sunt invitaţi să 
citească lucrarea Cabala evreiască a lui Paul Vuilliaud (2 volume, Paris 
1923), unde există o bibliografie satisfăcătoare şi informaţii prețioase. 

au loc emanaţiile şi nici modul în care se desprinde lumi- 
na, căci totul este tainic. Voința liberă a omului tinde spre 
Cel a cărui esenţă este „Voinţă”, din care este doar o 
părticică. 

Această „părticică” nu ajunge niciodată să cunoască 
Gândirea supremă; dar în avântul pe care și-l ia pentru a 
se înălța către sursă și pe toată durata parcursului, ea 
răspândeşte lumină. Chiar dacă lumina care emană de la 
„Cap” este atât de subtilă încât rămâne veşnic ascunsă, ea 
este atrasă totuși de luminile pe care le răspândesc „părti- 
celele” ce se străduiesc să se înalțe către sursa lor originară. 
Astfel, lumina necunoscută a „Capului” pătrunde în Lu- 
mina răspândită de „părticelele” aflate în drumul lor de 
jos în sus, spre Cel care le este sursă. Doar în acest mod 
Lumina supremă şi necunoscută se uneşte cu lumina 
răspândită de „părticele”. Astfel se formează cele nouă 
„Palate”, care sunt cele nouă scări între bunăvoința ce suie 
de la pământ şi Capul suprem - adică, vorbim despre cei 
nouă Sefirot inferiori Coroanei (Keter). 

Aceste „Palate” nu sunt nici lumini, nici duhuri, nici 
suflete; ele nu sunt accesibile decât „Voinţei”, căci cele 
nouă lumini pe care acestea le răspândesc nu sunt decât 
luminile Gândirii. Dar, în ciuda faptului că sunt nouă, ele 
nu sunt de fapt decât unul singur, în sensul că toate au 
„gândirea” drept esenţă și nu au nicio legătură cu ceea ce 
se află în afara „Gândirii. - 

Aceste nouă Palate, având „Gândirea” drept esenţă, 
sunt aproape de „Gândirea supremă”, dar nu o ating nicio- 
dată, într-atât de minunată şi de tainică este aceasta. 
Bunăvoinţa omului se înalță spre aceste nouă Palate, a 
căror esenţă este deopotrivă „Voinţa” şi care alcătuiesc 
ceva intermediar între cunoscut și necunoscut, între com- 

prehensibil şi incomprehensibil. Toate misterele Credinței 
sunt cuprinse în aceste Palate care formează o legătură 
între bunăvoința omului şi „Voința supremă, denumită 
Infinitul”. 

Lumina subtilă şi imperceptibilă a „Capului suprem” 
nu coboară decât la aceste nouă Palate; bunăvoința omu- 
lui, suind către aceste nouă Palate, are acces și ea la această 
lumină. Cele nouă Palate fac posibilă comuniunea între 
„părticele” şi „Întreg”, între bunăvoința oamenilor și „Voința 
supremă”, denumită „Infinitul'... Astfel lumina răspândită 
de „Gândirea supremă” se numeşte „Infinitul”; tocmai 
această lumină zămisleşte bunăvoința oamenilor aici, pe 
pământ, și îi face pe aceştia să năzuiască şi să se înalțe spre 
sursa lor. Totul este întemeiat pe acest mister. Preaferi- 
cită fie soarta drepţilor pe această lume și în lumea viitoare. 
(I, 652). 


ALFABETUL DIVIN 


INFINITUL (EIN SOF) 


Numim „Infinit” ceea ce omul nu va înţelege niciodată, 
ceea ce nu va avea niciodată sfârşit, pentru că nu a avut 
niciodată început. Denumim „Cap” „Punctul suprem’, căci 
pornind de aici încep misterele inteligibile. Aceste mistere 
au însă pentru noi un sfârşit, la fel cum au și un început. 
Dar esenţa Infinitului este fără de sfârşit; aici nu întâlnim 
nici intenţie, nici lumini, nici claritate; toate luminile 
emană din Infinit, dar niciuna nu este îndeajuns de strălu- 
citoare pentru a ne conduce spre ceea ce este Infinitul. 
Este o Voinţă supremă mult mai misterioasă decât toate 
misterele. (II, 2392). 


CUVÂNTUL 


„Din faptul că materia a fost creată de către Cuvânt nu 
trebuie să tragem concluzia că acesta s-a manifestat înaintea 
creaţiei. Cu siguranţă, el există dintotdeauna, fiind veșnic, 
dar s-a manifestat pentru prima dată abia atunci când ma- 
teria a fost creată. Înainte de această manifestare, misterio- 
sul Infinit îşi manifesta atotputernicia şi imensa bunătate 
cu ajutorul misterioasei gândiri, de aceeaşi esenţă ca şi 
misteriosul Cuvânt, dar fiind tăcută. Cuvântul, manifestat 
în vremea creării materiei, exista înainte sub formă de 
Gândire; căci, dacă cuvântul este în stare să exprime tot 
ceea ce este material, el este neputincios să exprime ima- 

terialul. De aceea stă scris la Sfânta Scriptură: „Şi Elohim 
a spus”, adică Elohim s-a manifestat sub forma Cuvântu- 
lui; această sămânță divină prin care s-a înfăptuit creaţia 
se afla în stare de germinaţie şi, preschimbându-se din 
Gândire în Cuvânt, a scos un sunet care s-a auzit în afara 
ei. Scriptura adaugă mai departe: „Să fie lumină!” (lehi 
or); căci orice lumină izvodeşte din misterul Cuvântului. 
(I, 165). 


PUNCTUL SUPREM 


Astfel, printr-unul din cele mai tainice mistere, infini- 
tul a zguduit vidul cu ajutorul sunetului Cuvântului, chiar 
dacă undele sonore nu sunt transmisibile prin vid. Sunetul 
produs de Cuvânt a reprezentat aşadar începutul materia- 
lizării vidului. Dar această materializare ar fi rămas mereu 
în starea de imponderabilitate dacă, în momentul lovirii şi 
zguduirii vidului, sunetul Cuvântului nu ar fi făcut să 
țâșnească punctul scânteietor, origine a luminii, care este 
misterul suprem și a cărui esenţă este de nepătruns. Tocmai 
din acest motiv Cuvântul este denumit „Începutul? fiind 
la originea întregii creaţii. 

Stă scris în Scriptură: „Cei învăţaţi vor străluci ca lu- 
mina cerului, iar cei care i-au învăţat şi îndrumat pe mulți 
pe calea dreptăţii vor străluci ca stelele, în veșnicie? (Daniel, 
XII, 3). Cuvântul „strălucire” sau „splendoare” (Zohar) 
desemnează scânteia pe care Cel Misterios a izvodit-o în 
momentul în care a zguduit vidul şi care reprezintă originea 
universului, palat zidit întru slava celui Misterios. Această 
scânteie este întrucâtva sămânţa sacră a lumii. Acest 
mister este exprimat în cuvintele Scripturii: „lar sămânța 
căreia îi datorează existenţa este sfântă.” (Isaia, VI, 13). 

GENEZA LITERELOR 


Cuvântul a luat forma literelor Alfabetului, care emană 
toate din Punctul suprem, adică din primul Sefirot, cel 
denumit Keter (Coroana). Litera Alif este simbolul în- 
ceputului şi al sfârşitului; în această literă sunt sintetizate 
toate treptele creaţiei. 

Chiar dacă Alif cuprinde mai multe părţi, ea nu for- 
mează decât o singură literă. Este litera de care depind 
lumile superioare şi cele inferioare. Linia superioară a lui 
Alif reprezintă simbolul misterului Gândirii supreme; 
dedesubtul acestei linii se găseşte o liniuţă ce simbolizează 
firmamentul superior. (I, 212). 


LITERA CREATOARE 


Stă scris la Scriptură: „La început”; Rab Hammeruna 
cel Bătrân a spus: „Găsim la Începutul Genezei o inversare 
a ordinii literelor inițiale. Astfel, primele două cuvinte ale 
Genezei au drept iniţiale litera Bet: Bereşit (la început), 
Bara (crea), iar următoarele două cuvinte au drept iniţiale 
litera Alif: Elohim (Dumnezeu), Eth (El). lată motivul 
acestei inversări: 

Cu două mii de ani înaintea creării lumii, literele erau 
ascunse, iar Preasfântul, binecuvântat fie numele său, le 
contempla cu mare plăcere. Atunci când a dorit să creeze 
lumea, toate literele, dar în ordine inversată, au apărut în 
fața lui. Prima care a apărut a fost litera Tav. „Stăpân al lu- 
milor, a grăit ea, te rog să te foloseşti de mine pentru a crea 
lumea, căci eu sunt litera finală a cuvântului Emet (Adevăr), 
cuvânt înscris pe sceptrul tău; şi, precum tu însuți eşti su- 
pranumit Emet, atunci Regele trebuie să înceapă creația 

prin litera finală a cuvântului Emet, slujindu-se de această 
literă pentru a zămisli lumea.” 

Preasfântul, binecuvântat fie numele său, i-a răspuns: 
„Iu ești, într-adevăr, vrednică de această cinste, dar nu este 
potrivit să mă slujesc de tine pentru a crea lumea, căci tu 
eşti hărăzită a fi pusă ca pecete pe fruntea oamenilor 
credincioşi care au păstrat legea lui Alif până la Tav; însă nu 
pot începe creaţia cu tine, căci tu mai însemni şi moarte, 
întrucât eşti litera finală a cuvântului Mavet (Moartea). Din 
pricina aceasta pot să te folosesc la crearea lumii.” Atunci 
litera Tav a plecat deîndată din faţa Creatorului. 

A intrat apoi litera Şin, şi, după ce i-a făcut aceeași 
cerere Creatorului, s-a folosit de inițiala numelui divin 
Şadai, care începe cu Şin: „Este bine, a zis litera respectivă, 
să se înceapă cu inițiala numelui sacru Şadai, pentru 
crearea lumii.” Dumnezeu i-a răspuns: „Şi tu eşti vrednică, 
bună şi adevărată. Însă falsificatorii se vor folosi de tine 
pentru a-şi striga minciunile lor, asociindu-te cu cele două 
litere Kuf şi Reş, pentru a forma cuvântul Şeker (Minciună)." 
Când litera Şin a auzit aceste cuvinte, a plecat din fața 
Domnului. Văzând aceasta, literele Kuf şi Reş nu au mai 
cutezat să apară în fața lui. 

A intrat apoi litera adi şi a adresat aceeaşi cerere, 
susținând că cuvântul Drepţi (Țaddikim) aplicat oameni- 
lor şi lui Dumnezeu începe prin litera adi, după cum stă 
scris la Scriptură: „Căci Domnul este drept (Ţadik) și 
iubeşte dreptatea (Ţedakot).” (Psalmi, XI, 7). Dumnezeu 
i-a răspuns astfel acestei litere: „Şi tu faci parte din tagma 
credincioșilor, literă Ţadi; dar nu e potrivit să mă slujesc 
de tine pentru a făuri lumea, întrucât tu trebuie să rămâi 
ascunsă, pentru a nu da prilej de greşeală. 

A intrat apoi la Domnul litera Pe şi a adresat aceeași 
cerere, spunând că termenul Pedut (Dezrobirea pe care 

Domnul o va înfăptui într-o zi în lume) începe cu litera 
Pe. Dumnezeu i-a răspuns acestei litere: „Într-adevăr, şi tu 
eşti vrednică, însă cuvântul „Peşa” (Păcat) începe și el cu 
un Pe. În plus, tu ai capul plecat, simbol al păcătosului 
care, ruşinat de faptele sale, îşi apleacă al său cap și întinde 
braţele.” 

Literei Ain, care a intrat după aceea, Domnul i-a răs- 
puns că ea se află la începutul cuvântului „Avon” (Crimă), 
chiar dacă i-a arătat că stă şi la începutul cuvântului „A nava” 
(Modestie). Preasfântul, binecuvântat fie numele său, i-a 
spus: „Nu pot să mă slujesc de tine pentru crearea lumii.” 
Când litera aceasta a ieşit, a apărut dinaintea sa litera 
Sameh, făcând aceeaşi cerere ca şi literele de dinaintea sa, 
spunând că se trage de la versetul în care stă scris: „Dom- 
nul îi susține pe toţi cei care se clatină.” (Psalmi, CXLV, 14) 
și care începe printr-un cuvânt a cărui iniţială este Sameh 
(Sameh = Susţinere). Dumnezeu i-a răspuns atunci acestei 
litere: „Tocmai din cauza menirii tale trebuie să rămâi la 
locul tău, căci, dacă o să te iau de acolo pentru a mă sluji 
de tine la crearea lumii, ce se va întâmpla cu cei care sunt 
gata să cadă, căci se sprijineau pe tine?” Auzind aceste 
cuvinte, litera Sameh a ieșit numaidecât. 

Literei Nun care a spus că termenii „Nora” (Teamă) 
şi „Nava” (Frumos) încep cu ea, Dumnezeu i-a răspuns: 
„Intoarce-te la locul tău, căci din cauza ta litera Sameh s-a 
întors la locul ei şi sprijină-te de ea” (Nun fiind inițiala 
cuvântului Nofelim, „cei care se clatină”, din versetul citat 
mai sus). Litera a ieşit și s-a întors la locul ei. 

A intrat litera Mem şi a spus că este inițiala cuvântului 
„»Melek” (Rege). „Este adevărat, i-a răspuns Domnul; dar 
nu mă voi folosi de tine pentru crearea lumii, căci lumea 
are nevoie de un Rege; rămâi așadar la locul tău împreună 

cu celelalte litere care alcătuiesc cuvântul „Melek”, adică 
împreună cu literele Lamed şi Caf; lumea nu trebuie să 
rămână fără Rege." 

În acel moment, litera Caf, adânc tulburată, s-a în- 
dreptat către tronul slăvit şi a strigat: „Stăpâne al Univer- 
sului, rogu-te, foloseşte-te de mine pentru crearea lumii, 
căci eu sunt inițiala care dă seamă de slava (gloria) ta!” 
(Cavod = Glorie). Atunci când litera Caf a părăsit tronul 
Domnului, două sute de mii de lumi, cât şi tronul, s-au 
zgâlțâit; zguduitura a fost atât de puternică încât ameninţa 
cu distrugerea tuturor acestor lumi. Preasfântul, binecu- 
vântat fie numele său, i-a spus atunci acestei litere: „O, 
Caf, Caf, de ce stăruiești să rămâi aici? Întoarce-te la locul 
tău, nu mă voi folosi de tine pentru crearea lumii, căci tu 
eşti inițiala cuvântului „Cala” care înseamnă pieire, dis- 
trugere. Întoarce-te așadar la tronul tău și rămâi acolo” 
Litera a ieşit numaidecât şi s-a întors la locul ei. 

A intrat apoi litera Yod, făcând aceeaşi cerere, zicând 
că este inițiala numelui sacru. Dumnezeu i-a răspuns: „Este 
de ajuns pentru tine că eşti întipărită şi încrustată în mine 
însumi, fiind punctul de pornire al oricărei voințe a mele; 
nu-mi convine să te smulg din numele meu. 

A intrat apoi litera Bet, spunând: „Stăpâne al Univer- 
sului, rogu-te foloseşte-te de mine pentru crearea lumii, 
căci eu sunt inițiala cuvântului de care ne servim pentru a 
te binecuvânta (Baruch, binecuvântat fie), atât în ceruri, 
cât şi pe pământ. Preasfântul, binecuvântat fie numele său, 
i-a răspuns astfel: „Tocmai de tine mă voi folosi pentru a 
crea lumea şi tu vei sta la temelia lucrării creaţiei.” 

Litera Alif a rămas la locul ei, fără a merge dinaintea 
Creatorului. Preasfântul, binecuvântat fie numele său, i-a 
grăit: „Alif, Alif, de ce nu te-ai înfățișat dinaintea mea, ca 

toate celelalte litere?” Litera Alif i-a răspuns: „Stăpâne al 
Universului, văzând că toate literele s-au înfățișat zadarnic 
în faţa tronului tău, m-am gândit că voi veni şi eu degeaba. 
Apoi, după ce am văzut că i-ai oferit deja literei Bet acest 
dar preţios, m-am gândit că nu-i stă bine Regelui ceresc să 
ia înapoi darul pe care l-a făgăduit unuia dintre slujitori, 
pentru a-l oferi altuia.” Preasfântul, binecuvântat fie nu- 
mele său, i-a răspuns: „O, Alif, Alif, chiar dacă litera Bet va 
fi cea de care mă voi sluji pentru crearea lumii, tu vei fi 
prima dintre toate literele, şi nu-mi voi găsi unitate decât 
în tine. Tu vei fi temelia tuturor calculelor şi tuturor ac- 
telor pe care le voi înfăptui în lume; nu-mi voi găsi altă 
unitate în lume, în afară de litera Alif?” 

Preasfântul, binecuvântat fie numele său, a creat 
formele materiei din marile litere cereşti cărora le cores- 
pund micile litere de pe pământ. De aceea primele două 
cuvinte din Scriptură au drept iniţiale două litere Bet 
(Bereşit Bara), iar următoarele două cuvinte au două litere 
Alif (Elohim Eth), pentru a indica literele cerești și pe cele 
din lumea pământeană, care nu sunt de fapt decât unele şi 
aceleaşi litere cu ajutorul cărora se înfăptuieşte orice 
creaţie atât în ceruri, cât şi pe pământ. (I, 26, 3). 


CREAŢIA CU AJUTORUL LITERELOR 


În momentul creaţiei, elementele alcătuitoare nu erau 
definite; floarea fiecărui element era amestecată cu pu- 
treziciunea. Totul era în neorînduială, ca un semn strâmb 
scris de o pană neascuţită. Atunci, datorită numelui scris 
cu patruzeci şi două de litere, lumea a îmbrăcat forme 
mult mai clare. Toate formele care există în lume emană 
de la aceste patruzeci și două de litere, care sunt întrucâtva 

coroana numelui sacru. Doar combinându-se împreună şi 
suprapunându-se, au alcătuit astfel unele forme în ceruri 
şi altele pe pământ, dând naştere celor patru puncte cardi- 
nale, cât şi tuturor formelor şi chipurilor care există pe 
lume. (I, 30° - 30P). 

Acei Hayot’ încoronați cu acele litere au coborât din 
regiunile nepătrunse ale înaltului în regiunile inferioare. 
Coborârea lor a făcut să plutească prin aer literele mari şi 
mici. Literele mari au coborât din Palatul suprem şi cel 
mai ascuns dintre toate, iar literele mici au coborât din 
palatul inferior; şi unele, şi altele i-au fost date lui Moise 
pe muntele Sinai... (III, 22). 


NUMELE DIVINE ȘI LITERELE 


... Cele douăzeci şi două de litere folosite în Scriptură 
sunt cuprinse în cei zece Sefirot şi invers, cei zece Sefirot 
sunt cuprinși în litere... Preafericiţi vor fi, în lumea asta şi 
în cea viitoare, drepţii cărora Dumnezeu le va descoperi 
misterele supreme ale Numelui sacru, pe care nu le-a desco- 
perit nici măcar îngerilor superiori şi sfinţilor! Numai 
datorită acestei Cunoașteri a putut Moise să pătrundă în 
lumea îngerilor, fără a fi ars de contactul cu ei. Preafericită 
soarta lui! Atunci când Dumnezeu a început să-i vorbească, 
Moise a dorit să-i cunoască Numele misterios, şi a ajuns la 
această cunoaștere în fața oricărui alt om. Atunci când 
Moise a intrat în norul de slavă al Domnului, el s-a pomenit 
înconjurat de îngerii cei sfinţi. A întâlnit un înger de foc, 
ai cărui ochi şi aripi aruncau jerbe de foc. Acest arhanghel 
care purta numele de Gabriel voia să-l mistuie, dar Moise 


! Hayot: fiinţe misterioase descrise pe larg în viziunea profetului 
Ezechiel, I, 5 şi urm. 

a pronunţat numele sacru format din douăsprezece litere, 
iar arhanghelul a fost uluit şi zguduit de ştiinţa lui. (III, 
782-780). 

Toate literele alfabetului sunt legate unele de altele şi 
formează prin combinaţii diferitele Nume sacre. Unele 
litere sunt ascunse, iar altele sunt vizibile... De trei ori pe zi 
ele zboară prin văzduh, iar Tetragrama (Numele divin de 
patru litere, care este interzis a fi pronunţat: "n - YHVH) 
este vizibilă vreme de o oră şi jumătate. Apoi Numele for- 
mat din douăsprezece litere apare şi rămâne vizibil vreme 
de o oră, nu mai mult. Apoi se arată Numele format din 
douăzeci şi opt de litere; ele sunt încoronate şi rămân 
vizibile vreme de un ceas şi jumătate. Pe urmă apar Nu- 
mele sacre de douăzeci și cinci de litere şi rămân vizibile 
vreme de o oră şi trei secunde. Apoi apar cele patruzeci şi 
două de litere... Dar nimeni nu cunoaște sensul tuturor 
acestor apariţii, în afară de Mesia. Acest nume rămâne 
vizibil vreme de două ore şi douăzeci şi două de secunde. 
Este Numele inefabil format din șaptezeci şi două de litere 
care apare în aer vreme de o oră şi jumătate. Toate aceste 
nume nu sunt vizibile decât o singură dată pe zi, în vreme 
ce literele alfabetului și diversele lor combinaţii sunt 
vizibile de trei ori pe zi. (III, 172%-1732). 


ELOHIM 


Stă scris la Cartea Sfântă: „La început.” Rabi Eleazar 
și-a început una dintre prelegerile sale cu argumentaţia 
următoare: „Ridicaţi-vă ochii spre tării și spuneţi-mi cine 
a făcut toate astea.” (Isaia, XL, 26). „Ridicaţi-vă ochii spre 
tării”, înspre care loc? Înspre locul unde toate privirile 
sunt îndreptate... Acolo veţi vedea că Misteriosul Străbun, 

veşnicul subiect al căutărilor, „le-a făcut pe toate astea’. 
Dar cine este el? „Mi” (= Cine). Este cel denumit „Mar- 
ginea cerului” în tării, căci totul stă sub puterea sa 
(Deuteronomul, IV, 32). Lucrul acesta se întâmplă fiindcă 
El este subiectul veşnic al căutărilor, pentru că se află pe o 
cale misterioasă şi pentru că nu se dezvăluie, fiind denu- 
mit „Mi” (= Cine); dincolo de aceste lucruri nu trebuie 
mers mai departe. 

Această „Margine superioară” a Cerului este denumită 
„Mi” (= Cine). Dar mai este o margine aici jos, denumită 
„Ma (= Care sau Ce sau La ce). Care este deosebirea 
dintre aceste două extremităţi? Prima, misterioasă, denumi- 
tă „Mi, reprezintă veşnicul subiect al căutărilor. Şi, după 
ce omul a făcut cercetări, după ce s-a străduit să reflecteze 
şi să suie din treaptă-n treaptă până la ultima, a sfârşit prin 
a ajunge la „Ma' (= Care sau Ce sau La ce). Ce ai învăţat, 
omule, din toate acestea? Ce ai înţeles? Ce ai căutat? Căci 
totul rămâne la fel de misterios ca mai înainte. (I, 1-12). 

Adresându-i-se fiului său, Rabi Şimon a spus: „Ele- 
azar, fiul meu, continuă să explici versetul, pentru a fi 
dezvăluit misterul suprem pe care copiii acestei lumi nu-l 
cunosc încă.” Rabi Eleazar a păstrat tăcerea. Luând atunci 
din nou cuvântul, Rabi Şimon a spus: „Eleazar, ce 
înseamnă cuvântul „Eleh” (= Acestea)? (Isaia, XL, 26)... 
Acest mister nu-mi fusese revelat până în ziua în care, 
plimbându-mă pe malul mării, mi-a apărut profetul Ilie. 
El m-a întrebat: „Rabi, ştii tu ce înseamnă cuvintele 
«Cine (Mi) le-a zidit pe toate acestea (Eleh)? Eu i-am 
răspuns: cuvântul «Eleh» desemnează cerurile şi corpurile 
cereşti; Scriptura îl sfătuieşte pe om să contemple operele 
celui Preasfânt, binecuvântat fie numele lui, după cum stă 
scris: „Când privesc cerurile, operă a degetelor tale..." 

(Psalmi, VIII, 4), şi ceva mai departe: „Dumnezeule, 
Stăpânul nostru, cât de minunat este numele tău pe întreg 
pământul.” 

Ilie mi-a răspuns: Rabi, acest cuvânt ce închide în sine 
o taină a fost rostit în faţa celui Preasfânt, binecuvântat 
fie numele lui, iar înţelesul lui a fost dezvăluit la Şcoala 
cerească; iată-l: Atunci când Misterul tuturor Misterelor a 
dorit să se manifeste, a creat mai întâi un punct care a de- 
venit Gândirea divină. Apoi a plănuit tot soiul de imagini, 
a zugrăvit tot felul de figuri şi a gravat la sfârşit Lampa 
sacră şi misterioasă, imagine şi simbol al misterului cel mai 
sacru, operă profundă reieşită din sânul Gândirii divine. 
Dar acest lucru nu a reprezentat decât începutul înteme- 
ierii edificiului, existând fără că să existe încă, ascuns în 
Nume, nenumindu-se în acel moment decât „Mi”. Atunci, 
dorind să se manifeste şi să fie chemat pe numele său, 
Dumnezeu s-a înveşmântat cu un strai preţios şi 
strălucitor şi a creat „Eleh” (Acestea), care s-a adăugat nu- 
melui său. „Eleh” adăugat lui „Mi, inversat ca formă, a dat 
naștere denumirii de „Elohim”. (I, 1*-22). 

Numele de Elohim înseamnă „Punctul sacru de pe 
pământ” care, singur, cunoaște paradisul de aici, cât și 
misterul său, căci nici măcar îngerii care stau pe tărâmul 
acesta nu-i cunosc esenţa. „Punctul Suprem” aruncă o 
lumină care se împrăștie în patru direcţii, trecând prin cele 
patru porţi amintite. Nicio ființă nu poate îndura stră- 
lucirea aceste Lumini supreme. „Punctul Suprem” nu 
poate fi văzut decât de razele de lumină ce țâșnesc din el. 
Dar, întrucât toate fiinţele încearcă o dorinţă arzătoare de 
a se apropia de „Punctul Suprem”, la fel cum cel înfome- 
tat doreşte să mănânce, razele ce ţâşnesc din „Punctul Su- 
prem” formează la extremităţile inferioare un alt Punct: 

este „Punctul de jos”. „Punctul de jos” este Elohim; şi 
totuşi el este aceeaşi lumină ca-n tării, Infinitul. (II, 
2100-2112). 


ELOHIM ŞI YHVH 


Toate numele şi toate atributele Preasfântului, bine- 
cuvântat fie numele lui, chiar dacă-l desemnează toate pe 
acelaşi Dumnezeu, sunt tot atâtea căi și cărări diverse şi 
deosebite. Numele unic alcătuit din literele Yod, He, Vav 
şi He (YHVH)!) a fost rezervat poporului ales, după cum 
stă scris la Scriptură: „Căci YHVH şi-a ales poporul care 
să fie doar al lui.” (Deuteronomul, XXXIII, 9). Iar în altă 
parte stă scris: „Voi sunteţi legaţi de YHVH, Dumnezeul 
vostru.” (Deuteronomul, IV, 4). Calitatea de esenţă divină 
desemnată sub acest nume a fost revelată doar poporului 
lui Israel. 

Dar şi celălalt grad al esenței divine s-a manifestat 
pe pământ sub diferite forme: toate numele divine de- 
semnează diversele căi şi cărări. Acest grad sau calitate 
este desemnat sub numele generic de Elohim. Toate popoa- 
rele lumii, chiar şi cele care-i adoră pe stăpânii cereşti pe 
care Preasfântul, binecuvântat fie numele lui, i-a însărcinat 
cu guvernarea popoarelor, dar chiar și neamurile idolatre 
au cunoscut, sub un nume oarecare, acest grad al esenței di- 
vine pe care Scriptura îl desemnează cu numele de „Elohim” 

Astfel Scriptura spune: „Elohim i-a apărut noaptea lui 
Balaam” (Numerii, XXII, 20). Sau, în altă parte, stă scris: 
„Elohim i-a apărut în vis lui Abimelec” (Geneza, XX, 3). 
Astfel toți conducătorii pe care Dumnezeu i-a dat celor- 

! Contrar uzanțelor israelitene, Jean de Pauly scrie Numele sfânt 


cu toate literele. Pentru a ne conforma traducerii evreieşti, noi îl vom 
ortografia în așa fel încât să fie nepronunţabil. 

lalte popoare sunt cuprinși în acest nume; chiar şi idola- 
tria este denumită „Elohim'. Doar acest nume era cunoscut 
de alte popoare, în timp ce lui Israel, care este poporul ales 
al Domnului, poporul sfânt, lui i-a revelat numele de 
„YHVH”. (II, 962). 

Rabi Eleazar, fiind odată așezat în faţa tatălui său, l-a 
întrebat: „Tradiţia ne învaţă că Elohim desemnează ori- 
unde Rigoarea. Cum se face atunci că, uneori, de pildă 
când cele două nume, Adonai şi YHVH, se succed imediat, 
numele de YHVH este pronunţat precum Elohim, împru- 
mutându-i punctele-vocale?? Din moment ce literele alcă- 
tuind numele YHVH exprimă îndurarea, mila, de ce să le 
vocalizăm și să le dăm pronunția unui nume ce exprimă 
rigoarea?” Rabi Şimon i-a răspuns: „Zice Scriptura: «Şi 
tu vei şti astăzi şi vei cugeta în inima ta că YHVH este 
Elohim.» (Deuteronomul, IV, 39). Iar în altă parte stă scris: 
«YHVH este Elohim.» (III, Regi, XVIII, 37). 

Rabi Eleazar, întrerupându-l, i-a spus: „Eu ştiu că ac- 
olo unde există Rigoare există și Milă și că, adeseori, acolo 
unde există Milă există şi Rigoare.” Rabi Şimon şi-a reluat 
ideea: „Trebuie să observi că YHVH desemnează peste tot 
Mila; dar atunci când cei vinovaţi au transformat mila în 
rigoare, Scriptura a folosit numele de YHVH, pe care noi 
îl pronunţăm ca și numele Elohim?” (III, 652). 

Preasfântul, binecuvântat fie numele lui, fiind desă- 
vârşit prin orice lucru, a tăinuit deopotrivă Mila şi Rigoarea 
în cele şaptezeci şi două de nume. Putem atunci spune că 


2 În ebraică, vocalele sunt marcate prin unul sau mai multe puncte 
sau prin linioare, atașate diverselor litere. (Nota trad.) 


3 Antinomia celor două sefire: Mila și Rigoarea este una dintre cele 
mai importante idei din Cabală. YHVH reprezintă întotdeauna Mila, 
iar Elohim întotdeauna Rigoarea. Dar ideea pe care ne-o facem despre 
Dumnezeu nu poate fi completă decât atunci când Mila şi Rigoarea sunt 
unite și se confundă. 

Dumnezeu e altfel atunci când se folosește de Rigoare, 
decât atunci când se folosește de Milă? Nu, nu putem 
spune lucrul acesta. De altfel, Dumnezeu spune el însuși 
următoarele: „Căci eu sunt Domnul care nu se schimbă 
niciodată.” (Malabhia, III, 6). De aceea, fie că răsplăteşte, fie 
că pedepseşte, Dumnezeu rămâne întotdeauna egal cu 
sine însuşi. (II, 522). 


PĂCATUL ŞI NUMELE DIVINE 


Ridicându-se la rândul său, Rabi Şimon a spus: Stă 
scris la Cartea sfântă: „YHVH Elohim, au existat stăpâni 
care ne-au închinat fără tine; dar datorită ţie (Bekha), noi 
ne amintim doar de numele tău.” (Psalmi, XXVI, 13). 
Acest verset a fost deja explicat, dar mai închide în sine un 
mister suprem al Credinței. „YHVH Elohenu' este izvorul 
misterelor supreme; de aici emană toate luminile; aici se 
află misterul Credinței; acest Nume domină totul. Scrip- 
tura spune: „Au existat stăpâni care ne-au închinat fără 
tine”, căci Israel nu trebuia să se conducă decât după Nu- 
mele suprem „YHVH Elohenu”. Dar, în vremea exilului, 
Israel a fost stăpânit de rău. De aceea Scriptura adaugă 
următoarele: „Ajută-ne ca, datorită ție (bekha), să ne amin- 
tim doar de Numele tău.” Acest cuvânt „bekha” desemnează 
numele sacru al lui „YHVH Elohenu”, care reprezintă sin- 
teza tuturor celor douăzeci şi două de litere?, iar „Comuni- 
tatea lui Israel” nu este binecuvântată decât prin acest 
nume „bakh”, după cum stă scris: „... Cărora le-ai făcut 
legământ prin tine (bakh)” (Exodul, XXXII, 13). Iar în 
altă parte stă scris: „Israel va fi binecuvântat prin tine 


! Elohenu înseamnă Elohimul nostru (Dumnezeu). 
2 Cuvântul „bekha” este alcătuit din literele caf = 20 și Bet = 2. 

(bekha)” (Geneza, XLVIII, 30); şi mai departe stă scris: 
„Căci doar prin tine (bekha) voi fi scutit de păcate.” (Psalmi, 
XVIII, 30). 

Când Israel va deveni desăvârşit, el nu va mai face 
nicio deosebire între „YHVH” şi „Elohenu”, şi este interzis 
să separi un nume de altul, nici măcar să te gândeşti la așa 
ceva, căci nu trebuie să existe nicio deosebire între aceste 
nume. Dar acum, în vreme ce Israel se află în exil, separa- 
rea dintre nume există, din cauza suferințelor poporului... 
De aceea Israel i-a zis lui Dumnezeu: „Doar datorită ție 
(bekha), noi ne amintim de numele tău singur.” (Psalmi, 
XXVI, 13). Noi facem acum o separație între nume, căci 
noi suntem foarte departe de tine, o, Dumnezeul nostru, 
şi suntem sub puterea altor stăpâni, iar Numele tău este 
separat de numele denumit „bakh'”. Această separare se 
face de către poporul lui Israel aflat în exil. (II, 9-90). 


ANOKHI 


„Elohim rosteşte toate aceste cuvinte.” (Exodul, XX, 
1). Prin cuvântul „toate”, Scriptura ne indică faptul că ter- 
menul „Anokhi” (eu sunt) cuprinde toate Numele sacre, 
cât şi toate poruncile Legii. Acest cuvânt exprimă și Nu- 
mele sacru de „Yehu', care desemnează Tronul suprem, a 
cărui imagine este dată de luna plină, ca cealaltă lumină 
care se confundă cu lumina Tronului însuși... 

„Anokhi” reprezintă misterul a toate câte sunt, sinte- 
za tuturor literelor şi a tuturor misterelor din cer și de pe 
pământ. Este acel „Anochi” care conţine misterul răsplă- 
tirii drepţilor care respectă poruncile Legii. Prima şi a doua 
poruncă sunt corespondentele celor două din Decalog: 
„Aminteşte-ţi” şi „Ia aminte”. „Anokhi” cuprinde Misterul 
ascuns, cel mai misterios dintre toate. 

„Anokhi” ascunde misterul celor două tronuri; el este 
cel care purifică Templul şi îi împiedică pe străini să se 
apropie de acesta. El dă strălucire Templului şi alungă 
duhurile rele din lume. lar Preasfântul, binecuvântat fie 
numele lui, se va arăta în toată slava sa. „Anokhi” cu- 
prinde totodată şi misterul Numelui sacru. (II, 912). 


FORMELE LUI DUMNEZEU 


Cum se poate vorbi despre o formă a lui Dumnezeu? 
Acestei nedumeriri îi putem răspunde: Dumnezeu are o 
formă, căci Scriptura spune următoarele: „El vede chipul 
lui Dumnezeu.” (Numerii, XII, 8). Dar acest chip nu este real 
ca cel al omului, este un chip subiectiv; atunci când Dum- 
nezeu coboară pe pământ pentru a-şi cârmui creaturile, el le 
apare diverșilor oameni în funcţie de capacitatea lor de înţe- 
legere şi după puterea lor imaginativă. Acesta este sensul 
cuvintelor: „Profeţii m-au zugrăvit sub diverse chipuri.” 

Înaintea creaţiei lumii şi înainte de a exista vreo formă, 
Dumnezeu era singur, fără chip şi asemănare. Cine poate 
să-l cunoască pe Dumnezeu aşa cum era el înainte! De 
asemenea, este interzis să făureșşti chipul Celui care se află 
deasupra oricărei forme. Dar, după ce a făurit chipul omu- 
lui ceresc! în carul său, el a coborât şi a apărut sub forma 
de YHVH; el voia să fie numit după atributele sale, după 
felul în care guvernează lumea, prin Milă şi Rigoare; el a 
dorit să fie denumit „El, „Elohim', „Savaot” şi „Fiinţa” 
Căci, dacă Dumnezeu nu s-ar fi manifestat sub aceste di- 
verse atribute ale sale, cum ar fi putut el să guverneze lumea, 
atât prin milăscât şi prin rigoare, în funcţie de înfăptuirile 
oamenilor? Cum ar fi putut el să-şi răspândească lumina 
sa asupra creaturilor și cum ar fi putut acestea s-o per- 


! Este vorba aici despre Chipul omenesc ce apare deasupra creaturi- 
lor Hayot, în viziunea lui Ezechiel, I, 26. Acest om ceresc, care primește 
în literatura cabalistică numele de Adam Kadmon (Primul om), este 
conceput ca om în gândirea divină, anterior creației lumii materiale şi 
însumând în ființa sa omul și universul, deopotrivă. 

ceapă? Cum s-ar fi înfăptuit atunci cuvintele Scripturii: 
„Întreg pământul este plin de slava sa”? (Isaia, VI, 3). 

Nenorocire celui care-l compară pe Dumnezeu cu 
unul dintre atributele sale. Mai mult încă: cum am putea 
să-l comparăm pe Dumnezeu cu chipul unui om, căci stă 
scris la Scriptură: „Cei care sălăşluiesc în noroi şi nu au 
decât pământul sub ei, vor fi mâncaţi şi roşi de viermi”? 
Chipul sub care Dumnezeu ni se revelează nu este decât 
unul subiectiv, în funcție de cum își pune în valoare cutare 
sau cutare atribut şi în funcţie de creaturile cărora li se 
manifestă. (II, 42?). 


STRĂBUNUL STRĂBUNILOR 


Ştim din Cartea Misterului că Străbunul străbunilor, 
Misteriosul misterioşilor, Tainicul tainicilor poate fi cu- 
noscut doar la modul imperfect. Ştim despre el doar că 
este Bătrânul bătrânilor, Străbunul străbunilor, Tainicul 
tainicilor. Doar prin lucrările sale noi putem să întrezărim 
cât de cât ființa sa. El este „Stăpânul cu veșmânt alb şi cu 
fața strălucitoare.” El stă pe un tron înconjurat de flăcări și 
le stăpâneşte pe acestea. 

Albul ochilor său alcătuieşte patru sute de mii de 
lumi, iar drepții pe lumea cealaltă moștenesc cele patru 
sute de mii de lumi luminate de lumina ce se află în albul 
ochilor săi... Zece mii de lumi înmulţite cu treizeci de 
mii sunt lumile ce-şi au temelia în Capul Bătrânului tim- 
purilor. O picătură de rouă iese din acest Cap în fiecare 
zi şi se răspândește în afara lui, după cum stă scris: „Căci 
capul meu este tot încărcat cu rouă.” (Cântarea cântărilor, 
V, 2). Această rouă care iese din Capul Domnului îi va 
învia pe morţi în vremurile ce vor veni, după cum stă 
scris: „Căci roua ce cade peste voi este o rouă de lumină.” 

(Isaia, XXVI, 19). Este lumina care iese din albul ochilor 
Străbunului. 

Sfinţii superiori trăiesc hrănindu-se cu această rouă; 
în lumea viitoare, ea alcătuieşte mana cu care se hrănesc 
drepții. Această rouă cade în „Livada poamelor sacre, 
după cum stă scris: „lar suprafața pământului era acope- 
rită de rouă; şi am văzut căzând în pustie ceva mărunt, 
ca nişte grăunţe, şi albicios, ca grindina pe pământ.” 
(Exodul, XVI, 14). Şi roua aceasta este de culoare albă şi 
se aseamănă cu piatra bdelion, în care putem întrezări 
toate nuanțele, după cum stă scris: „Iar mana era precum 
grăuntele de coriandru, iar culoarea sa ca cea a bdelio- 
nului.” (Numerii, XI, 7). 

Albeaţa Capului Străbunului luminează în treisprezece 
direcţii, dintre care patru sunt în față, patru în partea 
dreaptă, patru în partea stângă și una deasupra Capului; 
de aici rezultă că lungimea Feţei se întinde peste trei sute 
şaptezeci înmulţit cu zece mii de lumi. Văzut sub acest as- 
pect, Străbunul este denumit „Faţă lungă” (Marele Chip)'; 
Străbunul străbunilor este cel care poartă numele de „Faţă 
lungă, în vreme ce, văzut din afară, adică printre vălurile 
ce le poartă, el primeşte numele de „Micul Chip”. „Micul 
Chip” îl desemnează deopotrivă pe Străbun, pe Bătrân, pe 
Sfântul sfinţilor; când „Micul Chip” îl înfăţişează pe 


! Esenţa reală a lui Dumnezeu se află deasupra oricărei înțelegeri 
omeneşti, doar ea singură putând a se cunoaște. Este Sefira Keter (Co- 
roana), denumită și „Străbunul străbunilor”, Marele Chip. Marele Chip 
este alcătuit din trei naturi, sau principii, suprapuse: masculin, feminin şi 
fiu. Pentru a crea lumile care, toate, nu pot subzista decât în Dumnezeu și 
prin Dumnezeu, Marele Chip a întins un „văl” peste faţa sa și, prin acest 
văl, esența divină a început să se profileze şi a luat numele de Micul Chip. 
În afara acestui văl există alte numeroase văluri, care sunt înlăturate la 
anumite intervale de timp. Văzută prin înlăturarea acestor diverse văluri, 
esenţa divină apare sub aspecte diferite: Milă (Inimă), Rigoare (Braţe), 
Înţelepciune (Creier) etc., care sunt tot atâtea emanaţii (Sefirot). 

Străbun, figura lui se răspândește şi crește de la o clipă la 
alta, dar nu întotdeauna; în acest moment, tot ceea ce este 
aici pe pământ este întărit. Un firişor alb trece din Capul 
Străbunului spre „Micul Chip”, iar de aici trece spre nenu- 
măratele capete din lumea pământeană. (III, 1280). 


MARELE CHIP ŞI MICUL CHIP 


Străbunul străbunilor şi „Micul Chip” sunt unul și 
același lucru; totul era și totul va fi. „Micul Chip” nu e sus- 
ceptibil de transformări; nu s-a schimbat vreodată și nu se 
va schimba nicicând; este centrul oricărei perfecţiuni. 
Este chipul care înglobează toate chipurile, toate numele, 
chipul pe care-l vedem pretutindeni și sub toate formele, 
însă doar ca reproducere sau pictură, căci nimeni nu i-a 
văzut vreodată chipul real şi adevărat. Reproducerea cea 
mai asemănătoare cu originalul este chipul omului. Toate 
lumile din ceruri şi de pe pământ sunt cuprinse în chipul 
Domnului. Străbunul sfânt şi „Micul Chip” sunt una şi 
aceeași imagine. Dar, vom fi întrebaţi, ce deosebire există 
între unul şi altul? 

Totul este o balanță, unde pe un taler stă Mila, iar pe 
altul Rigoarea. Alcătuiesc aceste talere două balanţe? Nici- 
decum. Depinde doar de înfăptuirile noastre să înclinăm 
unul sau altul din aceste talere. Aceste mistere nu le sunt 
încredințate decât celor care cultivă ogorul sacru, după 
cum stă scris în Psalmi, XXV, 14: „Domnul încredinţează 
tainele sale doar celor care au frică de el” (III, 141-141?). 


DREAPTA ŞI STÂNGA 


Scriptura ne spune că omul a fost creat după chipul şi 
asemănarea Domnului, ceea ce vrea să spună că toate 

membrele şi toate părţile trupului omenesc sunt imaginea 
formelor sacre. (1, 272%). 

„Bereşit bara Elohim eth haschamaim ve-eth ha-aretz” 
(La început Domnul a creat cerurile şi pământul). „Eth” 
desemnează dreapta Preasfântului, lăudat fie numele lui, 
iar „ve-eth” desemnează stânga sa. Noi socotim că Dum- 
nezeu şi-a întins mâna dreaptă şi a creat cerurile, apoi a 
întins mâna stângă şi a creat pământul, după cum stă scris 
la Scriptură: „Mâna mea stângă a făcut pământul; mâna 
mea dreaptă a zămislit cerurile; eu le chem pe acestea, 
iar ele vin la mine împreună.” (Isaia, XLVIII, 13). Ce să 
însemne: „ele vin la mine împreună”? Înseamnă că dreap- 
ta şi stânga Preasfântului, binecuvântat fie numele lui, 
formează o singură unitate, așadar cerurile şi pământul 
formează şi ele tot o singură unitate. (II, 37°). 

Există o parte dreaptă şi o parte stângă: Israel şi nea- 
murile păgâne, paradisul și infernul, lumea de acum și 
lumea viitoare. (III, 259). 


PRINCIPIUL MASCULIN ŞI PRINCIPIUL FEMININ 


Rabi Abba a spus: „Primul om era bărbat şi femeie 
deopotrivă, căci Scriptura spune: «Iar Elohim zice: Să fa- 
cem om după chipul şi asemănarea noastră.» (Geneza, I, 
26). Tocmai pentru că omul trebuia să semene cu Dumne- 
zeu a fost creat bărbat şi femeie deopotrivă şi nu a fost 
separat decât după aceea. (II, 55°). 

Stă scris la Scriptură: „Bărbat și femeie i-a făcut? 
(Geneza, V, 2). Rabi Şimon a spus: „Aceste două versete 
de la începutul celui de al cincilea capitol al Genezei cu- 
prinde în sine mari mistere. Prin cuvintele: „Bărbat și 
femeie i-a făcut” este exprimat misterul suprem care 
reprezintă slava lui Dumnezeu, fapt ce rămâne inaccesibil 

inteligenţei omeneşti şi care face doar obiectul Credinței. 
Omul a fost creat prin acest mister. Trebuie să observați că 
omul a fost creat prin acelaşi mister ca cerul şi pământul; 
căci, pentru crearea cerului şi a pământului, Scriptura se 
foloseşte de termenii: „lată Geneza cerului și a pământului” 
(Geneza, I, 4), iar pentru crearea omului, ea foloseşte ter- 
meni asemănători: „lată cartea Genezei omului” În plus, 
pentru crearea cerului şi a pământului, Scriptura se folo- 
seşte de termenul „be-hibaream” (atunci când au fost create) 
(Geneza, I, 4), iar pentru crearea omului, Scriptura se 
foloseşte de un termen asemănător, „beyom hibaream” (în 
ziua în care au fost creați). 

Scriptura spune: „Bărbat şi femeie i-a făcut.” Noi putem 
trage concluzia că orice chip care nu reprezintă bărbatul şi 
femeia nu seamănă cu chipul ceresc. Acest mister a fost 
deja explicat. Trebuie să observați că Preasfântul, binecu- 
vântat fie numele lui, nu le stabileşte o locuinţă, atâta 
vreme cât bărbatul şi femeia nu sunt uniţi între ei!; el îi 
binecuvântează doar în cazul în care bărbatul şi femeia 
sunt uniți. De aceea Scriptura sfântă spune: „I-a binecuvântat 
şi le-a dat numele de Adam”. Astfel Scriptura nu spune: 
„L-a binecuvântat şi i-a dat numele de Adam”, pentru că 
Dumnezeu nu binecuvântează decât atunci când bărbatul 
şi femeia sunt uniți. Bărbatul singur nici măcar nu merită 
numele de om, atâta vreme cât nu este însoțit de femeia sa; de 
aceea Scriptura spune: „Şi le-a dat lor numele de om? (1, 55%). 

Rabi Şimon şi-a ridicat mâinile, s-a bucurat şi a zis: 
„Este momentul să revelăm (un mister), căci este nevoie 
de acest moment (prielnic): Am aflat că în vremea în care 
Străbunul sfânt dorea să creeze totul, el a făurit în ceruri o 


! Această imagine îndrăzneață este transferată însoțirii bărbatului 
cu femeia în actul sacru al căsătoriei, al cărui scop este, în afara 
perpetuării speciei, multiplicarea „chipul lui Dumnezeu” pe pământ. 

ființă bărbat şi femeie. În locul în care sunt conţinuţi 
bărbatul şi femeia, aceștia nu subzistă decât printr-o altă stare 
de bărbat şi femeie. Iar această Înţelepciune care conţine 
totul, atunci când se manifestă și străluceşte datorită Străbu- 
nului sfânt, străluceşte doar sub forma de bărbat şi de femeie. 

Această Înţelepciune se manifestă?; ea produce Bina 
(Inteligența); prin urmare, există un principiu masculin și 
unul feminin, căci Hohma (Înţelepciunea) este Tatăl, iar 
Bina (Inteligența) este Mama. Acestea sunt cele două talere 
ale balanței, unul fiind masculin, celălalt fiind feminin. 
Datorită lor, totul este constituit sub forma de mascul şi de 
femelă. Fără Hohma nu ar fi existat Început, căci Hohma este 
Tatăl taţilor, originea a toate câte există. Atunci când se pro- 
duce însoţirea, se naște credința şi se răspândește în lume. 

În cartea de comentarii a lui Rabi Abba Bătrânul stă 
scris: „Ce este Bina? Bina este produsă prin uniunea lui 
Yod şi He, după cum numele său ne arată: Bina (Ben-Yah, 
fiul lui Dumnezeu); este perfecțiunea a toate câte există. 
Când cele două entități sunt unite şi când Fiul se află cu 
ele, se realizează sinteza perfectă; căci astfel se află cu toții 
reuniți în sânul Tatălui, Mamei, Fiului şi Fiicei. 

Toate aceste taine nu le sunt descoperite decât marilor 
sfinţi, care pot pătrunde căile Preasfântului, binecuvântat 
fie numele lui, fără să se abată la dreapta sau la stânga, 
după cum stă scris: „Căci căile Domnului sunt drepte; cei 


2 Cu ajutorul simbolurilor de Masculin şi Feminin cabaliștii 
îşi reprezintă modul în care Sefirot se zămislesc și se unesc în sânul 
divinității. Hohma (Înţelepciunea), principiu masculin sau activ, este 
denumit Tatăl; Bina (Inteligența), principiu feminin sau pasiv, este de- 
numit Mama; din însoţirea lor rezultă Hesed sau Ghedula (Iubire, Mi- 
lostenie), principiu masculin denumit adeseori Fiul, Logodhnicul, Soţul, 
Regele (YHVH), şi Ghevura (Rigoarea), principiu feminin, denumit 
adeseori Fiica, Logodnica, Soţia, Matroana (Elohim), care se însoțesc în 
Tiferet (Frumuseţea). 

drepți pot să meargă în siguranţă pe ele; doar păcătoşii 
şovăie şi se abat de la cale.” (Osea, XIV, 10). Fericită va fi 
soarta celui care cunoaşte calea şi nu se abate de la ea; căci 
aceste cuvinte sunt misterioase, iar Sfinţii din ceruri sunt 
iluminaţi de către ele, ca de lumina unei lămpi.” (III, 2902). 


PĂCATUL ŞI PRINCIPIILE MASCULIN ȘI FEMININ 


Printre aceste veşminte de slavă, aceste podoabe de 
adevăr, lămpi de adevăr, se găsesc două lămpi ce formează 
podoabele tronului Regelui, denumite Echitate şi Drep- 
tate!. Ele sunt începutul și sfârşitul oricărei credințe; ele 
încoronează toate cerinţele (rigorile) din ceruri şi de pe 
pământ. Totul se află închis în principiile Dreptăţii și 
Echităţii, acestea fiind hrana lumii. Uneori sunt denumite 
„Malki Țedek, rege al Salemului”? şi atunci cerinţele (rigo- 
rile) care se trezesc cu ajutorul dreptăţii sunt domolite; 
totul devine milă şi trăieşte în pace. Echitatea este 
înmiresmată de către el (Malki Ţedek), iar cerinţele (rigo- 
rile) sunt domolite şi se transformă în pace şi milă. Este 
vremea însoțirii bărbatului cu femeia, iar lumea întreagă 
se cufundă în iubire şi bucurie. Dar atunci când păcatul 
sporeşte pe faţa lumii, atunci când sanctuarul este profanat, 
atunci când bărbatul se îndepărtează de femeie, iar şarpele 
atotputernic începe să se trezească, nenorocire lumii care 
trebuie atunci să se hrănească de la Malki Ţedek! Nu- 
meroase legiuni ale asprimii (rigorii) se revarsă peste lume 
şi mulţi drepţi dispar de pe faţa pământului, pentru că 
bărbatul s-a îndepărtat de femeie, iar Malki Țedek nu s-a 
apropiat de Mişpat (Dreptatea). (III, 291»). 


! Echitate şi Dreptate sunt aici echivalentul Milei şi Rigorii. 
2 Numele biblic al Ierusalimului. 


PUTEREA MEDIATOARE 


GENEZA ŞEHINEI 


Atunci când ne gândim la faptul că Preasfântul, bine- 
cuvântat fie numele lui, este infinit şi umple totul, înţe- 
legem cu uşurinţă că orice idee a creaţiei ar fi fost 
imposibilă fără „ţimţum” (contracție). Cum să mai pui 
apă într-o cană deja plină până la refuz? Preasfântul, 
binecuvântat fie numele lui, a făcut aşadar să se contracte 
sfânta lumina care constituie esenţa sa; acest lucru nu 
înseamnă că el s-a micşorat - ferească-ne Domnul de o 
asemenea credinţă -, Dumnezeu fiind Totul, el nu poate 
nici să crească, nici să se micşoreze. Fiindcă lumina lui 
Dumnezeu este atât de strălucitoare încât eclipsează totul, 
chiar și pe îngerii cei mai înalţi, chiar şi pe făpturile Hayot, 
chiar și pe Serafimi şi Heruvimi, Preasfântul, binecuvântat 
fie numele lui, pentru a crea toate lumile cerești și mate- 
riale posibile, şi-a contractat lumina atotputernică dintr-o 
parte a sinelui, la fel cum un om face o ştrangulare a unuia 
dintre membre cu o legătură, pentru a împiedica sângele 
de deasupra legăturii să intre în contact cu cel de dede- 
subt. Astfel trebuie explicată tradiţia privitoare la cele 
patru lumi: a emanaţiei, a creaţiei, a formării și a acţiunii. 

Primele două trepte, sau lumi, sunt binecuvântate de 
lumina sfântă a Domnului; totul se află în Dumnezeu și 
Dumnezeu se află în toate. Ultimele două trepte, sau lumi, 
constituie acea parte a esenței lui Dumnezeu în care lu- 
mina a fost micșorată, pentru a le permite sufletelor, 

îngerilor și lumilor materiale să existe. Este vorba despre 
acea parte a lui Dumnezeu pe care prea sfinţii noştri 
Învăţători o desemnează cu numele de „Şehina”!. Iată de 
ce la începutul genezei nu se vorbește decât de Elohim, 
care înseamnă Şehina, pentru că tot ceea ce a însemnat 
creaţie a început prin Hayot şi Serafimi, până la cel mai 
mărunt vierme al pământului, care trăiesc în Elohim şi 
prin Elohim. Tot din acest motiv preasfinţii noştri Învă- 
țători ne-au învăţat că Şehina a coborât deja de zece ori pe 
pământ, dar nu Preasfântul în persoană, binecuvântat fie 
numele lui, întrucât creaţia este opera Şehinei, iar ea se 
ocupă de copiii săi ca o mamă. (Tikune Zohar, XIX). 


ATRIBUTELE ŞEHINEI 


Deasupra tuturor acestor îngeri stă Matroana?, care 
slujeşte în palatul Regelui suprem. Matroana are în subor- 
dine legiuni de îngeri, fiecare având șaizeci de fețe şi fiind 
încins cu o spadă. Aceşti îngeri stau în permanenţă în jurul 
Matroanei. Atunci când zboară prin lume, ei se folosesc 
de șase aripi. În faţa fiecăruia arde jarul; trupul lor pare 
cuprins de flăcări, iar spada lor răspândește lumina în 
toate direcţiile. De aceea Scriptura spune: „El a pus heru- 
vimi în grădina Edenului, care scânteaiu din spadele de 
foc, pentru a păzi drumul care duce la Pomul Vieţii” 
(Geneza, III, 24). Care este acest drum care conduce către 
Pomul Vieţii? Este marea Matroană ce reprezintă calea 


l! Şehina: acest cuvânt a cărui rădăcină conţine ideea de „şedere 
într-un loc”, de „locuire” i se aplică divinității ca fiind imanentă lu- 
mii și omului; este Prezenţa lui Dumnezeu, în vreme ce Domnul ca 
transcendenţă a lumii și omului este Ein Sof (Infinitul). Teoria Şehinei 
este expusă aici doar foarte sumar. 


2 Şehina în calitate de Soţie a Regelui (YHVH) este denumită de- 
seori Matroana. 

spre marele şi atotputernicul Pom al Vieţii, după cum stă 
scris: „lată patul lui Solomon înconjurat de şaizeci dintre 
cei mai falnici şi mai puternici bărbaţi ai lui Israel, care 
sunt cu toții încinşi de spade.” (Cântarea cântărilor, III, 7). 
Dar acest verset vorbeşte despre Israelul din ceruri. 

De îndată ce Matroana se pune în mişcare, toate legi- 
unile cereşti se mișcă împreună cu ea. De aceea Scriptura 
spune: „Iar Îngerul Domnului mergea înaintea lor” (Exodul, 
XIV, 19). Este aşadar Matroana denumită „Îngerul lui 
YHVH”? Rabi Abba a spus: „Da. Observaţi faptul că Rabi 
Şimon a spus: Preasfântul, binecuvântat fie numele lui, a 
zidit în tării un palat sfânt, dar şi un oraş sfânt. Acest oraș 
se numește „lerusalim, cetatea sfântă”. Nimeni nu poate 
ajunge în preajma Regelui, decât urmând calea care 
traversează această cetate sfântă, căci aceea este adevărata 
cale. De aceea Scriptura spune: „Acolo este poarta Domnu- 
lui; iar drepţii vor intra prin ea." (Psalmi, CXVIII, 20). 

Toate veștile pe care Regele le trimite pământului se 
fac prin intermediul Matroanei; și toate veştile pe care 
lumea de pe pământ le trimite Regelui ajung mai întâi în 
mâinile Matroanei, ea fiind cea care i le transmite Regelui 
suprem. Rezultă că Matroana este intermediara între lumea 
din ceruri şi cea de pe pământ, dar și intermediara lumii 
de pe pământ cu lumea din ceruri. Astfel, ea este Media- 
toarea perfectă între cer şi pământ; de aceea Scriptura zice: 
„lar Îngerul Domnului mergea înaintea cetei lui Israel” 
(Exodul, XIV, 19). Cuvântul „Israel” îl desemnează pe Israel 
din ceruri, iar „Îngerul Domnului” îl desemnează pe 
Domnul în persoană, după cum stă scris: „lar Domnul 
mergea înaintea lor." (Exodul, XIII, 21). 

Ar fi oare potrivit cu slava unui Rege ca să-i permită 
Matroanei sale să facă de una singură război și să fie me- 
diatoare? Lucrul este comparabil cu un rege care se în- 

soţește cu o matroană respectată de toată lumea. Dacă un 
rege poate să preţuiască calităţile înalte ale matroanei sale, 
care le depășesc pe cele ale tuturor matroanelor, se va în- 
treba cum să răsplătească atâtea virtuţi. Regele îşi va zice 
atunci: „Trebuie ca toată lumea să prețuiască calităţile înalte 
ale matroanei mele; atunci ea trebuie să devină stăpână 
absolută în casa mea.” Așadar, Regele va face o proclamaţie 
care va suna astfel: „Toate puterile regale îi sunt încredințate 
matroanei” În plus, regele îi va încredința matroanei sale 
toate armele, îi va supune pe toți comandanții de oști şi îi 
va încredința toate pietrele preţioase şi întreaga visterie 
regală. Regele va adăuga următoarele: „Începând de astăzi, 
nimeni nu-mi va adresa cuvântul fără ca mai întâi să i se 
adreseze matroanei.” 

La fel, Preasfântul, binecuvântat fie numele lui, în 
urma iubirii imense față de „Comunitatea lui Israel”, îi va 
încredința întreaga sa putere Matroanei. Regele va zice: 
„Nicio putere nu mai este în mâinile mele.” Va mai zice: 
„Există şaizeci de regine şi optzeci de femei de rangul al 
doilea, iar fecioarele sunt fără număr; dar numai una 
singură este porumbiţa mea şi prietena mea desăvârșită; 
ea este unică.” (Cântarea cântărilor, VI, 8). „Toată casa 
mea se află în mâinile ei.” 

Regele va face o proclamaţie pe care o va formula astfel: 
„Toate puterile Regelui îi sunt încredințate Matroanei." 
Regele îi va încredința în plus armele sale, sulițele, săbiile, 
arcurile, săgețile, pumnalele şi praştiile, subordonându-i 
toți conducătorii cereşti care conduc oștile în lupte. De 
aceea Scriptura zice: „Iată patul lui Solomon înconjurat de 
şaizeci dintre cei mai falnici şi mai puternici bărbaţi ai lui 
Israel, care sunt cu toţii încinşi de săbii şi care sunt foarte 
pricepuţi la războaie.” (Cântarea cântărilor, III, 7). 

Regele îi spune Matroanei sale: „Începând de astăzi, 
îți încredinţez conducerea oștenilor mei; armele mele cât 
şi soarta conducătorilor cereşti care-mi conduc oştile în 
războaie sunt acum în mâinile tale. Începând de astăzi, 
oricine va avea nevoie de mine nu îmi va putea adresa cu- 
vântul decât prin mijlocirea Matroanei mele, după cum 
stă scris: „Aaron să nu pătrundă în sanctuarul sfânt decât 
prin intermediul Acesteia (Zot)? (Leviticul, XVI, 3). Iată, 
Matroana este Mediatoarea desăvârşită alături de Rege, iar 
toate puterile sale sunt în mâinile ei, fapt ce dă seamă de 
slava Matroanei” (III, 50%-512). 


PĂCATUL ŞI ŞEHINA 


„Noaptea-n pat l-am căutat pe dragul sufletului meu, 
l-am căutat, dar, iată, nu l-am mai aflat.” (Cântarea cântă- 
rilor, III, 1). Cine caută şi cine este căutat? Rabi Abba a 
spus în legătură cu această problemă: „Soarele caută luna, 
adică: Preasfântul, binecuvântat fie numele lui, caută 
Şekihna de dedesubtul tronului şi nu o găseşte, pentru că 
păcatele oamenilor îl desparte de aceasta.” 

Lumile emanaţiei şi creaţiei sunt deasupra tronului; 
aici nu există deosebire între cel Preasfânt, binecuvântat 
fie numele lui, și Şehina, căci ei sunt una şi aceeaşi fiinţă. 
Doar dedesubtul tronului, adică în lumile formelor şi 
acţiunii, are loc deosebirea. Or, întrucât fiecare păcat al 
omului creează un demon, rezultă că aceşti demoni se in- 
terpun între Preasfântul, binecuvântat fie numele lui, şi 
Șehina, separându-le dedesubtul tronului. Întrucât de- 
monul este mai puternic şi mai des întâlnit în lumea 
acţiunii, adică în lumea noastră, decât în lumea formelor 
care se află deasupra lui, rezultă că separaţia sporeşte trep- 


58 CARTEA STRĂLUCIRII 


tat de sus în jos, asemenea unui compas ale cărui două 
braţe sunt depărtate...” (Tikune Zohar, XIX). 

Zoharul se întreabă de ce Dumnezeu îngăduie ca 
Şehina să fie astfel îndepărtată de către demoni? (Cântarea 
cântărilor, VI, 4). Nu poate el distruge demonii printr-o 
clipire a ochilor săi? Zoharul răspunde astfel: „Voința 
Gândirii supreme a hotărât că omul, după ce şi-a atras 
pedeapsa morţii pentru că a gustat fructul din Pomul Bin- 
elui şi Răului, să-şi păstreze liberul arbitru, pentru a se 
înălța treptat din lumile care se află dedesubtul Tronului la 
spiritualitatea celor care se află deasupra Tronului. Or acest 
liber arbitru nu este posibil decât cu ajutorul demonului 
care îndeamnă la rele. Iată de ce Şehina preferă mai degrabă 
să sufere de atacul demonilor, care o rănesc doar ca 
împunsătura unui ac, decât să stăvilească fericirea eternă 
a oamenilor” (Note, II, 117b). 

Trebuie să observați că atunci când Israel sălășluia în 
Țara Sfântă, totul se afla în stare firească; Tronul ceresc 
sprijinit pe Israel era perfect; Israel își făcea datoria faţă de 
Dumnezeu, iar lucrările sale se înălțau prin văzduh până 
la Domnul. Căci Israel a fost singurul popor din lumea 
aceasta care a ştiut să însoţească pământul său cu datoria 
faţă de Domnul. Pentru acest lucru celelalte popoare 
idolatre se ţineau departe de poporul lui Israel şi nu pu- 
teau să-l subjuge ca mai înainte, căci toate celelalte popoare 
de pe fața pământului îşi căpătau hrana doar prin mijlocirea 
lui Israel... 

Dar după ce Israel a pângărit Ţara Sfântă în urma 
păcatelor sale, el a alungat Şehina din locul său, dacă 
putem să spunem aşa, iar aceasta și-a găsit un alt loc să vie- 
ţuiască. De aceea celelalte popoare stăpânesc astăzi ţinutul 
poporului lui Israel. Trebuie să observăm că Țara Sfântă 

nu este supusă niciunui alt conducător ceresc decât Preas- 
fântului, binecuvântat fie numele lui. Dar în momentul în 
care Israel a păcătuit arzând tămâie dumnezeilor minci- 
noși, el a alungat Şehina din locul său, dacă putem să 
spunem așa, amestecând pe dumnezeii mincinoși cu 
Şehina, care a plecat să se sălășluiască la alte popoare. De 
aceea alte popoare au primit dreptul să stăpânească po- 
porul lui Israel, pentru că el a ars tămâie (ketoreth) dum- 
nezeilor mincinoşi. Cuvântul „ketoreth” înseamnă nod, 
legătură, unire, însoţire cu dumnezei mincinoşi. 

Din cauza acestei însoţiri cu dumnezei mincinoşi, 
celelalte popoare stăpânesc poporul lui Israel, iar profeţiile 
au încetat să mai fie spuse, iar toate gradele superioare nu 
mai domină în această lume, iar stăpânirea aparţine tot 
celorlalte popoare, care şi-au atras Şehina de partea lor. 
lată de ce, pe toată durata existenţei celui de al doilea 
Templu’, stăpânirea celorlalte popoare nu a încetat să se 


Primul Templu din Ierusalim a fost construit în vremea regelui 
Solomon (cca. 971-931 î. Hr.) şi distrus în vremea cuceririi regatului 
Iudeii de către babilonienii regelui Nabucodonosor, în anul 586 î. H. 
Începând cu anul 536 î. Hr., când regele persan Cirus cel Mare cucerește 
Babilonul, evreii sunt eliberaţi din robie, se întorc la Ierusalim și încep 
să construiască cel de al doilea Templu. Acesta va fi renovat şi extins în 
vremea regelui Irod cel Mare şi a urmașilor săi, în timpul cât a trăit și 
lisus Christos. Al doilea Templu va fi distrus definitiv de către romani, în 
anul 70 d. Hr., nemairămânând astăzi decât o bucată din zidul exterior 
al incintei, zid cunoscut în zilele noastre sub sintagma de „zidul plânge- 
rii”, considerat cel mai sfânt loc al iudaismului. Astăzi, în locul Templului, 
se află Moscheea lui Omar, denumită și Domul Stâncii, datorită unei 
stânci aflată în interiorul sanctuarului, care are o multiplă semnificaţie: 
unii evrei afirmă că este vorba despre stânca-altar pe care Avraam urma 
să-l jertfească pe fiul Isaac, alți învăţaţi evrei din vechime consideră că 
această piatră se afla în interiorul Sfintei Sfintelor din Templu, iar pe ea 
era aşezat Chivotul Legământului, în timp ce musulmanii cred că este 
locul de unde profetul Mahomed s-a înălțat la ceruri, ajutat de îngerul 
Jibrail (Gabriel), același care i-ar fi dictat Coranul în peșterile din Me- 
dina. (Nota trad.) 

exercite asupra poporului lui Israel, exercitându-se cu şi 
mai mare putere în vremea exilului Şehinei printre cele- 
lalte neamuri. (I, 84°). 


UNITATEA LUI DUMNEZEU 


Chiar dacă duhurile, îngerii și sufletele sunt entități 
nemateriale, ele sunt faţă de Tine, o, Cauză a cauzelor, 
doar trupuri materiale; aceste entităţi nu trăiesc decât dato- 
rită credinţei în Tine şi prin Tine. Dar tu nu cunoşti un 
suflet superior ţie, ca prin comparaţie tu să fii considerat 
un trup material, căci tu eşti Sufletul sufletelor şi nu există 
nici suflet, nici zei superiori ţie. Tu eşti în afara oricărui 
lucru și în acelaşi timp eşti în interiorul fiecărui lucru. Tu 
eşti în toate direcţiile şi umpli atât cerul cât şi pământul. 
Nu există alt Dumnezeu în afară de cei zece Sefirot din 
care emană și depind toate lucrurile. Tu umpli orice Sefira 
în lungime, lăţime şi înălțime, tu singur fiind în stare să-l 
însoţeşti pe cel Preasfânt, binecuvântat fie numele lui, cu 
Şehina în fiecare Sefira și în fiecare frunză luminoasă 
suspendată în arborele sefirotic, la fel cum oasele, nervii, 
pielea şi carnea depind de corpul omenesc. Tu nu ai nici 
trup, nici membre şi tu nu ai femeie; tu eşti unul, eşti unic, 
fără să ai un dublu. Fie ca tu să o însoţeşti pe Şehina cu 
Preasfântul, binecuvântat fie numele lui, pe toate treptele 
lumii emanațţiilor, formate din sufletele oamenilor virtuoși. 
(III, 109). 


CAPITOLUL III 


OMUL ȘI LUMEA 


OMUL 


OMUL ÎN LUME 


STRUCTURA LUMII 


Plecând de la misteriosul Punct suprem şi până la 
treapta cea mai infimă a creaţiei, totul serveşte drept înveliş 
pentru altceva, iar acest altceva slujeşte drept înveliş pentru 
un lucru superior, și așa mai departe. Astfel se face că cre- 
ierul înconjurat de un înveliş va sluji el însuși drept înveliş 
unui creier superior; prin urmare, totul este creier a ceva ce 
îi este inferior şi înveliş a ceva ce-i este superior. 

Punctul suprem a proiectat o lumină imensă de o ase- 
menea limpezime, transparenţă şi subtilitate, încât a pătruns 
pretutindeni în lume. În acest fel s-a format în jurul acestui 
Punct suprem un palat ce-i serveşte drept înveliș. Lumina 
Punctului suprem fiind de o subtilitate de neperceput, cea 
a palatului care-i este inferioară formează astfel un fel de 
cerc, de halou, în jurul său. Dar lumina primului palat, 
chiar dacă inferioară celei a Punctului suprem, fiind totuşi 
de o strălucire imensă, a sfârșit prin a forma în jurul aces- 
tui palat o alta care îi slujeşte întrucâtva de înveliș, şi aşa 
mai departe. 

Astfel, plecând de la Punctul suprem, toate treptele 
creaţiei nu sunt decât învelişuri unele pentru altele; în- 

velişul de grad superior formează creierul învelişului de 
grad inferior. Această ordine din ceruri a fost de asemenea 
instaurată pe pământ, după cum stă scris la Cartea sfântă: 
„lar Elohim a creat omul după chipul şi asemănarea sa, 
căci omul este alcătuit din creier şi meninge, din duh şi 
trup; toate acestea sunt necesare ordinii lumii. (I, 192-202). 


TEMELIILE LUMII 


Rabi Isaac şi-a început una din prelegerile sale în felul 
următor: „Stă scris la Scriptură: «Dreptul va înflori pre- 
cum palmierul și se va înmulţi precum cedrii Libanului.» 
(Psalmi, XCII, 13). Căci, la fel cum cedrul Libanului se 
înalță deasupra tuturor celorlalţi copaci, la fel cum ceilalți 
copaci se află sub el ca înălțime, tot aşa şi dreptul se înalță 
deasupra celorlalți oameni, astfel încât ceilalți oameni se 
află sub protecţia sa. Lumea nu dăinuie decât prin meri- 
tele unui singur drept, după cum stă scris la Scriptură: 
„Cel dreptul este temelia lumii.” (Pilde, X, 25). Pe un sin- 
gur drept s-a făurit lumea, al cărei fundament este şi prin 
care lumea a fost creată. 

Rabi lehuda a făcut următoarea obiecţie: „După 
tradiţie însă, noi ştim că lumea a fost întemeiată pe şapte 
coloane, după cum stă scris la Scriptură: «Înţelepciunea 
şi-a clădit o casă; ea a șlefuit şapte coloane pe care să se 
sprijine.» (Pilde, IX, 1)”. Rabi Iose i-a răspuns astfel: „Da, 
lumea se sprijină pe şapte coloane, dar aceste şapte co- 
loane sunt şi ele susținute de omul drept, care este izvorul 
lumii, care linişteşte lumea şi care hrăneşte toate creaturi- 
le. Despre acest om drept vorbesc Scripturile: «Spuneţi-i 
omului drept că este bun, căci noi mâncăm acum rodul 
lucrărilor sale. (Isaia, III, 10)». Iar în altă parte stă scris: 

«Domnul este milostiv şi bun în toate; mila sa se întinde 
peste toate lucrările sale.» (I, 822-82%). 


OMUL, SINTEZĂ A UNIVERSULUI 


„Lampa sfântă” l-a întrebat pe Păstorul credincios: 
fiindcă Scriptura a spus deja: „Să facem om după chipul și 
asemănarea noastră.” (Geneza, I, 26), de ce a repetat apoi: 
„lar Elohim l-a creat pe om după chipul şi asemănarea 
noastră”? „Lampa sfântă” a adăugat: „Scriptura sfântă 
repetă faptul că Dumnezeu I-a creat pe om după chipul şi 
asemănarea sa pentru a infirma ideea anumitor Doctori în 
Lege, ce spun că duhurile cerești cărora Dumnezeu le-a 
zis „Să facem om după chipul şi asemănarea noastră” ar fi 
contribuit şi ele la creaţia omului; în realitate, aceste duhuri 
nu au contribuit cu nimic la crearea omului. Eu susţin că 
Dumnezeu a creat omul cu elemente din toate duhurile 
cereşti, dar nu duhurile cereşti sunt cele care i-au oferit 
omului fiecare o părticică. Fiindcă, dacă lucrurile ar fi stat 
astfel, fiecare şi-ar fi retras părticica de creaţie în mo- 
mentele de supărare; şi atunci, ce ar fi rămas din om? 
Preasfântul, binecuvântat fie numele lui, l-a creat pe om 
întipărind în acesta efigia împărăției sfinte, care este efigia 
a toate câte sunt; este vorba despre acea imagine pe care 
Preasfântul, binecuvântat fie numele lui, a privit-o atunci 
când a creat lumea și toate creaturile care există în ea. 
Această efigie sau imagine reprezintă sinteza tuturor 
duhurilor din cer şi de pe pământ, fără vreo deosebire; este 
sinteza tuturor emanațţiilor (Sefirot), a tuturor numelor lor, 
a tuturor epitetelor și denominaţiunilor.” (I, 2530). 

Atunci când Preasfântul, binecuvântat fie numele lui, 
a creat lumea, l-a făcut pe om după chipul şi asemănarea 

sa, pentru ca să respecte Legea şi să meargă pe calea ce i-a 
arătat-o. Adam a fost creat din lutul pe care se înălța sanc- 
tuarul lumii pământene; dar pământul pe care se înălța 
sanctuarul era sinteza celor patru puncte cardinale ale 
lumii. Cele patru puncte cardinale s-au unit în momentul 
creaţiei cu cele patru elemente constitutive ale lumii pă- 
mântene: focul, aerul, apa şi pământul. Doar amestecând 
aceste patru elemente, Preasfântul, binecuvântat fie nu- 
mele lui, a creat un trup asemănător chipului din ceruri. 
Trupul este alcătuit din elementele celor două lumi, ale 
lumii pământene şi ale lumii cerești. 

Rabi Şimon a spus: Trebuie să observăm că cele pa- 
tru elemente primordiale reprezintă misterul Credinței; 
ele stau la originea tuturor lumilor şi tăinuiesc misterul 
legiunilor cereşti. Acestor patru elemente cereşti le co- 
respund patru elemente materiale: focul, aerul, apa și 
pământul, care sunt simbolul unui mister suprem... În 
momentul creării omului, Preasfântul, binecuvântat fie 
numele lui, a alcătuit corpul pământesc pe care s-a înălțat 
sanctuarul său și a făurit sufletul „pământului” pe care s-a 
înălţat sanctuarul din ceruri. La fel cum, atunci când omul 
a fost creat pe pământul actual, trei alte elemente au venit 
să i se alăture pământului, tot aşa s-a întâmplat și când 
sufletul a fost creat din „pământul” din ceruri, unde alte 
trei elemente constitutive din lumea cerească au venit să i 
se alăture acelui „pământ” din ceruri; doar astfel omul a 
devenit o fiinţă definitiv constituită. (II, 242-240). 


VENIREA OMULUI PE PĂMÂNT 


Rabi Hiya şi-a început astfel una din prelegerile sale: 
„Stă scris la Cartea sfântă: „Florile înfloresc pe pământ; a 
venit timpul să înălțăm cântări (eth ha-zamir), iar vocea 

porumbiţelor se face auzită în ţinutul nostru.” (Cântarea 
cântărilor, I, 12). Cuvintele „Florile înfloresc pe pământ...” 
înseamnă următoarele: Atunci când Preasfântul, binecu- 
vântat fie numele lui, a creat lumea, i-a dat pământului 
întreaga forță zămislitoare de care are nevoie. Dar această 
formă a rămas închisă în florile sale şi nu s-a manifestat 
prin nicio producţie de fructe, până la crearea omului. 
Doar după ce a fost creat omul, forţa zămislitoare a pă- 
mântului s-a manifestat; doar atunci, zămislind fructele, 
pământul şi-a manifestat în exterior forţa zămislitoare pe 
care o ţinea ascunsă în măruntaiele sale. La fel, cerul nu 
i-a oferit nicio hrană pământului, până la sosirea lui Adam 
pe faţa pământului, după cum stă scris la Scriptură: „... Şi 
înainte ca toate plantele de pe câmpuri să răsară și ca toate 
buruienile din țarină să crească; fiindcă Domnul Dumne- 
zeu nu dăduse încă ploaie pe pământ şi nu exista nici om 
care să muncească ogoarele.” (Geneza, II, 5). 

Astfel se face că produsele cerului, ca şi ale pământului, 
nu au apărut înainte de crearea omului; cerul reţinea ploaia, 
iar pământul ţinea ascunsă în lăuntrul său forța zămisli- 
toare cu care fusese înzestrat. Dar, de îndată ce omul a 
apărut pe lume, „florile au înflorit pe pământ” şi toate pute- 
rile naturii, rămase ascunse până atunci, s-au stârnit. 
Scriptura adaugă următoarele: „a sosit vremea să înălțăm 
cântări”. Abia atunci a apărut obiceiul să i se înalțe imne 
de slavă Preasfântului, binecuvântat fie numele lui, căci 
aceste cântări nu s-au auzit înainte de crearea omului. 

Mai spune Scriptura: „vocea porumbiţelor se face 
auzită în ţinutul nostru”. Este vorba despre Cuvântul Dom- 
nului, binecuvântat fie numele lui, care nu exista pe această 
lume, înainte de crearea omului. Dar de îndată ce omul a 
venit pe pământ, toate au apărut odată cu el” (I, 97:-97b). 

OMUL ŞI CHIPUL LUI DUMNEZEU 


Rabi Abba a început să grăiască astfel: „Şi Dumnezeu 
l-a creat pe om după chipul şi asemănarea sa...” (Geneza, 
I, 27). Acest verset a fost deja explicat. În momentul 
creaţiei, Dumnezeu l-a făcut pe om după chipul lumii din 
ceruri şi de pe pământ; el trebuia să fie chintesenţa a toate 
câte există; lumina lui s-a răspândit de la un capăt la 
celălalt al pământului și toate creaturile îi ştiu de frică. În 
ciuda acestei explicaţii, versetul citat mai sus prezintă o 
dificultate. Din moment ce Scriptura afirmă că „Şi Dum- 
nezeu l-a creat pe om după chipul şi asemănarea sa..., de 
ce adaugă apoi: „L-a creat după chipul şi asemănarea 
Domnului?” Scriptura desemnează de fapt în acest caz 
cele două entități componente, de bărbat şi de femeie. De 
aceea Adam avea două feţe. Urmarea versetului dovedeşte 
această afirmaţie: „L-a creat bărbat şi femeie” (III, 1172). 


OMUL ŞI PĂCATUL 


DREAPTA ŞI STÂNGA 


Stă scris la Scriptură: „Şi a zis Elohim: „Să fie o tărie 
prin mijlocul apelor şi să despartă apele de ape!” (Geneza, 
I, 6). Misterul despărțirii apelor se explică astfel: dezbina- 
rea venea din partea stângă, căci, atâta vreme cât existase 
doar partea dreaptă, nu exista nici dezbinare. Dar de 
îndată ce, prin crearea mijlocului, s-au format două părţi, 
una în dreapta și alta în stânga, aceasta din urmă a dat 
naştere dezbinării şi din ea a emanat infernul (Ghehinom). 
În înțelepciunea sa, Moise şi-a dat seama despre existenţa 
dezbinării studiind opera creaţiei. În opera creaţiei, exista 
dezbinare între partea stângă și partea dreaptă; dezbinarea 
a fost provocată de partea stângă. Din această dezbinare 
s-a născut infernul. (I, 172). 


APARIŢIA DEMONILOR 


Atunci când a sosit vremea sfântă a Sabatului, mai 
multe duhuri au rămas neterminate, nemaifiind vreme să 
fie înzestrate cu trup. Aceste duhuri alcătuiesc legiunea 
demonilor. 

Ne putem pune următoarea întrebare: „Preasfântul, 
binecuvântat fie numele lui, nu putea amâna ora Sabatu- 
lui, pentru a avea timp să le înzestreze cu trup și pe aceste 
duhuri? Dar adevărul este că pomul cunoașterii a îndemnat 
la răzvrătire mai multe duhuri, chiar înainte ca acestea să 

fie înzestrate cu trupuri. Aceste duhuri, odată înzestrate 
cu trup, au conceput un plan să coboare pe pământ şi să 
pună stăpânire pe lume. Atunci Dumnezeu a împărțit 
duhurile în două categorii: pe cele bune le-a pus alături de 
pomul vieţii, iar pe cele rele alături de pomul binelui şi al 
răului, adică pomul cunoașterii. A început apoi să le în- 
zestreze cu trup pe duhurile din prima categorie şi când a 
sosit vremea să facă la fel cu duhurile din a doua categorie, 
a venit ceasul Sabatului şi a întrerupt lucrarea creaţiei. Dar 
dacă aceste duhuri ar fi fost înzestrate cu trup, lumea nu ar 
fi putut să existe nici măcar o secundă. Însă Preasfântul, 
binecuvântat fie numele lui, a creat remediul înaintea 
răului, devansând ora Sabatului; datorită acestui remediu, 
lumea există și astăzi. (1, 142 -14P). 


PĂCATUL ŞI ISPĂŞIREA 


Rabi lehuda a început să grăiască astfel: „Cântarea 
etapelor. Din străfundurile abisului, grăiesc Doamne către 
tine” Atunci când, în momentul creaţiei, Domnul a dorit 
să-l creeze pe om, a consultat Legea. Aceasta i-a grăit așa: 
omul va sfârşi prin a păcătui împotriva ta şi te va supăra. 
Dacă vei voi să socoteşti lumea după meritele ei, aceasta 
nu ar putea să dăinuie, iar omul și mai puţin. Dumnezeu 
i-a răspuns: Oare degeaba sunt eu numit „Dumnezeul 
milei şi al răbdării?” 

Înainte de a crea lumea, Dumnezeu a creat Căinţa şi 
i-a spus: voi crea om pe faţa pământului cu condiţia ca, 
ori de câte ori își va întoarce fața către tine, să fii gata 
să-i ierţi păcatele. Şi ori de câte ori omul își întoarce faţa 
către Căinţă, aceasta îi cere lui Dumnezeu iertarea tuturor 
păcatelor. (III, 65). 

Tovarăşii (din Adunare) i-au zis lui Rabi Şimon: „În- 
trucât plăcerile cărnii sunt pricina tuturor relelor, de ce 
există acestea?” Rabi Şimon le-a răspuns tovarășilor săi: 
„Dacă Preasfântul, binecuvântat fie numele lui, nu ar fi creat 
Duhul binelui şi Duhul răului, unul emanând din lumină 
şi celălalt din întuneric, omul nu ar fi avut niciodată nici 
merite, nici păcate; de aceea Dumnezeu l-a creat din două 
duhuri. Iar dorinţele trupeşti sunt bune sau rele în funcţie 
de duhul care le inspiră; de aceea Scriptura spune: „Iată, 
am pus în faţa voastră o parte a Vieţii şi a Binelui şi o altă 
parte a Morţii şi a Răului.” (Deuteronomul, XXX, 15). 

Dar tovarășii săi l-au întrebat mai departe: „De ce tre- 
buia ca omul să aibă merite sau păcate? Nu ar fi fost mai 
de folos dacă omul ar fi fost înzestrat doar cu duhul binelui 
şi nu ar fi avut niciun merit? Astfel creat, nu ar fi zămislit 
niciodată atâtea stricăciuni în ţinuturile cereşti!” Rabi 
Şimon le-a răspuns tovarășilor săi întru credință: „Omul, 
de drept, trebuia să fie alcătuit din cele două duhuri 
amintite, având în vedere că Legea a fost creată cu intenţia 
făuririi omului; or Legea doreşte ca cei răi să fie pedepsiţi, 
iar cei credincioşi să fie răsplătiți. Pentru ca drepţii să fie 
răsplătiți e nevoie ca cei răi să fie pedepsiţi; or Dumnezeu 
a dorit ca binele să fie răspândit în lume, după cum stă 
scris: „Dumnezeu nu a creat pământul degeaba, ci l-a făurit 
ca să fie locuit.” (Isaia, XLV, 18). 

Tovarăşii săi i-au zis lui Rabi Şimon: „Tocmai am auzit 
un lucru pe care nu l-am mai auzit până acum; căci este 
neîndoielnic că Preasfântul, binecuvântat fie numele lui, 
nu a creat nimic de prisos. Dar, mai mult decât atât: dacă 
omul nu ar fi fost creat astfel încât să păcătuiască, Şehina 

ar fi rămas fără sălaș, precum un sărman fără adăpost. De 
aceea, oricine săvârşeşte păcate este ca şi cum ar despuia 
Şehina de veșmintele sale, şi tocmai acest lucru atrage asu- 
pra omului pepdepse; iar oricine respectă poruncile Scrip- 
turii are meritul de a fi înveşmântat Şehina cu straiele ei.” 
(I, 232-235). 

Tot ceea ce Preasfântul, binecuvântat fie numele lui, a 
creat în ceruri și pe pământ nu a avut alt scop decât întro- 
narea slavei sale; totul s-a făcut doar pentru a-şi exprima 
voința. Or, ne putem noi închipui un sclav răzvrătindu-se 
împotriva stăpânului său şi punându-se în contra voinței 
sale? Dar adevărul este că duhul răului se conduce după 
voinţa stăpânului său. Lucrul este comparabil cu un rege 
care are un fiu unic şi încearcă o mare dragoste pentru el. 
El îl va sfătui pe fiul său să nu se atingă de o femeie des- 
frânată, căci oricine se va apropia de aceasta va fi nevrednic 
să mai intre în palatul regelui. Fiul făgăduieşte să respecte 
voinţa tatălui său. În afara palatului exista o curtezană 
înzestrată cu o mare frumuseţe şi cu purtări alese. Într-o 
zi regele şi-a zis: vreau să văd dacă fiul meu îmi va urma 
sfaturile. A chemat-o pe curtezană la el și i-a zis: încearcă 
să-mi seduci fiul, căci vreau să văd dacă îmi va urma sfa- 
turile. Curtezana se va porni să-i aţină calea fiului de rege, 
va căuta să-l îmbrăţișeze, să-l sărute şi să se folosească de 
toate mijloacele ei de seducţie. Dar dacă fiul se va arăta 
vrednic de sfaturile tatălui său, el nu va ceda farmecelor 
curtezanei şi o va respinge. Regele se va bucura atunci de 
purtarea fiului său, îl va readuce în palat, îi va face multe 
daruri şi-l va acoperi de glorie. Dar care este cauza acestei 
glorii pe care o va obţine fiul regelui? Nu cumva curtezana 
care merită o dublă cinste? Mai întâi pentru că nu a făcut 
altceva decât să respecte poruncile regelui şi mai apoi 

pentru că este cauza cinstei cu care regele l-a binecuvântat 
pe fiul său? De aceea îngerul nimicitor, care este acelaşi cu 
duhul răului, este numit „foarte bun; întrucât el face mult 
bine celui care ascultă de glasul stăpânului său. (II, 1632). 


ADAM ŞI PĂCATUL 


Dumnezeu a creat omul cu intenţia ca acesta să nu se 
schimbe niciodată, să nu fie supus niciunei tulburări, să 
fie alcătuit din aceleaşi umori și să nu îşi schimbe purtarea 
datorită Credinței sale. De aceea l-a pus în preajma Pomului 
vieţii. Însă Adam şi femeia sa au păcătuit şi s-au apropiat 
de pomul cunoaşterii binelui şi răului, în ţinutul supus 
schimbărilor; astfel, au fost şi ei supuși influenţei fră- 
mântărilor binelui şi răului, a Milei şi Rigorii, după cum 
stă scris: „Dumnezeu a făcut pe om drept, iar oamenii 
născocesc multe vicleşuguri.” (Ecclesiastul, VII, 29), ceea 
ce vrea să spună că oamenii au căutat nestatornicia, schim- 
barea. Tocmai această înclinaţie a lui Adam către nestator- 
nicie i-a atras pieirea, lui şi a urmașilor săi. Dar, dacă Adam 
a păcătuit, de ce toate lumea suportă urmările? Atunci 
când Adam şi-a luat soarta în propriile mâini, toate crea- 
turile s-au temut de el şi l-au imitat. De asemenea, când 
l-au văzut că are înclinaţie către ținutul supus schimbărilor, 
celelalte creaturi l-au imitat, de aceea actul său a pricinuit 
moartea tuturor. Şi tot astfel omul a căzut în plasa pati- 
milor și viciilor; când este bun, când este rău, când este 
mânios, când este prietenos, când acţionează cu asprime, 
când procedează cu blândeţe, când este viu, când este 
mort. Toate aceste schimbări de stare se trag de la înclinația 
sa către pomul cunoaşterii binelui și răului, spre care 
Adam a ales să se îndrepte. Dar, în vremurile viitoare, 

neamul omensc se va smulge de sub influenţa acestui pom 
şi se va adăposti sub coroana Pomului vieţii şi astfel moar- 
tea va dispărea din lume. „El va stârpi pentru totdeauna 
moartea. Amen” (III, 1072-1075). 


SUFLETUL ȘI TRUPUL 


DUBLA NATURĂ A OMULUI 


Preasfântul, binecuvântat fie numele lui, a spus: Noi, 
Eu şi Şehina mea, oferim sufletul, iar tatăl şi mama ori- 
cărui muritor oferă trupul; tatăl oferă albul ochilor, oasele, 
venele și creierul, iar mama oferă irisul ochilor, carnea şi 
pielea. Cerul, pământul și corpurile cerești participă de 
asemenea la crearea omului. 

Şi îngerii au participat la crearea omului; şi duhul cel 
bun și duhul cel rău, pentru ca omul să fie plămădit din 
ambii deopotrivă. Soarele şi luna îi oferă omului lumina, în 
vreme de zi şi în vreme de noapte. Fiarele sălbatice, ani- 
malele domestice, păsările şi peştii îi oferă omului hrana. 
Toţi copacii şi toate plantele de pe pământ îi oferă și ele 
omului hrana necesară. (III, 2192). 


PREEXISTENŢA SUFLETELOR 


Există o tradiţie care ne învaţă că, cu ajutorul voinţei 
Regelui suprem, un Arbore atotputernic va crește. El este 
cel mai înalt dintre toate plantele din ceruri. El cuprinde 
cele patru puncte cardinale ale lumii, iar rădăcinile sale se 
întind pe o distanţă de cinci sute de leghe. Toate voinţele 
sunt suspendate de crengile acestui Arbore; nicio voinţă 
nu este bună dacă nu se potriveşte cu voinţa din acest 
Arbore. La poalele sale izvorăsc apele care dau naştere tu- 
turor mărilor şi oceanelor. De la rădăcinile sale izvorăsc 

toate apele făcute în momentul creaţiei și se îndreaptă în 
toate direcţiile; de aici emană toate sufletele din lume. 
Înainte de a cobori în lumea aceasta, sufletele intră mai 
întâi în Grădină; ieşind de acolo, ele primesc șapte bine- 
cuvântări şi sunt îmboldite să servească, la ieşirea din 
Grădină, drept taţi pentru trupuri, adică să călăuzească în 
mod părintesc trupurile și să le menţină pe calea cea bună; 
căci, atunci când imaginea cerească, adică sufletul, este pe 
punctul de a se pogori în această lume, Preasfântul, bine- 
cuvântat fie numele lui, îl sfătuiește să respecte poruncile 
Legii şi să înfăptuiască voinţa sa. Preasfântul, binecuvân- 
tat fie numele lui, îi încredinţează în plus sufletului o sută 
de chei care corespund celor o sută de binecuvântări pe 
care omul trebuie să le rostească în fiecare zi. (I, 2842). 

Toţi cei care i-au cârmuit pe oameni de-a lungul vremii 
existau ca imagine în ceruri, înaintea pogorârii lor în 
această lume. 

Tradiţia ne învaţă că toate sufletele oamenilor preex- 
istau deja în ceruri sub forma unor trupuri pe care erau 
destinate a le însufleţi chiar înainte de pogorârea lor aici, 
pe pământ. Tot ceea ce un om învaţă aici pe pământ, sufle- 
tul cunoștea deja înainte de a se pogoriî. Dar lucrul acesta 
nu priveşte decât sufletele drepţilor care iubesc adevărul. 
Sufletele celor care nu sunt vrednice în această lume erau 
deja ţinute la distanță de Dumnezeu, înainte de pogorârea 
lor; mai întâi ele ajungeau adeseori în infern, întârziind 
venirea lor pe pământ... Asemenea suflete şi-au lepădat 
partea sfântă care le era înnăscută; ele s-au lăsat mânjite 
de femela din infern şi au înlocuit partea sfântă cu partea 
pângărită, pe care au luat-o de la duhul cel necurat şi, în 
această stare, s-au pogorât pe pământ. Dacă omul se va 
dovedi vrednic și se va căi în fața Stăpânului său, sufletul 

își va regăsi partea sfântă firească pe care şi-a lepădat-o 
înainte de pogorâre. Acesta este înţelesul cuvintelor: „Ceea 
ce a fost este, ceea ce trebuie să fie a fost deja” (III, 612). 

Trebuie să observăm că toate sufletele de pe lumea 
aceasta, care sunt rodul lucrărilor Preasfântului, binecu- 
vântat fie numele lui, formează o singură unitate înainte 
de pogorârea lor pe acest pământ, ele făcând parte toate 
dintr-un singur şi acelaşi mister. Atunci când se pogoară 
în lumea pământeană, ele se separă în suflete masculine şi 
feminine, iar femeile şi bărbaţii sunt cei care se însoțesc. 
Trebuie să mai luăm aminte şi faptul că dorinţa femeii 
pentru bărbatul ei produce un duh de viaţă, iar dorinţa 
bărbatului pentru femeie produce de asemenea un duh. 
Or, fiindcă dorinţa trupească trezeşte şi dorința sufle- 
tească, rezultă că naşterea cuiva dintr-un bărbat şi o femeie 
provoacă cu necesitate pogorârea unui suflet masculin și 
feminin. 

Atunci când sufletele pogoară în această lume, sufle- 
tul masculin şi sufletul feminin sunt reunite. De abia după 
pogorârea lor în lumea pământeană acestea se separă, fie- 
care de o anumită parte, însuflețind două trupuri diferite, 
cel al unui bărbat şi al unei femei. Apoi Preasfântul, bine- 
cuvântat fie numele lui, le reunește iarăşi, cu prilejul 
căsătoriei. Sarcina reunirii între bărbaţi şi femei nu-i este 
încredinţată niciunui alt conducător ceresc; doar Prea- 
sfântul, binecuvântat fie numele lui, procedează la însoţirea 
lor, căci doar el ştie cum să procedeze. Fericită este soarta 
omului care duce o viață curată și merge pe calea ade- 
vărului, căci el reuneşte un suflet cu altul, aşa cum erau ele 
unite înainte de pogorârea pe pământ, căci numai când 
omul merge pe calea cea bună, este un om desăvârşit, 
perfect. (I, 85’). 

NATURA SUFLETULUI 


Stă scris la Scriptură: „Sufletul meu (nafşi) te doreşte 
în vremea nopții” Aşadar cuvântul „nefeş” desemnează 
sufletul în starea de somn. Iar Scriptura adaugă: „Şi duhul 
(ruah) meu te caută atunci când mă trezesc dimineața.” 
Prin urmare „ruah” desemnează sufletul în starea de veg- 
he. Dar să nu ne închipuim că „nefeş” şi „ruah” sunt două 
esențe diferite; lucrurile nu stau aşa, ci ele formează una şi 
aceeaşi esenţă, întrucât ele nu pot viețui decât legate una 
de cealalată. Deasupra „nefeş” şi „ruah” există o esență 
superioară care le domină, iar aceasta este denumită 
„neşama” suflet... 

„Nefeş” reprezintă gradul inferior; este susținătorul 
trupului pe care-l hrănește; nu poate exista decât unit 
cu trupul, iar trupul nu poate exista decât unit cu aces- 
ta. Apoi „nefeș” devine piedestalul lui „ruah”; „ruah” se 
află aşadar deasupra lui „nefeş” cel unit cu trupul, după 
cum stă scris: „Până ce Duhul (ruah) va fi răspândit 
asupra noastră, din ceruri...” (Isaia, XXXII, 15). Atunci 
când omul deţine „nefeş” şi „ruah', el poate primi „neşama, 
în aşa fel încât „ruah” devine suportul lui „neşama.. 
„Neşama” este o esenţă mult superioară lui „nefeş” şi 
„ruah” şi, de asemenea, mult mai tainică decât acestea 
două. 

Rezultă aşadar din cele spuse mai sus că trupul omului 
servește drept suport unui alt suport care este „nefeş, iar 
acesta serveşte drept suport lui „ruah', iar „ruah” este su- 
portul lui „neșama”. Dacă ne vom adânci în studiul acestor 
grade ale spiritului omenesc, vom descoperi misterul 
Înţelepciunii veşnice; căci Înţelepciunea veşnică este cea 
care a alcătuit aceste trepte ale spiritului omenesc, după 
imaginea Misterului suprem. 


ONU TUMIA a 

Trebuie să observăm că „nefeş” este treapta inferioară 
strâns legată de trup, la fel ca partea inferioară a flăcării ce 
este legată de lumânare, a cărei culoare este mai închisă și 
care rămâne întotdeauna legată de firul lumânării, 
neputând exista decât unită cu acesta. Atunci când această 
flacără mai închisă la culoare s-a legat de fir, ea devine su- 
port pentru partea superioară a flăcării care este de cu- 
loare albă, iar când aceste două părţi ale flăcării sunt unite 
împreună, ele dau naştere flăcării superioare şi impercep- 
tibile, care se sprijină pe flacăra albă. 

Astfel, la fel ca în cazul trupului omenesc, firul lu- 
mânării slujeşte drept suport unui alt suport, care este 
flacăra neagră sau încețoşată; acest alt suport slujește la 
rându-i flăcării albe, iar aceasta, la rândul ei, slujește drept 
suport flăcării imperceptibile care se înalță deasupra ei. 
Atunci când lumina este alcătuită din toate aceste părți, 
claritatea pe care o răspândește este perfectă. La fel se în- 
tâmplă și cu omul înzestrat cu diverse grade de spiritualitate, 
care este denumit „sfânt, după cum stă scris în Psalmi, 
XVI, 3: „El a sădit tot ceea ce dorim să cunoaștem despre 
El în persoana sfinţilor care se află pe pământ” (I, 830). 

După cum a fost spus mai înainte, lumina culorii al- 
bastre este unită, în partea superioară, cu lumina albă şi, 
în partea inferioară, cu corpul de unde se înalță. Ea con- 
sumă acest corp care se află dedesubtul ei, pentru că tot 
ceea ce se află dedesubtul ei se consumă cu necesitate pe 
măsură ce flacăra continuă să se înalțe, în vreme ce lumina 
albă, care se află deasupra luminii albastre, nu consumă 
nimic, nici nu se alterează vreodată. De aceea Moise a zis: 
p... Căci Domnul Dumnezeul tău este un foc mistuitor”, 
ceea ce vrea să spună: este focul de culoare albastră care 
consumă corpul aflat dedesubtul ei. Tocmai din acest mo- 

tiv Moise a zis: „... Domnul Dumnezeul tău” şi nu „Dom- 
nul Dumnezeul nostru”, căci Moise era în acea lumină 
albă care se afla deasupra celeilalte și care nu consuma 
nimic. (I, 512). 


SIMBOLISMUL CORPULUI 


Păstorul credincios a spus: Lampă sfântă, tot ceea ce 
ai spus tu este întocmai. Creierul este simbolul apei, iar 
Inima cel al focului. Cele două simbolizează tronul milei 
şi tronul rigorii. Atunci când păcatele oamenilor sunt nu- 
meroase, Dumnezeu părăseşte tronul rigorii care este 
Creierul şi se aşează pe tronul milei care este Inima, lucru 
fără de care lumea nu ar putea exista. 

- Ce reprezintă splina? Lampa sfântă a început să 
glăsuiască astfel: „Şi i-am văzut pe cei năpăstuiţi.” (Eccle- 
siastul, IV, 1). Cine sunt aceşti nestatornicia? 

- Sunt copiii abia născuţi care dispar de pe această 
lume. Nu îngerul nimicitor este cel care îi omoară pe co- 
pilași, ci Lilith, care începe prin a-i mângâia şi a le zâmbi; 
apoi ea îi omoară, provocând astfel lacrimile al căror sediu 
este splina. Astfel splina o reprezintă pe Lilith. 

- Ficatul care conţine toate felurile de sânge, cel lim- 
pede ca şi cel învârtoşat, este simbolul lui Esau (Isav sau 
Edom), iar inima este simbolul lui Israel. Bila este legată 
de ficat, simbol al infernului. Bila mai este şi sediul mâniei, 
de aceea învățătorii au spus că mânia este un act la fel de 
vinovat ca şi cultul idolatriei. 

- Stomacul este simbolul morţii, căci de aici urcă va- 
porii ce provoacă somnul. 

- Păstorul credincios a spus: „Întrucât trupul se trage 
din pomul cunoașterii binelui şi răului, nu există un sin- 

gur membru al trupului care să nu închidă în sine duhul 
răului şi duhul binelui. La oamenii obișnuiți și la drepții 
desăvârşiți, duhul binelui este alcătuit din principiile mas- 
culin şi feminin, ca logodnic şi logodnică; la necredincioşii 
desăvârşiți, duhul răului este cel alcătuit din principiile 
masculin şi feminin, care emană din Samael şi din Şarpe” 
(III, 2336-234b). 


TRUPUL, REFLECTARE A SUFLETULUI 


Despre crearea omului, Scriptura spune următoarele: 
„Iu m-ai înveşmântat cu piele şi carne, tu m-ai întărit cu 
oase şi nervi.” (lov, X, 11). Dar bineînţeles că pielea, car- 
nea, oasele şi nervii nu constituie ele însele ființa ome- 
nească, având în vedere că doar sufletul oferă individualitate 
omului. Pielea, carnea, oasele şi nervii alcătuiesc doar 
învelişul omului; sunt veşmântul său, dar nu pot fi iden- 
tificate cu fiinţa omenească, căci atunci când omul moare, 
este despuiat de toate aceste veşminte. 

Cu toate acestea, chiar dacă trupul omului este doar 
un accesoriu, forma sa ascunde un mister suprem, după 
cum Stăpânul nostru a spus în versetul următor: „Iu, care 
eşti înveşmântat în lumină, ca un strai de preţ, şi care 
întinzi cerul precum acoperişul unui cort...” (Psalmi, CIV, 
2). La fel cum Dumnezeu formează „Punctul” interior, iar 
toate legiunile cereşti şi cerurile formează veşmântul, tot 
aşa omul este reprezentat de sufletul interior, iar toate 
părţile sale nu sunt decât un veșmânt. Iată de ce stă scris la 
Scriptură: „Şi Elohim l-a creat pe om după chipul şi ase- 
mănarea sa. La fel cum bolta cerească este presărată cu 
stele și cu alte semne zodiacale pe care le pot citi doar 
înţelepții, tot astfel şi pielea, care este învelişul exterior al 

omului, este presărată cu riduri şi cu linii a căror semni- 
ficaţie o cunosc doar înţelepţii; iar aceste semne ale pielii 
pot fi citite mai ales pe fața omului. (II, 75%-762). 


TRĂSĂTURILE FEŢEI 


Misterele ce privesc trăsăturile feței nu sunt cunos- 
cute decât de aceia care au păstruns în adâncurile înţe- 
lepciunii. Semnele particulare ale feţei se deosebesc de 
alte semne, în sensul că ele nu sunt înnăscute, ci se modi- 
fică în funcţie de purtarea oamenilor. Cele douăzeci şi 
două de litere sunt imprimate în fiecare suflet, iar acesta le 
imprimă la rândul său în fiecare trup pe care-l însuflețeşte. 
Dacă omul are o purtare bună, literele sunt dispuse pe faţa 
sa într-un mod regulat; dacă se întâmplă contrariul, literele 
suferă transformări care lasă urme pe faţa omului... 

Trăsăturile generale transmise de către mamă for- 
mează patru tipologii generale: față de om, față de leu, față 
de bou și față de vultur. În ceea ce privește sufletul, el îi 
imprimă feţei nuanţe diferite prin care se recunoaşte 
omul. La fel cum mama îi transmite copilului una din cele 
patru tipologii generale, tot așa marcarea sufletului pe față 
se manifestă tot prin patru tipologii generale. 

Primul tip este al celui care merge pe calea adevărului; 
acesta corespunde adevăratei figuri a omului care se trans- 
mite prin mamă. Iniţiaţii în mistere îl recunosc pe omul 
virtuos prin aceste trăsături. Omul virtuos prezintă urmă- 
toarele semne distinctive pe faţa sa: o vinişoară este dispusă 
orizontal pe tâmpla dreaptă, iar alta pe tâmpla stângă; 
această din urmă vinişoară se bifurcă şi formează la 
capătul ei alte două vinișoare, care sunt întretăiate de o 
alta în sens vertical. Aceste patru semne dau ştire despre 

virtuțile omului respectiv, căci acest mister este exprimat 
prin literele Vav şi Tav, după cum stă scris la Scriptură: 
»EI i-a pus acest semn lui Iosif.” (Psalmi, LXXXI, 6). Căci 
oricine îl vedea pe Iosif încerca o mare dragoste şi atracţie 
față de el... 

Al doilea tip este cel al omului care, după ce a mers pe 
calea cea rea, revine la calea Stăpânului său. Faţa lui se 
aseamănă cu cea a leului, pe care mama i-o transmite co- 
pilului. Fiindcă pe perioada cât a dus o viaţă plină de 
răutăţi omul i-a imprimat feţei sale o expresie neplăcută, 
reîntoarcerea sa la căile virtuţii nu-i şterge complet primele 
semne de pe faţă, ci doar i le atenuează. La o primă vedere, 
un asemenea om inspiră silă, dar, dacă îl vom cunoaște în 
timp, ne vom simți atras spre el. Un asemenea om se va 
simţi cuprins de ruşine când îl privim în faţă, căci el are 
impresia că toată lumea îi cunoaşte trecutul. Culoarea 
feţei sale este când galbenă, când palidă. El are trei vini- 
şoare pe față. Una pleacă de la tâmpla dreaptă și se pierde 
în obraz; cealaltă se găseşte dedesubtul nasului, unde se va 
întâlni cu cele două vinişoare din partea stângă. O a treia 
vinişoară caracteristică este cea care unește primele două 
vinişoare. Totuși, aceste semne dispar după ce omul res- 
pectiv s-a obișnuit să practice numai virtuțile şi s-a 
despărţit cu totul de viciu. Acest mister este exprimat prin 
litera Kuf... 

Al treilea tip aparţine omului care s-a îndepărtat total 
de calea cea dreaptă. Sfântul Duh l-a părăsit pe un aseme- 
nea om, făcându-i loc duhului necurat care i s-a strecurat 
în suflet. Acest tip corespunde figurii animaliere a boului, 
pe care mama o transmite copilului. El are trei bube roşii 
pe obrazul drept şi tot atâtea pe obrazul stâng. Dedesubtul 
acestor bube observăm vinișoare subţiri, roşii. Acest mis- 

ter este exprimat prin litera Caf adăugată literelor Reş şi 
Tav, după cum stă scris la Scriptură: „Chiar neruşinarea 
feţei mărturisește împotriva lor." (Isaia, III, 9). Atunci 
când un asemenea om se converteşte la dreapta credinţă, 
bubele rămân, dar vinişoarele de dedesubt dispar... 

Cel de al patrulea tip aparține omului revenit a doua 
oară în această lume, pentru a repara greșelile săvârşite pe 
timpul vieţii precedente pe pământ. Faţa acestui tip de om 
corespunde figurii vulturului, trăsătură pe care mama o 
transmite copilului. El are un rid pe obrazul drept dispus 
vertical în apropierea gurii, şi două riduri adânci pe obra- 
zul stâng, dispuse la fel ca primul rid. Ochii unui aseme- 
nea om nu strălucesc niciodată, chiar când este plin de 
bucurie. Are o sănătate șubredă şi, atunci când își taie 
părul de pe cap și barba, pare complet schimbat. Tocmai 
despre un asemenea tip uman vorbește Scriptura: „Îi pre- 
fer pe cei care sunt morți decât pe cei care sunt încă vii.” 
(Ecclesiastul, IV, 2). 

Acestea sunt misterele care privesc trăsăturile feței; sunt 
semne pe care sufletul le imprimă pe față şi pe care inițiaţii 
în ştiinţe oculte ştiu a le citi, după cum stă scris în Cartea 
sfântă: „Domnul le descoperă tainele celor care se tem de el.” 
Aceşti inițiați aparţin spiţei lui David, căci acesta este sensul 
versetului: „Iată cartea generaţiilor spiței omeneşti.” Fiziono- 
mia omului reprezintă o carte pe care sunt înscrise toate 
acţiunile sale şi stările sufleteşti. Fericiţi înţelepţii cărora le 
este dat să citească în această carte! (II, 742-752). 


LINIILE DIN PALMĂ 


Liniile din palmă ascund mari mistere, la fel cele afla- 
te pe degete. Cele mai importante sunt liniile de la mâna 
dreaptă... 

Cinci linii subțiri la baza feței interioare a auricularului 
şi patru linii sus, pe aceeaşi față, cât şi patru linii verticale 
pe fața anterioară a aceluiaşi deget arată un om leneş și 
lipsit de griji; un asemenea om ar putea reuși deseori în 
acțiunile sale, dacă s-ar putea hotărî să facă o călătorie; dar 
lenea îl împiedică întotdeauna. Acest mister se găseşte 
exprimat prin forma verticală a literei Zain. 

O linie verticală pe faţa anterioară a degetului mare 
indică un om aşezat, care cugetă mult înainte de a acţiona 
şi nu face nimic fără ca, în prealabil, să cântărească toate 
neajunsurile ce ar putea rezulta din acţiunea sa. Două linii 
verticale pe aceeaşi față a degetului, care nu dispar nici 
măcar atunci când degetul este bine întins, arată un om 
care gândeşte puţin, ale cărui acțiuni sunt făcute în grabă. 
Trei linii verticale pe aceeaşi față a degetului, şi două sau 
trei linii pe fața anterioară, adică pe faţa anterioară a de- 
getului mare care atinge inelarul, arată un spirit fin şi re- 
flexiv; toate eforturile acestui om sunt îndreptate pe calea 
celui Preasfânt, binecuvântat fie numele lui; el nu are alte 
ambiţii decât să urmeze calea cea dreaptă. Patru sau cinci 
linii pe faţa anterioară şi tot atâtea linii pe fața anterioară 
a degetului mare arată un om care nu se gândeşte decât 
cum să facă rău şi cum să se fudulească... 

Cu toate acestea, datorită rugăciunilor și pocăinţei, 
omul își poate schimba destinul; în acest caz, numărul 
liniilor se modifică; trei linii se reduc adeseori la două, 
două sunt uneori preschimbate în patru, şi aşa mai de- 
parte. Căci liniile palmei nu sunt permanente, ele se 
schimbă din când în când, în funcţie de purtarea omului. 
Acesta este misterul ascuns în cuvintele Scripturii: „Ri- 
dicaţi ochii în sus şi priviţi: Cine le-a zidit pe toate aceste 
constelații de stele? Cel ce scoate oștirea lor cu număr şi 

pe toate pe nume le cheamă! Celui Atotputernic și cu mare 
virtute nici una nu-i scapă!” (Isaia, XL, 26). La fel cum o 
constelație nu este permanentă (uneori o stea apare într-o 
direcţie, iar alteori în direcţia opusă), tot așa liniile trasate 
pe trupul omenesc, care corespund constelaţiilor de pe 
bolta cerească, nu sunt nici ele permanente; se preschimbă 
în funcţie de purtarea omului. (II, 76). 


PURIAREA OMULUI 


CELE TREI CĂLĂUZE ALE OMULUI 


Rabi lehuda a zis: „Omul este îndrumat de trei că- 
lăuze: raţiunea inspirată de sufletul sfânt, pasiunea inspirată 
de relele înclinații şi, în sfârşit, instinctul de conservare 
comun tuturor oamenilor şi denumit „temperamentul cor- 
pului'. Rabi Dime desemnează această din urmă călăuză a 
omului cu numele de „baza existenţei”. Rabi lehuda a 
adăugat următoarele: „Trebuie să luaţi aminte că demonul 
ispititor nu are câștig de cauză decât asupra ultimelor 
două călăuze. Călăuza denumită „pasiune” nu așteaptă ca 
ispititorul să vină să o seducă, ci, dimpotrivă, îi iese în 
întâmpinare, iar această a doua călăuză o trage după sine 
şi pe a treia, neatentă prin natura sa. Acesta este de fapt şi 
sensul cuvintelor: „lar cea mai mare îi spune celei mai 
mici: tatăl nostru este bătrân... Hai să-i dăm vin, să-l 
îimbătăm şi să ne culcăm cu el” (Geneza, XIX, 31). 

Cele două fiice ale lui Lot le desemnează de fapt pe 
cele două călăuze inferioare ale omului: pasiunea şi in- 
stinctul; prima călăuză o perverteşte pe a doua; pasiunea 
denaturează instinctul. Pasiunea singură este neputin- 
cioasă în acţiune; pentru a înfăptui răul, ea are nevoie să 
ceară ajutor trupului. Ori acesta din urmă nu cunoaște 
decât calea instinctuală. De aceea, pentru a-și atinge scopul, 
pasiunea începe să altereze instinctul și doar atunci răul 
se înfăptuieşte. Este ceea ce Scriptura desemnează prin 

cuvintele din Geneza, XIX, 36: „Şi au rămas amândouă 
fetele lui Lot grele de la tatăl lor” (1, 92-102). 


DEMONUL ISPITITOR 


Rabi Isaac a spus: „Demonul ispititor nu are niciodată 
putere asupra omului decât atunci când acesta se aban- 
donează plăcerilor mâncării şi băuturii. Despre cel drept 
Scriptura zice: „Dreptul mănâncă doar atât cât să supra- 
viețuiască, numai stomacul celor stricaţi este nesătul.” 
(Pilde, XIII, 25). Dreptul nu se îmbată niciodată. 

Rabi lehuda a spus: „Cred că unui învăţat beat i se pot 
aplica cuvintele Scripturii: «Ca un belciug de aur pe râtul 
unei scroafe.» (Pilde, XI, 22). Iar despre purtarea nele- 
giuiţilor, spune următoarele Scriptura: „... Voi, cei care 
nu vă gândiţi decât cum să vă ghiftuiţi, să vă veseliți, să 
ucideţi viţeii şi să sugrumaţi berbecii, să le mâncaţi car- 
nea şi să beţi vinul.” (Isaia, XXII, 13). Despre aceşti oa- 
meni, Scriptura spune: „Nenorocire vouă, care vă sculaţi 
dis-de-dimineaţă pentru a vă ghiftui la masă şi pentru a 
bea până seara târziu, până ce vinul vă sleieşte de tot.” 
(Isaia, V, 11). Căci excesul de mâncare şi de băutură îl 
duce pe om la dezmăţ. 

Rabi Abahu a întrebat următoarele: Ce înseamnă 
cuvintele: „Iar el nu simțit nici când ea s-a culcat, nici când 
ea s-a ridicat din pat?” Demonul ispititor nu se preocupă 
nici de moartea omului, atunci când trupul său va zăcea 
sub pământ, nici de socoteala pe care sufletul trebuie să o 
dea atunci când se va înălța la ceruri; el va căuta doar să seducă 
trupul, să-i satisfacă toate poftele. Rabi Abahu a mai spus: 
atunci când sufletele celor vinovaţi vor fi zvârlite în infern, 
va intra acolo şi diavolul ispititor, ca să-și admire opera. 

Noi ştim că demonul ispititor este una şi aceeași 
persoană cu îngerul distrugător; chiar acesta din urmă 
este cel care-i seduce pe oameni, pe pământ, pentru a în- 
cerca după aceea plăcerea de a le răpi şi sufletele şi a pune 
stăpânire pe ele. Dar adevărul este că tradiţia ne învaţă că, 
în clipa tentaţiei, omul își aminteşte de ziua morţii, pentru 
a sparge nu puterea diavolului ispititor, ci propria lui 
inimă, căci diavolul ispititor nu frecventează decât locu- 
rile unde domnesc euforia provocată de vin şi trufia. Dar 
când diavolul ispititor descoperă un suflet umilit îl pără- 
seşte şi nu se leagă de el. De aceea, în caz de ispitire, omul 
trebuie să se gândească la moartea sa, pentru a-și cutre- 
mura trupul cu această imagine, iar diavolul ispititor va 
pleca de la sine. 

Trebuie să observăm însă şi faptul că duhul binelui se 
îmbată cu bucuria studiului învăţăturii, în timp ce diavolul 
ispititor se complace în euforia provocată de vin, de dez- 
măţ şi de orgoliu. De aceea omul trebuie să-l alunge întot- 
deauna pe diavolul ispititor, amintindu-și de marea zi, de 
ziua judecății de apoi, în care va trebui să dea seamă de 
faptele sale şi în care nu va putea invoca ajutorului niciunui 
alt semen de-al său. Căci doar faptele sale bune pe care el 
le-a înfăptuit pe lumea aceasta vor fi singurele care-l vor 
însoţi la marele ceas al trecerii. 

Trebuie să observăm că Scriptura spune următoarele: 
„lar oamenii au fost cuprinși de spaimă, atunci când au 
fost conduși către casa lui Iosif.” Dacă bărbaţi atât de 
puternici şi de viguroşi au fost cuprinși de spaimă atunci 
când un tânăr i-a condus în casa lui Iosif, cu atât mai mult 
omul va fi cuprins de spaimă atunci când Preasfântul, 
binecuvântat fie numele lui, îl va chema în faţa judecății 
sale, în ceasul cel de pe urmă. De aceea îi este mai bine 

omului să se străduiască încă de pe această lume a se întări 
de credinţa în cel Preasfânt, binecuvântat fie numele lui, şi 
să-şi pună nădejdea în el. Chiar dacă omul a păcătuit, dacă 
se pocăieşte, el va fi întărit în credinţa în cel Preasfânt, 
binecuvântat fie numele lui, ca şi cum nu ar fi păcătuit 
niciodată. Dacă conducătorii de triburi au fost cuprinși de 
spaimă în momentul în care au fost dovediți de hoţie de 
către Iosif, lucrul acesta s-a întâmplat din cauza păcatelor 
lor, căci, dacă nu ar fi păcătuit, nu ar fi avut de ce să se 
teamă. Doar păcatele omului îi sfâşie inima și îl slăbesc de 
orice vlagă, căci, în acest caz, şi duhul binelui este copleșit 
de păcatele omului, iar acesta nu mai găseşte puterea să-l 
învingă pe demonul ispititor. (I, 2022). 


ZILELE OMULUI 


Ştim din tradiţie că zilele omului au toate legătură cu 
momentul naşterii sale. Ele se pogoară în această lume 
una după alta şi-l îndeamnă pe om să nu păcătuiască. 
Atunci când ziua care vine să-l sfătuiască pe om vede că 
acesta nu ţine seama de sfaturile ei şi chiar săvârşeşte un 
păcat, este cuprinsă de ruşine, se suie din nou la ceruri şi 
mărturiseşte păcatele omului și se trage deoparte. Tradiţia 
ne mai învaţă că, dacă omul se căieşte, ziua în care omul a 
săvârşit păcatul - motiv pentru care ea a fost îndepărtată 
din ceruri - va reveni. Dar dacă omul nu se căieşte, ea 
coboară iarăşi pe pământ şi i se alătură duhului care stă la 
uşă; intră în casa unde ia înfăţişarea unui om, pentru a-i 
face rău. Dar dacă omul continuă să facă bine, ziua 
coborâtă în casa sa, pentru că a fost exilată din ceruri, îi 
face acestuia bine; dacă nu, îi face rău. În toate cazurile, 
această zi lipseşte din ceruri, în aşa fel încât zilele omului 

nu mai sunt complete. Nenorocire omului ale cărui zile îi 
vor părea incomplete Regelui sfânt şi care nu vor fi de 
ajuns pentru a alcătui coroana cu care omul va apărea în 
fața Regelui sfânt! (I, 2242). 


NOPȚILE OMULUI 


Rabi Şimon şi-a continuat prelegerea în felul următor: 
„Stă scris în Cartea sfântă: «Sufletul meu te doreşte pe 
timpul nopții, iar duhul meu te caută atunci când mă trezesc 
în faptul dimineţii.» (Isaia, XXVI, 9). Acest verset a mai 
fost explicat într-o oarecare măsură, dar iată o altă inter- 
pretare. Trebuie să luaţi aminte că, atunci când omul se 
așază în pat să doarmă, sufletul său îl părasește şi urcă la 
ceruri; dar dacă toate sufletele îi părăsesc pe cei care dorm, 
nu toate ajung să vadă fața Regelui ceresc. Atunci când 
sufletul părăseşte trupul, îşi lasă în el doar umbra sa, 
strictul necesar pentru a menţine viaţa trupească. Sufletul 
încearcă apoi să se înalțe spre locul originii sale şi par- 
curge numeroase regiuni, suind din treaptă-n treaptă. În 
drumul său, el întâlneşte puterile necurate ce împresoară 
de obicei regiunile sfinte. Dacă sufletul care se înalță este 
pur şi nu a săvârşit în ziua precedentă nicio faptă care să-l 
mânjească, se va înălța deasupra acestor puteri necurate şi 
va ajunge în ţinutul de baștină. Dar dacă este impur, el va 
fi oprit în drum de puterile necurate şi nu va putea sui mai 
departe. 

În răstimpul în care va fi reţinut în regiunea puterilor 
necurate, acestea îi vor face profeţii despre lucrurile ce i se 
vor întâmpla omului într-un viitor apropiat, dar uneori își 
vor râde de suflet şi îi vor face profeţii mincinoase. Sufle- 
tul va rămâne astfel confuz şi captiv al puterilor necurate 

toată noaptea, până ce omul se va trezi; doar în acel mo- 
ment sufletul se va întoarce la el. Fericită soarta drepţilor 
cărora Preasfântul, binecuvântat fie numele lui, le va desco- 
peri aceste mistere în vis, pentru a se putea pune la adăpost 
de asprimile vieţii! Dar nenorocire necredincioşilor care-şi 
vor mânji trupul şi sufletul! 

Trebuie să mai observăm că sufletele celor care nu şi-au 
pângărit trupul se înalță la ceruri în timpul somnului și 
parcurg primele ţinuturi superioare, fără să se însoțească 
cu puterile necurate care mişună în acele ţinuturi. Odată 
depăşit acel spaţiu al necurăţeniei, sufletele se înalță mai 
departe în tării şi ajung să contemple slava Regelui ceresc 
şi să-i viziteze palatele. Un om al cărui suflet se înalță în 
fiecare noapte în regiunea cerească supremă, poate fi sigur 
că va putea pătrunde acolo în viața viitoare, căci sufletele 
care ajung acolo sunt cele care ard de dorinţa de a se apro- 
pia de cel Preasfânt, binecuvântat fie numele lui, și care nu 
se însoțesc niciodată cu puterile necurate. Ele nu caută 
decât apropierea de Puterea sfântă din care au emanat. De 
aceea stă scris în Cartea sfântă: „Sufletul meu te dorește pe 
timpul nopţii.” (Isaia, XXVI, 9), ceea ce vrea să spună: su- 
fletul doreşte să vină lângă tine, Doamne, şi să nu se lase 
ademenit de nicio altă putere. (1, 832). 


NEMURIREA SUFLETULUI 


ALEGORIA LUI IONA 


Povestea lui Iona reprezintă o alegorie despre ce i se 
poate întâmpla sufletului atunci când se pogoară într-un 
trup. De ce sufletul este denumit Iona? Pentru că, atunci 
când se însoţeşte cu trupul, el este cel care îndură suferinţe. 
„lona” înseamnă a aduce cuiva un necaz, o pagubă, după 
cum stă scris la Scriptură: „Nu-i provoca pagube (tho-nu) 
aproapelui tău” (Leviticul, XXV). Iona se îmbarcă pe o 
corabie; corabia este simbolul sufletului care se îmbarcă 
pentru a traversa oceanul vieţii. Corabia este ameninţată 
să fie spartă de valurile mării. Atunci când omul săvârşeşte 
păcate, el îi seamănă lui Iona, care credea că poate scăpa 
de stăpânul său. Atunci Dumnezeu provoacă o furtună în- 
grozitoare, iar îngerul necruţător cere pedepsirea păcăto- 
sului. Omul este atunci cuprins de apatie sau cade bolnav. 
„Iona a coborât în fundul corăbiei şi a căzut într-un somn 
adânc.” Dar, în ciuda încercărilor, Iona nu s-a gândit să se 
convertească la dreapta credinţă. Atunci cârmaciul coră- 
biei s-a apropiat de el şi i-a spus: „Cum poţi să dormi? 
Scoală-te şi strigă-l pe Dumnezeul tău!” Cârmaciul corăbiei 
este simbolul binelui care călăuzeşte corabia. El îi atrage 
atenţia omului: Nu dormi, căieşte-te şi converteşte-te. 
Aminteşte-ţi toate actele vieţii tale, aminteşte-ţi că ai 
fost creat dintr-un strop urât mirositor şi nu uita că te vei 
întoarce în țărâna din care ai fost zămislit, şi vezi dacă nu 
cumva printre strămoșii tăi au existat drepţi al căror ex- 
emplu ai putea să-l urmezi. 

Atunci când omul este judecat în ceruri, există nume- 
roşi acuzatori şi apărători care pledează în faţa tribunalului. 
Dacă omul este condamnat, sufletul este aruncat în mare, 
adică se separă de trup. De abia atunci corabia își regăseşte 
liniştea și se odihnește în mormânt. Atunci sosesc trei 
mesageri cereşti. Unul înscrie pe o tăbliță lucrările bune şi 
rele ale omului, înfăptuite în viața pământeană; altul înscrie 
numărul zilelor trăite, iar al treilea este acelaşi care stătea 
alături de om, atunci când acesta încă se mai afla la sânul 
maicii lui. Când mortul este dus către cimitir, aceşti trei 
mesageri cereşti strigă (dacă omul s-a dovedit vrednic): 
Lăudaţi chipul Regelui ceresc! Dar dacă este găsit vinovat 
de păcate, mesagerii strigă următoarele cuvinte: Nenoro- 
cire lui! Mai bine nu s-ar fi născut! 

Peştele care l-a înghiţit pe Iona este simbolul mor- 
mântului; măruntaiele peştelui sunt simbolul Şeolului.! 
După trei zile, măruntaiele omului își dezleagă zăgazul;iar 
excrementele sale se revarsă pe faţa mortului, iar mărun- 
taiele îi spun omului: „la înapoi ceea ce ne-ai dat. Ai 
mâncat şi ai băut şi nu ai dat nimic săracilor; mesele tale 
erau adevărate ospeţe, în vreme ce săracii sufereau de 
foame.” Cuvintele Scripturii fac aluzie tocmai la acest fel 
de pedeapsă pe care trupul o suferă în mormânt: „Voi 
arunca pe feţele voastre toată necurăţenia faptelor voastre.” 
(Malahia, II, 3). 


! Şeol este un termen ebraic intraductibil care desemnează „sălaşul 
morților”, „mormântul comun al umanităţii”, „puţul” fără a se preciza cu 
exactitate dacă este vorba despre lumea de dincolo. Biblia ebraică îl des- 
crie ca pe un loc extrem de neplăcut, unde toată lumea, dreptcredincioși 
și criminali, regi şi sclavi, religioşi și atei se regăsesc după moarte, pen- 
tru a locui acolo în tăcere şi a se face praf şi pulbere. Cu toate acestea, se 
pare că nu este vorba despre o locuinţă definitivă, căci există texte care 
vorbesc despre cei „care s-au salvat” (Psalmi, 86:13), sau de cei care urcă. 
(Nota trad.) 

După trei zile de la moarte, până în ziua a treizecea, şi 
celelalte părţi ale trupului, cum ar fi ochii, braţele, picioa- 
rele, îşi primesc pedeapsa cuvenită. În răstimpul acestor 
treizeci de zile, duhul (Nefeş) este judecat laolaltă cu tru- 
pul, de aceea el rămâne în toată această perioadă în lumea 
inferioară şi nu suie la ceruri, la fel cum o femeie nu se 
desparte de soţul ei pe vremea necurăţeniei sale. După 
aceea duhul se trezeşte, iar trupul se descompune în 
pământ și va rămâne acolo până în ziua în care Domnul va 
învia morţii. 

În ziua învierii, o voce cerească va răsuna în cimitir şi 
va spune: „Ireziţi-vă din somnul vostru şi aduceţi laude 
Domnului, voi, cei care odihniți sub pământ, căci roua ce 
cade peste voi este o rouă de lumină, iar pământul îi va 
arunca afară pe uriași.” Dar lucrul acesta se va întâmpla 
atunci când îngerul exterminator va dispărea de pe fața 
pământului. Scriptura spune că peştele l-a scuipat pe Iona 
pe pământ. Este o aluzie la înviere. De îndată ce glasul 
ceresc amintit va răsuna, toate mormintele își vor scuipa 
morţii afară... 

Povestea cu peştele şi Iona inspiră încredere tuturor, 
căci dacă peștele, după ce l-a ţinut în pântecele său pe Iona 
trei zile şi trei nopţi, l-a scuipat afară, cu atât mai mult 
pământul își va arunca afară morţii din morminte. (II, 
19-19?). 


MOARTEA 


Tradiţia ne spune că în acea zi cumplită şi atât de 
temută de către oameni, ziua în care ei vor părăsi această 
lume, stăpânii neîndurători vor sosi din cele patru colţuri 
ale lumii. Cele patru elemente din care este alcătuit corpul 

încep să se lupte între ele, căci fiecare doreşte să se separe 
de celelalte. Răsună din ceruri o voce care vesteşte moar- 
tea omului; această voce este auzită în cele două sute 
şaptezeci de lumi. Dacă omul se dovedeşte a fi fost drept, 
toate aceste lumi se bucură de sosirea în ceruri a sufletului 
său, dacă nu, nefericire acelui om şi sorții sale! 

Dar altă tradiție ne învaţă că, în momentul când vocea 
cerească vestește moartea omului, din ținuturile nordice 
iese o flacără care se revarsă în „fluviul de foc” împreună 
cu care se răspândeşte în cele patru colţuri ale lumii şi 
arde sufletele celor vinovaţi de necredință. Apoi flacăra 
iese din „fluviul de foc” şi, coborând în lumea pământeană, 
pătrunde în aripile unui cocoș negru care fâlfâie din ele şi 
scoate ţipete pe pragul uşii sale. Primul țipăt exprimă 
cuvintele următoare: „... Căci, iată, a bătut ceasul, arzând 
“ca un cuptor încins.” (Malahia, III, 19). Al doilea țipăt 
exprimă cuvintele: „Căci iată-l pe cel ce făureşte munții, 
care umflă vânturile şi care proroceşte Cuvântul său omu- 
lui” (Amos, IV, 13). În vreme ce cocoşul negru scoate 
aceste ţipete, lucrările omului dau seamă în faţa lui, spu- 
nând adevărul despre mărturisirile sale. În momentul în 
care omului i se smulge sufletul din trup, cocoşul negru 
scoate un al treilea țipăt, care exprimă cuvintele următoare: 
„Cine nu se teme de tine, o, Rege al popoarelor? Căci slava 
întreagă îți aparţine...” (Ieremia, X, 7). 

Taman la miezul nopţii, atunci când suflă vântul de 
nord, o flacără din acele ţinuturi îl loveşte pe cocoș între 
aripi şi îl face să cânte. Acest lucru i se întâmplă cocoșului 
negru la miezul nopții şi taman atunci i se aude cântatul. 
La fel, în ceasul morţii în care îşi face apariţia Necruţătoarea, 
cocoşul negru este atins de această flacără, care-l face să 
cânte. Nimeni nu-şi dă seama despre acest lucru, în afara 

muribundului; căci o tradiţie ne învaţă că, în ceasul morţii, 
duhul omului sporeşte până în punctul în care el vede lu- 
cruri pe care nu le-a văzut vreodată în viața pământeană, 
după cum stă scris la Scriptură: „...Le vei spori cugetul în 
momentul în care, înfrânți, se vor reîntoarce în ţărână." 
(Psalmi, CIV, 29). În altă parte stă scris: „...Căci nimeni nu 
va vedea faţa mea fără să moară.” (Exodul, XXX, 20). 
Astfel se face că omul nu poate vedea lucrurile supranatu- 
rale în timpul vieţii sale pământești, dar le vede în ceasul 
morții. 

O altă tradiţie ne învață că în ceasul morţii omului îi 
este îngăduit să-şi vadă rudele și prietenii defuncți. Îi 
recunoaşte, pentru că aceştia îi apar înainte cu aceleaşi 
chipuri pe care le aveau pe timpul vieţii pământene. Dacă 
omul a fost drept, toate rudele și prietenii îi apar în faţă 
plini de bucurie şi-l salută; dacă nu a fost drept, omul care 
moare nu-i va recunoaşte decât pe cei vinovaţi, care 
ispăşesc în fiecare zi chinurile iadului. Toţi prietenii săi 
păcătoşi sunt plini de tristeţe; când își fac apariţia, ei scot 
strigăte de durere, iar când pleacă scot aceleaşi strigăte. 
Atunci muribundul îşi ridică ochii şi, văzându-i pe prietenii 
săi negri la față ca tăciunele, scoate şi el strigăte de durere. 

O altă tradiţie ne învaţă că în ceasul morţii toţi priete- 
nii şi rudele mortului îi însoțesc sufletul pe lumea cealaltă, 
arătându-i sălaşul plăcerilor veşnice sau, dimpotrivă, săla- 
şul chinurilor veşnice. Dacă omul s-a dovedit a fi drept în 
viaţa pământeană, sufletul lui va rămâne în raiul de pe 
lumea cealaltă; altfel sufletul lui va rămâne aici, în lumea 
inferioară, până ce trupul său va fi coborât sub pământ; de 
îndată ce trupul va fi înmormântat, mai mulţi conducători 
ai Neîndurării vor lua sufletul şi-l vor încredința îngerului 
Duma, care-l va arunca în străfundurile iadului. 

Rabi lehuda a spus: „În timpul celor şapte zile de 
la moarte, sufletul se plimbă între casa unde locuia de- 
functul şi mormântul unde odihneşte trupul neînsufleţit, 
căci el jeleşte după trupul său, după cum stă scris la 
Scriptură: „Carnea sa va fi în mare suferinţă, iar sufletul 
va deplânge această stare." (lov, XIV, 22). Sufletul merge 
către casa celui dispărut şi îi vede pe cei rămași cum plâng 
şi sunt cuprinși de tristeţe. 

O altă tradiţie ne învaţă că, la şapte zile după moarte, 
trupul se află în mormânt.iar sufletul rătăceşte: când merge 
să vadă locul ce-i este rezervat, când intră în „peştera 
dublă”, acolo unde sunt înmormântați patriarhii, sufletul 
vede ce îi este dat să vadă și merge peste tot acolo unde îi 
este îngăduit să meargă. În sfârșit, el ajunge la poarta 
Grădinii Edenului, unde îi va întâlni pe Heruvimi şi unde 
poate vedea sabia strălucitoare a îngerului care păzeşte 
Grădina Edenului de pe pământ. Dacă sufletul se dovedeşte 
a fi fost drept, poate pătrunde în Grădina Raiului. 

Tradiţia ne mai învaţă că sufletului i se înfăţişează 
patru îngeri superiori, care ţin în mâinile lor un înveliş 
asemănator unui trup omenesc, cu care îmbracă sufletul; 
sufletul păstrează acest înveliş în vremea şederii sale în 
Grădina Edenului de pe pământ, până în ziua în care i se 
hotărăşte soarta. Apoi răsună un glas şi apare o coloană 
vopsită în trei culori. Această coloană este denumită „lăca- 
şul de pe muntele Sion”, după cum stă scris la Scriptură: 
„Domnul va veni pe Muntele Sionului şi în adunările Sale 
ca un nor şi ca un fum ziua, iar noaptea ca un foc strălucitor 
şi ca o văpaie. Că peste tot locul slava Domnului va fi 
acoperământ.” (Isaia, IV, 5). 

Cu ajutorul acestei coloane se urcă spre poarta 
Dreptăţii, unde stau Sionul şi Ierusalimul. Dacă sufletul 

s-a dovedit a fi drept, el se înalţă şi dobândeşte soarta 
fericită de a se contopi cu însuși Regele ceresc; în caz con- 
trar, se va întâmpla ceea ce stă scris la Scriptură: „Rămăşiţa 
Sionului şi cei ce vor fi scăpat cu viaţă din Ierusalim se vor 
chema sfinţi şi oricine va fi înscris să trăiască în Ierusa- 
lim” (Isaia, IV, 3). Dar mult mai fericită va fi soarta celui 
care se va putea înălța la ceruri, căci acolo se va putea bu- 
cura de alăturarea cu Regele, care sălășluieşte în regiunea 
ce se află mai presus de ceea ce se numește „ceruri”, după 
cum stă scris la Scriptură: „Atunci vei afla desfătarea ta în 
Domnul.” (Isaia, LVIII, 14). 

Acolo, în acel sălaş, sufletul va găsi desfătări alături de 
Dumnezeu. Fericită va fi soarta celui care va fi socotit 
vrednic de a pătrunde această slavă, după cum stă scris în 
Psalmi, CVIII, 5: „...Căci slava ta este mare, mai presus de 
toate cerurile” (I, 218%-2192). 


MOARTEA DREPŢILOR 


Dumnezeu l-a luat la sine pe Enoh înainte de vreme, 
iar aceasta li s-a întâmplat și altor oameni drepţi. El i-a 
înălţat la ceruri în vreme ce încă se desfătau în viața pă- 
mânteană. O tradiţie ne învaţă că drepţii părăsesc această 
lume înainte de vreme, din două motive. Dacă generaţia 
lor se face vinovată de păcate, drepţii sunt primii pedepsiţi. 
Altă cauză pentru care Preasfântul, binecuvântat fie nu- 
mele lui, îi înalță înainte de vreme la ceruri pe aceştia este 
că el prevede faptul că şi ei vor fi pervertiţi, dacă rămân în 
viaţă; de aceea îi înalță la ceruri înainte de vreme, după 
cum stă scris: „Există oameni drepți cărora li se întâmplă 
nenorociri, ca şi cum ei ar fi cei care au înfăptuit toate 
nelegiuirile.” Căci, atunci când Domnul prevede că un om 

va sfârşi prin a fi pervertit, el își revarsă asupra lui toată 
asprimea, ca şi cum acesta ar fi înfăptuit toate nelegiuirile. 

Rabi Iose, fiul lui Rabi Iacov, din satul Ono, l-a între- 
bat pe Rabi Meir, în vremea în care Rabi Agiba şi tovarășii 
săi întru credinţă au fost omorâţi: „Putem noi să desco- 
perim în Scripturi semnele unei asemenea pedepse?” Rabi 
Meir i-a răspuns: „Cu siguranţă că putem găsi, întrucât 
Solomon a zis următoarele: «Există oameni drepţi cărora 
li se întâmplă nenorociri, ca și cum ei ar fi cei care au 
săvârşit toate nelegiuirile.» Atunci când Dumnezeu pre- 
vede o posibilă pervertire a drepţilor, îi urgiseşte, ca şi 
cum ei ar fi cei care au săvârşit toate nelegiuirile. Iar Scrip- 
tura adaugă apoi: „...Există nelegiuiţi care trăiesc în pace, 
liniştiţi, ca şi cum ei ar fi oameni drepţi.” 

De ce se întâmplă lucrul acesta? Lucrul acesta se 
întâmplă din două motive: uneori pentru că Preasfântul, 
binecuvântat fie numele lui, prevede că aceşti nelegiuiţi se 
vor căi în cele din urmă, alteori pentru că el prevede că 
aceştia vor avea copii care vor răspândi adevărul şi lumina 
în lume. Terah l-a zămislit pe Avraam, care a semănat 
adevărul în lume; Akhaz l-a zămislit pe Ezechiel, şi mai 
există şi alți necredincioşi care i-au născut pe semănătorii 
de adevăr şi lumină. 

Din cele spuse mai sus, reiese că, în ceea ce-i priveşte 
pe necredincioși, felul în care Domnul se poartă cu ei nu 
este întotdeauna proporţional cu modul lor de a trăi; cu 
toate acestea, doar felul în care Dumnezeu se poartă cu 
oamenii face ca lumea pământeană să existe, (II, 10°). 


SUFLETUL ÎN CERURI 


Trebuie să observăm că, atunci când sufletele urcă 
spre ţinuturile vieţii veşnice, ele se bucură de strălucirea 

luminii reverberate şi reflectate de lumina din regiunea 
cea mai de sus. Dacă sufletul nu ar fi, în ceruri, înveşmântat 
cu un alt înveliş, n-ar putea să se apropie de această lumină 
şi să o contemple. Căci, la fel cum sufletele sunt înveş- 
mântate cu un anume înveliş în vremea șederii lor pe 
pământ, la fel sunt înveşmântate în ceruri, cu un alt înveliş, 
pentru a putea să contemple lumina reflectată acolo. 

Trebuie să observați că Moise nu a putut să contemple 
la început ceea ce a contemplat după aceea, atunci când a 
fost înfăşurat în alt înveliș, după cum stă scris în Cartea 
sfântă: „... lar Moise a intrat în nor şi a urcat pe munte." 
(Exodul, XXIV, 18). Aceste cuvinte sunt traduse prin 
parafrazare de către Targum! în acest fel: «lar Moise a in- 
trat în mijlocul norului» vrea să spună că el s-a înconjurat 
de nor, ca cineva care se înveşmântează cu un strai. Din 
acest motiv, ceva mai înainte, Scriptura zice: „...lar Moise 
s-a apropiat de întunericul în care se afla Dumnezeu." Așadar, 
el nu putea încă să contemple lumina cerească; atunci când 
a fost înconjurat de acest înveliş ceţos, Scriptura spune 
despre el: „... lar Moise a intrat în nor şi a urcat pe munte, 
unde a rămas patruzeci de zile şi patruzeci de nopţi.” Căci 
numai când a putut să contemple lumina cerească, i-a fost 
dat să vadă şi să înţeleagă lucrurile. Astfel se face că sufle- 
tele drepţilor sunt înfășurate, în ceruri, de un înveliş, la fel 
cum, în lumea pământeană, erau înconjurate tot de un 
înveliş, dar material, pentru a contempla lumina ce emană 
din „ţinutul celor vii”. (I, 65%-66:). 

La fel cum trupul pământean este alcătuit din elementele 
celor patru puncte cardinale şi la fel cum forma trupului 
este compusă din aceste elemente, tot aşa și sufletul, în 


! Targum-ul reprezintă traducerea Bibliei ebraice în arameeană. 
(Nota trad.) 

Paradis, este alcătuit din elementele celor patru vânturi 
care suflă acolo. Învelişul din care sufletul este alcătuit 
acolo este format din elementele celor patru vânturi. Fără 
aceste patru vânturi ce constituie aerul Paradisului, sufle- 
tul nu ar avea nicio formă, căci nu ar avea niciun înveliş. 
Aceste patru vânturi sunt înlănţuite între ele şi oferă ma- 
teria învelișului sufletului, la fel cum cele patru elemente 
ale Pământului oferă materia necesară trupului omenesc. 
De aceea Scriptura spune următoarele: „Duhule, vino din 
cele patru vânturi.” (Ezechiel, XXXVIII, 9), cuvinte care 
desemnează cele patru vânturi ce conferă înveliş sufletului 
și îi dau astfel o formă. (II, 13). 

Când soseşte ceasul ca sufletul să părăsească această 
lume, el nu pleacă decât atunci când îngerul nimicitor l-a 
smuls din trupul aflat în mormânt. Abia după aceea sufletul 
primeşte un trup în Paradis, asemănător cu cel cu care era 
înveşmântat înainte de a se pogori în această lume. Ade- 
vărata bucurie a sufletului nu este decât atunci când îşi 
reia veşmântul din Paradis, căci, atâta vreme cât a fost 
îmbrăcat în învelișul terestru, el nu a putut aprofunda 
misterele supreme. 

Oare cine poate descrie bucuria pe care o încearcă 
sufletul când se vede din nou înveşmântat cu trupul său 
paradisiac? Cine i-a oferit sufletului bucuria de a se 
reînveşmânta cu trupul său paradisiac? Nu oare îngerul 
nimicitor care l-a despuiat mai înainte de trupul său 
pământean? Iată de ce acest înger este denumit „cel prea 
bun”. Preasfântul, binecuvântat fie numele lui, le-a dat 
oamenilor favoarea de a nu fi despuiaţi de trupurile lor 
pământene înainte ca alte trupuri mai nobile, de slavă, 
să-i aştepte în ceruri; sunt exceptaţi de la acest favor doar 
păcătoşii care mor înainte de a se pocăi; sufletele acestora 

din urmă se văd dezgolite, aşa cum au venit pe acest 
pământ. 

Atunci când sufletul nu primeşte vreun înveliș, îi este 
ruşine față de celelalte suflete, şi îşi află pedeapsa în in- 
fernul pământean, încălzit de focul din ceruri. Multe 
suflete sunt însă salvate la capătul unui anumit răgaz de 
timp; este vorba despre sufletele acelor păcătoşi care au 
hotărât să se pocăiască, dar care nu au ajuns să facă acest 
lucru. Sufletele acestora sunt pedepsite o anumită peri- 
oadă, apoi sunt şi ele mântuite. Vedeţi dar cât de mare este 
mila celui Preasfânt, binecuvântat fie numele lui, față de 
creaturile sale. Este de ajuns ca omul să aibă intenţia de a 
se pocăi, pentru ca Dumnezeu să nu-i arunce pentru tot- 
deauna sufletul în focul Gheenei. (II, 1502-150P). 


TRANSMIGRAREA SUFLETELOR 


Trebuie să luăm aminte că cel Preasfânt, binecuvântat 
fie numele lui, sădeşte sufletele pe pământ; dacă acestea 
prind rădăcini, este bine, dacă nu, el le smulge, chiar de 
mai multe ori, şi le transplantează, până ce acestea vor prinde 
rădăcini. Astfel, toate căile Presfântului, binecuvântat fie 
numele lui, sunt făurite pentru binele și mântuirea lumii. 
De aceea Iuda i-a spus fiului său: „Căsătoreşte-te cu fe- 
meia fratelui tău şi trăieşte cu ea, pentru ca să-i faci copii 
fratelui tău” (Geneza, XXXVIII, 8). Căci cei din neamul 
lui Iuda, ca şi celelalte triburi, au cunoscut acest mister; ei 
ştiau că sufletul, atunci când nu şi-a încheiat misiunea pe 
pământ, va fi dezrădăcinat şi replantat din nou, după cum 
stă scris: „lar omul se va reîntoarce pe pământ." (Iov, 
XXXIV, 15). Dar sufletele care şi-au încheiat misiunea pe 
pământ au o soartă mai bună, întrucât ele vor rămâne 

alături de Preasfântul, binecuvântat fie numele lui. Acesta 
este înțelesul cuvintelor Scripturii: „Prefer soarta celor 
morţi,decât cea a oamenilor care încă mai trăiesc." (Eccle- 
siastul, IV, 2), ceea ce vrea să spună: prefer soarta sufle- 
telor care au părăsit definitiv acest pământ, decât soarta 
sufletelor care îi însufleţesc pe oamenii lipsiţi de copiii... 

Fericit acel suflet care nu mai este obligat să revină 
din nou pe pământ, pentru a răscumpăra greşelile săvârşite 
de cel pe care l-au însufleţit! Căci Preasfântul, binecuvântat 
fie numele lui, îi va acorda un loc de cinste în viaţa vi- 
itoare. (I, 187P-1882). 

Rabi Şimon şi-a început una din prelegerile sale în fe- 
lul următor: Cuvintele Scripturii: „Iată legile pe care le vei 
spune lor” (Exodul, XXI, 1) sunt traduse în parafrază 
chaldaică în modul următor: „lată judecăţile pe care tu le 
vei spune lor”. Scriptura vorbeşte, în acest capitol, despre 
transmigraţia sufletelor. Transmigraţiile le sunt impuse 
sufletelor ca o pedeapsă şi variază în funcţie de vinovăţie. 
„Dacă ai să cumperi un sclav evreu, el te va sluji vreme de 
şase ani, iar în al şaptelea îi vei elibera, fără să-i ceri des- 
păgubiri.” (Exodul, XXI, 2). Tovarăşi ai mei, iată o bună 
ocazie oferită de acest verset pentru a vă revela numeroa- 
sele mistere ce privesc transmigraţia sufletelor. 

„Sclavul care va sluji vreme de şase ani” îl desemnează 
pe suflet. Orice suflet care s-a dovedit vinovat de păcate în 
vremea şederii sale pământene este obligat, ca pedeapsă, 
să transmigreze de atâtea ori cât este necesar, pentru a 
atinge, prin perfecționare, cea de a şasea treaptă a regiunii 
de unde a emanat. Dar ceea ce am spus mai înainte nu li se 
aplică decât sufletelor care emană de la Metatron’, care 
este „Servitorul” şi care cuprinde cele şase direcţii. 


! În mistica evreiască, Metatron este îngerul purtător de cuvânt al 
lui Dumnezeu. (Nota trad.) 


ONDE SLUOMEA n ae asia ele 

În ceea ce priveşte sufletele care emană de la Şehina şi 
care constituie al şaptelea grad ceresc, acestea nu sunt su- 
puse niciodată transmigrării. Acesta este sensul cuvinte- 
lor: „... ar în al şaptelea an, el va fi eliberat” (Exodul, XXI, 
2), ceea ce vrea să spună că sufletul care emană din cel de 
al şaptelea grad, care este gradul Şehinei, nu va fi supus 
niciodată sclaviei, adică nu va transmigra niciodată. 
(II, 942). 


ASOCIEREA SUFLETELOR 


„Dacă a logodit-o cu fiul său, atunci să se poarte cu ea 
după dreptul fiicelor. Iar dacă va mai lua şi pe alta, atunci 
ea să nu fie lipsită de hrană, de veşminte şi de traiul cu 
bărbatul său” (Exodul, XXI, 9-10). În aceste cuvinte sunt 
ascunse multe dintre misterele care privesc transmigraţia 
sufletelor. Aceste mistere încă nu au fost revelate pro- 
fanilor, totuşi ele corespund adevărului adevărat, căci nu 
trebuie să ne abatem de la calea adevărului nici măcar cât 
grosimea unui fir de păr. Trebuie să observăm, mai întâi, 
că toate sufletele prozeliţilor, după ce au părăsit lumea 
pământeană, se înalță spre paradis pe o cale misterioasă. 
Unde se duc ele? Legea ne spune că succesiunea unui 
prozelit trebuie considerată ca un bun vacant şi că, în con- 
secinţă, devine proprietatea primului ocupant. Această lege 
este imaginea a ceea ce i se întâmplă sufletului prozelitului. 

Toate sufletele sfinte şi superioare pe care Preasfântul, 
binecuvântat fie numele lui, le-a hărăzit să coboare în 
această lume, așteptând ceasul sortit pentru pogorâre, 
părăsesc, la intervale bine determinate, regiunea superi- 
oară care este locul lor de baştină, şi coboară în Paradis, 
pentru a se desfăta. Aici, ele întâlnesc sufletele prozeliţilor, 

cât și alte suflete inferioare, care, odată revenite pe pământ, 
nu se pot înălța mai sus decât Paradisul. Sufletele superi- 
oare pun atunci stăpânire pe aceste suflete inferioare, 
făcându-şi din ele învelișuri. Fiecare suflet superior se 
vede înfăşurat cu un asemenea înveliş, ca un veșmânt, 
aparţinând unui suflet inferior. Cu toate acestea, sufletul 
superior nu păstrează acest înveliş decât pe durata şederii 
sale în Paradis şi îl abandonează de fiecare dată când 
părăseşte Paradisul pentru a urca în regiunea superioară, 
căci, în această regiune, sufletele superioare nu pot păstra 
învelişurile ce aparţin unor suflete inferioare. Astfel sufle- 
tele superioare nu se pot pogori în Paradis decât înfăşurate 
într-un asemenea înveliş. 

Sufletele inferioare nu se pot înălța niciodată mai sus 
de Paradis şi de aceea slujesc doar de înveliş pentru sufle- 
tele superioare. Pentru a nu crede că această transformare a 
sufletului inferior în înveliş reprezintă o degradare și că 
acest suflet astfel transformat se bucură mai puţin de ferici- 
rea cerească decât înainte, atunci când alcătuia un suflet de- 
osebit, Scriptura ne spune următoarele: „Dacă a logodit-o 
cu fiul său, atunci să se poarte cu ea după dreptul fiicelor. 
Iar dacă va mai lua şi pe alta, atunci ea să nu fie lipsită de hrană, 
de îmbrăcăminte și de traiul cu bărbatul său.” (II, 985). 


ÎNVIEREA TRUPULUI 


După moarte, sufletul se separă de trup, iar acesta din 
urmă se reîntoarce în ţărâna din care a fost creat, rămânând 
inert până în ziua în care Preasfântul, binecuvântat fie nu- 
mele lui, îi va învia pe cei morţi. Vor fi înviate aceleași 
trupuri care au existat altădată; vor fi însufleţite cu aceleași 
suflete pe care le-au avut înainte şi vor reînnoi faţa pă- 
mântului, după cum stă scris la Scriptură: „Morţii Tăi vor 

trăi şi trupurile lor vor învia!” (Isaia, XXVI, 19). Iar sufle- 
tele care vor reînsufleți trupurile celor înviați vor rămâne 
întotdeauna în apropierea celui Preasfânt, binecuvântat fie 
numele lui, şi vor aștepta clipa în care vor primi porunca 
să se reîntoarcă în trupurile de care au fost despărțite, 
după cum stă scris: „Fie ca duhul să se întoarcă la Dumne- 
zeul care l-a făurit.” 

În momentul învierii, Preasfântul, binecuvântat fie 
numele lui, va picura stropi de rouă peste creştetul tuturor 
morţilor ce vor ieşi din pământ, după cum stă scris: „Căci 
roua Ta este rouă de lumină și din sânul pământului um- 
brele vor învia.” (Isaia, XXVI, 19). Prin expresia „rouă de 
lumină”, Scriptura face aluzie la roua care-i va învia pe cei 
morţi, căci această rouă emană din Arborele vieţii, a cărui 
rouă însuflețeşte neîncetat lumea. Dacă acum această rouă 
nu picură este pentru că şarpele cel rău stăpâneşte încă 
lumea; din acest motiv luna este ascunsă. La fel, apele flu- 
viului ceresc au secat - dacă putem spune aşa — în așa fel 
încât duhul vieţii nu mai ajunge pe pământ în felul în care 
ar trebui să o facă. Dar în momentul învierii, duhul ispiti- 
rii, care este identic cu şarpele cel rău, va fi stârpit de pe 
fața pământului; căci Preasfântul, binecuvântat fie numele 
lui, îl va nimici, după cum stă scris la Scriptură: „Şi în ziua 
aceea voi stârpi pe duhul cel spurcat de pe faţa pământului.” 
(Zaharia, XIII, 2). Când şarpele cel rău va fi stârpit de pe 
fața pământului, lumina lunii nu va fi niciodată împiedicată 
să strălucească, iar apele fluviului ceresc nu vor mai seca 
niciodată, după cum stă scris în Isaia, XXX, 26: „Şi luna va 
străluci ca soarele, iar soarele va străluci de şapte ori mai 
mult, ca lumina a şapte zile, în ziua când Domnul va lega 
rana poporului Său şi va tămădui vânătăile de pe trupul 
lui” (I, 1300-1312). 


LUMEA 


CELE DOUĂ LUMI 


Rabi Abba a spus: totul pe lumea aceasta este împărţit 
în două părţi, una văzută şi alta nevăzută. Ceea ce este 
văzut nu e decât o reflectare a ceea ce este nevăzut. Astfel, 
cele şase zile cereşti au produs lucrurile nevăzute; cele şase 
zile ale creaţiei materiale au produs lucrurile văzute. Aces- 
ta este înţelesul cuvintelor din Scriptură: „Bereşit bara 
Elohim’, ceea ce înseamnă: „Bereşit” a dat naştere lui Elo- 
him, căci Elohim este numele sfânt văzut. „Bereşit” se află 
în ceruri; Elohim este imaginea sa de pe pământ. Astfel, 
toate operele Preasfântului, binecuvântat fie numele lui, 
îşi au reflectarea în lumea pământeană. 

La fel cum „Bereşit” este reflectat în Elohim de pe 
pământ, tot aşa și cerul se reflectă pe pământ; cerul nevă- 
zut trebuia cu necesitate să aibă o reflectare văzută, aceasta 
fiind pământul; de aceea Scriptura spune: „Eth hascha- 
maim ve-eth ha-aretz”: Cerul a zămislit pământul care 
este partea sa văzută. (I, 39). 

Stă scris în Cartea sfântă: „Cât de măreţe sunt operele 
tale, o, Doamne! Tu ai creat cu înţelepciune toate lucruri- 
le, iar întreg pământul este plin de lucrarea ta.” (Psalmi, 
XXXIII, 6). Acest verset a fost deja interpretat de mai 
multe ori. Dar cine poate să enumere toate operele Preas- 
fântului, binecuvântat fie numele lui? La fel cum ciocanul 

fierarului, lovind fierul înroşit, face să ţâşnească nenu- 
mărate scântei deodată, tot aşa şi Preasfântul, binecuvântat 
fie numele lui, zămisleşte din neant nenumărate și diferite 
legiuni de creaturi; iar toate sunt create dintr-o dată. Tre- 
buie să observăm că lumea a fost creată de către Cuvânt 
împreună cu Duhul, după cum stă scris în Scriptură: „Prin 
Cuvântul Domnului au fost cerurile întărite; duhul gurii 
sale a zămislit toate armatele cerului.” 

Astfel, Scriptura face legătura dintre Cuvânt şi Duh; 
unul nu lucrează niciodată fără celălalt. Uniţi împreună, ei 
au dat naştere deopotrivă nenumăratelor legiuni de îngeri 
şi oştilor cerurilor, dintr-o singură dată. Mai trebuie să 
luăm aminte că, atunci când Preasfântul, binecuvântat fie 
numele lui, a voit să creeze lumile, el a scos o rază din lu- 
mina ascunsă, iar această rază a răspândit îndată un 
număr incalculabil de lumini văzute; astfel s-au format lu- 
mile din ceruri. 

Luminile văzute ale lumilor din ceruri şi-au răspândit 
la rândul lor razele pe care Ziditorul ceresc le-a făurit mai 
puţin strălucitoare; astfel a creat lumea de pe pământ. 
Întrucât lumea de pe pământ este o lumină condensată, 
ternă, care nu proiectează raze, ea are nevoie mereu să co- 
munice cu lumea din ceruri. Dar această lumină are în 
acelaşi timp nevoie să fie ataşată de lumea pământeană; 
doar rămânând ataşată deopotrivă de pământ şi de cer, ea 
poate să îşi răspândească razele. 

De aceea Scriptura spune următoarele: „Cât de măreţe 
sunt operele tale, o, Doamne!” Tot ceea ce se află pe pământ 
este creat după modelul lumii cereşti; nu există nici cel 
mai mic lucru în lumea pământeană care să nu-și aibă 
echivalentul în lumea cerească, care stăpâneşte lumea 
noastră. (I, 1562). 

CELE DOUĂ INIMI ALE LUMII 


Trebuie să observăm că Dumnezeu a făurit trupul 
omului după modelul lumii din ceruri. Forţa şi vigoarea 
îşi au sălașul în mijlocul trupului, căci acolo este sediul 
inimii care hrăneşte cu sânge toate organele. Inima este unită 
cu creierul, al cărui sediu se află în partea superioară a 
trupului. Alcătuirea lumii, care este deopotrivă un corp, e 
realizată pe aceleaşi principii. Organele înconjoară inima 
aflată în mijlocul trupului, iar întreg corpul depinde de 
creier, al cărui loc se află în partea de sus. Alcătuind lumea, 
Dumnezeu a așezat apele oceanului în jurul pământului 
întărit şi locuit. Ținuturile locuite de cele şaptezeci de nea- 
muri păgâne înconjoară Ierusalimul; căci lersusalimul se 
află în centrul lumii locuite. Orașul, la rândul său, înconjoară 
muntele sfânt, iar acesta este sediul curților interioare ale 
pelerinilor, care înconjoară sediul Sanhedrinului!, care, și el, 
înconjoară Templul, iar Templul ascunde Sfânta sfintelor?, 


! Sanhedrinul (Sinedriul) reprezenta adunarea înţelepţilor în Is- 
rael, având atât funcţii religioase cât şi politice. Era mai întâi curtea 
supremă pentru delictele religioase, împotriva Legii, dar și un fel de Aca- 
demie teologică ce fixa doctrina, stabilea calendarul liturgic şi controla 
toată viaţa religioasă a poporului evreu. Din punct de vedere politic, 
sanhedrinul vota legi, dispunea de o poliție proprie și regla raporturile 
cu ocupantul roman. Romanii recunoșteau în mod oficial Sanhedrinului 
puterea de a investiga cauze şi de a pronunţa sentinţe în conformitatea 
cu legea evreiască. Totuşi, în caz de condamnare la moarte, Sanhedrinul 
trebuia să primească acordul autorităţii romane. După revolta evreiască 
şi ruinarea Ierusalimului din anul 70 d.Hr., Sanhedrinul politic a înce- 
tat să existe, iar cel religios a fost transferat la Jaşnia, iar mai târziu la 
Tiberiada. Sanhedrinul avea 71 de membri: Marele Preot, care era şi 
preşedintele Sanhedrinului, plus alți 70 (după numărul celor 70 de 
„bătrâni”/„înţelepţi” de care se înconjurase Moise. (Nota trad.) 


2 Sfânta sfintelor era o încăpere în vechiul Templu din Ierusalim ce 
adăpostea altarul pe care se afla depus Chivotul Legii, o cameră ce era 
considerată a fi cea mai sacră dintre toate şi în care nu avea voie să intre 
decât Marele Preot. (Nota trad.) 

acolo unde sălășluieşte Şehina şi unde se află capacul de 
aur masiv ce ascunde Chivotul Legii’, Heruvimii şi Arca 
Legământului (Chivotul). Aici se află inima lumii ce 
hrăneşte toate organele. O asemenea dispunere există în 
lumea cerească, unde, de asemenea, există un ocean, iar 
deasupra lui un al doilea ocean. Un fluviu de foc înconjoară 
palatul ceresc şi sfânt, unde se află de asemena curți inte- 
rioare şi sediul Marelui Sanhedrin, de unde emană rigoarea 
şi nimeni nu poate să pătrundă, doar „Descendentul” ca- 
sei lui David. În centrul acestor curţi interioare se află 
Sfânta sfintelor; acolo se află Inima lumii din ceruri, care 
este hrănită de Creierul suprem şi cu care formează una şi 
aceeaşi unitate. (III, 161°). 


CELE ŞAPTE BOLȚI CEREŞTI 


Rabi lehuda a început să grăiască astfel: Şi Elohim a 
zis: „Să fie o tărie prin mijlocul apelor şi să despartă apele 
de ape! Tăria a numit-o Dumnezeu cer. Trebuie să obser- 
văm că, încă de la crearea lumii, Preasfântul, binecuvântat 
fie numele lui, a creat șapte ceruri în înălțimi, şapte în 
lumea inferioară, șapte mări, şapte râuri, şapte zile, șapte 
săptămâni, şapte ani, de şapte ori şapte ani şi şapte mii de 
ani durată de existenţă a lumii. La fiecare şeptime se regă- 
seşte chipul Preasfântului, binecuvântat fie numele lui. 

Există şapte bolți cereşti în tării, fiecare fiind împo- 
dobită cu stele, astre şi sori; fiecare dintre ele are carele 
sale aranjate în legiuni ierarhice, pentru a primi şi executa 
poruncile Stăpânului lor. În toate cerurile există care şi 
»„slujitori” diferiți unii de alţii. Unii au şase aripi, alţii doar 

! Chivotul Legii sau Arca legământului era cel mai important obiect 


de cult din Cortul Mărturiei, ambele construite după indicaţiile lui Iahve 
(Dumnezeu) când i-a dat lui Moise Tablele Legii. (Nota trad.) 

patru; unii au patru feţe, alții doar două şi mai sunt unii 
care au o singură faţă. Unii „slujitori” sunt făcuţi din foc 
întețit, alţii din apă şi unii din aer, după cum stă scris la 
Scriptură: „... Cel care şi-a făurit îngerii din aer şi slujitorii 
din foc întețit.” (Psalmi, CIV, 4). 

Toate cerurile sunt rânduite precum foile unei cepe, 
unele fiind mai sus, iar altele mai jos. Fiecare cer se mişcă 
în funcţie de poruncile Stăpânului, doar la porunca lui se 
deplasează, doar la porunca lui încremenesc. Deasupra 
tuturor acestor ceruri sălășluieşte Preasfântul, binecuvân- 
tat fie numele lui, care le pune pe toate în mișcare, prin 
forţa şi atotputernicia sa. (III, 10°). 


FĂPTURILE HAYOTH 


O tradiţie ne învaţă că Preasfântul, binecuvântat fie 
numele lui, a făurit şapte ceruri punând în fiecare din aces- 
tea stele fixe şi stele mişcătoare. Deasupra acestor ceruri el 
a pus „Araboth” (al optulea cer). Întinderea fiecărui cer 
este o distanţă care se poate parcurge în o sută de ani de 
mers. Înălțimea fiecărui cer este o distanţă care se poate 
parcurge în cinci sute de ani de mers; tot o asemenea dis- 
tanță separă un cer de altul. Întinderea celui de-al optulea 
cer (Araboth) este de o mie cinci sute de ani de mers, iar 
grosimea lui este aceeași. Lumina celui de-al optulea cer 
iluminează toate cele şapte firmamente de dedesubt. 

O tradiţie ne învaţă de asemenea că deasupra celui 
de-al optulea cer se află cerul făpturilor Hayot. Copita 
făpturilor sfinte Hayot are o înălțime egală cu cea a tuturor 
cerurilor. Laba piciorului făpturilor sfinte Hayot este de o 
înăţime egală cu toate cerurile de dinainte. Piciorul 
făpturilor sfinte Hayot egalează în înălțime toate cerurile 

inferioare. Coapsele făpturilor Hayot egalează de aseme- 
nea în înălțime toate cerurile inferioare. Şoldul făpturilor 
Hayot egalează în înălțime toate cerurile inferioare. Trun- 
chiul făpturilor Hayot egalează în înălțime toate cerurile 
inferioare. Şi aripile făpturilor Hayot egalează în înălțime 
toate cerurile inferioare, iar gâtul făpturilor Hayot are o 
înălțime egală cu toate cerurile precedente. 

Dar ce înseamnă „are o înălțime egală cu toate cerurile 
precedente”? Fiecare din părțile enumerate ce aparţin crea- 
turilor sfinte Hayot prezintă o înălțime echivalentă cu cea 
a tuturor cerurilor de dedesubt și a tuturor celorlalte părți 
ale făpturilor Hayot pomenite înainte şi reunite împreună. 
Fiecare dintre membrele făpturilor sfinte Hayot are o 
înălțime echivalentă cu de şapte ori adâncimea abisului, 
de şapte ori înălțimea celor șapte palate cereşti și de şapte 
ori distanţa între pământ şi cer. 

Toate aceste dimensiuni reunite împreună nu repre- 
zintă decât a douăzeci şi cincea mie parte din spaţiul pe 
care Preasfântul, binecuvântat fie numele lui, l-a hărăzit 
fiinţelor cerești, după cum a crezut el de cuviinţă. Deasupra 
coarnelor făpturilor sfinte Hayot, mai există un cer, după 
cum stă scris: „Deasupra capetelor creaturilor se vedea un 
fel de boltă, întinsă sus, deasupra capetelor lor, care semăna 
cu cristalul cel mai curat.” (Ezechiel, I, 22). Deasupra aces- 
tui cer se află numeroase legiuni, în partea lui dreaptă şi în 
partea lui stângă. (II, 562). 


CONDUCĂTORII CEREŞTI 
În fiecare cer există un conducător însărcinat cu gu- 


vernarea lumii şi a pământului. Doar Țara Sfântă nu este 
guvernată nici de cer, nici de vreo altă putere, în afara 

Preasfântului, binecuvântat fie numele lui, după cum a 
fost spus mai înainte. În fiecare cer există conducători care 
guvernează lumea. Conducătorul care stăpâneşte un cer îi 
oferă toată puterea lui acestuia, în aşa fel încât tot ceea ce 
cerul îi oferă pământului vine,de fapt,de la conducător; 
cerul serveşte doar de intermediar. În ceea ce-l priveşte pe 
conducătorul cerului, acesta ia hotărârile în acest loc, apoi 
le transmite pământului prin intermediul cerului. Condu- 
cătorul care dă porunci cerului pentru a le transmite în 
Țara Sfântă nu este altul decât Preasfântul în persoană, 
binecuvântat fie numele lui. 

Fiecare cer este prevăzut cu un anumit număr de 
porţi, iar conducătorii care guvernează cerurile au un 
câmp de acţiune bine stabilit, în aşa fel încât niciun condu- 
cător nu se poate amesteca în cerul altuia, nu-i poate 
încălca teritoriul nici măcar cât lăţimea unui fir de păr, 
doar dacă nu a primit poruncă în acest sens din partea 
Preasfântului, binecuvântat fie numele lui; în acest caz, 
aici pe pământ, un rege îl va supune pe altul. 

În mijlocul tuturor cerurilor există o poartă denumită 
„Gabilon”, dedesubtul căreia există alte şaptezeci de porți 
păzite de șaptezeci de conducători care împiedică accesul 
la porţile lor pe o distanţă de două mii de coţi. Dar există 
o altă poartă prin care se urcă spre Tronul suprem, iar 
aceasta se numeşte „Magadun”; aici se află marginea ceru- 
lui însărcinat să trimită vrerile Domnului către Țara 
Sfântă. (II, 2092-2095). 


CELE ŞAPTE PĂMÂNTURI 


La fel cum există șapte ceruri unul deasupra celuilalt, 
există şi şapte pământuri, unul deasupra celuilalt. Numele 

acestor şapte pământuri sunt: Eretz, Adama, Ghe, Neşia, 
Tzia, Arqa, Tebel. Pământul cel mai înalt este cel care 
poartă numele de „Tebel”, după cum stă scris la Scriptură: 
„Şi el va judeca lumea (Tebel) cu dreptate.” (Psalmi, IX, 9). 
Atunci când Adam a fost izgonit din Grădina Raiului, a 
fost alungat pe pământul denumit „Eretz”. Pe acest 
pământ stăpânea întunericul şi nu se văzuse niciodată 
lumina. Lui Adam i-a fost frică şi de aceea i s-a îngăduit să 
vadă „sabia strălucitoare” ce a aruncat un pic de lumină 
peste acel ţinut. 

Când Sabatul a luat sfârşit, iar Adam s-a căit, Preas- 
fântul, binecuvântat fie numele lui, l-a scos din acel 
pământ şi l-a dus în cel denumit „Adama', după cum stă 
scris în Cartea Sfântă: „Domnul Dumnezeu l-a scos apoi 
pe Adam din Grădina Edenului, pentru ca acesta să meargă 
să lucreze pământul (Adama)” (Geneza, III, 23). Pe acest 
pământ exista lumină, iar constelaţiile erau vizibile. Oa- 
menii care locuiesc acest ţinut sunt mici de statură, căci ei 
au fost zămisliți din Adam în vremea celor o sută treizeci 
de ani cât a trăit el cu diavolii feminini. Aceşti oameni 
sunt întotdeauna trişti şi lipsiţi de orice bucurie; ei îşi 
părăsesc adeseori ţinutul şi vin în zbor pe pământul nos- 
tru, unde se dedau la răutăţi. Reîntorcându-se în ţinutul 
lor, fac rugăciuni şi redevin ceea ce erau înainte. Ei cultivă 
pământul şi se hrănesc cu roadele sale. Acolo nu există 
grâu şi nici cele şapte soiuri de cereale. Pe acel pământ 
s-au născut Cain şi Abel. 

Când Cain a săvârşit păcatul uciderii, Preasfântul, 
binecuvântat fie numele lui, l-a izgonit din acel pământ 
denumit „Adama'”, după cum stă scris la Scriptură: „Tu 
m-ai izgonit astăzi de pe fața pământului (Adama)” (Ge- 
neza, IV, 14). Atunci Cain a început să rătăcească prin 

felurite ţinuturi, temându-se mereu de „sabia de foc”, până 
în ziua în care, după ce s-a pocăit, Preasfântul, binecuvân- 
tat fie numele lui, l-a suit pe „Arqa, unde a dat naştere 
copiilor săi. Pe pământul denumit „Arqa”, lumina soarelui 
străluceşte; acolo se pot semăna cereale şi copaci, dar nu 
întâlnim nici în acel ţinut grâu sau cele şapte soiuri de ce- 
reale. Toţi cei care locuiesc pe pământul denumit „Arga” 
sunt descendenţii lui Cain; ei au două capete şi există 
printre ei oameni înalţi, dar şi alții scunzi, dar nu au totuși 
bunul simţ al oamenilor din ţinuturile noastre. Uneori ei 
sunt demni şi merg pe calea bunei credinţe, însă alteori 
aleg să meargă pe calea strâmbă. Ei dau naştere la copii şi 
mor ca și restul oamenilor. Adam a locuit pe pământul 
denumit „Adama” până în momentul în care a zămislit 
„Schet”; în acel moment a fost înălțat cu patru trepte şi a 
fost mutat în lumea denumită „Iebel”, care este pământul 
superior. 

Iadul se află pe pământul denumit „Ghe. Răzvrătiţii 
care au construit un turn înalt pentru a sui la cer (Turnul 
Babel), cât şi toţi cei care-l supărau pe Regele suprem, au 
fost alungaţi pe pământurile „Ghe, „Neşia” şi „Izia. Aceşti 
vinovaţi în fața Domnului s-au înmulţit pe aceste 
pământuri, dând naștere oamenilor care le locuiesc. În acele 
ținuturi există mari bogății, aurul şi pietrele preţioase se 
găsesc la tot pasul. Există oameni lacomi de avere, care sosesc 
uneori acolo venind chiar din pământul „Tebel”. Locuito- 
rii acelor ţinuturi le dau bogății, dar noii sosiți sunt 
cuprinși îndată de uitare şi nu mai ştiu de unde au venit. 

Pământul denumit „Ghe” formează centrul celor şapte 
pământuri, fiind denumit „Ghe ben hinam” (Iadul). Locu- 
itorii acestui ţinut sunt toţi vrăjitori şi înţelepţi; ei seamănă 
ogorul și sădesc pomi fructiferi, dar nu cunosc grâul şi 

nici cele şapte soiuri de cereale. Locuitorii ținutului denu- 
mit „Neşia” sunt cu toţii pitici, ei nu au nas, ci două 
găuri în craniu pe unde respiră, și uită imediat tot ceea ce 
au înfăptuit mai înainte; de aici şi numele dat acestui ţinut: 
„Neşia”, care înseamnă Uitare. Aici se seamănă şi se 
plantează copaci, dar nu se cunoaşte grâul şi nici cele șapte 
soiuri de cereale. 

După cum și numele arată, pământul „Tzia” este arid. 
Locuitorii acestui meleag sunt frumoși la chip şi caută 
mereu o sursă de apă. Ei au mai multă credinţă decât alţi 
oameni. În acest ţinut vom găsi construcţii frumoase și 
mari bogății. Nu se însămânțează decât foarte puţin, din 
cauza uscăciunii pământului, iar copacii care se plantează 
nu prind rădăcini. 

Astfel, pe niciunul din cele şapte pământuri nu se 
mănâncă pâine, în afară de pământul nostru denumit 
„Iebel”, care este superior celorlalte, după cum stă scris la 
Scriptură: „Şi el (Domnul) va judeca lumea (Tebel) cu 
dreptate.” (Psalmi, IX, 9). Pământul nostru prezintă varie- 
tățile întâlnite în celelalte șase pământuri, de aceea poartă 
şi numele tuturor celor șapte pământuri, căci şi ţinutul 
nostru este împărţit în zone unde locuitorii se deosebesc 
după chipurile lor, după cum stă scris, în Psalmi, CIV, 24: 
„Cât de măreţe sunt operele tale, o, Doamne! Tu le-ai 
făurit pe toate cu înţelepciune; tot pământul este plin de 
bunătăţile tale” (I, 2572-257b). 


CELE DOUĂ ÎNFERNURI ȘI CELE DOUĂ PARADISURI 
Rabi Isaac a zis în continuare: La fel cum Preasfântul, 


binecuvântat fie numele lui, a creat un Paradis terestru, a 
creat şi un Infern terestru; şi, la fel cum a creat un Infern 

ceresc, a creat şi un Infern pământesc. Noi ştim că există 
un Paradis ceresc din cuvintele Scripturii: „lar Elohim a 
sădit chiar de la începutul creaţiei o Grădină în Eden?” 
(Geneza, II, 8). Noi ştim că există un Infern terestru tot din 
cuvintele Scripturii: „Acel pământ plin de suferinţe şi de 
întuneric, unde sălăşluieşte umbra morţii, unde totul este 
în neorînduială şi într-o veşnică groază...” (Iov, IX, 22). 

Noi ştim că există un Paradis ceresc tot din cuvintele 
Scripturii: „Sufletul tău, care este la mare preţ în ochii 
Domnului Dumnezeu, va face parte din numărul celor pe 
care le are în paza sa.” (I, Regi, XXV, 29). Iar în altă parte 
stă scris: „Iar sufletul se reîntoarce la Dumnezeul care l-a 
plămădit” (Ecclesiastul, XII, 7). În sfârşit, noi ştim că 
există un Infern ceresc tot din cuvintele Scripturii: „... Dar 
sufletul duşmanilor tăi va fi tulburat şi aruncat hăt departe, 
ca o piatră zvârlită din praştie” (I, App., 32-40). 


CELE ȘAPTE PALATE ALE DEMONULUI 


Primul palat al demonului este așezat în ţinutul întu- 
nericului. Întunericul pătrunde în fumul scos de foc şi are 
după aceea un aspect triplu colorat. Aceste culori se reîm- 
part la rândul lor în multe altele. A doua culoare coboară 
pe pământ și îi împinge pe oameni la mânie. Acest lucru 
este înfăptuit de către principiul feminin al demonului. 
Culoarea focului coboară în această lume şi îi împinge pe 
oameni la omoruri sau la acte sângeroase. Tot principiul 
feminin al demonului este cel care dă naștere acestor lu- 
cruri, mai puţin în cazul sângelui vărsat în războaie, unde 
principiul masculin al demonului este cel care acţionează. 
Culoarea neagră coboară pe pământ și se ataşează de oame- 
nii răniţi, de bolnavi, prizonieri, crucificaţi şi spânzurați. 

Al doilea grad al imperiului demonului este cel care 
emană din întuneric şi care se răspândește pe pământ în 
culori diferite. Acest grad este împărțit în trei sute de cate- 
gorii diferite, dar care se amestecă între ele. Din acest grad 
purced toate duhurile rele care străbat lumea și îi pedep- 
sesc public pe cei ce săvârşesc răutăţi pe ascuns. 

Diversele categorii în care se împarte această specie 
de demoni sunt şi ele împărțite în trei grupe. Primul grup 
produce nenorociri doar în anumite epoci, numele său 
fiind „Ebra” (furie). Furia nu încetează însă niciodată, ex- 
ceptând cazul în care poporul lui Israel aduce jertfe. 

Al doilea grup poartă numele de „Zaam” (enervare). 
El provoacă toate suferinţele şi toate adversităţile. Atunci 
când Adam, în paradis, îl slujea pe Domnul, Samael a co- 
borât pe spinarea șarpelui pentru a-l ispiti. Dar, fiindcă 
elocvenţa sa era mai potrivită să seducă femeile, deoarece 
el emană din principiul feminin al diavolului, a început 
s-o ispitească pe Eva. 

Al treilea grup din această categorie de demoni este 
cel mai puternic şi poartă numele de „Izara” (grija), căci 
răspândeşte în lume grijile, necazurile, tulburările și neli- 
niştile. Când aceste trei grupe de demoni se reunesc, iau 
numele colectiv de „misiunea îngerilor nelegiuiţi'. 

A patra categorie de demoni are culoarea focului și 
poartă numele de „Gradul mijlociu’, căci seamănă cu trun- 
chiul omenesc ce se află situat între cele două braţe. Acești 
îngeri îi ațâţă pe oameni să verse sânge, să fie necredincioşi 
şi să comită acte nelegiuite. 

Al cincilea grad se împarte în două subgrade: unul 
aparţine părţii drepte, celălalt părţii stângi. Aceştia poartă 
numele de „Coapsă”, căci îi ațâță pe oameni să caute răul. 
Nenorocire celui care nu a înfăptuit destule opere bune și 

ai cărui strămoşi nu au fost destul de merituoşi pentru a se 
pune la adăpost de neîncetatele atacuri ale demonilor. La 
adăpostul atacurilor acestor demoni sunt doar drepţii, 
zeloşii, cei ai căror strămoși s-au acoperit de merite şi cei 
care sunt încercaţi adeseori de boală. Lucrul acesta este 
subliniat de cuvintele: „Iar Domnul vrând să-l păstreze pur, 
l-a acoperit de boli” (Isaia, LIII, 10). Doar boala îl păs- 
trează pur pe om, punându-l la adăpost de atacul demonilor. 

Al şaselea grad diavolesc, dar şi gradele inferioare, 
poartă numele de „Prepuţ!. Acest grad îşi datorează puterea 
„şarpelui târâtor”. Acest tip de demoni se aburcă în copa- 
cii abia sădiţi până ce împlinesc vârsta de trei ani, căci 
Preasfântul, binecuvântat fie numele lui, iubeşte poporul 
lui Israel și îl ţine departe de tot ceea ce-i poate dăuna; el 
pentru a-i face să păşească pe calea cea dreaptă. Preafericită 
fie soarta poporului lui Israel în această lume și în lumea 
de dincolo! (II, 2432-2445). 


CELE ŞAPTE LOCUINȚE ALE ÎNGERILOR 


La fel cum pe pământ există şapte regiuni, tot așa şi în 
ceruri există şapte, aşezate una deasupra celeilalte, în care 
sălăşluiesc îngerii superiori. Aceste şapte regiuni sunt unite 
cu pământul nostru, Eretz, şi nu dăinuiesc decât datorită 
acestuia. În toate aceste regiuni, îngerii aduc slavă Preas- 
fântului, binecuvântat fie numele lui. Gradele acestor îngeri 
sunt atribuite în funcţie de regiunea pe care o locuiesc. 

Prima regiune, începând din jos, este o parte a spa- 
țiului unde nu există nicio lumină. Îngerii care stau aici 
sunt asemănători uraganelor al căror efect îl simţim, dar 
nu-l putem vedea; ei sunt nevăzuţi, căci nu au nici lumină, 

nici întuneric, nici altă culoare. Ei nu sunt conştienţi de 
propria lor existenţă, căci în ţinutul lor nu există nicio 
formă. Această regiune are un conducător pe care-l cheamă 
Tahariel, care are în subordine alți şaptezeci de conducători 
mai mici. Îngerii din această regiune sunt distruși în fiecare 
zi de fulgere nevăzute și nepercepute de ceilaţi îngeri. Dar 
ei sunt reînnoiţi în fiecare dimineaţă. Fiindcă aceste fulgere 
nu se produc decât noaptea şi niciodată pe timpul zilei, 
dispariţia şi reapariţia îngerilor arată ziua şi noaptea în 
această regiune. 

A doua regiune este o parte a spaţiului unde există ceva 
mai multă lumină, dar puţină. Ea este sălaşul îngerilor su- 
periori care au menirea de a veghea asupra înfăptuirilor 
oamenilor şi a-i îndrepta pe cei care au tendinţa să calce 
strâmb; această regiune este văzută şi nu seamănă cu pri- 
ma. Îngerii care sălășluiesc aici poartă uneori război cu 
oamenii. Ei se hrănesc cu miresmele parfumate ale bune- 
lor înfăptuiri ale oamenilor. Drept conducător au un înger 
denumit Qadomiel. Aceştia încep să-l slăvească pe Dum- 
nezeu, dar de abia încep să cânte imnele, că se şi opresc 
din cântat şi devin nevăzuţi până în momentul în care 
poporul lui Israel începe să-i aducă laude Domnului. Abia 
atunci aceşti îngeri se lasă văzuți şi răspândesc mai multă 
lumină ca înainte. Ei sfinţesc numele Domnului de trei ori 
pe zi. Atunci când poporul lui Israel se consacră studiului 
doctrinei, toţi îngerii îşi iau zborul şi se înalţă în tării pen- 
tru a depune mărturie despre acest lucru, iar Preasfântul, 
binecuvântat fie numele lui, ţine seama de mărturia lor. 

A treia regiune este reprezentată de o parte a spaţiului 
plină de foc și flacări. Din acest ţinut izvorăște fluviul de 
foc (Nahar Dinur), care se varsă în infern, unde cade peste 
capetele vinovaţilor. Tot în această regiune locuiesc îngerii 

distrugerii, care-i chinuiesc pe păcătoşi în infern. Aceşti 
îngeri sunt acuzatorii poporului lui Israel căruia îi pricinu- 
iesc mari nenorociri, mai puţin în perioadele în care Israel 
se căieşte şi îi pun astfel pe îngerii cei răi în imposibilitatea 
de a pune stăpânire pe el. Aceşti îngeri au un conducător 
care ţine de partea stângă; de altfel toți acești îngeri sunt ai 
infernului, după cum stă scris în Scriptură: „Iar întuneri- 
cul acoperea fața abisului.” Ispititorul Samael îşi are de 
asemenea sălașul aici. 

A patra regiune este acea parte a spaţiului care stră- 
luceşte de lumină. Aici își au sălașul îngerii părţii drepte. 
Aceştia îşi încep şi termină imnele de slavă, deosebinduse 
astfel de îngerii pomeniţi mai sus, care sunt arşi de fulgere 
înainte de a le isprăvi şi care sunt înnoiţi în fiecare dimi- 
neaţă. Îngerii din cea de a patra regiune rămân tot timpul 
nemișcaţi; ei sunt îngerii milosteniei, care nu se transformă 
niciodată. Despre aceşti îngeri Scriptura zice: „Iu, care îi 
faci pe îngerii tăi ca vântul, iar pe mesagerii tăi ca focul ce 
arde...” (Psalmi, CIV, 4). Şi aceşti îngeri sunt însărcinaţi cu 
misiuni pe pământ, dar ei nu le apar oamenilor decât în 
vis, sau în alt mod asemănător, în funcţie de gradul de 
inteligenţă al celor cărora li se înfăţişează. Conducătorul 
lor se numește Padael. Aceşti îngeri sunt însărcinaţi cu 
paza cheilor ce deschid porţile milei celor care se căiesc şi 
îşi întorc fața către Domnul, adică cu cheile ce deschid 
porţile prin care se înalță la cer rugăciunile şi mărturisirile 
pocăiţilor. 

A cincea regiune îngerească este o parte a spaţiului în 
care lumina se manifestă cu mai multă strălucire decât în 
regiunile precedente. Acolo se află sălaşul îngerilor făuriți 
dintr-o parte de foc şi dintr-una de apă. Aceşti îngeri sunt 
deopotrivă mesagerii milei și ai necruţării. Îngerii milei 

sălăşluiesc într-o parte a ținutului lor ceresc, iar cei ai 
necruţării în celalată parte. Câteodată primii sunt cei 
luminoși iar ceilalți sunt întunecaţi, altădată lucrurile stau 
invers. Ei îl slăvesc pe Domnul la miezul nopţii. Condu- 
cătorul lor se numeşte Qadaschiel. 

A şasea regiune este situată cel mai aproape de împă- 
răţia cerească. Ținutul respectiv este străbătut de corăbii 
ce cutreieră fluviile şi lacurile ce ies din mare. Aici sunt 
mai mulți conducători, dar numele conducătorului lor su- 
prem este Oriel. Atunci când corăbiile se îndreaptă spre 
Sud, arhanghelul Mihail este cel care stăpâneşte acest 
ținut. Când corăbiile se îndreaptă spre Nord, conducător 
este arhanghelul Gabriel, căci acest înger superior stă în 
partea stângă a carului ceresc, în timp ce Mihail stă în 
partea dreaptă. Când corăbiile se îndreaptă spre Est, Ra- 
fael este stăpânul acestei regiuni, căci şi el stă în dreapta 
carului ceresc. În sfârşit, atunci când corăbiile se îndreaptă 
spre Vest, Oriel însuşi se află la cârma acestei regiuni. 

Al şaptelea ţinut ceresc este reprezentat de spaţiul cel 
mai înalt dintre toate. Acolo nu pot să pătrundă decât su- 
fletele drepţilor, care se bucură de strălucirea cerească şi se 
desfată cu plăcerile oferite de această lume supranaturală. 
Aici stau adunate comorile păcii, ale binecuvântării şi 
îndurării divine. (1, 402-41?). 


CELE ŞAPTE PALATE ALE CREDINȚEI 


Rabi Şimon a spus: În afara celor şapte regiuni po- 
menite mai înainte, există încă şapte palate ce ascund misterul 
Credinței. Aceste şapte palate sunt aşezate în cele şapte re- 
giuni mai sus amintite şi corespund cu cele şapte ceruri 
superioare. Fiecare palat este locuit de un Duh superior. 

Primul palat este locuit de duhul însărcinat cu adu- 
cerea sufletului convertiţilor la dreapta credință. Numele 
duhului este Rahmiel. El este cel care transportă aceste su- 
flete pentru a le depune în faţa strălucirii Gloriei supreme. 

Al doilea palat este locuit de un duh pe nume Ahinael, 
care este însărcinat cu aducerea sufletelor copiilor care nu 
au avut fericirea să fie consacraţi în Doctrină, în lumea 
pământeană; el este cel care va instrui aceste suflete tinere. 
Al treilea palat este locuit de duhul ce se numeşte Adrahi- 
nael, care are misiunea de a transporta sufletele celor care, 
înainte de a muri, au luat hotărârea de a abandona calea 
strâmbă şi de a se pocăi, dar care, surprinşi fiind de moarte, 
nu au mai putut duce la îndeplinire această hotărâre. Su- 
fletele acestor oameni sunt mai întâi aruncate în infern, 
însă, după aceea, duhul amintit le ia de acolo şi le pregăteşte 
pentru traiul în strălucirea slavei dumnezeieşti. Cu toate 
acestea, bucuria acestor suflete este inferioară celorlalte 
care au ales încă din timpul vieţii calea cea dreaptă. Aceste 
suflete sunt denumite „copiii cărnii” și la ele fac aluzie 
cuvintele următoare din Scriptură: „Iar la fiecare sărbă- 
toare a Neomeniei! şi la fiecare Sabat, orice trup de carne 
va veni să se închine în faţa mea, a zis Domnul." (Isaia, 
LXVI, 23). 

Al patrulea palat este locuit de duhul ce poartă nu- 
mele de Gadriael, care este însărcinat cu transportul sufle- 
telor celor ce au fost omorâţi de neamurile păgâne, din 
cauza credinţei lor. Acest duh înalță sufletele la cer, sub 
mantaua de purpură a Domnului, unde numele lor sunt 


! Neomenia este ziua lunii noi și prima zi a lunii în anumite calendare. 
Era o zi de sărbătoare celebrată în antichitate în Egipt, Grecia şi Roma, 
dar şi în Iudeea. Iudaismul a păstrat vie această tradiţie în calendarul 
ebraic, pentru a determina chiar şi în zilele noastre zilele sărbătorilor 
liturgice. (Nota trad.) 

întipărite, aşteptând ziua în care Preasfântul, binecuvântat 
fie numele lui, le va răzbuna, după cum stă scris în Cartea 
sfântă: „El va rosti judecata sa asupra păgânilor şi îi va 
preschimba în praf şi pulbere, iar multe capete vor cădea 
în țărână. (Psalmi, CX, 6). 

Al cincilea palat este locuit de un duh ce se numeşte 
Adiriel, care are sarcina să transporte sufletele celor ce au 
persistat în căință până la moarte. Aceste suflete le sunt su- 
perioare tuturor celor dinainte, la fel cum palatul care le 
adăposteşte este superior celorlalte palate pomenite mai sus. 

Al şaselea palat este denumit palatul Voinţei, căci toate 
duhurile inferioare năzuiesc să fie una cu duhul tutelar al 
acestui palat, să se însoţească cu el în sărutul iubirii!. 
Duhul tutelar al acestui palat se află în legătură și cu cele 
şase palate inferioare şi cu cele şase palate superioare de 
mai înainte. De aceea sunt răspândite în lume douăsprezece 
lumini care corespund însoţirii dintre cele şase lumini ale 
palatelor de jos cu cele şase lumini ale palatelor superioare. 
Cine cunoaște însoţirea acestor palate atrage voinţa lui 
Dumnezeu de sus în jos, ceea ce înseamnă că poate face în 
așa fel încât Voința Domnului să se împlinească în iubire, 
atât în ceruri cât şi pe pământ. În acest palat sălășluiește 
acum Moise, căruia la moarte i s-a dat sărutul iubirii; de 
aceea palatul respectiv se mai numeşte şi Palatul lui Moise. 
Duhul care-l locuieşte este unul al iubirii şi al însoţirii, căci 
el este cel care înfăptuieşte însoțirea întru iubire a celor 
şase lumini de jos cu cele şase lumini de sus. 

Deasupra tuturor acestor duhuri stăpâneşte arhanghe- 
lul Mihail, marele conducător ceresc sub ordinele căruia 


! Conform tradiţiei, doar șase personaje (printre care şi Moise) au 
beneficiat la moarte de „sărutul iubirii”, adică de „sărutul lui Dumne- 
zeu”; sufletul lor şi-au luat zborul către Şehina aşa cum o flacără mică 
este absorbită de alta mai mare. 

stau mai multe mii şi mai multe sute de milioane de îngeri. 
Arhanghelul Mihail are misiunea de a găsi sufletele celor 
zeloşi întru Domnul, arătându-le lumina cerească ce se răs- 
pândeşte din râul care duce către viaţa viitoare. (1, 41° şi 44’). 


PAZNICUL LUMII 


Stă scris în Cartea sfântă: „De n-ar zidi Domnul casa, 
în zadar ar munci cei ce o zidesc; de n-ar păzi Domnul ce- 
tatea, în zadar ar veghea cei ce o păzesc." (Psalmi, CXXVII, 
1). Trebuie să observăm că atunci când i-a fost pe plac 
Preasfântului, binecuvântat fie numele lui, să creeze lumea, 
el a extras un fluid din lumina primordială, care a alungat 
întunericul, a coborât pe pământ şi s-a împărțit într-o sută 
de căi mici şi mari, care au făurit casa noastră pe pământ. 

Lumea noastră formează centrul lumii cereşti, fiind 
înconjurată de porţi care duc spre lumea superioară. În 
fața fiecăreia dintre aceste porţi se găsesc cuiburi de păsări, 
adică legiuni de îngeri de diverse specii. Un arbore atotputer- 
nic înconjurat de crengi uriaşe împarte hrana păsărilor și 
oamenilor de pe pământ. Copacul se înalţă în mijlocul a 
trei stânci mari, iar crengile sale ating deopotrivă cerul şi 
pământul. Casa pământului primeşte stropii de ploaie 
care udă acest copac, fiind protejată de crengile sale care 
mai ascund şi alte comori preţioase. Niciuna dintre legi- 
unile cereşti nu au însă cunoștință de casa pământului. 
Copacul poate fi văzut doar ziua şi rămâne nevăzut noap- 
tea, în timp ce casa pământului se vede doar noaptea şi 
rămâne ascunsă pe timpul zilei. 

Lumea pământeană nu-și arată puterea decât atunci 
când întunericul o acoperă şi când toate porţile ce o în- 
conjoară şi cu care comunică spre lumea cerească sunt 

închise. Există numeroase duhuri ce cutreieră spaţiul, 
dorind să afle tot ce se petrece aici, pe pământ. Aceste 
duhuri trec pe lângă păsările ce păzesc porţile cerului şi, 
după trecerea lor prin această lume, se reîntorc pe lângă 
păsări, depunând mărturie despre tot ceea ce au văzut. 

Glasurile oamenilor care cântă Domnului imne şi 
laude fac să se deschidă două porţi: una la sud, alta la nord. 
Atunci când pământenii îşi înalță imnele şi laudele către 
flacăra cerească, aceasta coboară în tăcere către casa pă- 
mântului, iar casa se umple de o lumină intensă care își 
răspândeşte razele în toate cele şase direcții. Aceste lumini 
sunt o adevărată hrană pentru creaturile sfinte Hayoth, 
după cum stă scris la Scriptură: „Luminile slujesc pentru a 
hrăni toate creaturile Hayoth din câmpii.” Cântarea crea- 
turilor Hayoth continuă până dimineaţa, dar la răsăritul 
soarelui stelele, cât şi toate corpurile cereşti şi legiunile 
lor, intonează imne de slavă adresate lui Dumnezeu, după 
cum stă scris: „...Atunci când astrele dimineţii îl laudă 
împreună şi când toţi copiii lui Dumnezeu sunt cuprinși 
de bucurie. (Iov, XXXVIII, 7). 

Trebuie să observăm că versetul: „De n-ar zidi Domnul 
casa, în zadar ar munci cei ce o zidesc” i se aplică Regelui 
ceresc care construieşte neîncetat casa pământeană, dato- 
rită pogorârii sale neîncetate de fiecare dată când imnele 
de slavă se înalță spre el. Iar Psalmistul adaugă următoarele: 
„De n-ar păzi Domnul cetatea, în zadar ar veghea cei ce o 
păzesc.” Dacă Regele ceresc nu ar păzi toate porţile care 
înconjoară lumea, pentru a le împiedica pe duhurile de- 
monice să pătrundă aici, lumea ar înceta să mai existe, 
după cum stă scris: „Că nu va mai intra în tine cel netăiat 
împrejur şi cel necurat!” Cine este „cel netăiat împrejur”? 
Cine este „cel necurat”? Este unul şi acelaşi duh care l-a 

ispitit pe Adam și pe femeia sa Eva şi care a adus moartea 
în această lume; este acelaşi duh care continuă să pângă- 
rească această casă pământeană până în ziua în care Prea- 
sfântul, binecuvântat fie numele lui, îl va nimici de pe faţa 
pământului. Acesta este şi sensul cuvintelor Scripturii: 
„De n-ar păzi Domnul cetatea, în zadar ar veghea cei ce o 
păzesc.” (I, 1722-1720). 


CAPITOLUL IV 


ISRAEL ŞI MESIA 


ISTORIA MISTICĂ 
A POPORULUI LUI ISRAEL 


DE LA ADAM LA MESIA 


Stă scris în Cartea sfântă: „Să fie numele lui Dumne- 
zeu binecuvântat din veac şi până în veac, ca la începuturi, 
că a Lui este înțelepciunea şi puterea.” (Daniel, II, 20). 
Prin cuvintele „că a Lui este înțelepciunea şi puterea” 
Scriptura vrea să spună că Înţelepciunea veşnică nu-i 
poate aparţine decât Domnului, oamenii fiind prea nevol- 
nici pentru a o poseda. Lucrul acesta se întâmplă pentru 
că Preasfântul, binecuvântat fie numele lui, a pogorât în 
lume misterul Înţelepciunii, iar oamenii s-au dovedit a fi 
într-atât de ticăloși încât au dorit să-i declare război. 
Dumnezeu i-a dezvăluit primului om misterul Înțelep- 
ciunii superioare; doar datorită acestui mister care i-a fost 
revelat, Adam a cunoscut gradele cereşti, dar a sfârşit prin 
a asculta de demonul ispitirii, fapt ce a secat în fiinţa lui 
izvorul Înţelepciunii. După ce s-a căit, misterul ce i se 
revelase şi pe care-l uitase în urma păcatului său, i-a 
fost din nou descoperit, dar nu în aceeași măsură ca 
prima dată. 

Cartea cerească ce conţine misterul Înţelepciunii a 
fost transmisă de către Adam celorlalți oameni care, la 
rândul lor, pătrunzând acest mister, l-au mâhnit pe Dum- 
nezeu. Dumnezeu i-a revelat misterul Înţelepciunii lui 
Noe care, la început, a îndeplinit voința Domnului; dar ce 
ne spune Scriptura după aceea? „El a băut vin, s-a îmbătat 

şi a dormit despuiat în cortul său... Apoi Dumnezeu i-a 
încredinţat misterul Înţelepciunii lui Avraam care s-a 
folosit de el pentru a-l sluji pe Domnul, binecuvântat fie 
numele lui; dar a sfârşit prin a-i da naştere lui Ismael, fapt 
care l-a supărat pe cel Preasfânt, binecuvântat fie numele 
lui. La fel, Isaac i-a dat naştere lui Essau. Iacov, la rândul 
său, a luat în căsătorie două surori, fapt ce este contrar 
Legii. Dumnezeu i-a revelat atunci lui Moise misterul 
Înţelepciunii, dar ce spune mai apoi Scriptura? „Nu tot aşa 
am grăit şi cu robul meu Moise - el este drept în toată casa 
Mea." (Numerii, XII, 7). Nu a existat un slujitor mai credin- 
cios decât Moise, căci, deşi a cunoscut toate gradele 
cereşti, el nu a fost ispitit niciodată să se ataşeze unui alt 
grad decât cel suprem. 

Dumnezeu i-a mai încredinţat misterul Înţelepciunii 
supreme regelui Solomon, dar ce spune apoi Scriptura în 
Pildele lui Solomon şi în alte locuri? „Viziunea profetică a 
unui om care-l are alături pe Dumnezeu şi care, avându-l 
pe Dumnezeu cu el, poate să înfăptuiască totul.” Solomon 
și-a zis: „Întrucât Dumnezeu este cu mine şi fiindcă 
Înţelepciunea sa veşnică sălășluieşte în mine, pot face ceea 
ce vreau.” Dar care au fost consecinţele? Scriptura zice: 
„lar Domnul l-a trimis pe Satan împotriva lui Solomon...” 
(III, Regi, IX, 14). 

Trebuie să observăm că răzvrătirea acelor oameni îm- 
potriva Preasfântului, binecuvântat fie numele lui, voia 
celor care au dorit să înalțe un turn până la cer, cât şi 
faptele lor nelegiuite, nu au avut altă sursă decât o cu- 
noaştere limitată a Înţelepciunii antice. În momentul 
împrăştierii acestora, ei au fost lipsiţi de cunoaşterea aces- 
tui mister, dar au fost lipsiţi şi de puterea de a face orice 
şi-ar fi dorit. Dar va veni clipa în care Preasfântul, binecu- 


ISRAEL ŞI MESIA 135 
vântat fie numele lui, va pogori din nou Înţelepciunea pe 
pământ, după cum stă scris în Scriptură: „Pune-voi 
înlăuntru vostru Duhul Meu şi voi face ca să umblaţi după 
legile Mele şi să păziţi şi să urmaţi rânduielile Mele” 
(Ezechiel, XXXVI, 27). Dumnezeu spune aşadar: „Nu le 
voi mai trimite oamenilor Înţelepciunea mea în felul în 
care ar putea să-i ducă la pierzanie, după cum s-a şi întâm- 
plat; voi face în aşa fel încât veţi merge pe calea voinţei 
mele, pentru a respecta şi păzi rânduielile mele.” (I, 762). 


PATRIARHII 


VENIREA LUI AVRAAM 


După ce omul a păcătuit, totul a fost nimicit pe lumea 
aceasta, iar pământul a fost blestemat, după cum stă scris 
la Sciptură: „Pământul să fie blestemat din cauza ta” 
(Geneza, III, 17). Iar în altă parte, în Geneza, IV, 12, stă 
scris: „Atunci când vei cultiva pământul, el să nu-ţi ofere 
roadele dorite.” Iar în alt pasaj: „Să nu-ţi dea decât spini şi 
pălămidă.” (Geneza, III, 18). 

Apoi a apărut pe fața pământului Noe, care a inventat 
cazmaua și plugul. Dar, după aceea, Scriptura spune des- 
pre el: „Şi acesta a băut vin, s-a îmbătat și a adormit gol în 
cortul său.” (Geneza, IX, 21). După Noe, locuitorii acestui 
pământ s-au făcut vinovaţi în faţa Preasfântului, binecu- 
vântat fie numele lui. În umbra tuturor acestor păcate, 
vlaga pământului a fost din nou ascunsă, ca şi înainte de 
crearea omului. Aceasta era situaţia în lume înainte de 
venirea lui Avraam. 

Dar de îndată ce Avraam a apărut pe faţa pământului, 
toate „florile au apărut pe câmpii”; puterile ascunse în 
miezul pământului și-au făcut din nou apariţia. Fraza 
„vremea cântărilor a venit” desemnează ceasul în care 
Preasfântul, binecuvântat fie numele lui, i-a poruncit lui 
Avraam să se taie împrejur; căci potrivit Legământului, al 
cărui semn este tăierea împrejur, toate faptele enumerate 

în acest verset s-au înfăptuit. Doar datorită Legământului 
lumea a fost întărită, iar Cuvântul Preasfântului, binecu- 
vântat fie numele lui, i s-a arătat lui Avraam, după cum 
stă scris la Scriptură: „lar Domnul i-a apărut lui Avraam.” 
(I, 975). 


IUBIREA LUI AVRAAM 


Scriptura zice: „Iar tu îl vei iubi pe Domnul Dumne- 
zeul tău din toată inima ta, cu tot sufletul tău şi cu toată 
averea ta” (Deuteronomul, VI, 5). „Din toată inima” 
înseamnă cele două înclinații ale inimii către bine şi rău. 
„Din tot sufletul” înseamnă cele două duhuri, ale binelui 
şi răului. „Cu toată averea ta” înseamnă oricare va fi natura 
acestei averi; fie că ea se datorează vreunei moşteniri, fie 
că a fost dobândită în urma negustoriei, averea trebuie 
pusă în slujba Domnului. 

Rabi Abba a spus: „Oricine îl iubeşte pe Dumnezeu 
are parte de îndurarea sa și se va arăta plin de compătimire 
față de toată lumea, fără a ţine seama nici de sănătatea sa, 
nici de banii săi. Iată ce fel de dragoste trebuia să aibă 
Avraam faţă de Domnul său, căruia trebuia să-i consacre 
viaţa şi averea; el nu trebuia să precupeţească nimic în iu- 
birea pentru Domnul, nici pe fiul său, nici pe femeia sa, 
nici averea sa; el trebuia să stea la răscruce de drumuri și 
să-i hrănească pe toți trecătorii. 

De aceea a obținut îndurarea lui Dumnezeu, după 
cum stă scris la Scriptură: „Tu îi vei arăta îndurarea ta lui 
Avraam” (Miheia, VII, 20). Toate lumile sunt binecuvân- 
tate astfel prin meritele unui asemenea om, după cum stă 
scris în Psalmi, CXLV, 10: „Iar credincioșii tăi te vor bine- 
cuvânta” (III, 267°). 

AVRAAM, MIJLOCITORUL CREDINȚEI 


La începutul misiunii sale de mijlocitor al credinţei, 
Avraam a pus drept condiţie pentru salvarea Sodomei 
prezenţa a cincizeci de oameni drepţi în acest oraş, număr 
ce corespunde celor cincizeci de „porţi ale inteligenţei”, 
capabile să salveze lumea. Dar văzând că nu poate găsi 
cincizeci de dreptcredincioşi în cetatea Sodomei, Avraam 
a pus atunci condiţia existenţei unui număr de patruzeci şi 
cinci de oameni drepţi, număr ce corespunde cifrei valo- 
rice a numelui „YHVH, scris cu „litere pline”. Acest nu- 
măr echivalează şi cu valoarea numerică a cuvântului 
„Adam” (om). Acesta este de altfel şi sensul cuvintelor din 
Scriptură: „Aşadar, Israele, ce cere (Ma) de la tine Dom- 
nul Dumnezeul tău?” (Deuteronomul, X, 12). Atunci, 
negăsindu-se patruzeci şi cinci de dreptcredincioşi în ce- 
tate, Avraam a cerut un număr de patruzeci. 

După ce dreptul Avraam, care mijlocea salvarea cetăţii 
de la pieire, a văzut că numărul drepţilor e mai mic de 
patruzeci, i-a zis Domnului: „Stăpâne al lumii, poate că 
există treizeci de credincioşi în cetate”, fapt ce vrea să spună: 
poate există credincioşi care s-au aplecat asupra studiului 
celor treizeci şi două de „căi ale Înţelepciunii”, adică cele 
treizeci şi două de reguli hermeneutice în care sunt cu- 
prinse cele treizeci de grade arătate în viziunea lui Ezechiel. 
Numărul de treizeci şi doi corespunde celor douăzeci şi 
două de litere ale alfabetului plus cei zece Sefirot. 

Apoi Avraam i-a spus lui Dumnezeu: „Poate există 
douăzeci de credincioşi”, ceea ce vrea să spună: poate 
există credincioşi care vestesc de două ori pe zi unitatea 
lui Dumnezeu, repetând versetul care începe cu cuvântul 
„Schema” şi sfârşeşte cu cuvântul „Ehad”. Or, valoarea 

numerică a cuvântului „Ehad” este zece, iar prin acest 
cuvânt recitat de două ori pe zi se obţine numărul două- 
zeci. Alif reprezintă numărul 1, Heth numărul 8, iar în- 
treg cuvântul reprezintă de asemenea o unitate: în total 
10. În ceea ce priveşte litera Daleth din cuvântul „Ehad”, 
ea desemnează „Poarta” despre care vorbea regele David: 
„Este poarta lui Dumnezeu prin care doar drepţii vor 
intra.” (Psalmi, CXVIII, 20). 

Dacă Avraam nu a descoperit douăzeci de credincioşi 
în cetatea Sodomei, atunci i-a cerut lui Dumnezeu să cruţe 
orașul dacă se vor găsi măcar zece. Zece credincioși fi 
desemnează pe aceia care se ocupă cu studiul celor zece 
„Cuvinte” prin care a fost creată lumea și cu studiul celor 
zece porunci. Se mai referă şi la credincioşii care sunt în- 
totdeauna printre primele zece persoane prezente la casa 
de rugăciune. 

Dar când sufletul lui Avraam nu a descoperit niciun 
argument în favoarea salvării acelor oameni, el s-a reîn- 
tors în regiunea superioară, iar din partea acuzatorului 
s-au auzit diatribe împotriva celor vinovaţi. Lot îl desem- 
nează pe Satan, care este identic cu demonul ispitirii. El 
s-a aşezat la poarta Sodomei, ceea ce vrea să spună: aproa- 
pe de cei vinovaţi, dornic să-i atragă în iad. (I, 260°). 


VIZIUNEA LUI AVRAAM 


Misterul suprem constă în trepte asemănătoare cu cele 
pe care urcă duhul omului. Trebuie să observăm că în mo- 
mentul în care Avraam a intrat în Țara Sfântă, Preasfântul, 
binecuvântat fie numele lui, i-a apărut în viziune, după 
cum stă scris: „Avraam înălţă în acel loc un altar Domnului 
care-i apăruse în viziune” (Geneza, XII, 7). În acel mo- 

ment Avraam a primit un „nepesch”! şi a înălţat un altar 
gradului esenței divine ce corespunde gradului sufletului 
omenesc. Apoi Scriptura adaugă următoarele: „Avraam a 
mers mai departe, spre Sud” (Geneza, XII, 8), ceea ce vrea 
să spună: a primit apoi „ruah”. În sfârşit, el a atins supre- 
mul grad, cel de „neşama', după cum stă scris: „Şi în acel 
loc el a înălțat un altar Domnului” (Geneza, XII, 8). 

Astfel Scriptura ne vorbeşte despre „Domnul” (YHVH), 
fără să mai spună „care i-a apărut în viziune”, cum s-a 
întâmplat în versetul precedent, întrucât acest nume 
desemnează gradul esenței divine ce-i corespunde lui 
„neşama'. Acest grad al esenței divine reprezintă taina 
tainelor. 

Știind că după aceea el va fi pus la încercare pentru a 
dobândi treapta superioară, Avraam a coborât fără întâr- 
ziere spre Egipt, ceea ce vrea să spună: a coborât de la 
înălțimea sfinţeniei sale pentru a suferi încercările din 
împărăţia lui Satan. În afara acestei coborâri în regiunile 
inferioare, Avraam nu s-a mai lăsat ispitit de lumina 
necurată. Purificat prin această încercare, Avraam s-a 
reîntors la înălțimea sfinţeniei sale. De aceea, de abia după 
ce a fost purificat, Scriptura zice despre el: „Iar Avraam a 
urcat din Egipt.” (Geneza, XIII, 1). Prin aceste cuvinte, 
Scriptura vrea să zică: „Avraam a urcat pe treapta superi- 
oară şi s-a alăturat din nou dreptei Credinţe, după cum stă 
scris: «El s-a îndreptat din nou spre Sud.» (Geneza, XIII, 
2). Începând din acel moment, Avraam a cunoscut mis- 
terul Înţelepciunii supreme, s-a alipit cu totul credinţei 
Preasfântului, binecuvântat fie numele lui, şi a devenit 
brațul drept al lumii. (I, 83”). 


! „Nepesch”, „ruah” și „neşama” sunt cele trei grade ale sufletului. 

AVRAAM ÎN PEŞTERA MACPELA 


Rabi lehuda a spus: Avraam a voit ca el să fie înmor- 
mântat alături de ai săi în peştera dublă; înainte de a o în- 
gropa pe Sara, Avraam fusese acolo... Atunci când a intrat 
pentru întâia dată, el a zărit o lumină; pământul s-a des- 
făcut şi el a văzut două morminte. În acelaşi moment, 
Adam i-a apărut în trup şi i-a zâmbit lui Avraam, care a 
înţeles imediat că va fi îngropat acolo. I-a zis lui Adam: „Ie 
rog să-mi spui dacă presentimentul meu este adevărat, şi 
anume că există aici un alt cort pentru mine.” Adam i-a 
răspuns: „Preasfântul, binecuvântat fie numele lui, m-a 
ascuns în această peşteră unde am rămas după moartea 
mea, ca o sămânță sădită în ogor; de abia după venirea ta 
pe lume am obţinut mântuirea, la fel cum întreaga lume a 
obţinut mântuirea, datorită ţie...” 

Rabi Şimon a spus: Atunci când Avraam a adus-o pe 
Sara în peşteră pentru a o înmormânta, Adam și Eva s-au 
ridicat din morminte şi s-au împotrivit îngropării ei, 
spunându-i lui Avraam: „Noi ne ruşinăm pentru că am 
încălcat poruncile Preasfântului, binecuvântat fie numele 
lui, şi pentru că am pricinuit atâta rău lumii, iar voi veniţi 
acum să sporiți ruşinea noastră punând alături faptele 
voastre bune și crimele noastre! Nu, nu se cuvine să fiți 
înmormântați alături de noi.” 

Atunci Avraam le-a răspuns: „I-am făgăduit Preasfân- 
tului, binecuvântat fie numele lui, să îndrept răul pe care 
l-aţi pricinuit lumii, în aşa fel încât să nu vă mai fie ruşine 
niciodată” Îndată după aceea, Scriptura spune: „Apoi 
Avraam a îngropat-o pe Sara, femeia lui.” (Geneza, XXIII, 
19). Dar ce înseamnă „apoi”? După ce Avraam i-a făgăduit 
Domnului că va îndrepta greșelile înaintaşilor săi. Adam 

s-a reîntors numaidecât în mormânt, însă Eva nu voia lucrul 
acesta; a trebuit ca Adam să se apropie de ea şi să o silească 
să i se alăture lui Adam în mormânt. Astfel se face că doar 
după vizitarea peşterii de către Avraam, Adam şi Eva şi-au 
regăsit în sfârşit liniştea şi pacea. Înaintea venirii lui 
Avraam, ei nu au putut să intre în Paradis. (I, 1272-1280). 


OPERA PATRIARHILOR 


Atunci când în lumea noastră există oameni drepți, 
binecuvântările cereşti se revarsă din abundență. Când 
Avraam a sosit în lumea pământească, el a răspândit bine- 
cuvântarea pe pământ, după cum stă scris la Scriptură: „te 
voi binecuvânta..., iar tu vei fi binecuvântat.” (Geneza, XII, 
2). Dar ce înţeles au cuvintele „tu vei fi binecuvântat”? 
Dumnezeu i-a prezis lui Avraam că lumea din ceruri şi cea 
de pe pământ vor fi binecuvântate prin el, după cum stă 
scris: „Şi toate popoarele pământului vor fi binecuvântate 
prin tine” La începutul aceluiaşi verset stă scris: „Îi voi 
binecuvânta pe cei care te binecuvântează.” (Geneza, XII, 3). 
Atunci când s-a născut Isaac, el a dat de ştire întregii lumi 
că există în tării un Judecător şi o dreptate pentru pedep- 
sirea celor vinovaţi. Isaac este cel care le-a făcut cunoscută 
dreptatea divină tuturor locuitorilor pământului şi i-a 
învăţat cum să-l cunoască pe cel Preasfânt, binecuvântat 
fie numele lui. Atunci când s-a născut Iacov, el a adus pe 
pământ mila lui Dumnezeu şi a sporit credinţa. (I, 87°). 


MORMÂNTUL PATRIARHILOR 


De trei ori pe zi un duh se pogoară în „peştera dublă” 
unde sunt înmormântați patriarhii; el suflă peste mormin- 
tele lor, iar trupurile se refac şi se ridică în picioare. Apoi 

duhul picură asupra lor roua din tării care se află deasupra 
capului Regelui; în acest ţinut odihnesc sufletele patriarhi- 
lor. Această rouă învie trupurile, iar patriarhii se ridică în 
picioare, aici pe pământ. O tradiţie ne învaţă că roua din 
tării trece prin mai multe etape; mai întâi ea cade în 
Grădina Edenului de pe pământ şi, după ce s-a înmires- 
mat aici, duhul despre care vorbeam mai înainte, însoţit 
de alte două duhuri, o trece prin poarta peşterii. Atunci 
patriarhii înviază, la fel ca și soțiile lor şi se roagă la Dum- 
nezeu pentru urmașii lor. 

Atunci când lumea se află în grea cumpănă, putem 
socoti că patriarhii dorm şi că roua din tării nu picură 
asupra lor pentru a-i trezi. Atunci trebuie ca Sfânta Scrip- 
tură a Pentateuhului să fie purtată în procesiune, pentru 
ca suferinţa oamenilor să fie comunicată spiritului inte- 
lectual de către spiritul vital, iar apoi mai departe sufletului 
care o va transmite Preasfântului, binecuvântat fie numele 
lui, care va cobori apoi roua sfântă peste patriarhii ador- 
miţi. Când aceştia se vor alătura rugăminţilor oamenilor, 
Preasfântul, binecuvântat fie numele lui, se va milostivi de 
lumea aceasta, căci o altă tradiţie ne învaţă că Preasfântul, 
binecuvântat fie numele lui, nu se îndură de lumea această 
decât după ce i-a prevenit pe patriarhi despre nenorocirile 
care-i aşteaptă pe urmaşii lor. (I, 225%). 


MOISE 


MOISE ŞI PROFEȚII 


Moise le-a fost superior tuturor celorlalți profeţi, care 
erau față de el precum este maimuța față de om. Ceilalţi 
profeţi au privit într-o oglindă ce nu reflecta nimic şi nu 
au ştiut să-și ridice privirea în tării, după cum stă scris la 
Scriptură: „Şi am auzit glasul cuvintelor lui şi, la glasul 
cuvintelor lui, eu am căzut înmărmurit cu fața la pământ.” 
(Daniel, X, 9). Cuvintele adresate altor profeţi nu le erau 
revelate acestora în mod public. Dar nu aşa au stat lucru- 
rile şi cu Moise, profetul credincios, care privea într-o 
oglindă ce reflecta lumina cerească şi își ţinea capul drept, 
cu ochii îndreptaţi către cer, ca un om care-i spune prie- 
tenului său: Ridică-ţi capul să ne privim în ochi, ca să 
înţelegi mai bine vorbele mele. Moise şi-a ridicat capul 
fără teamă şi a privit în ochi slava supremă, fără ca duhul 
său să se tulbure şi fără ca faţa sa să se schimonosească, 
după exemplul altor profeţi care, în momentul viziunii, 
nemaifiind ei înşişi, aveau faţa schimonosită şi pierduseră 
legătura cu lumea pământeană. Cu Moise lucrurile au stat 
însă altfel, el a privit în deplinătatea facultăţilor sale ființa 
supremă, fără ca extazul să-i tulbure mințile şi să nu mai 
fie el însuşi, iar după ce a văzut slava supremă s-a întors în 
tabăra sa şi a vorbit cu toţi cei ce aveau nevoie de el. 

Scriptura adaugă mai departe: „lar slujitorul său 
Ioshua, fiul lui Nun, era novice”, ceea ce vrea să spună că 
era inspirat de Duhul Sfânt, după cum stă scris: „lar 

tânărul Samuel îl slujea pe Domnul.” (I, Samuel, III, 1). 
Atâta vreme cât loshua a stat alături de Moise, a putut şi el 
să privească în față slava Domnului, fără să-i fie teamă; dar, 
de îndată ce s-a despărţit de Moise şi a rămas singur, Scrip- 
tura zice: „lar loshua s-a prosternat cu fața în țărână El 
nu a mai putut îndura vederea slavei cereşti. (III, 2682-269P). 


MOISE PE MUNTELE SINAI 


Rabi Eleazar a spus: În momentul în care Moise a 
pătruns în norul ceresc, ca un om care se plimbă atunci 
când este vânt, după cum stă scris: „lar Moise a pătruns în 
nor şi a suit pe munte” (Exodul, XIV, 8), el a întâlnit acolo 
un înger atotputernic pe care-l chema Kemuel. Acest 
înger, care este căpetenia celor douăsprezece mii de îngeri 
mesageri, a voit să se apropie de Moise. Dar profetul a 
pronunţat Numele sfânt compus din şaptezeci şi două de 
litere, pe care Preasfântul, binecuvântat fie numele lui, i-l 
revelase atunci când şi-a făcut apariţia în mijlocul rugului 
aprins. Atunci îngerul a fugit la douăsprezece mii de leghe 
depărtare. 

Moise şi-a continuat drumul prin nor, iar ochii săi lu- 
ceau precum jăratecul. A întâlnit un al doilea înger mult 
mai puternic și mai glorios decât primul; acesta poartă 
numele de Hadarniel şi îi depăşeşte ca mărime pe ceilalţi 
îngeri cu zece milioane şase sute de mii de leghe, iar vocea 
sa se face auzită celor două sute de mii de ceruri ale „focu- 
lui alb”, cu care este înconjurat. De îndată ce Moise l-a 
văzut pe acesta, a fost cuprins de spaimă şi nu a mai putut 
scoate un singur cuvânt, dorind să iasă afară din nor. 
Preasfântul, binecuvântat fie numele lui, i-a spus: „Atunci 
când ţi-am apărut în mijlocul rugului aprins pentru a-ți 

descoperi misterul Numelui sfânt, mi-ai vorbit fără teamă, 
iar acum te sperii de unul din slujitorii mei!” 

De îndată ce Moise a auzit glasul Preasfântului, bine- 
cuvântat fie numele lui, i-a venit curajul la loc. A rostit 
atunci Numele sfânt alcătuit din şaptezeci şi două de litere. 
Când Moise a început să pronunţe Numele sfânt, îngerul 
Hadarniel a început să tremure de frică şi, apropiindu-se 
de el, i-a spus: „Preafericită soarta ta, Moise, căci Dumne- 
zeu ţi-a dezvăluit mistere ce nu le-au fost dezvăluite nicio- 
dată chiar îngerilor superiori.” 

În vreme ce îngerul îl însoțea, Moise a văzut focul 
imens ce-l scotea un alt înger pe nume Sandalfon. O 
tradiţie ne învaţă că îngerul Sandalfon sălăşluiește deasu- 
pra tovarășilor săi la o distanţă de cinci sute de ani de 
mers; el se aţine îndărătul vălului ce-l ascunde pe Domnul 
şi îi împleteşte acestuia coroane făcute din rugăciunile co- 
piilor lui Israel. Atunci când Regele sfânt își pune aceste 
coroane pe cap, toate dorinţele lui Israel sunt îndeplinite, 
iar toate legiunile cerești sunt zguduite de mirare şi se 
aude această șoaptă: „Binecuvântată fie slava lui Dumne- 
zeu în locul Şehinei sale.” 

Îngerul Hadarniel îi spune apoi lui Moise: „Moise, nu 
pot să te însoțesc mai departe, de teamă de a nu fi mistuit 
de focul pe care-l răspândește Sandalfon. În acele clipe, 
Moise s-a tulburat şi a trebuit ca Preasfântul, binecuvântat 
fie numele lui, să-l încurajeze din nou, aducându-l în fața 
sa şi făcându-i cunoscută Legea. 

El l-a înconjurat pe Moise cu lumina sa cerească, în 
aşa fel încât faţa lui Moise a răspândit o lumină în toate 
cerurile. În momentul în care Moise a coborât din nou pe 
pământ, aducând cu el Legea, toate legiunile cereşti tre- 
murau în faţa lui. (II, 582). 

POPORUL LUI ISRAEL ŞI LEGEA SFÂNTĂ 


Atunci când Preasfântul, binecuvântat fie numele lui, 
a voit să-i dea o Lege lui Israel, a început prin a o da copi- 
ilor lui Essau, care n-au vrut să o primească, după cum stă 
scris: „Domnul a venit din Sinai; s-a înălţat deasupra ca- 
petelor noastre din Seir?” (Deuteronomul, XXXIII, 2). Le-a 
dat apoi Legea copiilor lui Ismael, dar nici aceştia nu au 
vrut s-o primească, după cum spune Scriptura: „Le-a 
apărut acestora pe muntele Faran? (Ibidem). Cum niciun 
popor nu dorea să primească Legea, Dumnezeu i-a dat-o 
din nou lui Israel. 

Dar cărui profet din Seir sau Faran i s-a revelat Dom- 
nul pentru a-i da Legea? Rabi Şimon, căruia i s-a pus 
această întrebare, a răspuns în felul următor: „Legea este 
opera gândirii Regelui misterios și sfânt și s-a răspândit 
în tot trupul. Când a ajuns la braţul stâng, Dumnezeu a 
văzut că sângele din acest braţ s-a infectat şi a spus: „Ire- 
buie să curăţ sângele acestui braţ, ca nu cumva să infecteze 
sângele din tot trupul.” L-a chemat așadar pe Samael și 
l-a întrebat: „Vrei să primeşti Legea?” Dar Samael l-a 
întrebat la rândul său: „Ce cuprinde această Lege?” Dum- 
nezeu i-a răspuns: „Nu vei putea să ucizi.” Samael a plecat, 
spunând: „Păstrează-ţi Legea, nu o vreau” Însă după 
aceea s-a întors şi l-a implorat pe Domnul să-l păzească, 
zicând următoarele: „Stăpâne al lumii, dacă primesc Le- 
gea ta, toată puterea mea va fi zadarnică, căci ea se bizuie 
doar pe omoruri, căci puterea mi se trage de la steaua 
Maadim. Prin urmare, te implor, Stăpâne al lumii, ţine-ţi 
Legea ta, pe care nu voiesc să o primesc. Dar, dacă aşa 
ţi-e voia, dă-o copiilor lui Iacov, care sunt vrednici să o 
primească.” 

Samael a grăit lucrurile acestea cu răutate, căci își zi- 
cea în sinea lui: „Dacă acești copii ai lui Iacov vor primi 
Legea, vor sfârşi prin a fi stârpiţi de pe faţa pământului.” 
Samael s-a întors de mai multe ori la Dumnezeu, iar aces- 
ta i-a spus o dată: „Cu toate acestea, tu eşti fratele mai 
mare al lui Iacov” (Samael fiind îngerul păzitor al lui Es- 
sau). Samael i-a răspuns atunci: „I-am vândut lui Iacov 
dreptul meu de întâi născut.” 

Dumnezeu l-a chemat apoi pe Rahab, îngerul păzitor 
al lui Ismael, şi i-a zis: „Vrei să primeşti Legea mea?" 
Rahab l-a întrebat: „Și ce cuprinde această Lege?” Dum- 
nezeu i-a răspuns acestuia: „Nu vei putea săvârşi păcate 
trupeşti.” Rahab a strigat atunci: „Vai mie dacă aş primi o 
asemenea Lege! Ar desfiinţa toate puterile mele care se 
datorează doar desfrânării.” 

De abia după aceste două refuzuri, Dumnezeu a dat 
în dar Legea sa copiilor lui Israel. (III, 1922-1920). 


POPORUL LUI ISRAEL ÎN SINAI 


„Şi tot poporul a văzut zgomotelei.” De ce Scriptura a 
spus „a văzut zgomotele” şi nu „a auzit zgomotele”? O 
tradiție ne învaţă că vorbele care ieşeau din gura Domnu- 
lui se imprimau în întuneric, în aşa fel încât se întrupau, 
iar poporul lui Israel a putut auzi şi vedea deopotrivă 
aceste cuvinte. Oamenii acelor vremuri au văzut o lumină 
atât de strălucitoare, încât nicio altă generaţie viitoare nu 


! Întreg versetul din Exodul, XX, 18 este următorul: „Şi tot poporul 
a auzit fulgerele şi tunetele şi sunetul trâmbiţelor, şi a văzut muntele 
fumegând; şi văzând, tot poporul s-a dat înapoi şi a stat departe, temân- 
du-se. L-am reprodus în întregime pentru ca cititorul să-şi facă o idee 
despre fenomenele naturale petrecute, văzute şi auzite de evrei. (Nota 


trad.) 


150 CARTEA STRĂLUCIRII 


va vedea una asemănătoare, până în ziua venirii pe pământ 
a lui Mesia!. Iată de ce Scriptura zice: „Întreg poporul vedea 
zgomotele”, căci le vedea cu adevărat, întrupate. 

Rabi Eleazar a spus: „Israeliții au văzut în acele mo- 
mente ceea ce nicio altă generaţie nu va mai vedea” În 
acelaşi timp în care copiii lui Israel auzeau zgomotele 
tunetelor, auzeau şi glasul atotputernic al lui Dumnezeu... 
În acel moment, Israel a pătruns misterul Înţelepciunii 
supreme, favoare care nu a mai fost şi nu va mai fi acordată 
niciunei altei generaţii, până în ziua venirii Regelui Mesia, 
după cum stă scris în Isaia, LIII, 8: „Vor vedea cu ochii lor 
că Domnul se va reîntoarce la Sion. (II, 812) 


! Mesia al evreilor nu trebuie confundat cu Iisus Christos. Mesia 
evreilor trebuia să fie ultimul urmaș pe tronul lui David. Mesia se tra- 
duce prin Unsul. (Nota trad.) 


SOLOMON 


SOLOMON ŞI MOISE 


Nici Moise şi nici vreun alt pământean nu au ştiut să 
înalțe cântări ca cele ale lui Solomon. Moise l-a lăudat pe 
Regele suprem şi l-a slăvit pentru eliberarea lui Israel şi 
pentru alte minuni pe care le-a înfăptuit în cinstea sa în 
Egipt şi la Marea Roşie, în timp ce regele David şi fiul său 
Solomon au înălțat cântări de un alt gen. David le-a 
înfăţişat într-o lumină favorabilă şi le-a înfrumusețat pe 
Matroană? şi pe fecioarele sale, pentru a le pregăti să intre 
alături de Rege, în timp ce Solomon o găseşte pe Matroană 
deja împodobită, gata de a o conduce alături de „Lo- 
godnic', pentru a-i însoţi astfel pe „Logodnică” cu „Logod- 
nicul” ei, sub baldachinul de nuntă. Iată de ce cântările lui 
Solomon sunt mai frumoase decât toate celelalte cântări. 

Dar, ne vom întreba noi, cum putea să fie „Logodni- 
ca” despărțită de „Logodnic” în vremea lui Moise? Nu a 
fost oare vorba despre o despărţire în lumea cerească, 
atunci când Matroana se afla singură în această lume 
inferioară, separată de Soţ? Trebuie să observăm că Prea- 
sfântul, binecuvântat fie numele lui, a logodit-o mai întâi 
pe Matroană cu Moise; de aceea a şi fost denumită „Lo- 
godnica lui Moise”, după cum s-a spus mai înainte. De 
abia în acel moment Matroana a luat contact cu lumea 
pământeană, lucru care nu se întâmplase până atunci. Dar, 


2 Despre Matroană, Rege, Logodnică și Logodnic, vezi paginile spe- 
ciale dedicate acestor personificări. 

de la crearea lumii, nu a existat niciodată cineva care s-o 
însoţească pe Matroană cu Soţul ei din tării, păstrând-o în 
acelaşi timp şi pe pământ. Doar regele Solomon a fost 
primul care a înfăptuit această minune. 

Fericită fie soarta lui David şi a fiului său Solomon, 
care au pregătit însoţirea Soţilor. Din ziua în care Prea- 
sfântul, binecuvântat fie el, i-a spus Lunii: „Du-te și 
micşorează-ţi lumina”, însoţirea dintre lună și soare nu a 
mai fost desăvârşită și nici nu a mai devenit decât în vre- 
mea regelui Solomon. (II, 1440-1452). 


CÂNTAREA CÂNTĂRILOR 


Compunând această cântare, Solomon a fost insuflat 
de Duhul Sfânt, căci acest text este rezumatul întregii 
Scripturi sfinte, al întregii opere a creaţiei, rezumatul mis- 
terului patriarhilor, rezumatul Ieşirii din Egipt, al eliberării 
poporului lui Israel, rezumatul Decalogului şi al apariţiei 
de pe muntele Sinai, cât şi al tuturor evenimentelor care 
s-au petrecut în Israel pe vremea pribegiei sale prin deșert, 
până la intrarea sa în Ţara Sfântă şi până la zidirea Tem- 
plului din lerusalim. Cântarea lui Solomon reprezintă 
deopotrivă şi chintesenţa misterului Numelui sacru şi 
suprem, rezumatul împrăștierii poporului lui Israel prin- 
tre celelalte popoare şi eliberarea sa din robie; în sfârșit, 
reprezintă rezumatul dogmei învierii morţilor şi al eveni- 
mentelor ce se vor petrece până în ziua denumită „Sabatul 
Domnului”. Această Cântare a cântărilor ascunde în ea 
tot ceea ce există, tot ce a existat şi tot ceea ce va exista în 
viitor. Toate evenimentele care se vor petrece în cel de al 
şaptelea mileniu, care este Sabatul Domnului, sunt rezu- 
mate în „Cântarea cântărilor”. 

De aceea tradiţia ne învaţă că, atunci când cineva se 
slujeşte de un verset din Cântarea cântărilor ca de un cân- 
tec profan, Scriptura se înalță la ceruri lângă cel Preasfânt, 
binecuvântat fie numele lui, şi îi spune: „Copiii tăi m-au 
necinstit, folosindu-se de mine ca de o glumă proastă 
la ospeţele lor.” Cartea sfântă se va plânge de această de- 
zonoare care i s-a făcut. De aceea trebuie ca fiecare din 
versetele Cântării cântărilor să fie cinstit cum se cuvine şi 
să fie socotit ca fiind o coroană de așezat pe capul unui 
rege. Dintre toate cântările care există pe pământ, niciuna 
nu-i este mai pe plac Preasfântului, binecuvântat fie nu- 
mele lui, decât Cântarea cântărilor. (II, 1442). 


TEMPLUL 


LOCUL CONSTRUIRII TEMPLULUI 


În vremea creării lumii, Dumnezeu a aruncat în abis 
o piatră prețioasă din Tronul său. Un capăt al acestei pietre 
s-a scufundat în abis, dar celălalt a rămas deasupra haosu- 
lui. Acest capăt de deasupra, care era ca un pisc în imensi- 
tatea haosului, a început să se întindă în stânga şi în 
dreapta şi în toate direcţiile, astfel fiind creată lumea dea- 
supra haosului. Această piatră prețioasă poartă numele de 
„Schethiya”. Dacă descompunem cuvântul, avem „Schath 
Yah”, ceea ce înseamnă că Dumnezeu a folosit această 
piatră pentru a fi temelia lumii. 

Formarea pământului în jurul acestui punct s-a petre- 
cut în trei etape diferite: primul cerc din jurul punctului 
este alcătuit dintr-o materie diafană şi limpede. Al doilea 
cerc care-l înconjoară pe primul este format dintr-o mate- 
rie mai puţin limpede decât prima, dar mai delicată decât 
pământul. Al treilea cerc este format din materie opacă, 
care, și ea, este înconjurată de oceanul care împresoară 
lumea. Aceste trei materii din care este formată lumea co- 
respund modului de construire a templului din Ierusalim. 
Primul cerc în jurul Punctului Suprem este reprezentat de 
Templu cât şi de oraşul Ierusalim. Al doilea cerc este Ţara 
Sfântă, iar al treilea cerc este restul lumii, locul de baştină 
al neamurilor păgâne. În ceea ce priveşte oceanul împre- 
surător, acolo este împărăţia demonilor care dau târcoale 
lumii. 

Lumea nu a văzut niciodată lucruri mai frumoase ca 
Tabernacolul sau Arca Legământului (Chivotul Legii). În 
momentul în care Chivotul a fost aşezat în sanctuar, s-au 
auzit cuvintele Domnului: „Aici este locul meu de odihnă 
veşnic, aici eu voi locui.” (Psalmi, CXXXII, 14). Sfântul 
Duh este cel care a rostit aceste cuvinte, în prezenţa popo- 
rului lui Israel. (II, 222). 


SERVICIUL SACERDOTAL 


Ştim că Dumnezeu a creat lumea pământească după 
modelul lumii cereşti. El a construit mai întâi Sionul, apoi 
de aici s-au răspândit în lume binecuvântările sale, după 
cum stă scris în Cartea sfântă: „Dumnezeu şi-a făcut 
apariţia din Sion, centrul frumuseţii.” (Psalmi, L, 7). Ieru- 
salimul pământesc este binecuvântat de Sionul ceresc, 
fiind foarte strâns legate unul de altul. 

O tradiţie ne învaţă că, în acelaşi timp în care preotul 
pământesc acordă iertarea păcatelor, şi preotul ceresc face 
acelaşi lucru. Iertarea păcatelor trebuie începută de preotul 
pământesc, pentru ca şi preotul ceresc să ierte păcatele. 
Rabi lehuda a spus: „Dacă Israel ar şti de ce Dumnezeu îl 
pedepseşte mai rău decât celelalte popoare, va înţelege că 
Domnul nu-l face să plătească nici măcar a suta parte din 
datoria sa. În slujba lui Dumnezeu sunt numeroase legi- 
uni cereşti; ele aduc laude Domnului, în vreme ce Israel 
face acelaşi lucru pe pământ. Atunci când poporul lui Is- 
rael uită să-l slăvească pe Domnul, el opreşte imnele de 
slavă ale îngerilor din tării. Dumnezeu i-a spus poporului 
lui Israel: „Dacă ai ști că greșelile tale opresc din cântat 
mii de îngeri din ceruri, vei pricepe că nu eşti vrednic să 
trăieşti în această lume nici măcar un ceas." 

Totuşi, Dumnezeu nu-şi părăseşte poporul şi îi oferă 
posibilitatea mântuirii, arătându-i mijloacele de a dobândi 
iertarea păcatelor. Atunci când păcătoşii au creat o spăr- 
tură în ceruri, când asprimea se înteţeşte iar şarpele atot- 
puternic îşi ridică capul, vine preotul şi pune o coroană pe 
capul Regelui, realizând astfel însoţirea dintre Rege şi 
Matroană. Lumea este atunci binecuvântată, iar pacea se 
răspândeşte în ceruri şi pe pământ; toţi îngerii din palatul 
ceresc se bucură şi toți păcătoşii care s-au pocăit obţin ier- 
tarea. (III, 66°). 


CÂNTAREA LEVIȚILOR 


Rabi Eleazar a spus: „Îngerii înălțau imne de slavă 
Domnului până la naşterea lui Levit; de atunci încolo, 
cântecele de slavă le-au fost încredințate urmaşilor lui 
Levi. După naşterea lui Moise, ungerea lui Aaron şi sfin- 
țirea leviților, cântecele de slavă au atins desăvârşirea? 

Rabi Eleazar a mai spus: „În momentul naşterii lui 
Levi, îngerii din tării au început să grăiască astfel: „O, de 
mi-ai fi fost tu fratele meu şi să fi supt la sânul mamei mele, 
atunci pe uliţă de te-ntâlneam, cu drag, prelung, te săru- 
tam şi nimeni nu-ndrăznea osândei să mă dea.” (Cântarea 
cântărilor, VIII, 1). Atunci când cântăreții de pe pământ 
aparţin neamului Leviţilor şi au fost sanctificaţi, cântarea 
îngerilor trece pe al doilea plan, întrucât cântarea Leviţilor 


l Levi este cel de al treilea din cei doisprezece fii ai lui Iacob (cu- 
noscut şi sub numele de Israel). Mama lui se numea Lea. Levi este însă 
şi un nume generic, fiind considerat şeful castei sacerdotale, din acest 
motiv descendenţii săi, tribul Leviţilor, erau însărcinaţi cu serviciul re- 
ligios, cu răspândirea învățăturilor Torei, adică a Legii. Aaron şi Moise 
au aparţinut de asemenea tribului Leviţilor, Aaron fiind considerat a fi 
primul Mare Preot al poporului lui Israel. Într-o notă de subsol a acestei 
cărţi, se spune că „Levi” înseamnă „legătură”. (Nota trad.) 

conţine aceleaşi mistere ca şi cântarea îngerilor; este 
acelaşi Rege care o ascultă...” 

Rabi lehuda a spus: „De ce cântăreții de pe pământ 
sunt denumiți „Leviim” (cei care leagă)? Pentru că ei leagă 
oamenii de cer; oricine le ascultă cântarea își simte sufletul 
înălțându-se spre tării. De aceea Lea a spus: „Acum soţul 
meu va fi una cu mine, întrucât i-am dăruit trei fii; de 
aceea ea l-a denumit pe soţul ei Levi.” (Geneza, XXIX, 34), 
(II, 18%-192). 


MISTERUL SACRIFICIULUI 


Rabi Eleazar a spus: „Ofranda prin sacrificii ascunde 
un mister pe care l-am aflat din Cartea lui Enoh? Rabi 
Şimon i-a zis: „Spune-ne ce ai văzut şi auzit.” Rabi Elea- 
zar a spus: „Ioate sacrificiile ajung mai întâi în Paradis, 
sediul „Comunităţii lui Israel”, şi de acolo ele se înalță mai 
departe, în ceruri. Ne mirăm că, pentru a şterge păcatele 
săvârşite de oameni, Dumnezeu a poruncit consumul 
cărnii animalelor. Dar adevărul este că fiecare păcat săvâr- 
şit de om creează, în afara unui demon, ceea ce trupul este 
pentru suflet. Astfel, pentru a şterge păcatele oamenilor, 
Dumnezeu ne-a poruncit să jertfim animalele pure, ale 
căror duhuri au fost create de păcatele oamenilor.” 

Rabi Şimon i-a spus: „Fii binecuvântat, fiul meu, 
căci despre tine Scriptura zice: „Fie ca tatăl şi mama ta să 
se bucure şi ca cea care te-a adus pe lume să se veselească.” 
„Tatăl tău” îl desemnează pe cel Preasfânt, binecuvântat 
fie numele lui, iar „Mama ta” înseamnă „Comunitatea 
lui Israel”. „Cea care te-a adus pe lume” o desemnează 
pe fiica lui Rabi Pinhas, fiul lui Iair, cel zelos întru 
credință.” 

Cele patru figuri ale Carului ceresc sunt simbolul ce- 
lor patru lumini cerești spre care se înalţă fumul jertfelor. 
Chipul leului desemnează Lumina supremă care absoarbe 
fumul jertfelor de pe altar; în ceea ce le privește pe cele- 
lalte trei lumini, ele se desfată cu fumul jertfelor şi cu cere- 
moniile preoților, ale Leviţilor şi ale israeliților laici. La 
aceste trei categorii în Israel fac aluzie cele trei expresii 
următoare din Scriptură: „Am primit mirul parfumat, am 
mâncat cu miere razele de lumină şi mi-am băut vinul cu 
lapte.” (Cântarea cântărilor, V, 1). 

Rabi Şimon, mergând odată spre lacul Tiberiada, l-a 
întâlnit pe profetul Ilie care i-a spus: „Pacea fie cu tine, 
Învăţătorule!” Rabi Şimon l-a întrebat: „Cu ce se ocupă în 
acest moment, în ceruri, Preasfântul, binecuvântat fie nu- 
mele lui?” Ilie i-a răspuns: „Se ocupă de misterele ce pri- 
vesc jertfele şi revelează noi mistere, în numele tău. 
Preafericită soarta ta! Am venit să îţi dau bineţe şi în ace- 
laşi timp să-ţi pun o întrebare. În şcoala cerească s-a pus 
următoarea problemă: lumea viitoare nu are nevoie nici 
de mâncare, nici de băutură; dar atunci cum să explicăm 
cuvintele Scripturii: „am mâncat cu miere razele de lumi- 
nă.... ? Rabi Şimon l-a întrebat: „Şi ce-a răspuns Dumne- 
zeu la această întrebare?” Ilie a zis: „Dumnezeu a răspuns 
astfel: „Vreau ca fiul lui Iohai să răspundă la această între- 
bare”. De aceea am venit să ţi-o pun? Rabi Şimon a ex- 
clamat: „Cât de mare este dragostea pentru Comunitatea lui 
Israel a celui Preasfânt, binecuvântat fie numele lui.” Dar 
oare atunci când Logodnica iese de sub baldachinul patului 
nupţial şi doreşte să mănânce, nu este potrivit ca Logod- 
nicul să se pună la masă cu ea? Doar din dragoste pentru 
Matroana sa Regele își schimbă faptele şi primeşte să 
mănânce şi să bea ceea ce îi dă preotul. (III, 240*-2422). 

Trebuie să observăm că lumea cerească este pusă în 
mișcare de impulsurile lumii pământene, iar lumea noas- 
tră, la rândul ei, este pusă în mişcare de lumea cerească. 
Fumul jertfelor de pe pământ, care se înalţă în tării, ap- 
rinde candelele din ceruri, în aşa fel încât toate lumi- 
nile strălucesc; astfel, toate lumile sunt binecuvântate. 
Fumul jertfelor pământeşti care se înalță la cer desfată 
personajele sfinte aflate în tării, iar această plăcere le 
inspiră dorinţe pentru gradele cereşti superioare, după 
cum stă scris: „Puii de leu ţipă după prada lor." (Psalmi, 
CIV, 21). 

Astfel, fiinţele sfinte din ceruri sunt cuprinse de do- 
rința de a se însoți cu alte ființe sfinte superioare lor şi aşa 
mai departe, până ce Regele se însoţeşte cu Matroana. lată 
cum, cu ajutorul dorințelor din lumea noastră, apele pă- 
mântului ţâşnesc pentru a primi apele cerului, căci sămânţa 
din tării nu rodeşte fără o dorinţă prealabilă venită de pe 
pământ. De abia atunci toate candelele se aprind şi toate 
binecuvântările se răspândesc în întreaga lume, atât în 
lumea cerească, cât şi în lumea pământeană. 

Trebuie să observăm că preoţii şi Leviţii aveau drept 
sarcină reunirea părţii stângi cu partea dreaptă. Rabi 
Hizqiya a spus în acest sens: „Chiar dacă are acelaşi în- 
teles, am auzit această explicaţie spusă în alt fel. Preoții au 
misiunea să trezească partea stângă, iar Leviţii să trezească 
partea dreaptă, pentru a încerca astfel reunirea princi- 
piului masculin cu principiul feminin, după cum stă scris 
în Scriptură: „El pune mâna stângă sub capul meu şi mă 
îmbrăţişează cu mâna sa dreaptă.” (Cântarea cântărilor, 
II, 6). Atunci când principiul masculin se însoţeşte din 
dorinţă cu principiul feminin, lumile sunt binecuvântate, 
iar veselia domneşte atât în ceruri cât şi pe pământ. Astfel 

preoții şi Leviţii aveau sarcina să provoace prin jertfe 
dorinţa părţii drepte pentru partea stângă, dorinţă ce 
reprezintă temelia lumii şi bucuria fiinţelor din ceruri şi 
de pe pământ. (II, 244°). 


SFÂRŞITUL TEMPLULUI 


Atunci când templul a fost nimicit iar poporul lui Is- 
rael exilat din cauza păcatelor sale, Preasfântul, binecu- 
vântat fie numele lui, s-a retras în cel mai înalt dintre 
ceruri şi nu a mai aruncat nicio privire templului distrus, 
nici asupra copiilor lui Israel aflaţi în exil. Astfel s-a făcut 
că şi Şehina a fost exilată împreună cu poporul lui Israel. 
După ce Domnul s-a uitat şi a văzut casa sa arsă şi 
poporul său exilat, el s-a uitat după Matroana sa, dar 
aceasta dispăruse. Este momentul la care se referă cuvin- 
tele Scripturii: „Şi în ziua aceea ne va îndemna Domnul 
Dumnezeu Savaot să plângem, să suspinăm, să ne radem 
capul şi să ne încingem cu sac." (Isaia, XXII, 12). Despre 
Şehina, Scriptura spune următoarele: „Tânguieşte-te ca o 
fecioară încinsă cu sac după bărbatul din tinereţea ei!” 
(Ioil, I, 8). 

În vremurile acelea, şi cerul, şi pământul au jelit dis- 
trugerea templului, după cum stă scris: „Eu voi îmbrăca 
cerul cu zăbranic şi îl voi acoperi cu un veșmânt de jale.” 
(Isaia, L, 3). Şi îngerii din tării au plâns la distrugerea 
sanctuarului, după cum spun cuvintele: „Cei de la ţară au 
scos strigăte de jale, iar îngerii păcii plângeau cu lacrimi 
amare, în ceruri.” (Isaia, XXIII, 7). Şi soarele, şi luna au 
plâns cu lacrimi pentru distrugerea templului, după cum 
stă scris la Scriptură: „Soarele, la răsărit, se va acoperi cu 
întuneric, iar luna nu va mai străluci” (Isaia, XIII, 40). 

Astfel, toate fiinţele din ceruri şi de pe pământ au 
vărsat lacrimi amare şi au purtat doliu la distrugerea sanc- 
tuarului. De ce s-a întâmplat lucrul acesta? Din cauza 
„celeilalte părţi” care domina în Țara Sfântă, după distru- 
gerea templului. (I, 2102-2105). 


EXILUL 


ȘEHINA PĂRĂSEȘTE TEMPLUL 


Stă scris în Cartea sfântă: „Proorocia despre valea ve- 
deniei. Ce ai tu că tot poporul tău s-a urcat pe acoperișuri?” 
(Isaia, XXII, 1). Trebuie să observăm că acest verset se 
referă la vremea în care templul fusese distrus prin foc. 
Atunci toţi preoţii au urcat pe zidurile sanctuarului, cu 
cheile în mâini, spunându-i lui Dumnezeu: „Până acum 
am fost administratorii tăi; începând de astăzi, ia-ţi bu- 
nurile înapoi.” 

În plus’, trebuie să mai observăm că vorbele „valea 
vedeniei” o desemnează pe Şehina care sălăşluia în sanc- 
tuar şi de la care fiecare a căpătat darul profeţiei; căci, chiar 
când profeţii aveau viziuni ce priveau alte ţinuturi, le-au 
primit pe acestea tot de la Şehina care sălăşluia la Ierusa- 
lim. De aceea Şehina care trăia la Ierusalim era denumită 
„Valea vedeniei”, căci ea este reflectarea tuturor gradelor 
cereşti. 

Scriptura adaugă următoarele: „De ce te-ai urcat împre- 
ună cu mulțimea pe acoperișul templului?” Fiindcă atunci 
când Templul a fost distrus, Şehina a părăsit locurile unde 
sălășluise până atunci; ea va plânge din cauza pierderii 
locuinţei sale, din pricină că poporul lui Israel a fost ne- 
voit să plece în exil şi din cauza tuturor oamenilor drepți 


! Începând de la acest paragraf, textul nu mai este din Zohar, ci 
reprezintă un extras din Pardes (Cartea exegezelor iudaice asupra fap- 
telor din Tora; literal vorbind, Pardes înseamnă Livada), Poarta VIII, 32. 

şi zeloşi care au pierit. De unde ştim noi lucrul acesta? Tot 
din cuvintele Scripturii: „Glas se aude în ceruri, bocet şi 
plângere amară. Rahila îşi plânge copiii şi nu vrea să se 
mângâie de copiii săi, pentru că nu mai sunt. (Ieremia, 
XXXI, 15), după cum a fost explicat mai înainte. 

Preasfântul, binecuvântat fie numele lui, este cel care 
i-a spus Şehinei: „Cum se face că urcă mulţimea pe aco- 
perişuri?” Din moment ce Scriptura zice că „urcă, nu ar 
mai fi fost nevoie să se spună şi „mulțimea. Dar Scriptura 
vrea să precizeze că toate legiunile cereşti, toate căpeteniile 
oştilor din ceruri jelesc împreună cu Şehina distrugerea 
sanctuarului. De aceea Dumnezeu spune „Cum se face 
că.... Şehina îi răspunde Domnului: „Dar cum așa! Copiii 
mei se află în exil, templul meu este distrus prin foc, iar tu 
mă întrebi cum se face că eu urc pe acoperişuri? Dar ce 
rost mai am eu aici de acum încolo?” Apoi Şehina a în- 
ceput să grăiască astfel: „Oraş plin de tumult, oraş plin 
de locuitori, oraş triumfător, copiii tăi au fost ucişi, dar nu 
au murit de sabie; regii tăi au luat-o la fugă, au fost prinşi 
cu lanțuri la picioare... De aceea am spus: „Despărţiţi-vă 
de mine, pentru ca eu să plâng cu lacrimi amare.” (Isaia, 
XXII, 2). 

Dar se spune că Preasfântul, binecuvântat fie numele 
lui, i-a răspuns Şehinei: „Înfrânează-ţi glasul de la bocet şi 
ochii de la lacrimi, că vei avea plată pentru munca ta, zice 
Domnul, şi ei se vor întoarce din ţara duşmană; este 
nădejde pentru viitorul tău, zice Domnul, că fiii tăi se vor 
întoarce în hotarele lor” (Ieremia, XXXI, 16). 

Mai trebuie să observăm în plus că, de la distrugerea 
templului, nu a fost zi în care să nu se petreacă o nenoro- 
cire; căci, atâta vreme cât exista sanctuarul, poporul lui 
Israel oficia aici liturghii sfinte şi aducea jertfe, iar Şehina 

sălășluia în templu precum o mamă își îngrijeşte copiii. 
Pe vremea aceea, toate chipurile erau luminate de bucurie, 
iar binecuvântările se revărsau din ceruri spre pământ; 
nu exista zi fără binecuvântări şi fără bucurie; Israel era 
piatra de temelie a lumii şi toate popoarele erau hrănite 
prin meritele poporului lui Israel. 

Însă acum când templul a fost distrus, iar Şehina a 
plecat cu Israel în exil, nu trece o zi fără nenorociri; lumea 
este blestemată şi nu mai există veselie nici în ceruri, nici 
pe pământ. Dar Preasfântul, binecuvântat fie numele lui, 
va reînvia într-o zi „Comunitatea lui Israel”, după cum ne 
învaţă o tradiţie. Lucrul acesta se va întâmpla întru ferici- 
rea întregii lumi, după cum stă scris la Scriptură: „li voi 
aduce pe muntele sfânt şi îi voi umple de bucurie în casa 
închinată rugăciunilor mele.” (Isaia, LXI, 7). Iar în altă 
parte se spun următoarele: „Ei se vor întoarce la casa lor 
plângând; eu îi voi aduna, în îndurarea mea.” (I, 2032). 


ROBIA ÎN BABILON 


Când israeliţii au fost duşi în captivitate în Egipt, ei au 
îndurat exilul cu resemnare, având în vedere că întreaga 
viață a strămoşilor lor fusese plină de suferinţe. Însă du- 
rerea pe care au încercat-o atunci când au luat calea exilu- 
lui spre Babilon a fost foarte mare; era o suferință atât de 
mare, încât fiinţele din ceruri, dar și cele de pe pământ, au 
vărsat lacrimi amare. Fiinţele din ceruri au vărsat lacrimi, 
căci Scriptura spune următoarele: „Cei de la ţară au scos 
strigăte de jale, iar îngerii păcii plângeau cu lacrimi amare, 
în ceruri.” (Isaia, XXIII, 7). Oamenii de pe pământ plân- 
geau, căci Scriptura spune următoarele: „Stăteam pe malurile 
Babilonului şi plângeam cu lacrimi amare, amintindu-ne 
de Sion” (Psalmi, CXXXVII, 1). 

Atunci când au fost duşi în robie la Babilon, israeliţii 
au crezut că nu vor mai reveni niciodată pe meleagurile 
natale, că Preasfântul, binecuvântat fie numele lui, i-a 
părăsit şi şi-a întors fața de la ei. „În acel moment, a spus 
Rabi Şimon, Preasfântul, binecuvântat fie numele lui, şi-a 
strâns întreaga curte cerească, toate legiunile de îngeri su- 
periori şi toate puterile cerești, zicându-le: „Ce faceţi voi 
aici, când preaiubiţii mei copii se află în robie la Babilon? 
Coborâţi şi voi la Babilon, căci şi eu mă voi pogori acolo.” 
De aceea Scriptura spune: „Iată ce zice Domnul care v-a 
răscumpărat, Preasfântul Israelului: „Din pricina voastră, 
m-am pogorât la Babilon.” (Plângeri, IV, 2). Iată cum chiar 
Preasfântul în persoană, binecuvântat fie numele lui, s-a 
pogorât la Babilon. Cuvintele „m-am pogorât cu toate 
ajutoarele mele” desemnează legiunile de îngeri pe care 
Domnul le-a adus cu el la Babilon. 

Atunci când israeliţii au ajuns la Babilon, cerurile s-au 
deschis, iar duhul profetic s-a pogorât peste Ezechiel, care 
a trăit tot ceea ce i s-a revelat. El le-a spus atunci israeliților: 
„Să nu vă fie teamă, căci Stăpânul vostru, cât şi toate pute- 
rile cereşti, au venit să locuiască cu voi” Întrucât israeliţii 
nu au crezut în cuvintele sale, el a fost nevoit să le reveleze 
toate amănuntele viziunii sale. De aceea Ezechiel foloseşte 
în revelaţia sa următoarele cuvinte: „Am văzut acest lucru, 
am văzut acel lucru.” De aceea erau necesare toate pre- 
cizările şi amănuntele oferite de Ezechiel. Când poporul 
lui Israel a auzit aceste cuvinte din gura lui Ezechiel, s-a 
veselit şi nu a mai fost cuprins de deznădejde, căci a înţeles 
că Preasfântul, binecuvântat fie numele lui, nu şi-a părăsit 
poporul, căci Ezechiel a primit îngăduința de a revela 
toate aceste amănunte. 

Mai ştim dintr-o tradiţie că, pretutindeni unde popo- 
rul lui Israel a trăit în exil, Şehina s-a exilat împreună cu 

el. Despre robia din Egipt, Scriptura spune următoarele: 
„lată numele copiilor lui Israel care au venit în Egipt 
împreună cu Iacov” (Exodul, I, 1). Din moment ce Scrip- 
tura foloseşte termenul de „copiii lui Israel”, de ce mai este 
nevoie să repete „împreună cu Iacov”? Ar fi putut să spună 
simplu „Care au sosit în Egipt împreună cu el”. Dar „copiii 
lui Israel” desemnează de fapt legiunile de îngeri superi- 
ori care s-au pogorât împreună cu Şehina la Babilon. 
„lacov” este termenul care o desemnează de fapt pe 
Şehina. (II, 20). 


ÎMPRĂŞTIEREA POPORULUI LUI ISRAEL 


„Şi s-a înscăunat în Egipt un rege nou." (Exodul, I, 8). 
În cartea lui Rabi Hammenuna Bătrânul, putem citi urmă- 
toarele: „Ce înseamnă: «Şi s-a înscăunat în Egipt un rege 
nou.»? Trebuie să ştim că niciun popor şi niciun rege nu 
ajunge să-şi întindă puterea decât datorită lui Israel. 
Egiptul nu putea să-şi întindă puterea asupra întregii lumi 
înainte de sosirea lui Israel. Dar îndată ce poporul lui Is- 
rael a ajuns aici în captivitate, Egiptul a devenit stăpânul 
tuturor celorlalte popoare. Nici Babilonul nu a avut vreo 
putere asupra celorlalte popoare până ce nu a robit popo- 
rul lui Israel. La fel s-a întâmplat şi cu Edom!. Toate aceste 


! Roma. Editorul francez oferă Roma drept echivalentul Edomului. 
Potrivit dicționarului, Edom (Idumea) desemnează o entitate etnică şi 
statală antică bazată pe o uniune de triburi de limbă semită care, din ep- 
oca de fier târzie, s-a aşezat în sudul Mării Moarte, în Negev, - în sudul 
statului Israel de astăzi, cât şi în depresiunea Arava (sau Wadi Araba) şi 
la răsăritul ei, în sud-vestul actualei Iordanii, până la capătul de nord al 
Mării Roşii. Regiunea geografică populată de aceasta, dominată în est de 
Munţii Edom, s-a numit de asemenea Edom. Membrii acestei entităţi, 
edomiţii, sunt menţionaţi in Biblia ebraică, iar genealogia mitică biblică 
îi consideră urmașii lui Esav, fratele mai mare al lui Iacob (Israel). 
(Gen.36:9) Anexaţi în mai multe rânduri la regatul Iudeii, ei şi-au pier- 

trei popoare erau la origine naţiuni cât se poate de neîn- 
semnate şi au ajuns să deţină la un moment dat puterea 
doar datorită poporului lui Israel. 

Ştim că, la origine, aceste trei popoare erau cât se 
poate de umile, din următoarele cuvinte ale Scripturii. 
Despre Egipt, Scriptura zice: „Eu sunt Domnul Dumne- 
zeul tău care te-am scos din pământul Egiptului şi din casa 
robiei.” (Exodul, XX, 2). Prin aceste cuvinte, Scriptura 
înţelege că şi Egiptul stăruia în robie, căci era națiunea cea 
mai umilă dintre toate. Despre Babilon, Scriptura spune 
următoarele: „lată ţara Chaldeilor! Acest popor nu sunt 
Asirienii; El a dat-o pradă fiarelor de câmp. Ei şi-au înălţat 
turnuri, au dărâmat palate, făcut-au totul o ruină.” (Isaia, 
XXIII, 13). În sfârşit, despre Edom Scriptura spune: „Așa 
zice Domnul Dumnezeu despre Edom: lată că mic te-am 
făcut printre neamuri și neluat în seamă foarte!” (Avdie, 
I, 1-2). lată aşadar că aceste popoare nu au ajuns să le 
stăpânească pe celelalte decât după ce copiii lui Israel au 
fost exilați pe teritoriul lor. De ce? Pentru că Israel singur 
valorează cât toate celelalte popoare ale lumii.’ (II, 6°). 

Rabi Tanhum a spus: „Fiecare popor are un condu- 
cător ceresc; iar atunci când Preasfântul, binecuvântat fie 
numele lui, încredinţează puterea unui conducător, el o ia 
de la altul care este sortit să fie biruit de primul. Puterea 
nu le este încredinţată niciodată acestor conducători decât 


dut definitiv regatul în vremea invaziei babiloneene. Cunoscuţi în epoca 
greco-romană sub numele de idumei, edomiţii s-au asimilat cu timpul 
la evreii antici, mai ales în timpul dinastiilor Hasmoneilor (de exemplu 
în cursul convertirilor forţate din timpul lui loan Hyrcanos) și Antipa- 
trizilor (Irod şi urmaşii lui, aceştia fiind ei înşişi de origine edomită) . 
După Războiul iudeilor nu se mai pomeneşte de existenţa acestei etnii. 
(Nota trad.) 


! Căci numai poporul lui Israel a acceptat să primească Legea lui 
Moise, care avea menirea să stabilească însoţirea dintre Dumnezeu și lume. 

datorită lui Israel, adică pentru a subjuga poporul lui Israel, 
după cum stă scris în Cartea sfântă: „Duşmanii săi s-au 
înălțat.” (Plângeri, I, 5). 

Rabi Isaac a zis la rândul său: „Israel corespunde tu- 
turor celorlalte popoare din lume. La fel cum celelalte 
popoare sunt în număr de şaptezeci, şi israeliții care s-au 
dus în Egipt împreună cu Iacov erau în număr de şaptezeci, 
după cum stă scris: „Toți oamenii care au venit în Egipt cu 
Iacov erau în număr de şaptezeci.” (Geneza, XLVI, 26). 
Oricine stăpâneşte poporul lui Israel este la fel de puternic 
precum ar stăpâni asupra lumii întregi.” Rabi Abba a spus: 
„Noi ştim aceste lucruri din versetul următor: „Iar copiii 
lui Israel s-au înmulţit şi au crescut...” (Exodul, I, 7). 
În acest verset găsim șapte termeni ce exprimă ideea 
înmulțirii, pentru a corespunde celor şapte grade cereşti, 
iar fiecare grad se împarte în zece şi obținem astfel cifra de 
şaptezeci. De aceea în Scriptură e scris: „Şi s-a înscăunat 
în Egipt un rege nou?” 

Rabi Huna a întrebat: „Dar de ce israeliții sunt 
urgisiţi de toate popoarele lumii? Acest lucru se întâmplă 
pentru ca lumea să dăinuie, căci Israel echivalează cu în- 
treaga lume, după cum stă scris în Cartea sfântă: „În ziua 
aceea, YHVH va fi Unul, iar numele său va fi Unul” (lac., 
XIV, 9). La fel cum Numele divin este unul, tot așa şi 
poporul lui Israel este unul, după cum stă scris: „Cine este 
asemenea poporului Tău Israel, singurul popor de pe 
pământ, pentru care a venit Dumnezeu, ca să şi-i câştige 
de popor, să-şi preaslăvească numele Lui şi să săvârşească 
lucruri mari şi minunate, înaintea poporului Tău, pe care 
Tu ţi l-ai câştigat de la Egipteni, izgonind popoarele şi zeii 
lor?” (II, Regi, VII, 23). La fel cum Numele divin este unul, 
şi se subimparte în şaptezeci de nume diferite, şi poporul 

lui Israel este unul, împrăștiat printre cele şaptezeci de 
popoare ale lumii” (II, 16). 


SPERANȚA REVENIRII ÎN SION 


Acesta este înţelesul versetului: „În ziua aceea va fi 
Domnul împărat peste tot pământul; în vremea aceea va fi 
Domnul unul singur şi tot aşa şi numele Său unul singur.” 
(Zaharia, XIV, 9). Recitând versetul de mai sus, trebuie ac- 
centuat multă vreme pe cuvântul „Ehad” (unul), pentru a 
avea timp să medităm asupra desăvârșitei unităţi dintre 
lumea pământeană şi cea din ceruri. Atâta vreme cât 
Şehina va fi exilată, nu poate exista o unitate perfectă 
între aceste două lumi. Pentru ca unitatea să fie desăvârşită, 
trebuie ca Şehina să fie eliberată, pentru a se putea însoţi 
cu Soţul ei... La acest mister fac aluzie cuvintele Scripturii: 
„Să nu ia de soaţă o femeie divorțată de soţul ei? (Le- 
viticul, XXI, 7). 

În vremea exilului, Şehina a rămas cu poporul lui 
Israel pentru a-l putea mântui. Însă Şehina nu a fost nicio- 
dată departe de Soţul ei. În momentul eliberării, ea se va 
reîntoarce la locuinţa sa. Când Şehina a fost nevoită să 
însoțească poporul lui Israel în Egipt, a făgăduit să o eli- 
bereze de patru ori, din patru exiluri ale lui Israel. De 
aceea în rugăciunea ce precede „Amidah” (rugăciunea cea 
mai importantă la evrei) se regăseşte de patru ori cuvântul 
eliberare”. Tot în această rugăciune liturgică se regăseşte 
repetat de patru ori cuvântul „emeth” (adevăr), căci doar 
prin adevăr Israel va obţine ultima sa eliberare. Tot cuvân- 
tul „adevăr” este cel gravat pe Sceptrul Regelui. Dacă, până 
astăzi, eliberările poporului lui Israel nu au fost decât vre- 
melnice, aceasta s-a datorat faptului că adevărul nu a fost 

încă aplicat în mod corect, pentru a se reuşi însoţirea 
sacră. (II, 2162-2173). 


VREMURILE FĂGĂDUITE 


Rabi lehuda şi-a început astfel una din prelegirile 
sale: „Stă scris în Cartea sfântă: „Cine-i aceasta, ziceau 
ele, care ca zarea străluceşte şi ca luna-i de frumoasă, ca 
soarele-i de luminoasă şi ca oastea de război temută?” 
(Cântarea cântărilor, VI, 10). Acest verset a fost deja inter- 
pretat, dar mai are un înţeles. Fraza „Cine-i aceasta care” 
se referă la poporul lui Israel în vremea în care Preasfân- 
tul, binecuvântat fie numele lui, îl va scoate şi-l va elibera 
din exil. În acele vremuri, Dumnezeu va începe să răspân- 
dească asupra lui Israel o mică rază de lumină, dar această 
lumină crescând mereu, Preasfântul, binecuvântat fie nu- 
mele lui, va sfârşi prin a-i deschide porţile din tării, în cele 
patru colţuri ale lumii. 

Toate luminile pe care Preasfântul, binecuvântat fie 
numele lui, le va revela lui Israel şi drepţilor, le va dezvălui 
treptat, nu dintr-o singură dată. Lucrul este asemănător 
cu cazul acelui om care a trăit toată viaţa în întuneric; 
atunci când voim să-l obişnuim cu lumina, facem să pătrun- 
dă mai întâi în locuinţa sa o rază, iar după aceea îl 
obişnuim treptat cu lumina plină. Acesta este şi cazul 
poporului lui Israel, după cum este scris: „Îi voi alunga 
treptat din faţa ta, până ce te vei înmulţi.” (Exodul, XXIII, 
30). Cazul mai poate fi asemuit cu cel al unui bolnav aflat 
în convalescenţă, a cărui sănătate nu se restabileşte într-o 
singură zi, ci treptat. 

Când va sosi ziua în care Preasfântul, binecuvântat fie 
numele lui, îi va arăta lumina poporului lui Israel, i-o va 

descoperi treptat, iar Israel va întreba, văzând cum lumina 
tot sporeşte: „Cine este aceasta care creşte precum aurora 
boreală la răsărit?” Când lumina va creşte mai mult, va 
întreba: „...Care este frumoasă precum luna..., iar când lu- 
mina va spori şi mai tare, va exclama iarăşi: „...strălucitoare 
precum soarele..”. În sfârşit, când lumina va ajunge la apo- 
geu, va spune: „...ca oastea de război temută”. (I, 170°). 


SACERDOȚIUL LUI ISRAEL 


ISRAEL ŞI DUMNEZEU 


Rabi Hiya şi-a început una din prelegerile sale cu ver- 
setul următor: „Şi Elohim a cântărit faptele lor, căci ei se 
pocăiseră, părăsind calea cea rea." (Iona, III, 10). Trebuie 
să observăm că în vremea în care oamenii se dovedesc a fi 
drepţi şi respectă învățăturile doctrinei, pământenii se 
desăvârşesc, astfel încât veselia copleşeşte lumea. Dar de 
ce stau lucrurile astfel? Pentru că Şehina' sălășluieşte pe 
pământ; de aceea tot ceea ce se află în ceruri şi pe pământ 
este pătruns de bucurie. Dar atunci când purtarea oame- 
nilor este una spurcată, când ei nu respectă poveţele Legii 
şi când păcătuiesc în fața Domnului lor, atunci ei o alungă 
pe Şehina din lume, iar pământul este corupt, căci Şehina a 
fost alungată și nu mai sălășluieşte pe el. 

Dar de ce pământul este corupt, atunci când Şehina 
îşi părăseşte locul? Pentru că, atunci când Şehina este 
alungată, apare un alt duh ce o înlocuieşte şi strică lumea. 
De aceea zicem că „Israel ia putere de la Elohim” (Psalmi, 
LXVIII, 35), ceea ce vrea să spună că doar datorită popo- 
rului lui Israel există lumea. Elohim o desemnează pe 
Şehina, or, cum datorită lui Israel Şehina sălășluieşte pe 
pământ, rezultă că pe pământ Israel împrumută întrucât- 
va lumii puterea lui Elohim. Dar dacă, ferească-ne Dum- 
nezeu de lucrul acesta, Israel se face vinovat de păcate, 
atunci Scriptura spune următoarele: „Elohim se înalță de 
la pământ și suie în ceruri” De ce părăseşte Elohim 


! Trebuie să reamintim cititorilor că Şehina desemnează divini- 
tatea imanentă lumii. 

pământul? Scriptura răspunde astfel la această întrebare, în 
Psalmi, LVII, 6: „Pentru că ei au întins o capcană picioarelor 
mele şi mi-au întristat sufletul cu necurăţenia lor și ura lor 


neîndreptăţită.” (I, 612). 


RITURILE 


CIRCUMCIZIA 


Preafericită soarta israeliților pe care Preasfântul, 
binecuvântat fie numele lui, i-a deosebit de celelalte po- 
poare, dându-le semnul tăierii împrejur! Căci oricine va 
purta acest semn nu va merge în infern, dacă şi-l păstrează 
neatins, adică dacă va trăi în castitate, dacă nu se va închi- 
na la alți idoli, adică va intra sub stăpânirea diavolului şi 
dacă nu va încălca jurământul de supunere făcut Regelui. 
Căci oricine va încălca legea castităţii va fi la fel de vinovat 
ca şi cel care încalcă jurământul față de cel Preasfânt, 
binecuvântat fie numele lui, după cum stă scris în Cartea 
sfântă: „Căci au încălcat Legea Domnului, pentru că au 
dat naştere la copii bastarzi.” (Osea, V, 7). 

Rabi Abba a spus următoarele cu privire la acest subiect: 
„În momentul în care bărbatul îşi consacră progenitura în 
Legământul tăierii împrejur, Preasfântul, binecuvântat fie 
numele lui, cheamă la sine toate legiunile cereşti şi le 
spune: „Iată ce fiu am adus pe lume!” În acel moment, pro- 
fetul Ilie străbate lumea în lung şi-n lat şi ajunge în locul în 
care se petrece tăierea împrejur. De aceea tradiţia ne învaţă 
că omul trebuie să ridice un altar de cinste pentru profet 
în casa unde are loc circumcizia şi să spună: „Acest altar îi 
este închinat profetului Ilie.” Dacă nu se rostesc aceste 
cuvinte, profetul nu pătrunde în casa aceea. Dacă însă se 
respectă acest ritual, profetul Ilie se înalță iarăşi la ceruri 

şi îi mărturiseşte despre tăiere împrejur Preasfântului, 
binecuvântat fie numele lui. (I, 932). 

Tot datorită tradiţiei mai ştim că la ceasul în care 
omul părăseşte lumea pământeană, există numeroase legi- 
uni de îngeri, însărcinate cu pedepsirea vinovaţilor, care 
se apropie de el; dar, de îndată ce zăresc semnul sfânt al 
Legământului, legiunile de îngeri nu se ating de acel om și 
nu-l dau în mâinile lui Duma (duhul răului), cel care 
aruncă în iad sufletele necredincioşilor; căci oricine cade 
pe mâinile acestui duh ajunge în iad. Astfel se face că înge- 
rii din ceruri, dar şi duhurile inferioare, se tem de semnul 
sfânt al circumciziei, iar omul care păstrează neatins acest 
semn nu trebuie să se teamă de nimic, căci este unit cu nu- 
mele Preasfântului, binecuvântat fie numele lui. (I, 535). 


BINECUVÂNTAREA 


Binecuvântarea trebuie să fie rostită asupra pâinii și 
vinului, deopotrivă. Trebuie să observăm că „Adunarea 
lui Israel” mai este denumită și „cupa binecuvântărilor”. 
De aceea cupa trebuie ținută atât cu mâna dreaptă cât şi cu 
mâna stângă; în plus, cupa trebuie să fie umplută cu vin, 
fapt ce corespunde Legii care vine din lumea viitoare... 
Cupa reprezintă imaginea tronului sfânt, aşezat între Nord 
şi Sud; de aceea ea trebuie ţinută deopotrivă cu mâna 
dreaptă şi cu mâna stângă!. Cupa binecuvântărilor mai 
este denumită şi „patul lui Solomon’, căci patul trebuie să 
fie așezat între nord şi sud. Apoi cupa trebuie ţinută cu mâna 
dreaptă, cu ochii îndreptaţi spre ea, rostindu-se patru bine- 
cuvântări, după cum stă scris: „El va arunca întotdeauna 


! Zoharul desemnează Sudul ca fiind partea dreaptă şi Nordul ca 
fiind partea stângă, aceasta fiind poziția unui om care are fața întoarsă 
către răsărit. 

privirea lui binevoitoare asupra ei.” (Deuteronomul, XI, 12). 
lată cum această cupă a binecuvântărilor ascunde misterul 
Credinței, căci cuprinde toate cele patru puncte cardinale, 
nordul şi sudul, estul şi vestul, şi întruchipează astfel tro- 
nul sfânt. 

Pâinea trebuie să se afle pe masă, pentru ca pâinea 
pământească, ce este denumită „pâinea săracului”, să fie 
binecuvântată şi să devină „pâinea desfătării”. „Comuni- 
tatea lui Israel” este binecuvântată din cele patru puncte 
cardinale și din înălțimi spre pământ, iar cupa binecu- 
vântării are menirea de a provoca însoţirea regelui David 
cu cei trei patriarhi, de a atrage binecuvântarea asupra 
„pâinii săracului” şi de a-i procura omului muritor pâinea 
zilnică. (I, 2492-2505). 

Oricine îl laudă pe Domnul, binecuvântat fie numele 
lui, îşi atrage în lumea pământeană viaţa din „Izvorul 
vieţii”. Aceste binecuvântări se extind asupra tuturor gra- 
delor cereşti şi sunt apă vie pentru toate lumile deopotrivă. 
Oricine îl laudă pe Domnul, binecuvântat fie numele lui, 
trebuie să poarte în inimă intenţia de a-i binecuvânta 
deopotrivă pe părinţii şi copiii săi. Cel care binecuvântează 
primeşte o parte a acestor binecuvântări pentru sine, după 
cum stă scris: „Oriunde va fi restabilită cinstirea numelui 
meu, eu voi veni la tine şi te voi binecuvânta.” (Exodul, 
XX, 24). Binecuvântările se răspândesc mai întâi asupra 
„livezii cu poame sfinte”, apoi coboară în lumile inferioare, 
după cum stă scris: „Suntem un dar al Preasfântului, bine- 
cuvântat fie numele lui.” Ca şi cel care a rostit binecu- 
vântările, şi cel care răspunde „Amin” îşi atrage o parte a 
acestora. 

Formula de binecuvântare: „Fii binecuvântat, YHVH, 
Dumnezeul nostru” ascunde un mister: „Fii binecuvân- 

tat” desemnează Izvorul suprem care aprinde toate „can- 
delele”; este un izvor ale cărui ape nu încetează niciodată 
să curgă. De la acest izvor începe ceea ce se numește 
„lumea viitoare”, lume pe care Scriptura o desemnează a fi 
întinsă „de la un capăt la altul al cerului”, căci regiunea 
pomenită are margini, ca şi lumea pământeană. Această 
regiune este văzută a fi „binecuvântată, în raport cu regi- 
unile inferioare care sunt binecuvântate prin ea, întrucât 
această regiune superioară transmite binecuvântările Înțe- 
lepciunii supreme cu ajutorul unei cărări foarte strâmte. 
(III, 270b-2712). 

De îndată ce pe pământ se înalță mâinile întru rugă- 
ciune, în momentul binecuvântării, coboară şi bine- 
cuvântările din ceruri, iar Numele sfânt este slăvit din 
toate părţile. Zece conducători cereşti iau binecuvântările 
cereşti şi le răspândesc pe pământ; ei revarsă aceste 
binecuvântări asupra preotului care binecuvântează po- 
porul, după cum stă scris în Cartea sfântă: „Ei vor invoca 
numele meu deasupra capetelor copiilor lui Israel, iar eu îi 
voi binecuvânta la rândul meu.” (Numerii, VII, 27). 

Actul împreunării mâinilor şi înălțării lor către cer în 
timpul rugăciunii ascunde mistere supreme. Actul împre- 
unării mâinilor simbolizează unitatea celor zece Sefirot!. 
Doar prin proclamarea acestei unităţi, Numele sfânt este 
binecuvântat cum se cuvine. Acest act al împreunării 
mâinilor mai simbolizează şi unitatea „tronurilor interio- 
are” cu „tronurile exterioare'”3; prin acest act, mai pro- 
clamăm faptul că Preasfântul, binecuvântat fie numele lui, 


! Din cauza celor zece degete care, chiar separate unele de celelalte, 
fac parte din acelaşi organ. 


2 În virtutea feţelor anterioare și posterioare ale mâinilor. Prin 
sintagma „tronuri interioare”, Zoharul desemnează lumile emanate, iar 
prin „tronuri exterioare” se au în vedere cele trei lumi inferioare. 

este binecuvântat din toate părţile, fiind Unul atât în 
ceruri cât şi pe pământ. 

Rabi Eleazar a început să grăiască astfel: Stă scris în 
Cartea sfântă: „...lar faţa mea nu va fi contemplată în za- 
dar. (Exodul, XXIII, 15). Aceste cuvinte ascund misterul 
privitor la împreunarea mâinilor şi ne învaţă că nu trebuie 
să împreunăm mâinile către cer decât în momentul 
rugăciunii sau al oferirii binecuvântării. Iată de ce Scrip- 
tura nu spune: „Să nu apară în fața mea mâinile goale”, ci 
„...Faţa mea nu va fi contemplată în zadar.” De altfel, actul 
împreunării și ridicării mâinilor spre cer echivalează cu 
contemplarea feţei lui Dumnezeu, care nu trebuie să se 
facă în zadar. Ridicând spre cer mâinile, aici pe pământ, 
punem în mişcare întregul aspect sfânt din ceruri, în timp 
ce „cealaltă parte”, adică împărăţia diavolului, este biruită 
şi astfel îl recunoaşte pe Regele sfânt. (II, 67-67). 


RUGĂCIUNEA 


ROSTUL RUGĂCIUNII 


Stă scris în Cartea sfântă: „Iar el a văzut în vis o scară 
care se sprijinea cu un capăt pe pământ, iar cu celălalt 
atingea cerul.” (Geneza, XXVIII, 12). Scara este simbolul 
rugăciunii, ale cărei picioare sunt aici pe pământ, ceea ce 
vrea să spună că oamenii se roagă pe pământ, adresând 
rugăminţile lor Şehinei. Cuvintele: „...cu celălalt capăt 
atingea cerul” înseamnă că rugăciunile ajung până la cel 
Preasfânt, binecuvântat fie numele lui, care mai este numit 
şi „Cerul, după cum stă scris: „lar tu, Cerule, primeşte 
rugăciunile noastre.” (III, Regi, VIII, 39). 

Atunci când rugăciunile adresate Șehinei se înalță 
spre ceruri, spre cel Preasfânt, binecuvântat fie numele lui, 
îngerii urcă şi coboară pe scară. Acest mister este expri- 
mat în următoarele cuvinte ale Scripturii: „Doamne Dum- 
nezeul nostru, al cărui nume este sfinţit pe întreg pământul, 
a cărui măreție se înalță deasupra tuturor cerurilor!” 
(Psalmi, VIII, 2). 

Tot acestor felurite soiuri de îngeri care, cu ajutorul 
rugăciunilor, urcă spre cer, le adresează oamenii urmă- 
toarea rugăminte: „Fie ca feţele şi aripile lor să se întindă 
spre ceruri” (Ezechiel, I, 11). Întrucât rugăciunea îl leagă 
pe om de Şehina şi fiindcă Preasfântul, binecuvântat fie 
numele lui, este mereu legat de Şehina, înseamnă că, 
prin rugăciune, omul se însoţeşte cu Preasfântul, binecu- 

vântat fie numele lui. „Iar îngerii urcau şi coborau prin el.” 
„Prin el” îl desemnează pe omul care spune rugăciunea. 
Toţi îngerii îşi desfac aripile pentru a o primi pe Șehina 
prin rugăciune, după cum stă scris: „lar aripile lor se 
întind spre ceruri." 

Îngerii o „înalță” pe Şehina pe aripile lor şi îl „coboară” 
pe pământ pe cel Preasfânt, binecuvântat fie numele lui, 
care îi iese în întâmpinare. lar Preasfântul, binecuvântat 
fie numele lui, se legă de omul care îi adresează rugăciunea, 
căci Şehina însufleţeşte orice lucrare înfăptuită în numele 


lui YHVH. (1, 279%-280:). 
RUGĂCIUNEA ŞI EMANAȚIILE (SEFIROT) 


Atunci când rugăciunile se înalță spre tării, răsună o 
voce şi se aud cuvintele: „Slăviţi chipul Regelui.” Nicio 
poartă nu poate rămâne deschisă la rugăciunea următoare: 
„Doamne, deschide-mi buzele, pentru ca gura mea să 
rostească cuvinte de slavă în cinstea ta.” (Psalmi, LI, 17). 
Cu ajutorul acestei rugăciuni putem avea copii, cele nece- 
sare traiului şi vieţii, favoruri care depind de Coloana din 
mijloc’, pe care Scriptura o denumeşte „Israel, fiul meu 
întâi născut.” (Exodul, IV, 22). Este vorba despre Arborele 
vieţii, din care emană viața cerească; este Arborele care 
hrăneşte întreaga lume. 

Întrucât Israelul pământean reprezintă imaginea 
Şehinei, el îşi dobândeşte hrana spirituală, care este Le- 
gea, cu ajutorul rugăciunilor care ţin loc de sacrificii. 


l Cei zece Sefirot erau îndeobşte reprezentaţi sub forma unui Ar- 
bore, dar mai erau uneori dispuşi în trei coloane. Coloana din mijloc 
cuprindea: Keter (Coroana), Tiferet (Frumuseţea), Yesod (Baza) şi Mal- 
hut (Împărăţia), fiind vorba aici despre acei Sefirot prin care se însoțeau 
principiile masculin şi feminin. 

Următoarele cuvinte ale Scripturii se aplică vremii în care 
poporul lui Israel se afla în exil: „Fă-mi copii, altfel voi 
muri.” (Geneza, XXX, 1). Şehina reprezintă sacrificiul 
Preasfântului, binecuvântat fie numele lui. Acesta o pri- 
meşte cu mâna dreaptă şi cu mâna stângă, şi o primeşte la 
el prin iudeul drept care se deosebeşte prin faptul că poartă 
filacterul? şi ţine Sabatul, dar şi zilele de sărbătoare. 

Ne putem întreba de ce îi adresăm rugăciuni Preas- 
fântului, binecuvântat fie numele lui, în mai multe feluri: 
uneori îi adresăm rugăciunea unei Sefira, iar alteori alteia; 
uneori ne adresăm părții drepte, conform preceptelor 
tradiţiei: „Oricine vrea să dobândească înțelepciunea tre- 
buie să-şi întoarcă faţa când se roagă spre Nord”; alteori 
ne adresăm rugăciunea Tatălui” şi Maicii care sunt în partea 
dreaptă şi în partea stângă, alteori ne adresăm Coloanei 
din mijloc. Adevărul este că numele de YHVH este ascuns 
în fiecare Sefira; dar, întrucât rugăciunea îi este adresată 
Şehinei, aceasta se înalță din partea dreaptă când e cazul 
răspândirii milei în lume, şi din partea stângă, atunci când 
e cazul răspândirii asprimii în lume, în timp ce YHVH se 
află pretutindeni, după cum este scris: „Aceasta este legea 
holocaustului, holocaustului Domnului...” Or, Şehina 
reprezintă holocaustul Preasfântului, binecuvântat fie nu- 
mele lui, iar rugăciunea reprezintă holocaustul Şehinei. 
De aceea rugăciunile trebuie să cuprindă arborele sefirotic 
în întregime, fiindcă orice act sacru cere prezenţa nu- 
mărului zece.“ (I, 2562). 


2 Filacterul reprezintă o bucată de pergament cu versete din Vechiul 
Testament, care este purtată ca un talisman de către evrei. (Nota trad.) 


3 Tatăl şi Maica se referă la Hochmah (Înţelepciune) și la Bina 
(Inteligență). 


1 Majoritatea rugăciunilor evreieşti cer prezența la slujbă a cel 
puţin zece credincioşi. 

RUGĂCIUNEA ŞI ÎNGERII 


Fericită e soarta celui care ajunge dis-de-dimineaţă la 
sinagogă, pentru a se înălța la un grad superior de credinţă, 
după cum am spus mai înainte! Atunci când poporul se 
adună dimineaţa la sinagogă, el trebuie să înceapă prin a 
cânta Psalmii lui David, pentru a redeştepta îndurarea din 
ceruri şi de pe pământ; din acest motiv Leviţii cântă 
Psalmii la templu. Nenorocire celui care vorbeşte în 
sinagogă despre lucruri profane, căci provoacă o despărţire 
între lumea cerească şi cea pământeană, dând dovadă de 
lipsă de credinţă, căci îndrăzneşte să vorbească în prezența 
lui Dumnezeu ca şi cum nu ar crede în existenţa sa. 

În momentul în care poporul lui Israel se adună la 
sinagogă şi cântă imnele şi liturgia, în ceruri există trei 
legiuni de îngeri superiori care se adună la rândul lor. Una 
din aceste legiuni este alcătuită din îngeri sfinți care-l 
slăvesc pe Preasfântul, binecuvântat fie numele lui, în 
timpul zilei, căci există şi alți îngeri care-l slăvesc doar pe 
timpul nopţii. A doua din aceste legiuni este alcătuită din 
îngeri sfinți care-l slăvesc pe Dumnezeu odată cu poporul 
pământean al lui Israel. În sfârșit, a treia legiune este 
alcătuită din fecioarele cereşti care se află în slujba Matroa- 
nei şi care o împodobesc atunci când ea se înfăţişează în 
faţa Regelui. Această din urmă legiune le este superioară 
primelor două, căci îngeriţele care o alcătuiesc recită ace- 
leaşi liturgii ca şi israeliții de pe pământ. Astfel se face că 
slava pe care Israel o aduce cerului se potriveşte întocmai 
cu cea adusă de aceste trei legiuni de îngeri superiori. 

După ce se recită Psalmii lui David, se trece la in- 
tonarea cântecelor de mulțumire pentru ajutorul dat la tre- 
cerea Mării Roşii. În momentul în care se recită pe pământ 

cântările referitoare la ajutorul dat pentru trecerea Mării 
Roşii, „Comunitatea lui Israel” primeşte aceeaşi coroană 
pe care Preasfântul, binecuvântat fie numele lui, o rezervă 
încoronării Regelui Mesia. Pe această coroană sunt în- 
scrise numele sacre pe care Preasfântul, binecuvântat fie 
numele lui, le-a scris în ziua în care Israel a traversat Marea 
Roşie, în care s-a înecat întreaga oaste a Faraonului. Din 
acest motiv, cântarea trebuie intonată cu mare pioşenie. 
Oricine va recita cântarea pe acest pământ, va fi socotit 
vrednic de a-l vedea pe Regele Mesia purtând coroana pe 
cap şi sabia încinsă, având posibilitatea de a recita acestă 
cântare şi pe cealaltă lume. 

Liturgia „Ishthabah” (Lăudat fie) se recită imediat după 
această cântare. În momentul în care poporul lui Israel 
recită această liturgie, Preasfântul, binecuvântat fie numele 
lui, ia coroana şi o pune în faţa lui, iar „Comunitatea lui 
Israel” se prezintă în faţa Regelui suprem. (II, 131:-132%). 


ÎNĂLŢAREA LA CER A RUGĂCIUNII 


„Iar el mi-a zis: «Tu eşti slujitorul meu». Aceste cuvinte 
i se aplică rugăciunii, care reprezintă forma cea mai înaltă 
de a-l sluji pe Dumnezeu. Căci Domnul poate fi slujit cu 
trupul, dar poate fi servit şi cu duhul. Modul cea mai plăcut 
de slujire a Domnului este să-l slăvești cu duhul, iar 
rugându-te lui înseamnă a-i sluji cu duhul. 

Oamenii nu ştiu că rugăciunea biruieşte spaţiul şi 
străbate cerurile, iar toate porţile îi sunt deschise. În mo- 
mentul în care lumina cerească se desparte de întuneric, 
răsună o voce care spune: „Paznici ai porţilor cerului, 
mergeţi fiecare la locul vostru.” Căci există paznici la fie- 
care dintre porțile cereşti. Pe timpul nopţii, paznicii care 

au stat de strajă ziua sunt înlocuiţi cu alți paznici. Tocmai 
la aceşti paznici face aluzie Scriptura, atunci când vorbeşte 
despre lumina strălucitoare din timpul zilei şi de lumina 
mică din timpul nopţii. Glasul ceresc ce cheamă la datorie 
paznicii îi strigă pe nume; noaptea, el spune: „Paznici de 
noapte ai palatelor, treceţi fiecare la locul vostru”, iar dimi- 
neaţa, glasul spune: „Paznici de zi ai palatelor, treceţi fiecare 
la locul vostru” În momentul în care aceşti paznici își iau 
postul în primire, Şehina coboară, iar poporul lui Israel 
merge la casa de rugăciune pentru a-l slăvi pe Domnul. 

Paznicii sunt aşezaţi în cele patru direcţii ale lumii. La 
est, un paznic zboară prin aer şi se numeşte „Gazardia. El 
este însoțit de mai mulți prinți cereşti care aşteaptă cuvin- 
tele rugăciunii să iasă din gura oamenilor, pentru a le 
culege şi a le duce conducătorului lor ierarhic. Dacă aceste 
cuvinte sunt demne de laudă, paznicul şef şi ceilalți slujitori 
ai săi le sărută şi le poartă către cer spunând: „Preafericită 
fie gura de unde iese o asemenea coroană!” Cele două- 
sprezece litere ale Numelui sfânt (aceste douăsprezece 
litere sunt suspendate în aer şi doar cu ajutorul lor profetul 
Ilie s-a înălţat la ceruri) zboară în întâmpinarea cuvintelor 
rugăciunii, confundându-se cu ele. 

La sud există un alt paznic șef care zboară prin aer 
împreună cu alți prinți cereşti. Acest paznic se numeşte 
„Pasgania” şi are cheile porţii din sud. El este însărcinat să 
primească rugăciunile tuturor celor care suferă şi care au 
inima sfâșiată. În nord, există un alt paznic care zboară 
înconjurat de numeroşi prinți; el se numeşte „Patia” şi este 
însărcinat cu paza porții de nord. El primeşte toate rugă- 
ciunile celor persecutați şi năpăstuiţi. Atunci când vorbele 
sunt considerate demne de a fi purtate în ceruri, iese un duh 
din abisul nordic şi spune: „Fie ca duşmanii voştri să fie biruiţi” 

La vest, un paznic şef pe nume „Zabuliel” este însăr- 
cinat cu paza celor nouă porţi situate în acea direcţie. 
Aceste porţi nu trebuie să fie deschise decât la ivirea zo- 
rilor. În momentul rugăciunilor, aceste porţi se deschid, 
lăsând să treacă prin ele mai mulţi conducători cereşti, în 
frunte cu „Zabuliel'. 

Atunci când rugăciunea ajunge în cel de al doilea cer, 
ea este primită de către un conducător numit „Anael”, 
însărcinat cu paza celor douăsprezece porţi ale acestui cer. 
Toate porţile se deschid pentru a pătrunde rugăciunile. În 
acel moment, apare un alt conducător care seamănă cu un 
bătrân şi care vine din direcţia sudului. Acesta poartă 
numele de „Ezriel Bătrânul”, fiind numit uneori şi „Ma- 
chinel’, căci este căpetenia a şase sute de mii de legiuni de 
îngeri, toți având aripi. Există şi legiuni de îngeri care sunt 
acoperiţi de ochi, peste tot; acestea sunt denumite „legi- 
unile ochiului”. Mai există şi legiuni de îngeri care sunt 
plini de urechi peste tot; aceştia sunt însărcinaţi să asculte 
rugăciunile oamenilor şi să le transmită cerului. 

Atunci când rugăciunea ajunge în cel de al treilea cer, 
este primită de un conducător numit „Gadria', înconjurat 
de numeroși prinți cereşti. În acest cer se vede o rază de 
lumină care nu rămâne niciodată în acelaşi loc, ci se mişcă 
mereu în direcția de unde vine rugăciunea. 

În cel de al patrulea cer, rugăciunea este primită de un 
conducător pe nume „Schamaschiel”, înconjurat de trei 
sute şaizeci şi cinci de legiuni, număr ce corespunde zilelor 
anului solar. Aceşti conducători introduc rugăciunile în 
Paradis şi de aici acestea se înalță către cel de al cincilea 
cer, unde conducător este „Gadriel”, înconjurat de îngerii 
ce conduc războaiele păgânilor. De îndată ce rugăciunea 
soseşte aici, conducătorul respectiv şi toate oştile sale se 

înfricoşează; puterile lor se năruiesc, iar ei se prosternea- 
ză în fața rugăciunii şi o trimit în cel de al şaptelea cer, 
acolo unde este primită de „Sandalfon'”, preaputernicul şi 
slăvitul conducător ceresc, cel care deţine toate cheile 
Domnului. Acesta introduce rugăciunea în cele şapte palate. 
Cele şapte palate sunt reşedinţa Regelui ceresc. Odată ajunse 
în aceste palate, toate rugăciunile se unesc și formează 
coroana lui Dumnezeu. (II, 2012-2020). 


ACŢIUNEA RUGĂCIUNII 


Rabi Aha se afla odată într-un han, în orașul Tars. De 
îndată ce locuitorii ținutului au aflat despre sosirea ilus- 
trului personaj, au alergat la el şi i-au spus: „Nu ţi-e milă 
oare de nenorocirea noastră?” Rabi Aha i-a întrebat de- 
spre ce este vorba. Aceştia i-au spus următoarele: „Iată că 
sunt șapte zile de când ciuma s-a abătut peste ţinutul nos- 
tru şi omoară pe zi ce trece tot mai mulți oameni.” Rabi Aha 
le-a spus: „Să mergem la casa de rugăciune şi să implorăm 
îndurarea celui Preasfânt, binecuvântat fie numele lui.” 

În timp ce se îndreptau spre sinagogă, li s-a adus la 
cunoştinţă că un alt locuitor a murit şi că altul trăgea să 
moară. Rabi Aha le-a zis tovarăşilor săi: „Nu trebuie să 
mai pierdem nicio clipă. Voi alege dintre voi patruzeci de 
bărbaţi dintre cei mai drepţi şi îi voi împărţi în patru 
grupe de câte zece?” A aşezat zece bărbaţi în cele patru 
colţuri ale oraşului şi i-a însărcinat să recite cu pioşenie 
capitolul despre tămâia despre care Dumnezeu i-a vorbit 
lui Moise. Ei au repetat de trei ori acest capitol. S-au dus 
apoi la creştetul bolnavilor care trăgeau să moară. După 
aceea, Rabi Aha le-a poruncit bărbaţilor să se întoarcă la 
casele lor şi să recite următoarele trei versete: „Moise îi 

zice lui Aaron: la-ţi cădelniţa cu tămâie...” (Numerii, XVII, 
13), până la cuvintele: „... iar molima va înceta.” 

Locuitorii au făcut ceea ce le-a cerut Rabi Aha, iar 
ciuma s-a domolit. Apoi au auzit o voce supranaturală 
care le-a spus următoarele cuvinte: „Stăpân al ciumei, stăpân 
al ciumei, nu mai bântui acest ţinut, pentru că există 
cineva care se împotriveşte.” Rabi Aha a fost tulburat de 
această voce şi a adormit. A auzit în vis o voce care-i spu- 
nea: „Întrucât ai salvat locuitorii acestui ţinut, încearcă 
acum să-i converteşti, căci ei s-au făcut vinovaţi de păcate 
în fața mea.” Rabi Aha s-a trezit, apoi i-a convertit pe 
locuitori la dreapta credinţă şi le-a cerut să depună ju- 
rământ că nu se vor mai abate niciodată de la Lege. Apoi 
au schimat numele ținutului în cel de Mechasia (vindecare). 
(I, App., 6-82). 


RUGĂCIUNEA ŞI STRIGĂTUL 


Rabi Isaac a spus: „Scriptura foloseşte trei termeni 
diferiți: „gemură”, „strigară” şi „se lamentară, pentru a ne 
arăta că poporul lui Israel s-a folosit de trei moduri diferite 
pentru a-l invoca pe Domnul Dumnezeu”. Rabi lehuda a 
spus, la rândul său: „Israel nu s-a folosit decât de strigăte 
şi de lamentaţii; în ceea ce priveşte termenul „gemură, el 
desemnează gemetele din ceruri provocate de suferinţele 
copiilor lui Israel.” Rabi Isaac a spus: „Primeşte, Doamne, 
rugăciunea mea şi ascultă-mi plângerile.” (Psalmi, XXX- 
IX, 13). Iar în altă parte stă scris: „Eu mă plâng în faţa ta." 
(Psalmi, LXXXVIII, 14). Iar în alt verset: „Doamne, Dum- 
nezeul meu, eu mă plâng în faţa ta? (Psalmi, XXX, 3). 
Dimpotrivă, „a striga” nu înseamnă decât a scoate strigăte 
pur şi simplu, fără cuvinte.” 

Rabi lehuda a spus iarăşi: „De aceea a striga este o 
rugăciune superioară tuturor celorlalte, căci strigătele vin 
din inimă, după cum stă scris în Scriptură: „Inima lor a 
strigat către Dumnezeu.” (Plângeri, II, 18). Or cuvintele 
„tzaaq” şi „zaaq” au acelaşi înţeles; acest gen de rugăciune 
estd mult mai pe plac Preasfântului, binecuvântat fie nu- 
mele lui, după cum stă scris: „Căci, dacă el va striga spre 
mine, eu îi voi asculta strigătele” (Exodul, XXII, 23). 
Rabi Berekhia a spus: „În momentul în care Preasfântul, 
binecuvântat fie numele lui, i-a spus lui Samuel: „Îmi pare 
rău că l-am făcut pe Saul rege” (I, Regi, XV, 11), Scriptura 
adaugă următoarele: „Samuel s-a întristat și a strigat către 
Domnul toată noaptea.” 

El a ales acest gen de rugăciune pe care Preasfântul, 
binecuvântat fie numele lui, îl primeşte cel mai bine. 
De aceea Scriptura a mai spus următoarele: „lar acum 
strigătele copiilor lui Israel au suit până la mine” (Ex- 
odul, III, 9). 

Învăţătorii Legii ne-au spus că atunci când omul, 
rugându-se, scoate strigăte disperate şi nu poate rosti 
niciun cuvânt, este vorba despre o rugăciune venită din 
inimă, care va fi primită întotdeauna de către Domnul. 
Rabi lehuda a spus: „Puterea strigătului este atât de mare, 
încât distruge nenorocirile îndreptate asupra acelui om?” 
Rabi Isaac a zis la rându-i: „Puterea strigătului e atât de 
mare încât învinge şi mânia cerească.” Rabi lose a spus: 
„Strigătele omului au o mare influenţă şi în lumea noastră 
și în lumea cealaltă, căci numai datorită strigătelor 
omul are parte şi de lumea asta şi de cealaltă, după cum 
stă scris: „În toiul nefericirii lor, aceştia au strigat către 
Domnul Dumnezeu, care i-a smuls din suferinţa lor." 
(Psalmi, VII, 6), (II, 202). 

RUGĂCIUNEA ŞI LACRIMILE 


O tradiţie ne învaţă că toate porţile cerului sunt închise, 
mai puţin cele prin care trec lacrimile. Dar nu putem vărsa 
lacrimi decât atunci când ne aflăm în suferinţă. Toţi pazni- 
cii porţilor cereşti lasă să intre lacrimile vărsate în timpul 
rugăciunii şi le aduc în faţa Domnului. Rezultă că în acea 
regiune este multă tristeţe, întrucât Domnul participă la 
tristețea omului, după cum stă scris: „EI se întristează în 
timpul tristeţii lor” (Isaia, LXIII, 9). 

Lumile superioare încearcă pentru regiunea în care 
adăstează lacrimile oamenilor o dorință egală cu cea încer- 
cată de bărbat pentru femeie. Atunci când Regele ceresc se 
apropie de Matroană şi când o vede tristă, îi oferă tot ceea 
ce doreşte; în momentul acela, rugăciunile adresate de 
oameni cerului sunt primite, iar Preasfântul, binecuvântat 
fie numele lui, este plin de îndurare. Preafericită soarta acelui 
om care varsă lacrimi în timpul rugăciunii, în fața Prea- 
sfântului, binecuvântat fie numele lui! (II, 165: -1655). 


PUTERILE OMULUI CARE SE ROAGĂ 


„Să mă sărute cu gura sa”. Aceste cuvinte ale Scripturii 
exprimă marea, desăvârşita şi veşnica bucurie pe care o 
încearcă toate lumile la însoţirea lor cu Duhul suprem. 
Duhurile necurate devin adeseori perfecte prin această 
însoţire, iar duhurile lipsite de lumină vor răspândi o 
mare strălucire cu ajutorul acestei însoţiri. Toată această 
însoţire depinde doar de rugăciunea omului. Preafericit 
cel de aici şi din lumea cealaltă, care ştie cum să realizeze 
această însoţire şi care ştie să-l aducă la sine pe Domnul. 
Acestei însoţiri filiale îi corespund prosternările, adoraţiile, 
mătăniile însoţite de gestul de a împreuna mâinile către 

cer şi de a se închina cu faţa la pământ, gesturi pe care le fac 
cei ce voiesc să atragă asupra lor binecuvântările Duhului 
suprem, ale Sufletului suprem, dar și toți cei ce voiesc ca 
rugăciunile lor să urce alături de Fiinţa supremă, de Infinitul 
din care emană toate luminile şi binecuvântările. 

Preafericită soarta celui care ştie cum să facă această 
însoţire; un asemenea om este îndrăgit atât în ceruri cât şi 
pe pământ. Atunci când Preasfântul, binecuvântat fie nu- 
mele lui, împarte pedepsele, un om ca cel despre care am 
amintit va putea să scape de pedeapsă. Dar nu trebuie să ne 
închipuim că acţionând astfel un asemenea om se împotri- 
veşte hotărârilor Domnului; nu este vorba despre așa ceva. 
Dar când se realizează însoţirea pomenită mai sus, toate 
pedepsele sunt anulate de la sine, căci în prezenţa unei 
asemenea însoţiri nu mai încape pedeapsă. 

La fel cum fumul sacrificiilor suie la ceruri, atunci 
când preoţii oficiază şi când leviţii intonează imnuri de 
slavă, tot aşa înălțarea duhurilor de la un palat ceresc la 
altul se înfăptuieşte în momentul în care omul îşi adresează 
rugăciunile Luminii supreme, Luminii luminilor. Atunci 
toate duhurile, asemănătoare luminiţelor, sunt absorbite 
în marea lumină, pătrunzând toate în Sfânta sfintelor din 
ceruri, unde sunt copleşite de binecuvântările ce se revarsă 
din Sfânta sfintelor, la fel cum apele ţâşnesc dintr-un izvor 
nesecat. În acest al şaptelea palat ceresc sălăşluieşte Mis- 
terul misterelor, care se află deasupra oricărei înţelegeri 
omeneşti şi a oricăror calcule şi previziuni. Tot acolo sălăşlu- 
iește Voia eternă, voia Infinitului, care pune în mişcare 
toate lumile din ceruri şi de pe pământ, voie care nu se 
face cunoscută decât prin actele sale şi care stăpâneşte 
peste ceruri şi peste pământuri, pentru ca însoţirea lumii 
întregi cu aceasta să fie desăvârşită. 

În momentul însoţirii, toate formele şi chipurile care 
sunt făurite doar pentru a pricepe rostul Gândirii supreme 
- care se află deasupra oricărei înțelegeri omeneşti, căci se 
află deasupra oricărei forme şi a oricărui chip — dispar şi 
atunci iese la suprafață Gândirea supremă, în toată puri- 
tatea sa. Or, Voia supremă sălăşlyieşte în Gândirea 
supremă; prin urmare, rezultă că, prin rugăciunea ce 
înfăptuieşte această însoţire, omul atrage pe pământ Voia 
supremă. Vorbim despre acel mister despre care Scriptura 
a spus: „Preafericit poporul care posedă toate aceste 
bunuri; preafericit poporul care-l are pe Domnul drept 
Dumnezeu.” 

Oricine are fericirea de a se însoţi cu Domnul său în 
felul acesta, atrage după sine participarea întregii lumi la 
îndurarea Domnului; rugăciunea unui asemenea om nu 
rămâne niciodată fără rezultat; el îşi înalță cererile sale 
către Domnul său, la fel cum un fiu îşi adresează rugă- 
mințile tatălui. Dumnezeu primeşte cu mare bucurie 
rugăminţile unui asemenea om, căci acesta inspiră teamă 
tuturor creaturilor; el poate porunci, iar Preasfântul, bine- 
cuvântat fie numele lui, îi împlineşte poruncile. În sfârșit, 
tot despre un asemenea om drept, Scriptura spune urmă- 
toarele: „Tu îţi croieşti planuri şi ele reuşesc; lumina 
străluceşte în paşii pe care îi faci” (I, 44P-462). 


RUGĂCIUNEA DE DIMINEAŢĂ 
ŞI RUGĂCIUNEA DE SEARĂ 


Rabi Isaac a spus: „Ce înseamnă cuvintele: „Veţi 
mânca seara carne, iar dimineața vă veţi sătura cu pâine”? 
(Exodul, XVI, 12). Seara, care este vremea rigorii, veți 
consuma carne, dar carnea nu-i este pe plac lui Dumne- 

zeu, căci stă scris la Scriptură: „Ei aveau încă în dinţi 
carne, de aceea mânia Domnului s-a abătut contra lui 
Israel” (Numerii, XI, 33). lată de ce Israel consumă carnea 
seara, atunci când e vremea rigorii. 

Dimpotrivă, dimineaţa se satură cu pâine, pentru că 
este ceasul îngăduinţei, după cum stă scris: „Milostenia 
Domnului durează toată ziua.” (Psalmi, LII, 3). lar în altă 
parte putem citi cuvintele: „Iar Dumnezeu i-a dat lumi- 
nii numele de zi.” (Geneza, I, 5). Rabi Tanhum a zis: 
„Stricteţea are culoarea roşie, iar milostenia culoare albă; 
de aceea seara, care este ceasul stricteţii, Israel consumă 
carne şi se satură cu pâine dimineaţa, care este vremea 
indulgenţei.” 

Rabi lehuda a spus: „În fiecare zi se sacrificau două oi, 
una în numele milei, alta în numele rigorii.” El a mai spus 
în continuare: „De ce zice Scriptura: „Tu vei sacrifica o 
oaie dimineaţa şi alta seara” (Numerii, XXVIII, 4), în loc 
să spună: „Prima va fi sacrificată dimineaţa şi alta seara”? 
Pentru că fiecare oaie era sacrificată cu un scop diferit; 
prima fiind sacrificată în numele milei, căci nu găsim 
nicăieri termenul de „bun” pentru ceva desemnat cu nu- 
mele de „al doilea” sau „a doua”. 

Rabi Tanhum a spus şi el: „Tocmai pentru acest motiv 
Isaac a stabilit rugăciunea de seară, care corespunde 
stricteții.” Rabi Issac a zis: „Tragem această concluzie din 
versetul următor: „Nenorocire nouă, pentru că ziua este 
pe ducă, iar umbrele devin mai mari seara.” (Ieremia, 
VI, 4). „Ziua” este timpul îngăduinţei, al milosteniei; iar 
„umbrele” sunt semnele stricteţii, ale rigorii. (II, 21° - 21°). 


! Este o aluzie la maxima conform căreia cuvântul „bun” este 
menţionat în fiecare din cele şase zile ale creaţiei, mai puţin în a doua zi, 
pentru că era ziua în care domnea rigoarea, stricteţea. 

ŞEMA? 


„Şema (ascultă) Israele, YHVH Elohenu, YHVH este 
unul.” Aceasta este porunca de a proclama unitatea nume- 
lui lui Dumnezeu în fiecare zi, căci, atunci când se vestește 
pe pământ unitatea numelui celui Preasfânt, binecuvântat 
fie numele lui, această unitate se înfăptuieşte în ceruri. Cel 
care proclamă această unitate trebuie s-o facă din toată 
inima şi cu toată înțelegerea sa; toate membrele trupului şi 
toate organele trebuie să se asocieze întru proclamarea 
unității numelui Domnului. 

În momentul vestirii unităţii Numelui sfânt, toate le- 
giunile cereşti se încolonează, iar un conducător ce se află 
deasupra celor două sute patruzeci şi opt de lumi ce con- 
stituie una din diviziile cerului, şi care aşteaptă zilnic această 
proclamaţie, culege petalele de trandafiri ce alcătuiesc cele 
patruzeci şi două de nume sfinte, care şi ele alcătuiesc alte 
şaptezeci şi două de nume sfinte, formând unul şi acelaşi 
Nume sacru. De abia atunci se înfăptuieşte însoţirea cerului 
cu pământul; de abia atunci YHVH este unul, iar numele 
său este unul. De aceea vocea trebuie să stăruie pe cele 
două litere (Het şi Dalet din cuvântul Ehad, care în- 
seamnă Unul) din versetul ce trebuie rostit, pentru a le 
permite îngerilor să culeagă petalele de trandafiri... 
Trandafirii culeşi de îngeri sunt împletiţi în coroana 
Preasfântului, binecuvântat fie numele lui. Proclamaţiile, 
în număr de șase sute treisprezece, alcătuiesc membrii 
corpului ceresc şi acest lucru reprezintă misterul cuvin- 
telor: „YHVH este unul, iar numele său este unul." 
(Zaharia, XIV, 9). 


2 Şema înseamnă „ascultă”, fiind totodată primul cuvânt și titlul 
unei rugăciuni celebre. 

În momentul în care poporul lui Israel proclamă uni- 
tatea lui Dumnezeu, din lumea tăinuită în ceruri iese o 
lumină care ciocneşte lumina originară, după care se separă 
în şaptezeci de alte lumini, care alcătuiesc cele şaptezeci 
de crengi ale Arborelui vieţii. Acest Arbore răspândeşte în 
jur parfumuri şi miresme pe care le foloseşte Matroana 
atunci când trebuie să meargă sub baldachinul de nuntă al 
Soţului ei. Toţi cei care alcătuiesc ierarhia cerească se unesc 
într-un singur trup indivizibil, însuflețit de dorința de a 
contempla slava lui Dumnezeu. 

Soţul ceresc o invită atunci pe Matroană sub balda- 
chinul de nuntă şi se însoţeşte cu ea. Acesta este şi înţelesul 
cuvintelor: „Şema (ascultă) Israele” (Deuteronomul, VI, 
4), ceea ce vrea să spună: pregăteşte-te, căci Soţul tău va 
să vină la tine. Scriptura adaugă următoarele: „YHVH 
Elohenu, YHVH este unul”, ceea ce înseamnă că toţi se 
însoțesc pentru a forma o singură unitate. Aceste cuvinte 
desemnează în egală măsură cele şase direcţii şi de aceea, 
după recitarea versetului, se recită cu voce joasă formula: 
„Binecuvântat şi slăvit fie numele glorios al împărăției 
sale, întru veșnicie? 

În momentul însoţirii Soţului cu Matroana lui, se aude 
o voce dinspre sud care pronunţă cuvintele: „Ireziţi-vă, 
legiuni și armate cereşti; este momentul în care se arată 
iubirea Dumnezeului vostru.” Un comandant suprem cu 
numele de „Bonal', care are în grijă aceste numeroase legi- 
uni, se înfăţişează dinaintea Domnului purtând în mâini 
cele patru chei ale celor patru direcţii. Una din aceste chei 
are înscris semnul Yod’, alta litera He, iar a treia litera Vav. 
El aşază aceste chei la rădăcina Arborelui Vieţii, iar aici ele 


! Yod, He, Vav, He sunt cele patru litere care formează numele 
divin inefabil: YHVH. 

se unesc, formând o singură cheie. Atunci când însoţirea 
este înfăptuită, a patra cheie, care reprezintă chintesenţa 
tuturor celorlalte chei, vine să se alăture. Acesta este 
înțelesul cuvintelor „YHVH Elohenu, YHVH este unul”. 

»Y HVH” corespunde literei Yod care formează în- 
ceputul Numelui sacru. „Elohenu” reprezintă misterul 
lui He suprem, a doua literă a Numelui sacru. Al doilea 
„Y HVH” corespunde literei Vav din Numele sacru, care le 
reuneşte pe celelalte două. Astfel, litera Vav, care emană 
din izvorul ceresc şi din Palatul interior, moşteneşte atât 
trăsăturile Tatălui, cât şi pe cele ale Mamei?. 

Atunci când Matroana intră la Soţul ei, binele se 
răspândeşte în tot universul, căci toţi membrii sunt reuniți 
pentru a forma o unitate. Intrarea Matroanei la Soţul ei se 
petrece în mare taină, de aceea formula trebuie rostită în 
şoaptă cu acest prilej, pentru ca niciun „străin” să nu tul- 
bure această bucurie cerească. De altfel, acesta este şi în- 
ţelesul cuvintelor Scripturii: „Niciun străin să nu tulbure 
bucuria lor.” (Pilde, XIV, 10). La fel cum însoţirea din 
ceruri se înfăptuieşte în şase direcţii, şi proclamarea aces- 
tei uniuni pe pământ se face prin recitarea formulelor 
alcătuite din șase cuvinte, în aşa fel încât acest număr să se 
regăsească deopotrivă în ceruri şi pe pământ, după cum 
stă scris: „YHVH va fi Unul, iar Numele său va fi Unul.” 
(Zaharia, XIV, 9). Pentru acest motiv versetul „Şema (ascultă) 
Israele’, cât şi formula „Binecuvântat fie numele glorios” 
sunt alcătuite din şase cuvinte... 

Deocamdată Matroana nu vine sub baldachinul de 
nuntă decât pentru a contempla o clipă slava Regelui 
ceresc. Dar în vremurile ce vor veni, însoţirea va fi 


2 Tatăl şi Mama desemnează emanaţiile Hokhmah (Înţelepciunea) 
şi Bina (Inteligența). 

definitivă şi desăvârşită, după cum stă scris în Cartea 
sfântă: „eşiţi şi vedeţi-l, fiice ale Sionului, pe regele Solo- 
mon” (II, 133P-1342). 


SĂRBĂTORILE 


SENSUL SĂRBĂTORILOR 


„lată sărbătorile Domnului, pe care le veţi numi sfinte.” 
Rabi Isaac a început să grăiască astfel: „Inima mea ţi-a zis: 
«Caută faţa mea. Eu caut faţa ta, o, Doamne Dumnezeule.» 
(Psalmi, XXVII, 8). Acestea sunt cuvintele pe care regele 
David i le-a adresat Regelui ceresc, în numele „Comunităţii 
lui Israel.” Noi căutăm faţa Domnului în timpul zilelor de 
sărbătoare, unde fiecare primeşte o părticică din sfinţenia 
cerească. Atunci când un rege ne invită la un ospăț, el tre- 
buie să le servească oaspeţilor aceleaşi mâncăruri şi vinuri 
pe care le consumă el însuși. Sărbătorile sunt ospeţele 
Domnului Preasfânt, binecuvântat fie numele lui; în timpul 
acestora, el le oferă oaspeţilor o părticică din propria sa 
sfinţenie. De aceea stă scris în Cartea Sfântă: „Voi veţi fi 
pentru mine precum sfinţii.” (Exodul, XXII, 30). Atunci 
când poporul pământean al lui Israel se sfințește, el 
participă la ospăţul Sfinţeniei din ceruri. 

Rabi Şimon a spus: „Domnul Dumnezeu este cel care 
face legătura dintre lumea cerească şi cea pământească. 
Regele pământean moşteneşte Sfinţenia Tatălui şi a Maicii 
şi o transmite celor care sunt legaţi de el. Poporul lui Is- 
rael primeşte astfel două părți de sfinţenie, una din partea 
Regelui şi alta din partea Tatălui, transmisă prin mijloci- 
rea Regelui. Lucrul este comparabil cu un Rege care şi-a 
invitat un oaspete de seamă. Regele le spune curtenilor 
săi: „În fiecare zi, voi mâncaţi la casele voastre şi vă 

consacraţi fiecare muncii sale; unul face negoț, iar altul 
cultivă ogorul. Vreau ca astăzi să fiţi cu toţii mulțumiți, să 
uitaţi de muncile voastre şi să vă arătați plini de curtoazie 
față de ilustrul meu oaspete.” La fel şi Preasfântul, lăudat 
fie numele lui, i-a spus lui Israel: „Copiii mei, în toate zilele 
voastre vă ocupați cu treburi; vreau ca astăzi să vă arătaţi 
plini de curtoazie față de marele oaspete ce-l am alături de 
mine; celebraţi această zi ca pe o sărbătoare” (III, 930). 


VREMEA JUDECĂȚII 


Rabi lehuda a spus: „lată cum înţelesul Mişnei! urmă- 
toare a fost explicat prin misterul tradiţiei: „În patru 
perioade ale anului, lumea este judecată de către Dumne- 
zeu: de Paşte, pentru recoltă; de Rusalii, pentru fructele 
Arborelui; de Anul nou, când toate fiinţele trec prin faţa 
lui Dumnezeu ca turmele de oi prin faţa păstorului; de 
sărbătoarea Tabernacolelor? (Corturilor), unde este rezol- 
vată căderea ploilor.” Cuvintele: „...de Paște, pentru re- 
coltă”, înseamnă că în acea vreme tronul patriarhilor şi al 


1 Mişna este o culegere de compilaţii de opinii şi dezbateri ju- 
ridice care stau la baza dreptului religios iudaic. Termenul în traducere 
înseamnă învățătură şi repetare. Mişna denotă şi o metodă de mem- 
orizare a discursului rabinic. Mişna a fost scrisă în limba ebraică din 
primele secole ale mileniului I e.n., într-un stil direct, prezentând mul- 
tiple opinii ale înţelepților asupra învăţăturii iudaice. Numărul mare de 
opinii a fost inclus pentru a ajunge la un consens în privinţa temelor 
controversate. (Nota trad.) 


2 Sărbătoarea Corturilor (Sucot) este una dintre cele mai impor- 
tante zile în tradiţia iudaică şi este sărbătorită pe data de 15 a Tişrei 
(toamna) în calendarul ebraic. Ea se prăznuieşte în amintirea şederii 
evreilor în corturi pe timpul peregrinării celor 40 de ani prin pustie, 
când Dumnezeu, în urma legământului de pe muntele Sinai, le-a purtat 
de grijă şi în pofida condiţiilor naturale aspre le-a asigurat existenţa. 
Serbarea ei se face şi în semn de mulțumire lui Dumnezeu pentru strân- 
gerea recoltelor de toamnă. Din cauza aceasta, ea mai poartă şi numele 
de sărbătoarea culesului. (Nota trad.) 

regelui David iese învingător în fața necredincioşilor. De 
aceea, în vremea sărbătorii Paştelui, trebuie să mâncăm 
pâine nedospită (azima), fără niciun fel de drojdie, căci 
drojdia este simbolul idolilor popoarelor păgâne, denumiți 
„alţi zei” sau „zei străini”. De Paşte, poporul lui Israel intră 
în ţinutul Preasfântului, binecuvântat fie numele lui, şi nu 
foloseşte drojdia... 

„De Rusalii, pentru fructele Arborelui.” Trebuie să 
observăm că nu stă scris „fructele copacilor”, ci ale „Arbo- 
relui”, căci este vorba aici despre măreţul şi atotputernicul 
Arbore al Vieţii din ceruri. Cuvintele tradiţiei fac aluzie la 
acel Arbore despre care Scriptura spune următoarele: „Eu 
sunt precum un arbore atotputernic şi eu voi fi cel care vă 
va face să purtaţi fructele mele.” (Osea, XIV, 9). 

Tradiţia adaugă următoarele: „De Anul nou, când 
toate fiinţele trec prin faţa lui Dumnezeu ca turmele de oi 
prin faţa păstorului.” O tradiţie ne învață că expresia „în- 
ceputul anului” sau „Anul nou” înseamnă începutul anului 
Regelui. Dar ce vrea să spună „începutul anului Regelui”? 
Este vorba despre conducătorul acelei regiuni de cer care 
este denumită „an, conducător care este Isaac. 

În sfârşit, tradiţia ne spune următoarele: „...de sărbătoa- 
rea 'Tabernacolelor (Corturilor), unde este rezolvată 
căderea ploilor”. În vremea acestei sărbători, predomină 
partea dreaptă a Regelui, de aceea se fac libaţii cu apă în 
timpul ei. lată cum, în aceste patru perioade ale anului, 
vom regăsi întreg misterul judecății. (1, 2260). 


ZIUA JUDECĂȚII 


„Sunaţi din trâmbiţe în prima zi a lunii, în ziua bine- 
vestită a marii sărbători.” (Psalmi, LXXXI, 4). Ziua judecății 
este momentul în care Neîndurarea cerească stăpâneşte pe 

pământ. lar această neîndurare vine ca o umbră ce as- 
cunde lumina Lunii şi împiedică iluminarea lumii. Toate 
fiinţele din ceruri şi de pe pământ sunt judecate în ziua 
aceea, iar un glas răsună în toate cerurile, auzindu-se 
aceste cuvinte: „Pregătiţi-i lui Dumnezeu tronul judecății, 
căci el îi va judeca pe toţi în această zi.” 

În ţara pustie în care am locuit, el mi-a descoperit 
următorul mister: „De ce neîndurarea stăpâneşte în prima 
zi a anului? Pentru că toate lucrurile sfinte depind de a 
şaptea lume cerească de unde emană orice lumină, orice 
sfințenie şi orice binecuvântare. Atunci când vine clipa ca 
această a şaptea lume cerească să-şi reverse sfinţenia pe 
pământ, se judecă lucrările oamenilor. Dacă oamenii se 
dovedesc a fi fost drepți, sfințenia coboară asupra lor şi se 
răspândește peste toate lumile cereşti; dacă nu, sfințenia se 
pogoară doar până la a şaptea lume şi nu coboară mai de- 
parte decât după ce vinovaţii de pe pământ au fost 
despărțiți de cei drepţi, ca neghina de grâu. Neîndurarea 
se pogoară în această lume pentru a-i da pieirii pe cei 
vinovaţi de păcate, pentru a-i despărți de oamenii drepţi. 
De abia atunci luna se acoperă, căci Domnului nu îi este 
pe plac să-și nimicească creaturile. 

Fiindcă neîndurarea stăpâneşte, demonul îndrăzneşte 
mai mult şi nu s-ar putea pune stavilă puterii sale dacă nu 
am urma sfaturile Domnului date poporului lui Israel: 
„Sunaţi trâmbiţele în această prima zi a lunii” Atunci când 
Israel sună din trâmbiţe pe pământ, sunetul trâmbiţelor 
cutreieră spaţiul, trece de toate bolțile cereşti şi ajunge în 
apropierea stâncii înalte care acoperă luna; atunci Îndura- 
rea se pogoară pe pământ, iar neîndurarea dispare. De 
îndată ce se deşteaptă Îndurarea pe pământ, acelaşi lucru 
se petrece şi în ceruri. Căci trebuie să știm că lumea. 

pământeană este reflectarea lumii cereşti; dacă lumea de 
aici este veselă, şi lumea din ceruri surâde; dar dacă este 
tristă, atunci lumea cerească trimite neîndurarea pe pă- 
mânt. Bucuria omului atrage de partea sa o altă bucurie 
din lumea cerească. Tot ceea ce se întâmplă pe pământ nu 
este decât o reflectare a purtării oamenilor. (II, 1842-1840). 


MAREA IERTARE 


Ziua marii iertări este ziua luminii. Piatra prețioasă a 
lumii cereşti se iluminează şi de aceea Israel trimite un ţap 
în pustie, căci pustia este centrul acelei părţi a lumii nelo- 
cuite, sălașul demonului. Centrul părţii locuite a lumii 
este Ierusalimul, unde sălășluieşte duhul Domnului. 

Dar cum să explicăm faptul că îi era trimis în acelaşi 
timp un ţap lui „YHVH”? Lucrul poate fi comparat cu acel 
rege plin de mânie contra fiului său. El l-a chemat la sine 
pe dregătorul însărcinat cu pedepsirea vinovaţilor şi i-a 
poruncit să-l pedepsească pe fiul său. Dregătorul s-a bu- 
curat de sarcina pe care a primit-o şi a intrat în palatul 
regelui pentru a lua masa. Dar de îndată ce fiul regelui l-a 
zărit, a ghicit că invitaţia făcută acelui funcţionar nu avea 
alt scop decât pedepsirea sa şi s-a grăbit să se împace cu 
tatăl său. După împăcare, regele a dat poruncă să i se 
pregătească o masă aleasă, pe care urma s-o ia împreună 
cu fiul său, şi a poruncit să nu i se spună dregătorului că 
regele se va așeza la masă împreună cu fiul său. Când 
dregătorul a sosit, regele și-a zis în sinea sa: „Dacă acest 
dregător va vedea că mă așez la masă împreună cu fiul 
meu, ne va strica plăcerea cu învinovăţirile la adresa 
purtării fiului meu.” Atunci regele a chemat un majordom 
şi i-a poruncit: „Pregăteşte un fel de mâncare pe care-l vei 

pune pe masă în fața mea, apoi un fel de mâncare ase- 
mănător pe care-l vei pune în faţa dregătorului ce urmează 
să sosească, pentru a-i da impresia că va cina doar cu 
mine. Dar nu trebuie să-i spunem nimic în privința 
adevăratei mese pe care o vom lua după aceea, eu şi fiul 
meu. Să-şi mănânce aşadar mâncarea şi apoi să se ducă, 
pentru a ne lăsa pe noi în liniște, să ne vedem de cina 
noastră." 

La fel şi Preasfântul, binecuvântat fie numele lui, i-a 
spus poporului lui Israel: „Pregătiţi doi ţapi, unul pentru 
mine, iar celălalt pentru acest acuzator (Azazel), pentru 
a-i lăsa impresia că mănâncă la masa mea; şi să plece de 
îndată ce şi-a luat partea.” 

Atunci când diavolul dispare de pe fața pământului, 
binecuvântările cereşti se răspândesc fără măsură. Po- 
vestea Estherei şi a lui Aman este cât se poate de ilustra- 
tivă în privinţa a ceea ce se petrece în ceruri între Matroană 
şi diavol. Diavolul cere ca spița umană să fie stârpită, dar 
Matroana, Esther cerească, este cuprinsă de milă pentru 
poporul ei şi intervine pe lângă Regele suprem în favoarea 
copiilor şi a poporului ei. (II, 1842-184P). 


POSTUL DIN ZIUA MARII lIERTĂRI 


Cel ce se pocăieşte trebuie să postească pentru a slăbi 
şi a-şi curăța sângele; căci, la fel cum trandafirul ce este 
roşu și alb nu poate deveni alb în întregime decât trecând 
prin foc, tot așa şi jertfa nu devine în întregime pură decât 
atunci când penitentul trece prin încercarea focului. Or, 
lipsirea de hrană slăbeşte trupul şi produce fierbinţeala; 
este vorba despre acel foc ce arde în venele omului, ca o 
jertfă adusă Domnului. De aceea Rabi Eleazar spunea 

această rugăciune de fiecare dată când postea: „Dumne- 
zeule şi Domn al părinţilor mei, ţi-am oferit ca jertfă 
grăsimea propriului meu trup prin post şi sângele meu, 
încălzindu-l prin fierbinţeala trupului. Primeşte mirosul 
jertfei ce iese din gura mea în acest moment, în amintirea 
mirosului jertfei din focul aprins pe altar; iartă-mi mie 
greşelile mele.” Din această rugăciune vedem că, în timpul 
postului, omul își oferă drept sacrificiu propria grăsime şi 
propriul sânge, iar mirosul ce iese din gura sa ţine locul 
mirosului ce se înalță deasupra altarului, atunci când este 
sacrificat un animal. (II, 205). 


SABATUL 


În seara celei de a şasea zile a săptămânii!, la începu- 
tul Sabatului, se înalță o stea strălucitoare la nord, încon- 
jurată de alte șaptezeci de stele de mai mică dimensiune. 
Steaua cea mare se ciocneşte de celelalte şaptezeci de aştri, 
formând o singură stea. Steaua se extinde şi se aseamănă 
unui foc imens, care-şi răspândește flăcările în toate 
direcţiile. Focul înconjoară miile de munţi cu un cerc de 
netrecut. Din mijlocul focului se înalță o flacără ale cărei 
culori se schimbă în fiecare clipă; când este verde, când 
este albă, când este de altă culoare. După ce a trecut prin 
toată gama de culori, flacăra se apropie de Punctul mis- 
terios, unde este înghițită. Atunci încetează orice neîndu- 
rare şi chiar focul din infern este stins; toate fiinţele din 
ceruri şi de pe pământ se bucură de tihnă. Dar, la sfârşitul 
Sabatului, atunci când Israel rosteşte binecuvântarea focului, 
neîndurarea începe iarăşi să stăpânească şi toate focurile 


! La evrei, Sabatul începe vineri seara, la asfinţitul soarelui, şi ţine 
până a doua zi, sâmbătă, la asfinţitul soarelui. (Nota trad.) 

stinse în ajun se reaprind. Acesta este motivul interzicerii 
aprinderii focului în ziua de Sabat. 

Imediat ce începe ziua Sabatului, se aude un glas în 
ceruri care spune: „Legiuni cereşti, pregătiți-vă să vă înfă- 
țişaţi dinaintea Stăpânului vostru!” Atunci apare un duh 
din partea de sud a cerului și se răspândeşte asupra tuturor 
legiunilor din partea dreaptă, alcătuind un soi de veşmânt 
al acestora. Este veşmântul pe care îngerii îl îmbracă în 
cinstea Sabatului. 

În ajunul Sabatului, poporul sfânt trebuie să facă o baie 
pentru a se purifica. De ce se întâmplă acest lucru? Pentru 
că, în timpul săptămânii, un alt duh însufleţeşte poporul; 
de aceea, atunci când omul doreşte să se despoaie de acest 
duh şi să-l primească pe Duhul Sfânt, trebuie să se purifice. 

Trebuie să observăm că toate zilele săptămânii se află 
în legătură cu Sabatul. Ziua Sabatului este asemănătoare 
cu punctul aflat în mijlocul unei periferii, unde toate 
punctele mărginașşe se află la egală distanță față de punctul 
central. Zilele săptămânii sunt zilele popoarelor păgâne, 
în timp Sabatul este ziua poporului lui Israel. În această zi, 
luminile cereşti se răspândesc cu mai multă strălucire pe 
pământ, pentru că fiecare individ primeşte un suflet în plus. 
Tocmai acest suflet în plus este cel care ne face să uităm de 
tristețe şi de mânie, pentru a lăsa loc bucuriei şi îngăduinței, 
atât în ceruri cât şi pe pământ. Atunci un glas ceresc răsună 
în tării şi spune: „Preafericită fie soarta ta, Israele, popor 
sfânt, căruia Domnul i-a oferit o dovadă a bunăvoinţei sale, 
înzestrându-l cu un suflet în plus!” Este unul din cele mai 
înalte mistere, cunoscut doar de înţelepţi. 

Sufletul în plus este o emanaţie a Punctului suprem, 
de aceea trebuie păstrat cu sfinţenie, după cum stă scris la 
Scriptură: „Iar Israel va păzi Sabatul.” (Exodul, XXXI, 16). 

Tot din acest motiv, trebuie să ne bucurăm în această zi şi 
să luăm trei mese, pentru a desfăta sufletul în plus; chiar 
sufletele adunate în Paradis se bucură de plăcerile trupeşti 
pământene. În această zi, trebuie să ne desfătăm mâncând, 
bând şi îmbrăcându-ne cu veşminte frumoase. 

Înţelepţii au ales noaptea Sabatului pentru a întreţine 
relaţii cu soțiile lor. Am întrebat „Lampa sfântă” de ce 
procedează astfel înţelepţii. Coroana inferioară distribuie 
totuşi suflete în fiecare zi, chiar în timpul zilelor lucrătoare 
ale săptămânii, după cum stă scris: „lar ea se scoală în 
timpul nopţii şi dă de mâncare celor din casă şi sarcini 
slujitorilor.” (Pilde, XXXI, 15). „Lampa sfântă” mi-a răs- 
puns: „Cei iniţiaţi procedează astfel, pentru că sunt înzes- 
trai cu un suflet în plus în această noapte a Sabatului. În 
oricare altă zi a săptămânii, relaţiile conjugale nu se află la 
adăpost sigur de atacurile diavolilor, ca în ziua de Sabat. 
De ce se întâmplă lucrul acesta? Pentru că în această zi 
există un suflet în plus care însuflețește trupul. Acest suflet 
emană de la „Străbunul străbunilor” care se pogoară în 
„Punctul cel mai de jos”, pentru a insufla tihnă tuturor 
fiinţelor. 

În ziua de Sabat nu trebuie să ne rugăm Domnului să 
ne aibă în pază, căci în această zi niciun duh rău nu are 
permisiunea de a face răutăţi în lume. În ziua de Sabat este 
interzis să vorbim despre lucruri obişnuite, casnice, şi nici 
măcar despre lucruri ce privesc casa de rugăciune. Această zi 
trebuie consacrată laudelor aduse Domnului, rugăciunilor 
şi studiului Legii. Cel care va vorbi despre lucruri obişnuite 
în această zi, profanează Sabatul şi nu-şi va mai găsi locul 
în neamul lui Israel; doi îngeri își vor pune mâna pe creştetul 
acestui om, spunând: „Nenorocire acestui om, căci el nu va 
mai avea parte de Domnul, binecuvântat fie numele lui.” 

Liturgia care începe cu vorbele „Domnul Dumnezeul 
nostru” este compusă urmând aşezarea misterioasă a ce- 
lor douăzeci şi două de litere sacre ce alcătuiesc coroanele 
patriarhilor şi a Regelui de pe Tronul suprem. Acesta este 
alfabetul suprem căruia îi corespund cele douăzeci și două 
de versete așezate în ordine alfabetică. Atunci când Tronul 
sfânt este împodobit cu coroana alcătuită din Legea scrisă, 
formele literelor, toate accentele de ton şi toate semnele 
masoretice! sunt ascunse în interiorul Tronului sfânt. Este 
imaginea Legii scrise care a pătruns şi fecundat Legea orală, 
la fel cum o femeie este lăsată grea de un bărbat. În acel 
moment, sfinţenia se răspândește pretutindeni în ceruri. 

În această zi a Sabatului sunt chemaţi şapte bărbaţi 
pentru a recita Pentateuhul, fapt ce corespunde celor şapte 
voci ale Legii. La celelalte sărbători nu este nevoie decât de 
cinci bărbaţi. În ziua Marii lertări, se cheamă şase bărbaţi, 
număr ce corespunde celor şase direcţii; iar în ziua Neo- 
menia se cheamă patru, cu unul în plus faţă de zilele obişnu- 
ite, în virtutea luminii înnoite a lunii pline care se adaugă 
la cea a soarelui. 

Rabi Şimon a spus: „Atunci când luăm Pentateuhul 
pentru a-l citi, se deschid porţile îngăduinţei din ceruri, 
iar iubirea cerească se deşteaptă. De aceea trebuie recitat 
următorul verset: „Binecuvântat fie numele Stăpânului uni- 
versului, binecuvântat fie tronul său. Apără-l întotdeauna 
pe Israel, Doamne, eliberează poporul tău şi redă-i templul; 
dă-ne lumina ta şi primeşte rugăciunile noastre.” 


! Alfabetul ebraic este alcătuit numai din consoane. Pentru pronun- 
tarea corectă a unui cuvânt, vocalele erau intercalate de cititorul însuşi, 
iar lucrul acesta se făcea prin tradiţia orală transmisă de la dascăl la 
discipol. Fiindcă existau confuzii la introducerea vocalelor după ştiinţa 
fiecăruia, s-a născut nevoia de a se inventa semnele vocalice care să fie 
intercalate în sistemul consonantic, operă întreprinsă de către masoreţi 
(Masora înseamă Tradiţie), în secolele VIII-X d. H. (Nota trad.) 

La sfârşitul Sabatului, solemnitatea trebuie prelungită 
cât mai mult cu putinţă, căci Şehina este oaspetele nostru 
în această zi, de aceea trebuie să o reținem la noi cât mai 
mult cu putință. De aceea poporul lui Israel trebuie să re- 
cite următoarea liturgie: „El este milostiv şi ne iartă nouă 
păcatele.” (Psalmi, LXVIII, 38). Iar dacă, la sfârşitul Sa- 
batului, Israel recită liturgiile potrivite, damnaţii din infern 
vor striga: „Preafericită soarta ta, Israele, popor sfânt, şi 
preafericiți drepţii care au respectat legea ta! Preafericit 
cel ce se desăvârşeşte prin bucuria sfântă! Căci această zi 
este încununată cu şaptezeci de coroane, iar Numele su- 
prem este desăvârşit în toate direcţiile, totul radiază de 
bucurie, binecuvântare şi sfinţenie. Sfinţenia Sabatului 
este egală cu cea a primului Sabat, Sabatul creaţiei” 

Oricine recită rugăciunea de Sabat cu pioșenie va 
obţine în schimb iertarea păcatelor. Binecuvântarea pe care 
credinciosul o rosteşte vineri seara (la începutul Sabatu- 
lui) asupra unei cupe de vin este alcătuită din treizeci şi 
cinci de cuvinte ce corespund cu cele treizeci şi cinci de 
cuvinte din povestea creaţiei, lucru ce ne dă un total de 
şaptezeci de cuvinte, pentru a încorona Sabatul cu cele 
şaptezeci de coroane din ajun. 

Noaptea Sabatului se sfințeşte datorită poporului 
sfânt, atunci când Duhul ceresc se pogoară asupra lui. De 
aceea trebuie să ne sfinţim cu pioşenie. Iar sâmbătă dimi- 
neaţă nu mai este nevoie să recităm aceste cuvinte, căci ziua 
este sfinţită prin ea însăşi. Poporul lui Israel se sfințește 
prin recitarea rugăciunilor. Fii fericit, Israele, popor sfânt, 
care moşteneşti această zi din moştenirea veşnică! 

La sfârşitul Sabatului, omul trebuie să despartă sacrul 
de profan, căci celelalte duhuri însărcinate cu stăpânirea 
zilelor lucrătoare trebuie să-și reia funcţiile obişnuite. 
Pentru a face această separare, se rostește, la sfârşitul Sa- 

batului, o binecuvântare asupra focului. Chiar dacă toate 
focurile vor fi stinse şi ascunse în ziua Sabatului, există 
totuşi un foc în această zi: este vorba despre Focul sacru și 
suprem dinaintea căruia toate celelalte focuri se ascund. 
Este focul altarului pe care Isaac trebuia jertfit Domnului. 
Pentru a fi aprins, acest foc nu are nevoie de focul din tim- 
pul săptămânii, ci de focul Sabatului. În momentul în care 
rostim binecuvântarea asupra focului, patru legiuni de 
îngeri coboară pe pământ pentru a fi iluminate de focul 
asupra căruia se pronunţă binecuvântarea. Aceste legiuni 
sunt denumite „Lumina focului”. Tocmai din acest motiv, 
în momentul în care rostim binecuvântarea, se strâng în 
palmă patru degete de la mâna dreaptă, pentru a ilumina 
dosul palmei prin lumina focului, căci aceste patru degete 
sunt simbolul celor patru legiuni de îngeri, denumite 
„Luminile focului”. În momentul altor binecuvântări, tre- 
buie să ținem degetele drept, pentru ca gradele superioare 
să se lege de acestea și să le sfinţească, în timp ce în vremea 
binecuvântării focului trebuie să îndoim degetele în palmă, 
pentru a ilumina dosul mâinii. 

În timpul zilelor săptămânii, se spune: „Cine răspân- 
deşte lumina?”, în timp ce la sfârşitul Sabatului se spune: 
„Cine creează luminile focului?”. De ce se face acest lucru? 
Pentru că, pe toată durata zilei Sabatului, toate legiunile 
de îngeri sunt absorbite de „Lampa supremă”, şi de abia la 
sfârşitul Sabatului se despart de aceasta. (II, 2032-2085). 


SABATUL ÎN INFERN 
Rabi lehuda a spus: „Păgânii care nu au ţinut şi nu au 


sfinţit Sabatul pe timpul vieţii lor vor petrece neapărat Sa- 
batul în infern, pentru că şi ei se vor bucura de tihnă în 

acea zi, acolo. În fiecare vineri seară, când începe sfinţirea 
Sabatului, vor răsuna glasuri în toate cotloanele infernului 
şi se vor auzi aceste cuvinte: „Fie ca pedeapsa celor vinovaţi 
de păcate să fie oprită, căci este ziua Regelui sfânt, iar ziua 
se sfințește”. Pedepsele vor înceta de îndată, iar vinovaţii 
îşi vor găsi tihna. 

Cu toate acestea, israeliții care nu au respectat ziua 
Sabatului nu-şi vor găsi tihna, chiar şi în acea zi. Ceilalți 
damnațţi din infern se vor mira şi vor întreba: „De ce nu-şi 
găsesc aceştia tihna, ca noi?” Îngerii pedepsitori le vor 
răspunde: „Pentru că aceştia au săvârşit crima negării 
existenţei Preasfântului, binecuvântat fie numele lui, şi au 
încălcat toate poruncile Scripturii, profanând Sabatul. Iată 
de ce sunt singurii care nu-și găsesc tihna, nici măcar 
astăzi, de Sabat”. 

Cei damnaţi au îngăduința să-și părăsească locul chi- 
nului şi să contemple următorul spectacol: un înger numit 
„Santariel” smulge de pe pământ trupurile celor care au 
profanat Sabatul, pentru a le azvârli în infern. Sufletele 
care însufleţiseră până atunci acele trupuri vor vedea cum 
acestea sunt roase de viermi şi nu-şi vor afla liniştea în 
chinurile iadului. Ceilalţi păcătoşi înconjoară trupurile și 
strigă: „Acesta este trupul cutărui om care nu a avut grijă 
să laude slava Domnului, care a negat existenţa lui Dum- 
nezeu şi Scriptura. Nenorocire lui! Mai bine ar fi fost să nu 
se nască, pentru a nu fi expus ruşinii şi pedepselor”. Aces- 
ta este sensul cuvintelor: „Ei vor ieşi (din infern) pentru a 
vedea trupurile fără viaţă ale celor care au păcătuit îm- 
potriva mea. Viermii le vor mânca veşnic trupul şi ei vor fi 
o sperietoare pentru toţi” (Isaia, LXVI, 24). 

Întrucât Sabatul este la fel de însemnat ca şi Cartea 
sfântă şi fiindcă Scriptura este denumită „foc”, este cât se 

poate de firesc ca cei ce nu au respectat cuvintele Scripturii 
să fie pedepsiţi de focul Ghenei, care nu se stinge nicio- 
dată! (II, 1512). 


SABATUL ÎN CERURI 


În ziua în care începe Sabatul, atunci când poporul lui 
Israel sfințește această zi, se aude un glas ce răsună în cele 
patru colţuri ale lumii şi care spune: „Adunaţi-vă, legiuni 
sfinte; pregătiţi tronurile sfinte! În toate cele trei sute 
nouăzeci de ceruri se răspândește bucuria; conducătorii şi 
căpeteniile lumilor cereşti să fie fiecare la locul său!”. De 
îndată ce poporul lui Israel de pe pământ sfințește ziua 
Sabatului, Arborele Vieţii se trezeşte şi îşi agită frunzele; 
un suflu care vine din lumea de dincolo face să tremure 
crengile sale, răspândind parfumul lumii viitoare peste 
lumea noastră, scoțând la lumină sufletele sfinte. Aceste 
suflete ies, unele trezindu-le pe celelalte; unele intră și al- 
tele ies, iar Arborele Vieţii este înfloritor. Astfel se face că 
toţi israeliţii sunt împodobiţi cu aceste suflete sfinte, iar în 
ziua de Sabat stăruie o mare bucurie. Este ziua marelui 
răgaz, iar toți drepţii din Grădina Paradisului urcă şi se 
desfată cu delicatesele nemaivăzute ale lumii viitoare. De 
îndată ce Sabatul se termină, toate aceste suflete îşi iau 
zborul şi urcă în tării. 

La sosirea Sabatului, sufletele coboară pe pământ 
pentru a se însoţi cu poporul sfânt, iar sufletele credin- 
cioşilor suie către cer. La sfârşitul Sabatului, sufletele 


! Conferm altor tradiţii evreieşti, va exista o eliberare finală pentru 
păcătoşii din Israel, ca şi pentru drepții păgâni. „În ziua aceea, Dumnezeu 
va lua cheile infernului şi, în prezența tuturor drepţilor, le va da arhanghe- 
lilor Mihail şi Gavril, spunând: „Deschideţi porţile iadului şi eliberaţi-i pe 
aceştia”. Alfabetul lui Rabi Aqiba, în Bet Hamidrasch, III, pag. 27-28. 

credincioşilor coboară, iar sufletele din cer care se înso- 
ţiseră cu Israel urcă și se aşează în fața Regelui sfânt, iar 
Preasfântul, binecuvântat fie numele lui, le întreabă: „Ce 
nouă interpretare asupra Legii aţi auzit pe pământ?. 
Fericiți vor fi atunci cei a căror interpretare va fi spusă 
Prea Înaltului! Ce bucurie pe capul lui! Căci Preasfântul, 
binecuvântat fie numele lui, va aduna familia lui din cer şi 
îi va zice: „Ascultaţi noua interpretare pe care sufletul 
cutare a dat-o”. Îndată ce o nouă idee privind Legea este 
revelată pe pământ şi este adusă la cunoștința Domnului 
de către sufletul sabatic, întreaga familie cerească ascultă 
această explicaţie, iar creaturile sacre Hayot se acoperă cu 
aripile lor (III, 1732). 


ANUL SABATIC 


Acum, Învăţătorule, îţi vom revela încă un mister. În 
fiecare an sabatic?, un glas răsună în ceruri şi spune: 
„Bărbaţi, femei, voi toţi care aveţi credinţă, adunaţi-vă şi 
suiţi”. Atunci bărbaţii, femeile şi chiar copiii care sug la 
sânul mamei lor suie către şcoala cerească, unde un tânăr 
căruia Învățătorul i-a încredinţat cheile cerului le revelează 
idei noi şi profunde, iar toţi sunt cuprinși de o bucurie 
nemăsurată. După aceea, toţi pătrund în palatul cel mai 
misterios dintre toate, unde sălășluiește „Blândeţea lui 
Dumnezeu”, adică palatul iubirii Preasfântului, binecu- 
vântat fie numele lui. La aceste lucruri fac aluzie urmă- 
toarele cuvinte: „... trebuie simțită Blândeţea lui Dumnezeu 
şi vizitat palatul său”. După care pruncii morţi se vor înălța 


2 Conform Legii, o dată la șapte ani pământul trebuia să se 
odihnească, de aceea era interzis a-l cultiva; după șapte cicluri de câte 
şapte ani, adică o dată la fiecare cincizeci de ani (Jubileul), pământul 
trebuia să revină primilor proprietari sau descendenților acestora. 

şi mai sus, în timp ce defuncţii care au murit la o vârstă 
înaintată vor cobori mai jos în Paradis, unde își vor 
recăpăta învelişul pe care-l purtau mai înainte. Preafericit 
este poporul pe care-l aşteaptă atât de mult bine în viaţa 
viitoare! (III, 167b). 


VIAȚA SFÂNTĂ 


CĂSĂTORIA 


Tradiţia ne învaţă că o căsătorie este pentru cel Preas- 
fânt, binecuvântat fie numele lui, o încercare tot atât de 
grea precum traversarea Mării Roşii de către israeliți, pentru 
că această căsătorie depinde de un grad special. Trebuie să 
observăm că, în momentul însoţirii Soţului cu Soţia, toate 
sufletele ies din fluviul ceresc. Aceste suflete coboară de-a 
valma peste pământ, sufletele masculine fiind amestecate 
cu sufletele feminine. În momentul căsătoriei, trebuie ca 
sufletele să se regăsească; fiecare suflet masculin trebuie 
să-şi regăsească sufletul feminin, cel care era jumătatea sa 
înainte de pogorârea pe pământ. De aceea tradiţia spune 
că aceste căsătorii reprezintă o lucrare la fel de grea pre- 
cum despărţirea apelor Mării Roșii. Pentru a despărţi marea, 
a trebuit ca regiunea cerească ce-i corespunde Mării Roşii 
să fie despărțită în tot atâtea poteci câte vaduri au fost nec- 
esare pentru a putea trece poporul lui Israel. Pentru ca un 
eveniment să se producă pe pământ, trebuie ca un eveni- 
ment asemănător să se înfăptuiască în ceruri, totul în lumea 
pământeană nefiind decât o reflectare a lumii cereşti (I, 
207b-2082). 


PROCREAŢIA ŞI FAMILIA 


Aşa cum Preasfântul, binecuvântat fie numele lui, a 
înfăptuit însoţirea pe pământ a soţului cu soţia, tot astfel 
el înfăptuieşte însoţirea sufletelor pereche în tării, pentru 

ca ele să zămislească alte suflete, însufleţite şi ele de pute- 
rile sfinte ce le sunt superioare. Pentru ca toate puterile 
cereşti să găsească suflete pe care să le însuflețească, tre- 
buie ca numărul acestora să fie mare, iar pentru ca numărul 
acestora să fie mare, trebuie ca trupurile să se înmulțească 
pe pământ; în acest fel, binecuvântările vin din cer spre 
pământ. 

De aceea Preasfântul, binecuvântat fie numele lui, l-a 
creat pe om, pentru ca acesta să-şi urmeze calea şi, după 
pilda Cerului, să nu lase izvorul să sece. Oricine lasă să 
sece izvorul său face ca apele din ceruri să sece şi ele, după 
cum stă scris în Cartea sfântă: „Apele mării se retrag; fluviile 
îşi părăsesc albiile şi seacă” (Iov, LIX, 11). Întrucât omul 
pământesc este făurit după chipul şi asemănarea omului 
ceresc, reiese că cel care lasă să sece izvorul său şi care nu 
face roade pe pământ - fie că nu vrea să-şi ia femeie, fie că 
se însoţeşte cu o femeie stearpă, fie că trăieşte cu femeia sa 
împotriva naturii - săvârşeşte o crimă de neiertat. Acestuia 
i se potrivesc cuvintele Scripturii: „Greşeala nu mai poate 
fi reparată niciodată” (Ecclesiastul, 1, 15). Când cineva şi-a 
luat femeie şi nu a putut avea copii, fratele său trebuie să-i 
răscumpere greşeala, căsătorindu-se cu ea, pentru a-i oferi 
urmași aceluia. Bărbatul care moare fără urmași nu poate 
avea parte de viața viitoare; sufletul său nu va intra în tem- 
plul ceresc, iar chipul său va fi şters din ţinutul unde 
sălășluiesc sufletele, după cum stă scris: „Iar acest suflet va 
pieri din fața mea; căci eu sunt Domnul Dumnezeu” (Le- 
viticul, XXII, 3). 

De aceea Preasfântul, binecuvântat fie numele lui, i-a 
hărăzit unui asemenea suflet un salvator, care să-l ferească 
de diavol; acest salvator este chiar fratele răposatului, după 
cum stă scris în Scriptură: „De vor trăi fraţii împreună şi 

unul din ei va muri, fără să aibă fiu, femeia celui mort să 
nu se mărite în altă parte după străin, ci cumnatul ei să 
intre la ea, să şi-o ia soţie şi să trăiască cu ea. Întâiul născut 
pe care-l va naşte ea să poarte numele fratelui lui cel mort, 
pentru ca numele acestuia să nu se şteargă din Israel." 
(Deuteronomul, XXV, 5-6). De aceea Iuda îi spune fiului 
său: „Căsătoreşte-te cu femeia fratelui tău şi trăieşte cu ea, 
pentru ca să-i faci copii fratelui tău” (Geneza, XXVIII, 8). 
Căci sufletul celui care nu a avut copii pe pământ nu se va 
înfăţişa în faţa Preasfântului, binecuvântat fie numele lui, 
ci va rămâne în afara cerului, căci nu a fost socotit vrednic 
să îmbogăţească lumea cu o lumină, în timp ce sălășluia în 
acel trup (I, 1866-1872). 

Stă scris la Scriptură: „lar Domnul i-a binecuvântat şi 
le-a zis: Creşteţi şi vă înmulţiţi”. Această poruncă înseamnă 
că oamenii trebuie să zămislească şi să crească copii, pentru 
a răspândi pe pământ slava Numelui sfânt în toate colțurile 
lui, primind în trupuri duhurile şi sufletele ce alcătuiesc 
slava Preasfântului, binecuvântat fie numele lui, atât în ceruri 
cât şi pe pământ. Cine nu respectă porunca procreării 
micşorează chipul Domnului şi îl împiedică să se pogoare 
pe pământ. 

Lipsa de suflete noi care ar trebui să coboare pe pământ 
se datorează și faptului că Şehina nu coboară în lumea 
acesta, căci sufletele sunt cele care aduc slavă Domnului 
pe această lume, după cum stă scris: „Mulțimea poporului 
face gloria Regelui, iar un număr mic de supuși ar fi o mare 
ruşine pentru acesta” (Pilde, XIV, 28). Doar printr-un 
număr sporit de suflete îl putem atrage pe Rege în lumea 
noastră; noi împuţinăm chipul Domnului, dacă scădem 
numărul de suflete de pe pământ. Bărbatul care se înfrâ- 
nează să procreeze este la fel de vinovat ca şi în cazul în 

care ar fi făcut vărsare de sânge, căci el împiedică reprodu- 
cerea unui chip pământean, făcut după chipul şi asemă- 
narea Domnului, căci ştim din Cartea sfântă că omul este 
făurit după chipul şi asemănarea lui Dumnezeu. Din acest 
motiv omul trebuie să urmeze poruncile divine şi să pro- 
creeze, pentru a răspândi slava lui Dumnezeu în toate 
colțurile lumii (1, 2735). 

Stă scris în Cartea sfântă: „Iată, fiii sunt moştenirea 
Domnului, răsplata rodului pântecelui.” (Psalmi, CXXVII, 
3). Prin aceste cuvinte, Scriptura vrea să spună că, pentru 
a ne bucura de moştenirea Domnului şi pentru a ne uni cu 
Fiinţa cerească şi a nu ne mai despărţi de ea, trebuie să 
naştem copii, căci cel ce a fost găsit vrednic de a zămisli un 
copil în lumea pământească va putea intra în templul 
ceresc de pe lumea cealaltă. Lucrurile bune și folositoare 
pe care copiii le vor face în lumea noastră îi vor fi de folos 
tatălui în lumea cerească, făcându-l vrednic să se bucure 
de moştenirea lui Dumnezeu. 

Dar ce înţeles au cuvintele „moştenirea lui Dumne- 
zeu”? Este vorba despre pământul vieţii, numit când 
„pământul lui Israel”, când „pământul vieţii”. Regele David 
este cel care l-a numit „moştenirea lui Dumnezeu”, după 
cum stă scris la Scriptură: „Căci ei m-au izgonit astăzi, ca 
să nu mai locuiesc deloc în moştenirea lui Dumnezeu, 
spunându-mi: Du-te la zeii străini” (I, Regi, XXXVI, 19). 
De aceea Scriptura spune: „Moştenirea lui Dumnezeu 
sunt fiii... Căci fiii vor fi cei care vor avea parte de moşte- 
nirea lui Dumnezeu. Iar Scriptura adaugă după aceea: „... 
răsplata rodului pântecelui”. Căci răsplata tatălui în ceruri 
este pe măsura purtării fiilor, roade ale pântecelui (I, 115*- 
115b). 


MILA 


MILA ŞI ÎNDURAREA DIVINĂ 


Ce spune Scriptura după ce vestea cea bună a naşterii 
lui Isaac i-a fost anunţată lui Avraam? Scriptura spune: 
„Aceştia au plecat din acel loc şi şi-au îndreptat ochii către 
Sodoma” (Geneza, XVIII, 16). Rabi Eleazar a spus: „Tre- 
buie să observăm cât de mare este grija celui Preasfânt, 
binecuvântat fie numele lui, pentru oameni în general şi 
pentru toţi cei care merg pe calea cea dreaptă, căci, chiar 
atunci când încercările vieţii sunt de neocolit, Dumnezeu 
îi dă celui care-l iubeşte ocazia de a face fapte bune, pen- 
tru a-l pune la adăpost de necazurile vieţii. Căci noi ştim 
de la tradiție că Preasfântul, binecuvântat fie numele lui, 
atunci când iubeşte pe cineva, îi face un dar, înainte ca 
încercările să i se pună în cale. În ce constă acest cadou? 
Dumnezeu îi trimite în cale un sărac, pentru ca el să-şi 
reverse mila asupra acestuia; şi, datorită acestui act de 
milă, el îşi atrage îndurarea ce emană din partea dreaptă...” 

Mai trebuie să observăm că, atunci când Preasfântul, 
binecuvântat fie numele lui, a hotărât să pedepsească Sodo- 
ma, el i-a făcut lui Avraam un dar asemănător, oferindu-i 
ocazia de a fi milostiv faţă de trei oaspeţi, căci doar prin 
ospeţia lui Avraam a putut Lot, nepotul său, să scape de 
nenorocire, după cum stă scris în Cartea sfântă: „Dar, 
când a stricat Dumnezeu toate cetăţile din părţile acelea, 
şi-a adus aminte Domnul de Avraam şi a scos pe Lot afară 
din prăpădul cu care a stricat Dumnezeu cetăţile, unde 
trăia Lot” (Geneza, XIX, 29). lată, Scriptura nu spune: 

„Dumnezeu şi-a adus aminte de Lot”, pentru că acesta a 
fost salvat de la pieire doar datorită meritelor lui Avraam. 

Dar ce înseamnă cuvintele: „Şi Dumnezeu şi-a adus 
aminte de Avraam”? Domnul şi-a amintit de faptele bune 
şi de ospeţia lui Avraam arătată îngerilor trimişi de el. Tot 
astfel, atunci când omul se dovedeşte a fi milostiv faţă de 
aproapele său, el se pune la adăpost de necazurile şi primej- 
diile care bântuie prin lume, căci Preasfântul, binecuvântat 
fie numele lui, îşi aminteşte de mila acelui om. Orice act 
de milostenie ajunge în ceruri, iar într-un timp al deznă- 
dejdii, Preasfântul, binecuvântat fie numele lui, îşi aminteşte 
de el, după cum stă scris în Cartea sfântă, în Pilde, XI, 4: 
„lar milostenia vă va salva de la moarte” (I, 1042). 


SEMNUL CERESC 


În cartea regelui Solomon, am întâlnit misterul urmă- 
tor: „Oricine încearcă un sentiment de milă faţă de un om 
sărman va avea întotdeauna întipărită pe față pecetea cu 
care a fost însemnată fața primului om”. Atâta vreme cât 
omul va purta pe față semnul lui Adam, el va stăpâni toate 
creaturile pământului, după cum stă scris în Cartea sfântă: 
„Groază şi frică de voi să aibă toate fiarele pământului; 
toate păsările cerului, tot ce se mişcă pe pământ și toți 
peştii mării; căci toate acestea vi le-am dat la îndemână” 
(Geneza, IX, 2). Aceasta este singura lege impusă de Creator 
tuturor animalelor şi ţinută de acestea în mod instinctiv 
- să se teamă de orice om care poartă pe faţă semnul cu 
care a fost marcată faţa lui Adam. 

Atâta vreme cât omul se milostiveşte de cei săraci, el 
va păstra acest semn pe fața lui. Dar de unde ştim noi 
acest lucru? Noi ştim de la pilda cu Nabucodonosor. Chiar 
dacă a avut visul pe care îl cunoaștem, nu a fost lovit de 
niciun rău, iar visul nu s-a împlinit câtă vreme a fost mi- 

lostiv cu cei săraci şi năpăstuiți; dar, de îndată ce a încetat 
să-i mai ocrotească pe săraci, i s-a întâmplat ceea ce a fost 
scris la Scriptură: „Abia rosti regele aceste cuvinte, că s-a 
auzit un glas în ceruri: ţie, rege Nabucodonosor, ţi se 
spune: Regatul s-a luat de la tine” (Daniel, IV, 28). Lucrul 
acesta vrea să însemne că lui Nabucodonosor i s-a şters 
semnul ceresc de pe faţă şi a încetat să mai fie om, căci în 
versetul următor se spune: „...Şi dintre oameni vei fi izgonit, 
vei locui cu animalele câmpului şi vei paşte iarbă” (I, 130). 


PÂINEA SPIRITUALĂ 


În fiecare zi cade o rouă sfântă de la Cel bătrân de zile 
şi, datorită ei, toate plantele din livada sfântă a poamelor 
sunt binecuvântate. Aceasta ajunge şi la creaturile de pe 
pământ, iar îngerii se hrănesc fiecare cu ea, în funcţie de 
gradul lor, după cum este scris în Cartea sfântă: „Omul va 
mânca pâinea îngerilor” (Psalmi, LXXXVII, 15). Această 
rouă numită mana a fost hrana israeliților în vremea pribe- 
giei lor prin deșert. Rabi Şimon a zis: „Sunt mulți oameni 
în zilele noastre care se hrănesc în continuare cu pâinea 
îngerilor”. Dar cine sunt acei oameni? 

Trebuie să observăm că, atunci când poporul lui Israel 
a început să-l slujească pe Regele sfânt, în urma semnului 
Legământului, el a fost găsit vrednic de a fi hrănit cu o pâine 
superioară celei pe care o mâncase până atunci. La ieşirea 
sa din Egipt, poporul lui Israel a mâncat azima, dar după 
aceea a fost găsit vrednic de a mânca din pâinea cerului, 
după cum stă scris în Scriptură: „Vă voi arunca pâine din cer. 
lar pâinile cădeau într-adevăr din ceruri” (Exodul, XVI, 4). 
Ei bine, teologii care se consacră studiului Legii se hrănesc 
cu pâine care cade din cer. Dar ce este această pâine? Este 
pâinea despre care Scriptura zice: „Înţelepciunea îi dă viaţă 
celui care o posedă” (Ecclesiastul, VII, 11). 

Rabi Eleazar a întrebat: „Întrucât Israel a fost găsit 
vrednic de a se înfrupta din pâinea cerului, de ce era mai 
nevolnic decât alte popoare? Nu ar fi mai drept ca cei ce se 
hrănesc cu pâine cerească să fie mult mai puternici decât 
alţii?” Rabi Şimon i-a răspuns: „Întrebarea ta are temei. 
Dar trebuie să observăm că orice hrană a oamenilor tot din 
ceruri vine. Hrana obișnuită este produsă prin lucrarea co- 
mună a cerului cu pământul; este o hrană grosieră şi grea. 
Însă hrana cea mai delicată vine din ţinutul asprimii şi 
aceasta i-a fost dată poporului lui Israel la ieşirea sa din 
Egipt. Astfel, hrana lui Israel în deşert a venit din regiunea 
superioară denumită „Cer”. Această hrană este într-atât de 
subtilă, încât întăreşte mai degrabă sufletul decât trupul, cu 
care de altfel nu are nicio afinitate. Această hrană este 
numită „pâinea îngerilor”, pentru că, fiind lipsiţi de trupuri, 
îngerii îşi întăresc doar duhul. Iată de ce teologii sunt mult 
mai slabi decât ceilalți oameni, căci ei folosesc o hrană care 
întăreşte sufletul şi o neglijează pe cea care întăreşte trupul. 
Preafericită este soarta drepţilor despre care Scriptura a zis: 
„Înţelepciunea îi dă viaţă celui care o posedă”. Preafericit 
este trupul care poate trăi cu hrana pentru suflet!”. 

Rabi Eleazar l-a întrebat pe părintele său: „Dar ce tre- 
buie să facem pentru a căpăta hrana sufletului?” Rabi 
Şimon i-a răspuns: „La fel cum hrana noastră cea de toate 
zilele este rodul colaborării dintre cer şi pământ, vom obţine 
hrana spirituală, care nu este produsă decât prin lucrarea 
cerului, oferindu-le săracilor hrana trupului ce le lipseşte. 
Acesta este, de fapt, şi înţelesul cuvintelor Scripturii: „Omul 
milostiv îi face bine sufletului său” (Pilde, XI, 17). Oricine 
le va da săracilor hrană pentru trup va obţine în schimb, 
din ceruri, hrană pentru suflet” (II, 61P-622). 


STUDIUL LEGII 


ORA DE STUDIU 


Rabi Eleazar a zis: „La primul ceas al nopţii, îndată ce 
ziua a luat sfârşit, iar soarele s-a dus la culcare, îngerii, 
păstrând cheile porţilor prin care trece soarele, vor închide 
cele douăsprezece porţi care rămân deschise pe durata 
zilei. Atunci răsună un glas în cer, care-i adună pe toţi 
aceşti paznici ai porţilor. Ei se adună şi suie în ceruri în 
linişte, fără ca vreunul dintre ei să deschidă gura. Acesta 
este momentul în care îngerii însărcinaţi să adune glasurile 
produse de faptele oamenilor străbat lumea în zbor. Luna 
începe să-şi reverse lumina pe pământ, iar îngerii sună 
din trâmbițe; primul sunet este uniform, iar al doilea este 
unul spart, care seamănă cu o plângere. După ce trec câte- 
va clipe, ei sună a doua oară din corn şi apar cete numeroase 
de îngeri care înalță imne şi cântece de slavă în faţa Dom- 
nului lor; atunci începe judecarea lumii. La miezul nopţii, 
atunci când se trezesc cocoşii, vântul, care suflă dinspre 
nord-est, se opreşte brusc datorită curentului de îndurare 
divină ce soseşte din sens invers, dinspre sud. Atunci vine 
ceasul când Preasfântul, binecuvântat fie numele lui, se 
arată dinaintea drepţilor din Grădina Edenului. Prea- 
fericită este soarta celui care se trezeşte la această oră, 
pentru a se consacra studiului doctrinei, căci Preasfântul, 
binecuvântat fie numele lui, cât şi toţi drepţii din Grădina 
Edenului, îi ascultă glasul, după cum stă scris la Scriptură: 
„O, tu, care locuiești în Grădină, prietenii tăi sunt gata să 

te asculte; fă-mă să aud vocea ta!” (Cântarea cântărilor, 
VIII, 13). Dar mai există ceva: Preasfântul, binecuvântat 
fie numele lui, îl acoperă pe cel ce se trezește la miezul 
nopţii pentru a se dedica studiului doctrinei cu o rază a 
îndurării sale divine, care îi va fi înger de pază pe această 
lume. Căci toţi îngerii din cer şi de pe pământ sunt obligaţi 
să-l păzească pe cel acoperit de raza îndurării divine, după 
cum stă scris în Psalmi, XLII, 9: „Domnul Dumnezeu îşi 
trimite îndurarea pe timpul zilei; iar eu îi voi cânta lui o 
cântare pentru îndurarea divină, pe timpul nopţii” (I, 922). 


TEMELIA LUMII 


Un rege care ar voi să-şi construiască un palat nu ar 
putea înfăptui lucrul acesta fără să folosească un arhitect, 
dar atunci când palatul va fi construit, nu spunem: „acesta 
este palatul cutărui arhitect”, ci „acesta este palatul regelui 
cutare”, chiar dacă arhitectul este cel care l-a construit. Tot 
aşa şi Preasfântul, binecuvântat fie numele lui, s-a folosit 
de Legea care exista cu două mii de ani înainte de crearea 
lumii, pentru a clădi universul. Iar astăzi, noi nu spunem 
„lumea Legii”, ci „lumea lui Dumnezeu”. Acesta este şi înţe- 
lesul cuvintelor următoare din Scriptură: „Cerurile au fost 
create prin Cuvântul lui Dumnezeu” (Psalmi, XXXIII, 6). 

Dumnezeu a privit cuvintele Scripturii: „Elohim a 
creat cerul şi pământul”, şi a creat cerul şi pământul. A mai 
citit cuvintele: „Elohim a zis: să fie lumină, și a creat lu- 
mina. Acesta este înţelesul cuvintelor Scripturii: „Eram 
aproape de el, ca arhitect” (Pilde, VIII, 30). Scriptura 
sfântă este cea care a îndeplinit rolul de arhitect pe lângă 
Dumnezeu. Dar cuvintele cu ajutorul cărora lumea a fost 
creată nu au fost întărite decât în momentul în care Dom- 

nul l-a creat pe om, pentru ca acesta să se dedice studiului 
Legii, căci doar prin studiul Legii poate exista lumea. 

Aşadar, oricine se dedică studiului Legii este — dacă 
putem spune aşa — fundamentul întregii lumi. Preasfân- 
tul, binecuvântat fie numele lui, a creat lumea cu ajutorul 
Legii, iar omul susţine lumea tot cu ajutorul Legii. Rezultă 
aşadar că această creaţie a lumii, cât şi dăinuirea ei, se da- 
torează doar Legii. Aşadar, preafericită este soarta celui 
care se dedică studiului Legii, căci el susține lumea, fiind 
temelia acesteia! (II, 161:-161b). 


STUDIUL ŞI CUGETAREA 


O, fii ai celui Prea Înalt, o, voi, care alcătuiți elita lumii 
şi care sunteţi precum miezul de nucă, adunaţi-vă pentru 
a învăţa, căci aurora străluceşte deja. În fiecare zi un înger 
de văpaie se iveşte în Grădină; el poartă pe aripile sale trei 
furci cu dinţi ascuţiţi ca sabia; în mâna dreaptă ţine cheile 
tezaurului. El strigă cu putere şi spune: „Cei dintre voi a 
căror faţă a fost iluminată, care au intrat şi au ieşit și care 
s-au contopit în Arborele Vieţii şi legat de rădăcinile sale, 
care au mâncat fructe mai dulci ca mierea, aceştia vor 
dobândi viață pentru sufletul lor şi vindecare pentru trup. 
Ei vor fi la adăpost de gândurile rele, de cugetarea care 
minte Arborele Vieţii şi care pângăreşte râurile şi izvoa- 
rele, izvoarele lui Israel, de cugetarea ce provoacă moartea 
omului, îi putrezeşte trupul şi-l slăbeşte. Cugetarea cea 
spurcată zămisleşte arborele minciunii; cugetarea cea strica- 
tă aduce stricăciune în rânduiala lucrurilor; atunci Arborele 
Vieţii se îndepărtează și lasă locul Copacului morţii. Din 
pricina acestuia, sufletul se desprinde de Arborele Vieţii, 
pentru a se contopi cu arborele morții, care nu are crengi. 

Acest suflet nu va cunoaşte niciodată fericirea, căci va 
sălășlui într-un copac sterp şi fără sevă. Fructele acestui 
copac sunt amare precum absintul; la ele fac aluzie versetul: 
„Va fi ca un copac stingher în pustie, care nu cunoaşte 
zilele ploioase” (Ieremia, XVI, 6). 

Dar cel care se însoţeşte cu Arborele Vieţii şi se leagă 
de crengile sale îi va mânca roadele. Toate binecuvântările 
şi toată sfințenia vor emana de la acesta; va dobândi viață 
pentru suflet şi sănătate pentru trup. Despre acest om, 
Scriptura zice: „Va fi ca un copac sădit pe malul unui râu şi 
care-şi întinde rădăcinile în apă; acestuia nu-i va fi frică de 
arşiţa verii, căci ramurile sale vor fi întotdeauna verzi” 
(leremia, XVI, 8). Toate depind pe lumea asta de cugetare 
şi de intenţie, după cum spune un verset din Leviticul, XI, 2: 
„Sfinţiţi-vă şi veţi deveni sfinţi” (I, App., 91). 


VORBELE DREPȚILOR 


Cuvintele rostite de cei cu frica lui Dumnezeu sunt 
culese de îngerii sfinți din ceruri care îi împodobesc coro- 
ana Regelui suprem. Acesta contemplă cuvintele şi le aşează 
când în coroana sa ca podoabe, când pe genunchi şi se 
desfată cu ele. În cartea lui Enoh putem citi următoarele: 
„Mai întâi, vorbele rostite de cei drepţi îi împodobesc 
coroana lui Dumnezeu, apoi ele se preschimbă și iau înfă- 
ţişarea celui care le-a rostit, iar Preasfântul, binecuvântat 
fie numele lui, vorbeşte cu omul acela; în sfârşit, aceste 
cuvinte sunt înscrise în cartea amintirilor, pentru a ră- 
mâne acolo întru veşnicie, fără a fi şterse vreodată”. 

Dar ce înseamnă cuvintele: „Care privesc numele 
său?”. Aceste cuvinte îi desemnează pe oamenii care caută 
în Lege misterul Numelui sfânt şi înţelepciunea. În viziu- 


ISRAEL ŞI MESIA 227 
nea lui Ezechiel, se spune că deasupra Tronului putem 
vedea ceva asemeni chipului unui om. Scriptura foloseşte 
termenul „asemeni”, pentru a arăta că nu este vorba despre 
un chip real. Această viziune se aplică tuturor cuvintelor 
de înţelepciune care, ajunse în ceruri, iau înfăţişarea unui 
om. lar voi, tovarăşi întru învăţarea doctrinei, voi aţi fost 
găsiți vrednici de a vă vedea cuvintele suind în ceruri şi 
împodobind coroana lui Dumnezeu. De îndată ce v-am 
întâlnit mi-am dat seama că vorbele voastre se vor înălța în 
tării, căci chipul vostru avea forma desăvârşită a unui chip 
omenesc ce se asemăna cu chipul ceresc” (II, 2172-217b). 

Rabi Şimon şi-a început una dintre prelegerile sale 
zicând: „Am pus cuvintele mele în gura ta şi te-am ocrotit 
cu umbra mâinii mele, pentru a întemeia cerurile și crea 
pământul” (Isaia, II, 16). Aceste cuvinte ale Scripturii ne 
fac să înţelegem cât de important este ca omul să se dedice 
zi şi noapte studiului învăţăturii tainice. Căci Preasfântul, 
binecuvântat fie numele lui, ascultă glasul celor care se ocupă 
cu studiul doctrinei şi creează un cer nou cu ajutorul 
fiecărui cuvânt ce conţine o idee nouă pentru a explica 
doctrina. 

Noi ştim din tradiţie că, în momentul în care cuvântul 
ce ascunde o idee nouă privitoare la doctrină iese din gura 
unui om, această vorbă se înalță la ceruri şi se înfăţişează 
în faţa Preasfântului, binecuvântat fie numele lui, iar acesta 
o ia, o sărută şi o împodobeşte cu şaptezeci de coroane 
făurite din literele ce compun numele divin. Dar cuvântul 
ce conţine o nouă explicaţie a Înţelepciunii mistice (Hokh- 
mah) se aşează pe capul dreptului şi dăinuie acolo veşnic; 
de aici, cuvântul îşi ia zborul, străbate şaptezeci de mii de 
lumi şi se înalță până la Străbunul străbunilor. Or, fiindcă 
toate cuvintele Celui bătrân de vreme vin de la Înţe- 


228 CARTEA STRĂLUCIRII 


lepciunea mistică și sunt depuse în tezaure secrete, cuvân- 
tul celui care ascunde o idee nouă privitoare la doctrină se 
va alătura cuvintelor Celui bătrân de vreme. 

Cuvântul își va lua apoi zborul şi va sui în cele opt- 
sprezece lumi misterioase, despre care se spun următoarele 
în Scriptură: „Pe care ochiul nu le vede, ci doar tu singur, 
Dumnezeul meu” (Isaia, LIV, 4). Ele zboară apoi întregite 
şi completate în faţa Celui bătrân de zile. Atunci acesta 
alege cuvântul care i-a plăcut cel mai mult, îl ia și-l 
împodobeşte cu trei sute șaptezeci de mii de coroane. 
Atunci cuvântul zboară în prezența Celui bătrân de vreme 
şi, coborând din nou, devine un cer. Astfel se face că toate 
cuvintele care ascund idei noi privitoare la doctrină, con- 
cepute de mintea omului, se preschimbă în tot atâtea 
ceruri noi în faţa Străbunului, care le denumeşte „ceruri 
noi”, adică ceruri create cu ajutorul ideilor noi ce emană 
din ştiinţa esoterică. 

În ceea ce priveşte cuvintele ce ascund idei noi despre 
învățătura tainică, odată ieşite din gura omului, ele se 
înfăţişează dinaintea Celui bătrân de vreme şi, reieşind de 
aici, se preschimbă în tot atâtea „pământuri ale vieţii”. 
Dar, în loc să formeze corpuri separate, acestea se unesc 
într-un singur corp în momentul în care părăsesc locuinţa 
cerească a Preasfântului, binecuvântat fie numele lui, şi 
înfăşoară pământul nostru unic, care se vede astfel reîn- 
noit şi recreat, datorită acestor cuvinte ce ascund o idee 
nouă despre doctrină. Tocmai la aceste noi ceruri fac aluzie 
cuvintele următoare din Scriptură: „Într-adevăr, precum 
cerul cel nou şi pământul cel nou pe care le voi face, zice 
Domnul, vor rămânea înaintea Mea, aşa va dăinui tot- 
deauna seminţia voastră şi numele vostru.” (Isaia, LXVI, 
22). Scriptura nu spune „pe care le-am făcut”, la timpul 

trecut, ci „pe care le voi face”, deoarece creaţia continuă, 
iar pământul se reînnoieşte mereu, datorită cuvintelor 
rostite de către om, care cuprind în ele noi concepţii privi- 
toare la doctrină. De altfel cerurile au fost făcute prin cu- 
vântul lui Dumnezeu, după cum stă scris în Cartea sfântă, 
în Psalmi, XXXIII, 6. La fel şi oamenii, creează ceruri noi 
cu ajutorul cuvintelor lor (I, 4-52). 


STUDIUL DOCTRINEI ŞI VREMURILE 
FĂGĂDUITE 


„Iar cărturarii vor arde precum focurile (Zohar) cerului” 
(Daniel, XII, 3). Profetul face o aluzie la cartea Zoharului 
care reflectă lumina Maicii supreme, izvor al căinţei. Isra- 
eliții care vor studia cartea ta vor gusta fructe din Arbo- 
rele Vieţii şi nu va mai fie nevoie să fie puşi la încercare. 
Doar cu ajutorul Zoharului israeliţii vor fi mântuiţi şi 
eliberaţi din exil; atunci se vor împlini vorbele Scripturii: 
„lar Domnul Dumnezeu va fi singura lor călăuză şi nu vor 
mai fi zei străini” (Deuteronomul, XXXII, 12). În acele 
vremuri, poporul lui Israel nu va mai depinde de Arborele 
binelui și răului; nu va mai fi supus Legii care spune ce 
este permis şi ce este interzis, ce este curat şi ce este necu- 
rat. Căci natura noastră în acele vremuri ne va veni din 
partea Arborelui Vieţii şi nu vor mai fi necazuri ce vin de 
la demoni și nici certuri ce ţin de partea necurată, după 
cum stă scris în Zaharia, XIII, 2: „Voi face să dispară de pe 
fața pământului duhul necurat” (III, 1245). 


MESIA 


CERESCUL DAVID 


Rabi Abba a spus: „Şi a zis regele David: Întoarce-ţi 
faţa către mine şi fii milostiv; dă-i putere slujitorului tău” 
(Psalmi, LXXXVI, 16). De ce voia regele David ca Dum- 
nezeu să-şi întoarcă faţa către el? Oare Dumnezeu nu are 
alte lucruri mult mai frumoase către care să-și întoarcă 
faţa? O tradiţie ne învaţă că la Dumnezeu există un alt Da- 
vid, conducător peste numeroase oști şi legiuni cereşti şi 
că, atunci când Domnul voieşte să împartă îndurare în 
lume, îl priveşte pe acest David, iar chipul său se luminează. 
Atunci luminează întreg universul şi dă viaţă lumii. 

Frumuseţea acestui David din ceruri iluminează toate 
lumile. Capul său de aur este împodobit cu şapte diademe 
de aur, după cum a mai fost spus. Doar prin acest David 
ceresc iubirea şi mila se revarsă peste toate ordinele ierar- 
hiei cereşti. Tocmai despre acest David spune Scriptura 
următoarele: „Era blond, era frumos şi avea ochi verzi”. 
Este vorba despre acel David ceresc pe care Domnul îl 
iubeşte. Cartea sfântă mai spune: „Domnul zice: iată mireas- 
ma ce o răspândește fiul meu, asemănătoare celei unui 
câmp pe care l-am binecuvântat” (III, 842). 


MESIA ÎN ŞCOALA CEREASCĂ 


Rabi Methibtha a văzut pe frontonul unui turn urmă- 
torul verset inscripționat: „Numele Domnului este un 
turn puternic; dreptul care va intra în el va găsi adăpost 

într-o cetate întărită” (Pilde, XVIII, 10). Există un turn care 
se înalță deasupra tuturor celorlalte, căci este simbolul Le- 
gii. Acolo vine o pasăre care-l înalță şi îl aşază între aripile 
Heruvimilor; chiar dacă vârful turnului atinge cerul, el se 
află între aripile Heruvimilor. Turnul are trei sute de porţi, 
iar în poarta din mijloc se află lumina, sulurile Legii, în 
care regele lui Israel va citi pasajul care începe cu vorbele: 
„Adună”. Acest rege va fi Regele Mesia, şi nu un altul. Prea- 
fericiți fie drepţii care îi vor auzi vocea blândă şi vor asculta 
revelaţiile misterelor Legii, în ziua de Sabat şi de sărbători! 

Atunci când tovarășii lor vor voi să suie în tării pentru 
a intra la şcoala cerească, ei se vor aduna în jurul Regelui 
Mesia care le va explica misterul celor zece cuvinte. Când 
porţile turnului se vor deschide, Heruvimii îşi vor întinde 
aripile şi vor răspândi lumina cerească, strigând: „Ah, cât 
de mare este fericirea pe care ai pus-o deoparte pentru cei 
ce nădăjduiesc întru tine!” (Psalmi, XXXI, 19). Când porți- 
le se închid şi sulurile Legii sunt duse la loc în Tabernacol, 
din ceruri se răspândește o lumină alcătuită din patru culori, 
pe care nimeni nu o poate contempla în afară de Mesia. 
Heruvimii tac atunci, iar turnul zburător se întoarce la 
locul său, în mijlocul celorlalte turnuri. Deasupra acestei 
porţi din mijloc se găseşte o coroană din aur fin, foarte 
prețioasă, invizibilă astăzi, care este împodobită cu neste- 
mate de toate felurile. Ea va fi aşezată pe fruntea lui Mesia. 
Atunci când Mesia urcă în acest turn, apar două aripi ce 
poartă coroana. Când el începe să citească din Lege, se 
deschide o altă poartă prin care iese porumbelul lui Noe 
ce poartă în cioc coroana şi o ţine deasupra capului Rege- 
lui Mesia, după cum stă scris în Scriptură: „Iu vei pune pe 
fruntea lui o coroană de aur” (Psalmi, XXI, 4). Atunci când 
Regele Mesia citeşte Pentateuhul, apar două aripi de o parte 

şi de alta a sa, iar Regele Mesia coboară până la ultimul grad, 
având mereu coroana deasupra capului (III, 1642-1640). 


MESIA ÎN EDEN 


Rabi Şimon a început să grăiască astfel: „Stă scris la 
Scriptură: „Dacă în cale, în vreun copac sau pe pământ, 
vei găsi cuib de pasăre cu pui sau cu ouă şi mama lor va fi 
şezând pe pui sau pe ouă, să nu iei mama împreună cu puii, 
dacă vrei să fii fericit” (Deuteronomul, XXII, 6). Acest 
verset a fost deja explicat, căci ascunde o poruncă plină de 
mistere. Cei care cunosc cele treizeci şi două de căi ale 
Legii ştiu misterul ascuns în aceste cuvinte”. 

Rabi Şimon i-a spus lui Rabi Eleazar, fiul său: „Eleazar, 
trebuie să ştii că, în momentul apariției Regelui Mesia, 
vor exista numeroase semne cereşti care vor fi văzute şi 
se vor face numeroase minuni pe pământ. În Grădina 
Edenului inferior există un loc ascuns şi necunoscut de 
legiunile cereşti. Acest loc cuprinde o mie de palate as- 
cunse, de toate culorile. Nimeni nu poate intra acolo, în 
afară de Mesia. El stă deseori în Grădina Edenului, care 
este înconjurată de tronuri splendide, pe care stau drepţii. 
Mesia stă deasupra tuturor oștilor formate din sufletele 
oamenilor drepți adunaţi în jurul Grădinii Edenului. În 
prima zi a fiecărei luni și în zilele de sărbătoare, Mesia 
pătrunde în toate aceste palate. În centrul acestor palate se 
află un ţinut denumit „Eden”; este locul cel mai tainic şi 
necunoscut îngerilor; nimeni nu ajunge să-l cunoască. 
Mesia este ascuns în acel loc, până în ziua în care se va 
descoperi lumii întregi. 

În acest loc există chipul tuturor popoarelor care s-au 
alăturat pentru a-l nimici pe Israel. De fiecare dată când 

Mesia intră în acest palat, el îşi ridică ochii şi îi vede pe 
patriarhii care umblă printre ruinele casei Domnului. În 
sfârşit, Mesia o vede pe Rachela care are lacrimi în ochi. 
Preasfântul, binecuvântat fie numele lui, o mângâie, dar ea 
nu vrea să primească îndurarea lui, după cum stă scris la 
Scriptură: „...care nu se putea mângâia de pierderea lor” 
(Ieremia, XXXI, 15). Atunci Mesia își înalță glasul şi plânge, 
iar întreaga Grădină a Edenului este tulburată. Toţi credin- 
cioşii care se află acolo plâng împreună cu el. Mesia începe 
să geamă şi să plângă a doua oară, în aşa fel încât şi cerul 
desfășurat deasupra Edenului este tulburat, cât şi cele cinci- 
sprezece milioane de îngeri care locuiesc în acest cer. 
Plânsetul lor ajunge până la tronul suprem. 

Atunci Preasfântul, binecuvântat fie numele lui, îi face 
semn „păsării” să intre în cuibul de unde iese Mesia. Acolo 
se petrec lucruri care sunt mai presus de înţelegerea ome- 
nească. Vedem apoi trei chipuri pe tronul suprem, printre 
care se găsesc cel al „păsării? şi cel al lui Mesia, căci toți 
urcă la ceruri. Preasfântul, binecuvântat fie numele lui, 
cere atunci „pasării” şi lui Mesia să distrugă în lume re- 
galitatea păcătoasă, să răzbune poporul lui Israel şi să 
răspândească în lume tot binele pe care el, Preasfântul, 
binecuvântat fie numele lui, l-a rezervat oamenilor. Apoi 
„pasărea” şi Mesia se întorc la locuinţele lor. Dar Mesia va 
fi din nou ascuns după apariţia sa în acelaşi loc ca mai 
înainte (II, 82). 


SUFERINŢA LUI MESIA 


Sufletele din paradisul terestru merg, de fiecare Sabat 
şi de fiecare sărbătoare a Neomeniei, să viziteze ţinutul 
numit „Zidurile Ierusalimului”, unde stau mai mulţi îngeri 
păzitori, după cum stă scris: „Pe zidurile tale, o, lerusalime, 

am pus îngeri păzitori” (Isaia, LXII, 6). Sufletele nu pot 
pătrunde în acest ţinut, atâta vreme cât nu au fost purifi- 
cate. La reîntoarcerea în paradis, sufletele zboară din nou 
să vadă trupurile păcătoşilor atunci când sunt pedepsite. 
După care merg să-i vadă pe cei suferinzi, pe cei bolnavi şi 
pe cei ce au fost urgisiți din cauza credinţei. După ce i-au 
vizitat pe toţi aceşti oameni aflaţi în suferinţă, sufletele se 
duc la Mesia să-i spună ce au văzut. Atunci când îi aduc la 
cunoştinţă nenorocirile pe care poporul lui Israel le îndură 
în exil şi când îi spun că există atâţia păcătoşi în rândurile 
lui Israel ce nu vor să-l recunoască pe Domnul, Mesia își 
face auzită vocea şi plânge la creștetul păcătoşilor, după 
cum stă scris: „EI a fost copleşit de nelegiuirile noastre; el 
a fost acoperit de rănile pricinuite de plânsetele noastre” 
(Isaia, LIII, 5). Apoi sufletele se întorc la locul lor. 

În paradis există un palat care poartă numele de „pala- 
tul bolnavilor”. Mesia intră în acest palat şi cheamă la el 
toate bolile, toate durerile și suferinţele şi toate grijile şi le 
cere să se abată asupra sa. Dacă nu ar fi fost însărcinat să 
sufere el însuși toate pedepsele meritate de Israel, niciun 
om nu ar fi putut îndura ravagiile pricinuite de păcatele pe 
care le-a săvârşit; de aceea Scriptura spune următoarele 
cuvinte: „El s-a împovărat pe sine cu suferinţele noastre”. 
Atâta vreme cât Israel locuia în Ţara Sfântă şi aducea sacrificii 
Domnului, el era scutit de toate bolile şi de toate grijile, 
datorită jertfelor făcute. Acum însă Mesia este cel care 
poartă suferinţele şi durerile întregii lumi (II, 2122). 


MESIA ŞI PATRIARHII 


Stă scris la Cartea sfântă: „lată că Sluga Mea va pro- 
păşi, Se va sui, mare Se va face şi Se va înălța pe culmile 
slavei!” (Isaia, LII, 13). Preafericită soarta acelor drepţi 


236 CARTEA STRĂLUCIRII 


cărora Preasfântul, binecuvântat fie numele lui, le va desco- 
peri căile virtuţii, pentru ca ei să meargă pe ele. Trebuie să 
observăm că acest verset ascunde un mister suprem. 
Atunci când Preasfântul, binecuvântat fie numele lui, a 
creat lumea, a făcut luna mai mică decât soarele, pentru că 
ea nu are lumină proprie. Întrucât luna s-a resemnat cu voința 
Stăpânului ei, acesta i-a acordat favoarea de a reflecta lumina 
soarelui. Atâta vreme cât Templul exista la Ierusalim, Israel 
reflecta lumina din ceruri, aducea jertfe şi respecta ritualul 
cultului înfăptuit de preoţi, de leviţi şi de laici, strâns uniţi 
pentru a reflecta lumina. Dar, când Templul a fost distrus, 
lumina s-a preschimbat în întuneric, iar soarele nu a mai lu- 
minat luna; soarele s-a îndepărtat de ea și nu a mai luminat-o. 
Astfel se face că nu a mai fost zi fără nelegiuiri, fără sufe- 
rinţe şi dureri, după cum a fost spus mai înainte. 

Tocmai despre vremurile în care luna îşi va recăpăta 
lumina primordială vorbeşte Scriptura în cuvintele: „Slu- 
jitorul meu va propăși”. Aceste cuvinte ascund misterul 
Credinței. Acest „slujitor” va face să urce la cer mirosul jert- 
felor pământene. Scriptura adaugă apoi: „Se va sui, mare 
Se va face”, căci va fi mai strălucitor ca toate luminile, după 
cum stă scris: „Şi-l va înălța, pentru a aduce îndurarea în 
lume” (Isaia, XXX, 18). Scriptura se slujeşte de trei ter- 
meni: „înălța'”, „mare” şi „va sui pe cele mai înalte culmi”. 
Prin primul termen, Scriptura arată că el se va înălța mai 
mult decât Avraam; prin al doilea, că va fi mai mare decât 
Isaac, iar prin al treilea, că va sui pe culmi mai înalte decât 
Iacov (I, 1812-181b). 


MESIA ŞI CUNOAŞTEREA LUI DUMNEZEU 


Cunoaşterea pe care o avem despre cel Preasfânt, bine- 
cuvântat fie numele lui, este cât se poate de imperfectă, 

căci el este Sufletul sufletelor, Duhul duhurilor; el este cel 
mai mare Secret dintre toate secretele şi nu poate fi cunoscut 
decât prin acele porți deschise sufletelor. Trebuie să ob- 
servăm că există o poartă prin care trec entităţile de toate 
gradele; prin această poartă se poate cunoaște slava celui 
Preasfânt, binecuvântat fie numele lui. „Uşa cortului” în- 
seamnă Poarta dreptăţii, după cum stă scris: „Deschideţi-mi 
Poarta dreptăţii” (Psalmi, CXVIII, 19). Este prima poartă 
prin care trebuie să intrăm, pentru ca apoi toate celelalte 
porţi cereşti să ni se deschidă. 

Cel ce are norocul să intre prin această poartă va vedea 
cum şi celelalte porţi ale cerului se deschid în calea lui, căci 
toate celelalte porţi superioare depind de aceasta. Dar 
astăzi această poartă este necunoscută, pentru că poporul 
lui Israel se află în exil; astfel, şi celelalte porţi sunt închise 
şi nu putem pătrunde prin niciuna. Dar, atunci când 
poporul lui Israel va fi eliberat din exil, el se va înălța către 
toate gradele superioare. 

În acele vremuri, locuitorii pământului vor cunoaște 
preţioasele mistere ale Înţelepciunii înalte, pe care nu le-au 
cunoscut niciodată înainte, după cum stă scris în Scriptu- 
ră: „O mlădiţă va ieşi din tulpina lui lesei şi un lăstar 
din rădăcinile lui va da. Şi se va odihni peste El Duhul 
lui Dumnezeu, duhul înţelepciunii și al înţelegerii, duhul 
sfatului şi al tăriei, duhul cunoștinței şi al bunei-credinţe. 
Şi-l va umple pe El duhul temerii de Dumnezeu” (Isaia, 
XI, 1-3). 

În acele vremuri, toată lumea va recunoaşte Poarta 
din această lume, denumită „Uşa cortului”; toată lumea va 
fi gata să-l primească pe Regele Mesia, căci el este cel ce va 
judeca lumea, după cum stă scris în Isaia, XI, 4: „El îi va 
judeca pe cei sărmani cu dreptate” (I, 1030). 

VENIREA LUI MESIA 


Rabi Şimon, ridicându-şi mâinile, a strigat, plângând: 
„Nefericire celor care vor trăi în acele vremuri și prea- 
fericită soarta celor care vor fi găsiți vrednici, căci, atunci 
când cel Preasfânt, binecuvântat fie numele lui, va veni 
pentru a o vedea pe „căprioara” sai, el va judeca faptele 
tuturor oamenilor şi îi va număra pe toţi cei care şi-au su- 
pus lucrările lor celor ale „căprioarei”; dar nu va descoperi 
pe niciunul, după cum stă scris în Scriptură: „Am privit în 
jurul meu, dar nu era nimeni ca să mă ajute” (Isaia, LXIII, 
5). lar Dumnezeu le va reînnoi israeliților pedepsele. 

Însă preafericită va fi soarta celor care vor trăi acele 
vremuri şi vor rămâne tari în Credinţă, căci aceştia vor fi 
socotiți vrednici de lumina Domnului. În acele vremuri se 
vor adeveri cuvintele Scripturii: „Şi în toată ţara, zice 
Domnul, două treimi vor pieri şi vor muri, iar cealaltă tre- 
ime va fi lăsată acolo. Iar pe aceasta a treia o voi pune în foc; 
îi voi curăţi ca pe argint şi îi voi încerca cum se încearcă 
aurul. Ei vor chema numele Meu şi Eu îi voi asculta şi Eu 
voi zice: Acesta este poporul Meu, şi el va răspunde: Dom- 
nul este Dumnezeul meu!” (Zaharia, XIII, 8-9). 

De îndată ce asupra poporului lui Israel se vor abate 
pedepsele, iar celelalte popoare și toți regii se vor uni îm- 
potriva lui şi îl vor copleşi cu urgie, astfel încât ultimele 
nenorociri le vor face uitate pe cele de dinainte, o coloană 
de foc se va înălța de la cer la pământ şi va fi văzută, vreme 
de patruzeci de zile, de către toate popoarele lumii. În 
acele vremuri, Regele Mesia îşi va părăsi sălaşul său din 
Grădina Edenului, care se cheamă „cuib de pasăre”, şi se 


! Cântarea cântărilor, II, 9: „Ca o gazelă e iubitul meu sau e ca un 
pui de cerb”. „Căprioara” este poporul lui Israel. 

va arăta în ținutul Galileei. În acele vremuri, lumea va fi 
foarte tulburată şi toţi locuitorii pământului se vor as- 
cunde în peşteri şi printre stânci. Despre acele vremuri 
grăiesc cuvintele Scripturii: „lar oamenii vor intra în scor- 
burile stâncilor, în prăpăstiile şi în crăpăturile pământului, 
de frica Domnului şi de strălucirea slavei Lui, când va veni 
El ca să lovească pământul” (Isaia, II, 19). 

Galileea? a fost primul oraş distrus atunci când a fost 
dărâmat templul, dar Galileea va fi oraşul în care Mesia se 
va arăta pentru prima dată; tot din Galileea va veni decla- 
raţia de război pe care Mesia o va face lumii întregi. 

La patruzeci de zile după apariţia lui Mesia şi după ce 
coloana de foc se va ridica de la pământ la cer şi va fi 
văzută de lumea întreagă, în Răsărit se va ivi o stea stră- 
lucitoare, alcătuită din toate culorile. Această stea se va 
lupta de trei ori pe zi cu alte şapte stele aşezate în cerc în 
jurul ei. Această apariţie ce va fi văzută de toată lumea va 
dura şaptezeci de zile. Lupta pe care steaua centrală o va 
purta cu celelalte şapte stele din jurul său se va da astfel: 
proiectile de foc vor ieşi din steaua din mijloc şi le vor 
distruge pe celelalte şapte stele. Acestea din urmă vor 
dispărea în fiecare seară şi vor reapărea în fiecare dimi- 
neaţă. Luptele se vor înnoi astfel zilnic, vreme de şaptezeci 
de zile. După aceste şaptezeci de zile, steaua strălucitoare 
din mijloc va fi ascunsă, dar şi Mesia va sta ascuns timp de 


2 Deşi în text se repetă de două ori termenul „ville” care înseamnă 
oraș, în realitate Galileea (în ebraică „ha-Galil”, care înseamnă „Ținutul”) 
este o regiune întinsă, situată în nordul Israelului, împărțită în mod 
tradițional în trei părți: Galileea Superioară, Galileea Inferioară şi Gali- 
leea de Vest. În urma distrugerii Templului din Ierusalim în anul 70, 
Galileea a devenit centrul spiritual al iudaismului, loc în care s-a 
adăpostit şi Sanhedrinul, forul suprem de conducere al evreilor. Tot în 
ţinutul Galileei au fost redactate opere de mare importanţă pentru iuda- 
ism, precum Mişna şi Talmudul de la Ierusalim. (Nota trad.) 

douăsprezece luni; coloana de foc va reapărea din nou, ca 
mai înainte; Mesia va sta ascuns tocmai în această coloană. 
La capătul celor douăsprezece luni, coloana se va apărea 
din nou, iar Mesia va sui pe aceasta la cer, unde va primi 
puterea și coroana regalității. 

Când Mesia va cobori din nou din Cer, coloana de foc 
va fi văzută iarăşi de către toată lumea, ca mai înainte. În 
acele vremuri, Mesia se va arăta şi numeroase popoare i se 
vor închina. El va declara război întregii lumi. 

Tot în acele vremuri, Preasfântul, binecuvântat fie nu- 
mele lui, le va arăta puterea lui Mesia tuturor popoarelor 
lumii, iar acesta va fi cunoscut pe toată suprafaţa pămân- 
tului. Toţi regii lumii îi vor declara şi ei război lui Mesia; 
vor exista chiar şi mulți evrei apostaţi care, părăsindu-l pe 
Domnul, vor trece de partea celor care îi vor declara război 
Regelui Mesia. Vreme de cincisprezece zile, întunericul va 
potopi pământul şi o mare parte a poporului lui Israel va 
pieri în acest întuneric. Tocmai la aceste evenimente fac 
aluzie cuvintele Scripturii, din Isaia, LX, 2: „Căci iată în- 
tunericul acoperă pământul, şi bezna, popoarele” (II, 75). 

La capătul a douăsprezece luni se va înălța sceptrul lui 
Israel, adică Regele Mesia se va înălța în Grădina Edenu- 
lui. Toţi drepţii vor pune diadema pe capul său şi îl vor 
încinge cu armele alcătuite din literele Numelui sfânt. Dintre 
crengile Arborelui din Grădina Eden se va auzi o voce ce 
va glăsui astfel: „Treziţi-vă, sfinţi preaînalți; mergeţi înain- 
tea lui Mesia, căci a bătut ceasul în care Soţia cerească se 
însoţeşte cu Soţul ceresc; iar Soţul vrea s-o răzbune pe 
Soţia sa, pedepsind lumea care nu a voit să o recunoască; 
el vrea să o facă cunoscută pe Soţia sa pământului. 

Atunci toţi sfinţii din cer se vor trezi şi îl vor încinge 
pe Mesia cu arme, după cum a fost spus. Avraam va sta la 

dreapta sa, Isaac la stânga, iar Iacov, în faţa lui. Moise, 
Păstorul credincios, va dansa în fruntea drepţilor din Gră- 
dina Edenului. Mesia, înconjurat astfel de oameni drepţi, 
va intra în Palatul numit „cuibul de pasăre”. Aici va vedea 
copia chipurilor celor care au trăit în vremea nimicirii 
templului, cât şi chipurile drepţilor morţi pentru credinţă. 
El va primi în acest palat cele zece straie, denumite „veş- 
mintele răzbunării” şi se va îmbrăca cu ele. Va rămâne ascuns 
patruzeci de zile în acest palat şi nu se va arăta nimănui. 
La capătul celor patruzeci de zile, o voce din partea tronu- 
lui suprem îl va chema pe Mesia şi îl va scoate din „cuibul 
de pasăre”. Atunci Mesia va fi înălțat la cer; iar când Prea- 
sfântul, binecuvântat fie numele lui, îl va vedea îmbrăcat 
cu „veșmintele răzbunării” şi încins cu arme, îl va îmbrăţișa 
și-l va săruta pe creştet. În acel moment se vor tulbura trei 
sute nouăzeci de ceruri. 

Preasfântul, binecuvântat fie numele lui, va face semn 
unuia dintre ceruri, rămas ascuns încă din ziua creării lu- 
mii, şi un palat aflat pe acest cer se va deschide, de unde va 
ieşi o coroană pe care sunt înscrise Numele sfinte. Această 
coroană a fost purtată de Preasfântul, binecuvântat fie nu- 
mele lui, atunci când israeliții au trecut Marea Roşie şi 
când el s-a răzbunat pe Faraon și pe oastea sa. Această 
coroană, Preasfântul, binecuvântat fie numele lui, o va așeza 
pe fruntea Regelui Mesia. După ce toate acestea se vor fi 
întâmplat, Preasfântul, binecuvântat fie numele lui, îl va 
îmbrăţișa din nou pe Regele Mesia. 

Toţi îngerii care se vor afla atunci prin preajmă îi vor 
oferi daruri lui Mesia. Apoi acesta va intra în palatul unde 
sălășluiesc îngerii numiţi „cei ce plâng Sionul”, căci aceştia 
plâng neîncetat nimicirea sanctuarului. Aceştia îi vor da 
lui Mesia o hlamidă de purpură, pentru a se răzbuna con- 

tra popoarelor păgâne. Preasfântul, binecuvântat fie nu- 
mele lui, îl va ascunde din nou pe Mesia vreme de treizeci 
de zile în „cuibul de pasăre”. La capătul acestor treizeci de 
zile, Regele Mesia va părăsi „cuibul de pasăre” şi va cobori 
pe pământ, cu coroana pe cap şi însoţit de nenumărate 
legiuni sfinte. În acele vremuri, toţi vor zări o lumină care 
se va întinde de la cer la pământ şi care va fi văzută timp 
de şapte zile. Toţi oamenii de rând se vor înfricoşa, căci ei 
nu vor şti rostul acelei lumini. Doar iniţiaţii în misterele 
Înțelepciunii veşnice vor cunoaşte înţelesul acelei lumini. 
Preafericită va fi soarta acestora. 

În răstimpul acestor șapte zile, Mesia va merge pe 
pământ însoţit de „cuibul de pasăre”. Pe unde va merge el? 
Scriptura ne spune: „Pe un drum” (Deuteronomul, XXII, 
6), fapt ce face aluzie la mormântul Rașelei care se află la 
încrucișare de drumuri. Mesia va merge să o mângâie. Ea 
nu a vrut, odinioară, să primească vorbele de mângâiere ale 
Preasfântului, binecuvântat fie numele lui, dar va primi 
acum mângâierea lui Mesia; ea se va ridica din mormânt 
şi-l va îmbrăţișa. Atunci lumina se va răspândi în lume, 
începând din orașul Ierihon’, oraşul copacilor. Scriptura 
adaugă următoarele: „...Sub un copac sau pe pământ. 
„Arborele” înseamnă orașul Ierihon, iar „pe pământ” desem- 
nează Ierusalimul. 

Mesia va fi înveşmântat în lumina care se răspândește 
din „cuibul de pasăre, vreme de douăsprezece luni. La 
capătul acestei perioade, Mesia va răspândi această lumină 


x» 


! Jerihon (în ebraică însemnând „lună”) este un oraş din Palestina. 
Este considerat a fi cea mai veche aşezare urbană din lume, precum și 
aşezarea cu primele fortificaţii din lume; este populat încă din 9000 î.Hr. 
Ierihon a fost descris ca fiind „orașul palmierilor”, unde bogate izvoare 
cu apă rece şi apă caldă sunt extrem de propice pentru culturile de pomi 
fructiferi. Este oraşul situat la cea mai mică altitudine din lume, aproxi- 
mativ 240 de metri sub nivelul mării. (Nota trad.). 

între cer și pământ şi își va începe misiunea pe pământul 
Galileei, ţinut unde a început exilul poporului lui Israel. 
Acolo, Mesia va revela lumina ce emană din „cuibul de 
pasăre”, după care se va întoarce la locul său. 

În ziua aceea va fi un mare cutremur de pământ, ase- 
mănător cu cel de dinaintea lui; cutremurul se va simţi de 
la un capăt la celălalt al lumii. Toţi oamenii vor vedea 
atunci că Regele Mesia s-a arătat în ţinutul Galileei. Mesia 
îi va avea alături pe toţi cei ce se vor dedica studiului Legii; 
dar numărul lor va fi mic. El îi va chema la sine pe tinerii 
învățăcei, căci strădania tinerilor îi va insufla putere. 
Aceştia sunt copiii ce merg la şcoala pe care Scriptura o 
desemnează cu termenul de „şcoala celor mici”. Din lipsă 
de învăţăcei, Mesia va fi întărit de nevinovăția copiilor 
care sug la sânul mamei lor, după cum stă scris la Scriptu- 
ră: „Vor fi copiii neînţărcaţi, smulşi de la sânul mamei 
lor” (Isaia XXVIII, 9). Sunt acei copii pe care Scriptura 
îi desemnează cu numele de „ouă”. Datorită acestor co- 
pii, Şehina sălăşluieşte împreună cu Israel în exil, căci în 
epoca mesianică numărul adevăraţilor înţelepţi va fi 
mic. Acesta este şi înţelesul cuvintelor Scripturii: „Ca mama 
ce stă aplecată asupra copiilor săi sau asupra ouălor” 
(Deuteronomul, I, 6). 

La capătul altor douăsprezece luni, Şehina se va însoţi 
cu Soţul său ceresc care se va înălța de la pământ, după cum 
spune Scriptura: „În acea zi, voi ridica de la pământ cortul 
lui David” (Amos, IX, 11). Tot în acele vremuri regele 
Mesia îi va aduna pe cei ce sunt răspândiţi în toate 
colţurile pământului, după cum stă scris la Scriptură: 
„Chiar dacă eşti împrăștiat în toate colţurile lumii, Domnul 
Dumnezeul tău te va aduna” (Deuteronomul, XXX, 4). 
Începând din ziua aceea, Preasfântul, binecuvântat fie nu- 


244 CARTEA STRĂLUCIRII 


mele lui, va face noi minuni, asemănătoare celor pe care 
le-a făcut în Egipt în folosul poporului lui Israel, după 
cum stă scris în Cartea sfântă: „Ca în ziua când ai ieşit din 
ţara Egiptului îți voi arăta lucruri minunate! Vedea-vor 
neamurile şi se vor ruşina, cu toată puterea lor; vor pune 
mâna la gură, iar urechile lor vor fi cuprinse de surzenie” 
(Miheia, VII, 15). 

Rabi Şimon i-a spus fiului său: „Eleazar, fiule, tot ceea ce 
am spus până acum rezultă din misterul celor treizeci şi 
două de căi ale Numelui sacru. Atâta vreme cât aceste mi- 
nuni nu vor fi înfăptuite, Numele sacru nu va fi desăvârşit, 
iar Iubirea nu va stăpâni în lume” (II, 8?-9:). 


BUCURIA LUMII 


Morţii înviaţi în afara Țării Sfinte vor merge pe sub 
pământ până în Palestina şi doar aici îşi vor recăpăta sufle- 
tele, după cum stă scris în Scriptură: „Du-te, prorocește şi 
zi-le acestora: voi deschide mormintele voastre, vă voi scoate 
de acolo și vă voi aduce în ţara Israel” (Ezechiel, XXX- 
VIII). Rabi Pinhas a spus: „După învierea morţilor, Prea- 
sfântul, binecuvântat fie numele lui, va sfinţi trupurile 
drepţilor și le va face asemănătoare trupului lui Adam, 
atunci când l-a așezat în Grădina Edenului, după cum stă 
scris: „Domnul te va călăuzi necontenit şi în pustiu va 
sătura sufletul tău. El va da tărie oaselor tale şi vei fi ca o 
grădină adăpată, ca un izvor de apă vie, care nu seacă nicio- 
dată” (Isaia, LVIII, 11). 

Rabi Levi a spus: „Câtă vreme sufletul sălășluieşte în 
ceruri, el se hrăneşte cu luminile superioare, dar când va 
cobori iarăși pe pământ la ceasul învierii morţilor, va 
aduce cu sine această lumină cu care va înfrumuseţa tru- 

pul. Abia atunci trupul va străluci ca cerul, după cum stă 
scris: „Cei înţelepţi vor lumina ca strălucirea cerului” 
(Daniel, XII, 3). 

Atunci oamenii vor avea o cunoaştere desăvârşită a 
divinității, după cum stă scris în Cartea sfântă: „Pământul 
este plin de cunoaşterea lui Dumnezeu” (Isaia, XI, 9). 
Cuvintele: „Va umple sufletul tău de strălucire” (Isaia, LVII, 
11) fac aluzie la lumina cerească. Cuvintele „el va împlini 
oasele tale” se referă la învierea trupului. Cuvintele „vei 
deveni ca o grădină mereu stropită cu apă şi ca un izvor 
ale cărui ape nu seacă niciodată” se referă la cunoașterea 
Creatorului, binecuvântat fie numele lui. 

În acel moment, toate creaturile vor cunoaşte că sufletul 
care le însufleţeşte este sufletul vieţii, sufletul fericirii, su- 
fletul care primeşte direct din cer binefacerile şi le trans- 
mite trupului. Toată lumea se va mira şi va spune: „Cât de 
frumoasă și de blândă eşti, iubire plină de desfătări...” 
(Cântarea cântărilor, VII, 7). Atunci o bucurie nemaivăzută 
va stăpâni peste această lume, după cum stă scris în Cân- 
tarea cântărilor, VII, 6: „Atunci gura noastră se va umple 
de bucurie” (I, App., 172-172). 


CAPITOLUL V 


MOARTEA LUI RABI ȘIMON 


Am aflat că, în ziua în care Rabi Şimon urma să 
părăsească această lume şi își punea în orânduială scrierile, 
tovarăşii săi s-au adunat la el. Erau prezenţi acolo: Rabi 
Eleazar, fiul său, şi Rabi Abba, şi alţi tovarăşi întru cre- 
dință care au umplut toată casa. Rabi Şimon a ridicat ochii 
şi, văzându-şi casa plină de tovarăşi, a început să plângă, 
spunând: „Odinioară, pe când eram bolnav, Rabi Fines, 
fiul lui Iair, şedea lângă mine. Mi s-a acordat o amânare 
până ce am reuşit să-mi aleg locul (în paradis). Când mi- 
am revenit în simţiri, un foc înconjura casa şi acest foc nu 
a mai părăsit niciodată împrejurimile casei, în așa fel încât 
nimeni nu putea pătrunde fără permisiunea mea. Astăzi 
văd că focul s-a oprit şi nu mai înconjoară casa mea, dar 
casa este plină de tovarăşii mei”. 

Rabi Şimon şi-a înălţat mâinile şi a rostit o rugăciune. 
Era fericit. A spus după aceea: „Cei ce fac parte din Idra 
(Adunare) să rămână pe loc”. Au ieşit cu toţii, rămânând 
doar fiul său Rabi Eleazar, Rabi Abba, Rabi lehuda, Rabi 
lose şi Rabi Hiya. În vremea acesta, a sosit şi Rabi Isaac. 
Rabi Şimon i-a spus: „Ce fericită este soarta ta! Ce mare va 
fi bucuria ce te va cuprinde în ziua aceea!”. Rabi Abba era 
așezat în spatele lui, iar Rabi Eleazar stătea în faţă. 

Rabi Şimon a spus: „Acum este ceasul când voi intra 
în cealaltă lume, fără să-mi fie ruşine. Voi înfățișa Şehinei 
lucruri sfinte ce nu au fost revelate până acum, pentru ca 
să nu se spună că am părăsit această lume fără să-mi fi 
îndeplinit pe de-a-ntregul misiunea pe pământ, tăinuind 

misterele în inima mea, pentru a le lua cu mine pe lumea 
cealaltă. În vreme ce eu vă voi vorbi, îl rog pe Rabi Abba 
să aștearnă în scris cuvintele mele; Rabi Eleazar, fiul 
meu, le va repeta, iar ceilalţi tovarăşi vor medita în tăcere” 
(III, 287). 

Rabi Abba a spus: „Îndată ce Lampa sfântă a rostit cu- 
vântul „Viaţă, vorbele sale s-au oprit. Eu scriam şi socoteam 
că mai am încă de notat, dar nu am mai auzit nimic. Nu 
puteam să-mi ridic fruntea, căci lumina era prea puternică 
şi nu o puteam privi în faţă. Dintr-o dată am fost cu- 
prins de spaimă şi am auzit un glas care spunea: „Lungi- 
mea zilelor şi a anilor vieţii” (Pilde, III, 3). Am auzit alt 
glas care zicea: „Îţi cere Viaţa” (Psalmi, XXI, 5). Pe toată 
durata acestei zile, focul nu se va retrage din jurul casei şi 
nimeni nu se va putea apropia de ea, din cauza luminii şi 
a focului ce o înconjoară. 

Eram întins la pământ, jeleam şi scoteam strigăte de 
durere. Dar, când focul s-a retras, am văzut că Lampa sfântă, 
Sfânta sfintelor, a fost dusă din această lume. Rabi Şimon, 
înveşmântat în straiul său, era aşezat pe partea dreaptă, iar 
faţa lui surâdea. Dar Rabi Eleazar, fiul său, s-a ridicat, i-a 
luat mâinile şi le-a acoperit cu sărutări, iar eu am sărutat 
ţărâna de sub picioarele sale. Discipolii săi voiau să jelească 
şi nu erau în stare să scoată un cuvânt. La sfârşit, discipolii 
au început să plângă cu lacrimi amare, iar Eleazar, fiul său, 
a leşinat de trei ori, fără să poată deschide gura. În cele din 
urmă, a grăit: „Iată, tată, eram trei şi unul dintre noi a 
plecat. Acum animalele îl vor plânge, păsările vor zbura şi 
se vor ascunde în peşterile de la marginea mării, şi toți 
tovarăşii tăi vor bea sânge”. 

Rabi Hiya s-a ridicat şi a zis: „Până acum «Lampa 
sfântă» a avut grijă de noi. De acum încolo nu mai este 


MOARTEA LUI RABI ŞIMON 251 
vreme (să jelim), ci să ne îngrijim de slava lui (adică să-i 
aducem ultimele omagii)”. 

Rabi Eleazar şi Rabi Abba s-au ridicat de la locurile 
lor. I-au spălat trupul cu ierburi aromate. Este greu să 
descriem jalea și tulburarea tovarășilor săi. Miresme plă- 
cute pluteau în toată casa. Apoi trupul lui Rabi Şimon a 
fost aşezat pe pat şi nimeni altul nu s-a mai îngrijit de el 
decât Rabi Eleazar, fiul său, şi Rabi Abba. Fruntaşii comu- 
nităților din Tarikin şi din Cipori se certau cu cei din 
Maronia asupra locului de îngropăciune; fiecare aşezare 
credea că este vrednică să adăpostească trupul marelui 
dispărut. Când patul pe care zăcea trupul a fost scos din 
casă, s-a ridicat în aer. Un foc mergea înaintea patului 
(pe care era purtat Rabi Şimon spre mormânt) şi s-a 
auzit un glas care spunea: „Intraţi şi participaţi la nunta 
lui Rabi Şimon. Fie ca pacea să pogoare asupra suflete- 
lor voastre. Fie ca cel ce a avut sufletul curat să se odih- 
nească în patul său”. 

Când trupul a fost aşezat în peştera (ce îi servea ca loc 
de înmormântare), un glas a răsunat în interiorul ei şi s-au 
auzit aceste cuvinte: „Acest om a zguduit pământul şi a 
făcut împărăţiile să tremure. Nenumăraţi conducători ce- 
reşti au rămas fără rostul lor din pricina ta, Rabi Şimon, 
fiu al lui Iohai, prin care Domnul se slăveşte în fiecare zi. 
Preafericită fie soarta ta în lumea cerească şi în cea pămân- 
teană! Nesfârşite sunt comorile cereşti ce îți sunt puse 
deoparte şi despre tine Scriptura spune următoarele: „Cât 
despre tine, să trăieşti până în vremurile pecetluite şi îţi 
vei afla odihna, şi vei rămâne în starea în care eşti până la 
sfârşitul zilelor tale” (III, 2960). 

COLECTIA BRAN VE. 


Cartea Strălucirii, denumită adesea Sfântul Zohar, îi 
este atribuită lui Rabi Şimon ben lohai şi fiului său Rabi 
Eleazar, deseori amintiţi în cursul lucrării, care ar fi 
compus această carte vreme de treisprezece ani, într-o 
grotă, în vremea persecuțiilor romane (secolul al II-lea 
d.Hr.). După alţi comentatori, însă, adevăratul autor al 
Zoharului ar fi Moise de Leon, un cabalist spaniol, care 
a afirmat că a „redescoperit” această carte la începutul 
secolului al XIV-lea. Însă este mult mai verosimil să 
admitem că Moise de Leon nu a făcut altceva decât să 
consemneze şi să colaționeze tradiţii orale ce alcătuiau o 
doctrină teosofică secretă, şi ale căror urme numeroase 
le întâlnim în cele două Talmuduri şi în alte lucrări mis- 
tice evreieşti cum ar fi Alfabetul lui Rabi Aqiba, Marea 
Carte a Palatului şi Cartea Creaţiei (Sefer Leţira). 

Redactat în dialectul chaldeean, sub forma unui comen- 
tariu la Pentateuh, cu diverse anexe (Mica Adunare, Marea 
Adunare etc.), Zobarul reprezintă chintesenţa doctrinelor 
şi povestirilor cabalistice, aşa cum se prezentau acestea 


în cadrul gândirii evreieşti din Evul Mediu. 


Edmond Fleg 

